
ELOSZO. 



Négy esztendeje, hogy első tanulmányomat e vállalatnak egy 
füzeteként kiadtam. A görög gondolkodás kezdeteiről szólt köny- 
vem és Sokratesig számba vette mindazokat, kik a filozófia terén 
akár Írásaikkal, akár csak életük eleven példájával hatást értek 
el. Azóta mind mélyebben elmerülve e szeretett s nálunk oly ke- 
véssé méltatott tárgyamba, megérlelődött bennem a gondolat, hogy 
az egész antik bölcselkedés történetét megírjam. De tervem meg- 
valósítására két út nyílott meg előttem. Vagy iskolás kézikönyvet 
írok, hogy mennél hamarabb eleget tegyek az égető szükségnek, 
melyet egyetemünk hallgatói első sorban nagyon éreznek. Akkor 
« summa rerum fastigia sequor» s bár hasznos munkát végzek, 
mégsem érek el egyebet, legföljebb azt, hogy a sok német, francia, 
angol kompendium nyomán egy magyar kompendiumot szerkesz- 
tek. Vagy nem mondok le a vizsgálódás, kutatás gyönyörűségeiről 
s nem rettenek vissza a gyakorta homályos és nehezen hozzáfér- 
hető források tanulmányától, de akkor egy életet kell e nagy és 
nehéz stúdiumnak szentelnem. Én ezt a másodikat választottam. 

A dolgok rendje szerint legközelebb tehát bevezető könyvem 
után okvetetlenül Sokratesről kell vala szólnom. De erre ma még 
nem vállalkozhattam. Nemcsak saját gyengeségem érzete riasztott 
vissza, hanem az a forrongás is, mely jelenben a tudományos 
irodalom terén Sokrates személye, alakja, bölcselkedése körül dúl. 
A harc, melyet Schenkl, de különösen Krohn idézett föl, még ko- 
rántsem dőlt el. Évente hatalmas kötetek jelennek meg, melyek 
mind amaz egy kérdést tárgyalják, mi módon lehetne Sokrates képét 
rekonstruálni Xenophonból és Platonból. Elég, ha csak Pfleiderer 
művére és E. Joel három kötetére utalok. Mind e művek ki nem 
merítik, annál kevésbbé tisztázzák a dolgot, de ingadozóvá s két- 
kedővé teszik a filozófia történetíróját, ha vájjon lesz-e elég képes- 

sóge, Ítélő ereje arra, hogy a nagy függő problémákat kielégítő 
módon oldja meg? 

Ez okból föltettem, hogy elébb a kisebb sokratesi iskolák ér- 
dekes és elágazó históriáját dolgozom föl egy könyvben. Tervem 
készen is volt hármas fölosztásával, a cinikusok, kyrenaiku>iok 
és megaraiak külön-külön fejezeteível ; de mennél mélyebben bo- 
csátkoztam a részletekbe, annál világosabbá vált előttem, hogy 
vagy a cinikusokkal bánok igazságtalanul, vagy aránytalan és 
minden szerkesztési gond nélkül való lesz könyvem, ha egybefog- 
lalom e három iskola történetét. Annyira kiemelkedik a cinizmus 
a másik kettő fölött, hatása oly mély, jelentősége oly korszakos, 
élete oly hosszú, hogy együtt kell említenünk a nagy cinikusokat 
Platónnál, Aristotelesszel, a stoikus Zenonnal, Epikurossal, egy 
szóval mindazokkal, kiknek nevük és hatásuk túlélte a századokat. 

íme e munka születésének története. Első kön3rvemmel a 
komoly szaksajtó oly érdemén fölül kegyes és elnéző volt, hogy 
méltán érezhettem magamat buzdítva és bátorítva a folytatásra. 
És e munkámban épp ugy, mint az elsőben, tettel és tanácscsal 
Alexander Bernát állott mellettem, egész egyetemi pályámon egy- 
kor tanítóm, azóta is jóindulatban, barátságban, bölcseségben 
kifogyhatatlan vezetőm. E helyen is a köszönet első szava őt illeti 
és a hála és ragaszkodás igaz érzésével jelentem ki itt azt, a mivel 
Cicero mond köszönetet polgártársainak : si quid auctoritatis in me 
est, apud eös utar, qui eam mihi dederunt. 

Budapesten, 1901. október hóban. 

av Ős xúfDv xs9aXr^v T£ xa'. oüaTa xeíjxsvo; so/^sv, 
Apyo;, 'Oáüao^o; TaXao{©povo;, ov ^á itot' auTo; 
:&péJ;e |X£v oüS' airóvTjXo, jrofpo; 8' e?; "JXiov íp7)v 
0>y ETO . . . 

to; eiTttüv eio^X^e oójjlöu; euvaierotovTa:, 
(37; ő' bu? ULgyápoto [xeiá (ivr^oríjpa; áYauouí. 
"Apvov 8' aü xara [J.otp' s'XaPev {jtéXavoc ^avátoio, 
auTÍx' t8óv-' *08'ja^a 'eeixooToj IviauTo). 

Homeros Odyss. XVII. 291—4, 324—8. 

Hát fölkapja fejét s füleit mozdítja kutyája, 
Argos, a mellyet még Odyseus táplált vala hajdan, 
Csakhogy hasztalanul, mert elment szent Ilionba. 

így szólott, azután bevonult a teres palotába, 
S menten a kérőknek tartott tág termein által. 
Hű Argost a halál tüstént lenyilazta nyilával. 
Hosszú húsz óv multán mikoron meglátta ülyssest. 

Kempf J. ford. 

Sokratesben gyökeredzik a görög bölcselkedés s a görög tudo- 
mány, Platón és Aristoteles.-*" Természetes fejlődésben látjuk ki- 
válni a nagyszerű kezdetből a mesterét meghaladó filozófiát és szak- 
szerű tudást. Platón az állam fönnséges tervének magasságára emeli 
azt az ethikát, mely Sokratesnél még csak az egyén személyes 
értékét állapítja meg és társas életét szabályozza. Aristoteles örök 
időkre szóló logikai kategóriákká avatja ösmereteit, melyek kútfeje 
a Sokrates-tisztázta fogalom. A nagy gondolkodó és alkotó, Platón, 
a nagy tudós és rendszerező, Aristoteles közös forrásából ittak 
annak a bölcseségnek, mely földi életében a Sokrates nevet viselte. 

Ámde Sokrates hatása ebben korántsem merült ki. Nála 
minden a személyes érintkezés, a személyes befolyás varázsa. 
Csodálatos egyéniségnek kellett lennie, hogy annyira magához csa- 
tolta a legkülönfélébb embereket és egyetlen közös iskola tanítvá- 



, * Die Sokratik ist der Brennpunkt griechiseher Philosophie, der 
íSelbstbewusstseinsact des hellenischen Geistes. Der echte und der Xeno- 
phontische Sokrates von Kari Joel. Berlin 1901. II. 1. XI. 

nyaivá tette azokat, kik egymásnak származáB, nevelés, foglalkozás,, 
vérmérséklet okán heves ellenségei voltak, mint Platón és a «Sa- 
thon» szerzője, Antisthenes, az arisztokrata s a rabszolgáló fia,, 
amaz a cpiXóaocpoi; paaiXeóc; királyi álmának megálmodója, emez, ki 
lejebb alázza magát a rabszolgánál s azok közt keres híveket, kik- 
nek egyetlen táplálékuk olajbogyó, főzelék és hagyma.* 

Személyével így csak az hathat, kinek élete tanításait példázza. 
Sokrates hát mester volt életében, halálában. Tanítványai nem 
mind értették meg lényének egészét. Talán nagyon is bonyolódott,, 
sokoldalú, gazdag volt e lélek, talán nagyon is együgyűek, félsze- 
gek, szegényesek voltak az epigonok. De érdemes a megbecsülésre 
és méltatásra ama két nagyszerű heros, Sokrates egyenes leszár- 
mazó! mellett az a néhány egyoldalú, fonák felekezet is, mely 
szintén joggal vallja a vérrokonságot a mesterrel. 

Érdemes a megbecsülésre s a méltatásra e közeli kapocsért,, 
érdemes mindegyik magáért is. Tanulságos képet ad az emberi 
szellem és erkölcs fejlődéséről s bizonyítja azt a tételt, mely a tör- 
ténet induktív igazságai közül a legtiszteletreméltóbb : hogy hala- 
dásunk útja nem egyenes vonal, melynek végső pontján kecsegtetőn 
emelkedik a tökéletesség. Irracionális görbe vonal ez, megfelelő 
oly függvénynek, melynek változója nem az arithmetikai vagy 
geometriai haladványok szabályai szerint nő vagy apad. 

Három felekezet indul el Sokrates közvetetlen környezetéből, 
a ciyúkusok, kyrenaikusok és megaraiak iskolája. A kezdő ponton 
szentül hiszi valamennyi, hogy senki hívebb követője a mesternek 
nem lehet, mint ő. «Az erény elegendő a boldogságra, mert ennek 
semmi egyébre nincs szüksége, csak a sokratesi erőre », mondják a 
cinikusok. Aristippostól, a kyrenaikusok fejétől, kérdezték, mi mó- 
don halt neg Sokrates? «Bár én tudnók úgy meghalni)), felelt rá. 
Euklides, a megarai iskola alapítója, Sokrates lelkes bámulója 
s a mester halálán elszomorodott tanítványok csapatja hozzá vonul 
vigasztalódni és biztonságot keresni a demagógia zsarnoksága 

Hosszabb-rövidebb virágzás után elhervadnak ez iskolák, hatá- 

* Niebuhr : Kleine hist. u._phil^Schriften^ 479. 
** ÍTpoc TouTov orjdtv b 'Kp{jL<5őa>po; á©íx£o5at IlXottwva xai toIi; Xot:ro'j$ 
cpiXoaóíou; jxeTa Tr;v Stoxpátouí xeXeuxrjv Bsíaavca; Trjv ojjiÓTr^Ta "wv Tupávvwv. 
Diogenes Laert. II. 106. Herniodoros azt mondja, hogy hozzá menekedett 
Platón S' a többi filozófusok félvén a zsarnokok durvaságától. 

Buk elvész, tanaik elhalványodnak, híveik szerteoszlanak. De mire a 
bukás elkövetkezett, mily távolságot futottak be a dicséretes kez- 
dettől ! Minő túlzásokba estek, minő visszásságok áldozataivá let- 
tek ! Közmondásossá lőn a cinikusok aljas durvasága, a kyrenai- 
kusok elpuhultsága, a megaraiak üres szófecsérlése. És mégis, 
nyomtalanul sem a görög nép életéből sem az emberi szellem 
egyetemes történetéből nem pusztultak ki. Gondolataik új alakban 
újra éledtek, alakjuk bevonult a történelembe, neveik fogalmakká, 
anekdotáik közkincsekké váltak. 

Különösen nagy volt a cinizmus hatása és népszerűsége. 
Való, hogy benne volt a legtöbb eredetiség, merészség, magvas 
gondolat, isteni humor, határozott erélyesség, követelődző öntu 
datosság. Nézzük át fölületesen ez iskola történetét s azt fogjuk 
találni, hogy egy csomó furcsa, bolondos, túlzó, forró agyú emberj 
bogarainak gyűjteménye. De hatoljunk ez apophthegmák mélyébe, 
bocsátkozzunk fészkeikbe e kutyáknak és csodálkozó pillantásunk 
egyre vissza-vissza fog esni saját korunkra, ösmerősökre akadunk, 
naponta látott ösmerősökre a torzonborz, fésületlen vad alakok 
közt: koponyájuk alkata, szemük villogása, ajkuk keserű vonaglása 
nekünk mind oly idegen s egyben oly közelvaló. Mig aztán nyit- 
jára akadunk e csodás jelenségnek : ami bennök becses és túlélte 
az időket, az merőben emberi, örök, korokkal és egyénekkel újra 
és újra visszatérő. 

így szemlélve e töredékes és elavult tanúbizonyságokat két- 
ségtelenül gazdag lesz okulásunk. Talán nem oly jutalmazó, mint 
Platón és Aristoteles tanulmánya ; hiszen ezek félemberek és fél- 
geniek ama nagyokhoz képest. Tán nem oly meglepő, mint Pytha- 
goras vagy Demokritos tanulmánya, hisz ezek ellenségei az elmélet- 
nek, amazok hősei a tudománynak. Talán nem oly fölemelő, mint 
a Stoa tanulmánya, hisz ezek erkölcseit megvesztegette az öntelt- 
ség, s elvadította a saját fogalmuk szerint való erény imádata, mig 
azok megtisztították s megnemesítették a görög-római világot. 

De a maguk nemében ők is érdekes jelenségei egy világnak, 
nagyhatású tényezői egy oly szellemi életnek, melynek gazdagsága 
táplál, lendülete emel, varázsa elragad mind e mai napig s az 
idők végéig. 

A cinikusok tanításának megösmertetése azonban elvéti célját 
és kockáztatja sikerét, ha a szokott nyomokon halad. A filozófia 
története a dolog természete szerint nem állhat a bölcselők élet- 

rajzából. Hiszen a legtöbb görög filozófus életét megbízhatatlan, 
csekély hitelű szerzők féreműveiből hézagosan ismerjük. Mind- 
azok, kik a görög filozófia történetét megírták, kivétel nélkül a 
gondolkodásnak, nem a gondolkodóknak, a tudománynak, nem a 
tudósoknak, a rendszereknek, nem a rendszerezőknek históriájával 
foglalkoztak. Ha tán némelyek kivételt tettek legújabban* s né- 
mely bölcselő alkotásait életük mozzanataival igyekeztek organikus 
összefüggésbe hozni, oly módszert alkalmaztak, mely korántsem 
találkozott a hivatottak egyhangú helyeslésével. 

E hagyományok megszentelte és minden helyes okkal támo- 
gatott methodust végig lehet és kell vinni a filozófia egyetemes 
történetén. Minden eltérés tőle megfontolatlan merészség, mely 
bukásba sodorhat. De a cinikusokat e módszer fonalán tárgyalni 
nem tartom megengedhetőnek, lehetőnek sem. Vagy ki kell ven- 
nünk őket mindenestül a bölcselet köréből — s ki tehetné ezt 
joggal, holott a filozófiának minden diszciplínái közt egyenlőrangú, 
ha ugyan nem príma inter pares az ethika — vagy tárgyalásukra 
az életrajzi módszert kell választanunk. 

A cinikusok nem elméleti tudósok, sőt egyenesen ellenségei 
az elméleti tudománynak. Megvetik a fizikát, mely megnyitotta 
a goíidolkodó görög elméjét, szemöket elfordítják a csillagos égről, 
melyről Anaximenes, Anaximandros, Herakleitos lehozták fennséges 
kozmogoniájukat, nem ismerik az elemek tanát, mely jelentőssé 
tette Empedoklest ; durva kezök nem képes érzékelni, durva eszök 
nem bírja fölfogni Demokritos bámulatos atomjait, kikacagják Elea 
bölcseségét, mely tagadja a mozgást és változást -^^^ ; még a 
szofisták filológiai tanulmányai sem igen vonzzák őket, pedig 
Sokrates után ezektől tanultak legtöbbet; ismerettannal csak 
annyit foglalkoznak, a mennyi a tagadáshoz, a megösmerés lehe- 
tőségében való dialektikus kétkedéshez szükséges. 

Nihilisták ezek, nem tudatlanságból, hanem haragból, indu- 
latosságból ellenségei a tudománynak.'^'-^^-^^ Nem tudósok, akik 

* Pfieiderer Sokrates und Platón c. könyvében : Des athenisclien 
Dichterphilosophen Schriftstellerei mit ihrer Umfassung von zwei vollen 
Menschenaltern ist mir kurzgesagt ein philosophisches Lebens-Spáaa. 
Vorwort. 

** Mikor Zenon erősen bizonyította, hogy nincs mozgás s a létező 
(to ov) nem mozog, Antisthenes elkezdett föl és alá járkálni. 

*** Azt tartják, hogy a logikát és fizikát el kell törülni. Diog. L. 

rendszereket állítanak föl, hanem a tudomány üldözői. «Bár irni- 
olvasni se tudnánk, hogy a józanokat mások bolondságai meg ne 
zavarnák», igy kiált föl Antisthenes. 

Ezek az emberek egyedül és kizárólag ethihu>iok. Előttük nincs 
tudomány, csak az ethika, nincs cél, csak a boldogság, nincs esz 
köz rá, csak az erény. Természetesen az ő ethikájok, az ő boldog 
ságuk, az ő erényök. Mit jelent ez ? Hogy ethikájok nem módsze- 
res kifejtésen alapuló tudomány, hanem gyakorlati útmutatások 
summája. Hogy az ő boldogságuk az a boldogság, melyet maguk 
alkottak, álmodtak, elérni törekedtek. S az ő erényük az az erény, 
melyet saját életük példájával, mindennapi gyakorlásával, nyilvá-f 
nos mutogatásával demonstrállak. 

Elérkeztünk célunkhoz. A cinizmust nem ösmerhetjük meg 
senuni módon a maga teljes valóságában, ha nem a cinikusok éle- 
tének kapcsán ösmerjük meg. Az ő tanításuk az igazi dráma ; a 
mit hirdettek, az összeforrott életük körülményeivel, sajátos mód- 
jával, roppant önmegtagadásukkal, tolakodó modorukkal, szem- 
telenségükkel, rongyaikkal, humorukkal, mások iránti megveté- 
sükkel, egy szóval — cinizmusukkal. S így a cinikus iskola tárgya- 
lása egyet jelent Antisthenes, Diogenes, Krates, Teles, Monimos, 
Menedemos és Menippos életének tárgyalásával. Mennél kiválób- 
bak egyéniségöket, vérmérsékletüket, személyes tulajdonaikat te- 
kintve, annál nagyobb cinikusok. Jelentőségüket a filozófia törté- 
nelmében egyéni jelentőségük határozza meg. Vándor papok ezek, 
pogány-cinikus barátsereg, erkölcseiben Madách szörnyű papjaitól 
nem sokban külömbözők. Némely tudósok vitatkoznak azon, vájjon 
Teles vagy Krates volt-e az első elődjük az egyházi szónokoknak?* 
Úgy véljük, meddő vita. Mindegyik cinikus az volt, s ha Antisthe- 
nes közttik az első, kétségen kívül ő volt az első « egyházi szónok » 



VI. 103. A geometriát, muzsikát s más efféléket eltörlik. Eusebius Pra^par. 
Evang. 8. 9. Diogenes csodálta a grammatikusokat, kik Odysseus bajai- 
val foglalkoznak, a magukéról meg elfeledkeznek; meg a muzsikusokat, 
kik lantjukon összhangot idéznek elő, lelkük erkölcsei pedig hangzavar- 
ban vannak. A. mathematikusok a napba és a holdba néznek, s nem lát- 
ják, mi van a lábuk alatt ; a rhetorok mondják, hogy igazságra kell tö- 
rekedni, de ők maguk nem teszik. U. i. 27. 

* Gottfr. Süffle: Zur Geschichte der cynischeu Schule. Archiv für 
Gesch. d. Philos. IV. 3. 414. és v. Willamowitz-Moellendorf : der kynische 
Prediger Teles Philol. üntersuch. IV. 1881. 

is. Hogy nem szószékről beszélt ? Tudtunkkal Erates sem, Teles 
sem. De meg voltak benne is hagyomány szerint mindazok a tu- 
lajdonok, melyek e másik kettőt vándorprédikátorrá avatták. 

Még egy nehézséggel kell számolnunk, mielőtt föladatunkat 
az imént kifejtett módszer nyomán megkezdjük. Biográfiai tárgya- 
lásra vállalkoztunk, mert kárhoztatjuk a megszokott methodust. 
Honnan fogjuk meríteni adatainkat ? Diogenes Laertiosból, kinek 
munkájáról kétségtelenül kiderült, hogy megbízhatatlan fércel- 
mény, lelkiösmeretlen contaminaiio? Vagy Joannes Stobaiosból, 
kinek hitele nem sokkal nagyobb ama másiknál ? Az egyház- 
atyákból vagy az ál-Plutarchosból ? Félő, hogy hibás, ferde, sőt 
hazug dátumok fogják az ily munka tudományos értékét csök- 
kenteni. 

Erre azonban így felelünk : Ugyanezen megbízhatatlan kúl? 
forrásokból merítették mindeddig is a tudósok módszeres tárgya- 
lásuk anyagát, s így nekik sem volt módjukban hitelesebb kútfők- 
kel élniök, mint nekünk. De inég hozzá kell tennünk valamit. Az 
életrajzi adatokba legföljebb eme kútfők szerzőinek anekdotázó 
kedve csúsztat be itt-ott egy-egy valószínűleg jellemző, ha nem is 
föltétlen hitelre érdemes adatot. Mennyivel máskép áll ez a filozo- 
fémákról, tudományos elméletekről, föltevésekről és kutatásokról. 
Ha egybevetjük e részben Diogenes Laertiost akár Platónnak va- 
lamely tudományos munkájával, akár Aristoteles Metafizikájával, 
nyomban szemünkbe ötlik, mennyi vaskos tudatlanság, fölületes- 
ség vehetett részt a félreértések, tévedések, botlások e nagy mun- 



Ez összevetésből eléggé kiderül, hitele és értéke melyik nemű 
adatnak van több, a személyesnek vagy tudományosnak, mikor a 
görög filozófia búvárát sorsa ezekre a kútfőkre utalja. 



A cinizmust tehát nem csak hogy nem vonhatjuk el a cini- 
kusoktól, hanem teljesen azonosítjuk is velük. Személyes tulaj- 
donságnak ítéljük, mely varázsával hat és szerez híveket, nem 
pedig a számos tudományos módszerek egyikének, melyek hihe-^ 
tétlen mennyiségben, széles területen burjánzottak föl Görög- 
országban s a hellenisztikus szellemi világban. 

És mégis, van néhány főelv, mely közös mindnyájukkal, s- 
ezeket előre kell bocsájtanunk, mielőtt életük drámáját vizsgál- 

nók. Végre is, tisztáznunk illő, mi az a cinizmus, e gyakorta 
gúnynyal és megvetéssel, de még gyakrabban önmagára támadó 
gúnynyal és önmegvetéssel emlegetett jelszó. 

Antisthenes na Kynosarges-gimnáziumban tanított, nem 
messze a kapuktól. Azt mondják némelyek, hogy innen a cinikus 
iskola neve. Öt ^Qf^^^j^p]fí]iyo'^""i i i|iiy'jm« iinfyÓTiQir ne- 
vezték ». (Diog. L. VI. ijyílbbe a Kynosargesbe, Herakles templo- 
mának közelségébe jártak a félvér-athéniek, maga Antisthenes, a 
cinikusok feje is.* 

Mit tanított itt s mit tanultak tőle tanítványai, hogy elszé- 
ledve a vándormesterek, a szofisták módjára, széjj elvigyék tanítá- 
saikat, mint a szél hordja a búza magvát együtt a nadragulyáé- 
val ? Tanításának negatív részét láttuk már. S láttuk belőle, hogy 
% cinizmus megtagad minden szaktudományt, minden természeti 
filozófiát, minden metafizikai szemléletet, minden logikai osztá- 
lyozást. De mi hát a pozitívuma ez ethikának, az egyedülvaló tu- 
dománynak? 

Erény és nemesség azonos. Az erény elegendő a boldog élet- 
hez. Az erény is a munkák közé tartozik és nem szorult sok szóra, 
sok tanításra. A mi az erény és bűn között van, az közönyös 
(áStácpopa). Az erény egymagában elegendő a boldogságra. 

* A Kynosarges Antisthenes iskolája, a lemondás és nélkülözés, a 
szegények és elnyomottak, a proletárok iskolája, az athéniek keleti gim- 
náziumában, az Ilissos balpartján. A Kynosarges, melyben ez a gimnázium 
feküdt, Athén külvárosa volt, a diomei kapu előtt, Diomeia demoshoz 
tartozott, a hegy délkeleti lejtőjén, melyet előbb Anchesmosnak neveztek, 
most helyesebben Lykabettosnak neveznek. Heraklesnek körülfalazott 
szentélye volt itt, attikai monda szerint azon a helyen alapították, melyet 
Theseus jelölt ki Heraklesnek lakásul, mikor a boldogtalan hős őrületé- 
ben feleségét és gyermekeit leölte (Euripides: Herakles v. 1330 skk) ; 
több ízben használták katonai pozíciónak ezt s a mellette levő berket is. 
Itt gyakorolták magukat szokás szerint a nem teljes jogú athéniek, vagyis 
azok, kik nem mindkét részről teljes jogú athéniektől vagy törvénytelen 
házasságból származtak vagy szabadon bocsátott rabszolgák voltak. Ezek 
a nem teljes jogúak örültek, hogy Heraklesben magában is egy vitéz és 
derék, dicsőségkoszorázta társát tisztelhetik saját törvénytelen származá- 
suknak. A gimnázium fasorában járt sokszor Sokrates is, bár teljes jogú 
polgár volt, hogy az inakkal mulasson vagy őket filozófiájának meg- 
nyerje. Goetding : Diogenes der Kyniker oder Die Philosophie des gr. 
Proletariats (Gesammelte Abhandlungen aus dem classischen Alterthume 
Halle 1851). 

E kategorikus igének az a következménye, hogy minden, a 
mi nem erény, elvetendő. A mai ethika beéri azzal, hogy az erény 
egyenes ellentétét itéli el mint vétket. A cinizmus elvet mindent, 
a mi nem erény, az összes vele disparat fogalmakat is. Gazdag- 
ság, hírnév, előkelő származás mind emeltyűi a bűnnek ; vagyon 
és erény nem férnek meg egy házban ; a gazdagság lenyűgöz s a 
szabadság legtisztább jelvénye a koldusbot. S ugyanez áll a hír- 
névről is. Antisthenes azt tartotta, hogy a névtelenség jó (áSoStav 
aYa-d-óv), Diogenes kinevette a nemes származást, hírnevet s effélé- 
ket, azt tartotta róluk, hogy ezek a silányok díszei. S ha már e 
földi javakat így becsülték, nem tarthatták borzasztónak a halált 
sem. Nem hősiességből, hanem cinikus közönyösségből. Mi a ha- 
lál? Erény? vagy bűn? semmiesetré, kívüle van akaratunknak, 
tehát áSíácpopov, Nem rossz, mert nem aljas. Nem fáj, mert nem 
érezzük. Csak az rossz, a mi az erénynyel ellenkezik, csak addig 
terjed ítéletünk, míg érezünk. 

Azonban még sem sújt ítéletük egyazon hévvel mindenre, a 
mi ellenkező az erénynyel. Sokrates tanítványai, a kyreneikusok 
iskolatársaí a legnagyobb szenvedélylyel az élvezetet a T^őov7]-t ül- 
dözik. «Inkább őrjöngenék, mint élveznék*, így kiált föl Antis- 
thenes. A kik élvezeteket.hajszolnak, azok rabszolgák ; a szolgák 
uraiknak, a hitványok vágyaiknak rabjai. Csak egy igaz g}önyö- 
rűség van, az, a melyet munkánk lelkiismeretes elvégzése után ér- 
zünk. Maga a munka, a fáradság, arcunk verejtéke a nagy élvezet. 
A cél ellanyhítja férfiúi bátorságunkat, tettre feszülő izmainkat. 
^ De maga a cél felé való törekvés jutalmazóbb az eredménynél. 

A cél voltaképp mi is? 
A cél halál, az élet küzdelem, 
S az ember célja e küzdés maga. 

Ádám szavai, az ember tragédiájának fennséges alapeszméje 
azonos a cinizmus vezető gondolatával. Gyönyörűen fejezi ki e 
gondolatot Kitter a görög filozófia történetében (II. 121): «Aris- 
tippos (a kyrenaikusok feje) a lelki tevékenység végét ítélte a jó- 
nak, Antisthenes azonban megismerte, hogy magában a tevékeny- 
ségben van a cél s a cselekvésben a nyereség. » 

Sed dux atque imperátor vitae mortalium animus est. Ez az 
animus a cinikusoknál az eréni/y az éltető lélek, mely épp oly 
tanitható, fejleszthető, mint Sallustius animus-a, s mely épp úgy 

azonos a tudással, belátással, mint Sokrates ápsTilj-je.'^' Teljesen | 
azonos vele. Mert gondolatmenete lehető világos áttekintésben s/ 
végig keresztülvive a következő : Az erény — belátás ; ennélfogví 
az embereket meg lehet és meg is kell rá tanítani. Minek belá 
tása? A jónak. Mi az a jó? kérdi Platón ; hiszen ez csak szókká 
való játszadozás ? ! -^-^ Korántsem, felelhették volna neki a ciniku 
sok. Ez a jó az egyén szabadsága, függetlensége, edzettsége ; ez a j^ 
a cselekvés becsületessége, az élet biztosságának bástyája, melyet 
sem betörni, sem elárulni nem lehet. «Mit nyertél a bölcselkedés- 
ből ?», kérdik Diogenest. «Ha mást nem is, azt bizonyára, hogy el 
vagyok készülve bármi sorsra ». 

A kiket aljas kéj nem igaza le s vesztegetett meg, 
Ok a szabadság és örök élet földire jutnak.*** 

íme, a cinizmus pozitív oktatása. Merőben gyakorlati tanítás 
ez, nem egyéb, mint erkölcsi diaitetika. S e pontnál meg kell álla- 
nunk, mert tudományos szempontból nézve itt jut legmagasabbra 
Antisthenes iskolája. Nézzünk vissza az útra, melyen idáig elju- 
tottunk. Mindenütt ott kisért a tagadás, a tudománynak tagadása, 
a földi örömök jogosultságának tagadása, megtagadása magának 
a mesternek, ki útra bocsátotta őket s mind az előző kor nagyjai- 
nak, kiktől a görög filozófia története soha se akart teljesen függet- 
len lenni, akár követte, akár dialektikus módon támadta őket. 

A cinikusok tudománya hát önálló, független diszciplína : az 
élet tudománya. És az erénynek tőlök megállapított fogalmából 
egészen sajátszerű, rajok valló következtetéseket vontak le. E kö- 
vetkeztetések színre-szemre gyakran egyeznek más bölcselők taní- 
tásával ; gyakran meglepőn eltérnek a cinizmus triviális fogalmá- 
tól. De minden esetben vonzók, eredetiek. Gyakran esnek túlzá- 
sokba, de soha sem az ellenkező irányba, melyből kiindultak. Az 
erkölcs ez élő hirdetői gyakran szemünk előtt a legundokabb er- 
kölcstelenség bűnébe esnek, de náluk az erkölcstelenség sohasem 

* "Eflpr) Ö£ xa\ Tr;v 8'y.atoaúvr,v xa ttív áAAr,v Tiaoav ápcTÍjv oo^íav etvat, 
Tot T£ Y*? Őíxaia xai Ttávra oaa apST^ TCpaTTe-at xaXot Te xai aya^á eívat. Bölcse- 
ség vagy tudás és erény azonos. Senki sem tudatosan gonosz, csak a jó 
nemösmerése folytán. Xenoplion Mem. III. 94. sk., IV. 6. 

** Polit. VI. 505. Szemükre lobbantja, hogy ez a meghatározás 
tautológia. 

*** Krates Stobaiosnál Anth. II. 492. Potter kiad. 

cél, sohasem kéjelgés, aljas indulat, kapzsiság folyománya, hanem 
következménye emberi gyarlóságunknak, mely egyaránt képtelen 
a mértéktartásra jóban-rosszban.'^ 
^^^ Az erény elegendő a boldogságra, melynek nincs egyébre 
.szüksége, csak a sokratesi erőre. De a cinikusoknak több az erejük 
még Sokratesnél is. Ö azt hirdeti: a kinek semmire sincs szük- 
sége, az isteni ; a kinek mennél kevesebbre, az annál közelebb van 
az istenihez ; s a mi legközelebb van az istenihez, az egyben leg- 
közelebb van a legjobbhoz is. (Xen. Mem. I. 6. 10.) Diogenes már 
többet mond ; nála az érdemel dicséretet, ki le is mond a neki ki- 
nálkozó javakról ; dicséri azokat, kik meg akartak házasodni és 
nem házasodtak meg; a kik hajózni akartak s nem indultak el; 
akik közügyekkel akartak foglalkozni és visszavonultak tőlük; 
a kik gyermekeket akartak nemzeni és nem nemzettek ; a kik 
együtt készültek élni a hatalmasokkal és nem mentek el hozzájuk 
(Diog. L. VI. 29). Boldogok, a kik lemondanak arról, a mit elér- 
hetnének s még boldogabbak azok, a kik lemondanak arról, a mi- 
jök van. Krates Diogenes rábeszélésére birtokaiból közlegelőt csi- 
nált, pénzét, ha volt, a tengerbe dobta. Demetrios azt meséli róla, 
hogy pénzét egy bankárnál tette letétbe, hogy ha a fiai «idiotá»-k 
lesznek, adják nekik vissza, ha filozófusok, oszsza szét a nép kö- 
zött (Diog. L. VI. 88). 

A cinizmus koldusgunyában járt házról-házra. Megállitotta a 
járókelőket, hogy hallgassák meg bölcseségének durva, illetlen, 
szellemes, maró szavait. S a görög egyszerre vetette eléje megve- 
tését s alamizsnáját. Mi lehet kiáltóbb ellentét, mint ezek a taní- 
tók s ezek a hallgatók? Az élvezetre vágyó, könnyűvéru, laza er- 
kölcsű athéni a Krisztus előtti ötödik és negyedik évszázadban mi- 
ként tekinthetett e félvad, elszánt, bigott emberekre ? Egy időben 
egymás mellett Platón és a középkori flagellansok, a művészet 
remekei s a meztelen kéregetők — valóban, ha egyéb hatást nem 
is értek volna el, föltűnést mindenesetre kellett kelteniök. S még 
e feltűnést is nevetve, fölénynyel, sőt csaknem örvendezve tűrték 
el ; ha szitokban vagy ocsmány beszédben törnek ki, nem harag 



* Semmiesetre sem osztozhatunk pl. Zeller vólemiényében, ki (Phil. 
d. Gr. n. 1. 269. EQ. kiad.) azt mondja róluk: alig tudjuk, szellemi ere- 
jüket csodáljuk-e inkább, vagy furcsaságaikon mosolyogjunk, becsülésün- 
ket keltik-e föl inkább vagy undorodásunkat, vagy szánalmunkat- L. alább. 



. 

Bzól belőlök, hanem csakis a cinizmus. Homeros Thersitese talán 
kitűnő tipusa e kutyáknak, Shakespeare Thersitese pedig örökké 
klasszikus prototípusa.* 

E pontig azonban erkölcseik nem sértik sem mai erkölcsi ér- 
zésünket, sem azt, a mit minden korok és idők szentnek tartottak. 
De a cinizmus még tovább megy egyetemes megvetésében s taga- 
dásában. Elveti az életet is magától, ha nem tartja érdemesnek a 
további küzdelemre. Mtzpoxkfig 'sTsXeóta St/j ótcó ^T^pox; éaotöv TivíSag 
öregkorában fölkötötte magát. Menippos ótc' á-ö-ojtita? ppő/Cf) tóv 
ptov (xsraXXáíat fájdalmában kötéllel vetett véget életének. Krates 
arra utal végső vigaszul : 

Szerelmed éhség csillapítja vagy idő, 

S ha mindez még nem győzte le — ott a kötél. 

így ők függetlenek magától az élettől is, függetlenek a viszo- 
nyoktól, legfőként pedig embertársaiktól. Mikor Diogenest vásárra 
vitték, hogy eladják rabszolgaként, azt kérdezték tőle: mihez ért? 
A parancsoláshoz, volt a felelet. Semmi függő viszony nem lehe- 
tett inyökre nékik, kik egész bölcseségüket éppen sajátszerű élet- 
módjukban látták kifejezve. Ezért valamennyien elvetették a há- 
zasság intézményét, mely lenyűgözi az egyént és rabjává teszi egy 
örök életre szóló köteléknek. Az egész cinikus iskolából egyedül 
Kratesről tudjuk, hogy elvette Hipparchiát ; de ez is a két filozófus 
frigye volt, nem a férfié s asszonyé. S mintha ezt is szégyelné a 
a cinikus, gyermekeit a maga módján házasítja meg. Pasiklest egy 
cseléddel párosítja, lányait tanítványaihoz adja harminc napi 
próbaidőre (Diog. Lsert. VI. 89 és 93). 

A családi életből fogantatik a társadalmi s az állami lét. S ha 
a családi élet minden erkölcsi javai áSíácpopa a bölcseség ez isko- 
lájának, mi várható tőlök e magasabb fokozatain az emberi együtt- 
élésnek ? A törvények tisztelete ? Hisz a törvény akárhányszor 
szembe helyezkedik a természettel, tűrvén a rabszolgaság termé- 
szet elleni állapotát,"^^'^' a zsarnokság csapásait, az éretlen, tudatlan 



* A cyprusi Demonax dicséri Thersitest, mint cinikus népbujtogatót 
Lucianus: De vita Demonactis c. 60. 

** A cinikus nemcsak azért ellenzi a rabszolgaságot, mert ő az 
eredeti szójszólója az auTdcpxeia-nak és lY^pctT£ia-nak, hanem mert egyátalán 
ő az első görög gondolkodó, a ki érdekkel viseltetik az emancipáció iránt. 
A negyedik évszázad előtti bölcselők többé-kevésbbé kedvező helyzetben 



Fii. írók Tára. A cinikusok. 

nép beleszólását a közügyeibe. Túl az emberi törvényen és oppor^ 
tunus megegyezésen él az erény és a természet törvénye. Túl a 
kisszerű haza szűk és fojtó keretein föltárni a cínikns előtt a vég- 
telen és korláttalan világ. Hová való vagy? kérdik Dic^enest ; 
Koa|jL07:oXtt7](;, 'écpY) világpolgár vagyok. Krates «fennséges filozófiai 
stílű » tragédiákat irt, s bennük Uy mondásokat : 

Nem egy torony, nem egy kunyhó az én hazám, 
Egész világnak minden háza, városa 
Vár készen engem hívogató otthonul. 

(Diog. L. VI. 98. De Hipparchia.) 

A tudomány tagadói egyúttal anarchisták is tehát voltaképp, 
a kik a fennálló állami rendet, polgári viszonyokat, a közigazga- 
tási intézményeket, az üzleti és társas érintkezés minden formáját 
elvetik, legalább magukra nézve. A tömegnek, mely nem érti az 
erényt, a balgáknak, a csőcseléknek, a kiskorúaknak szükségük 
lehet minderre a sok kényelmetlen kötelékre, de a bölcsnek, az 
erény ismerőjének, a világpolgárnak, egyszóval a cinikusnak tűr- 
hetetlen bilincs mindez. « Legnagyobb csodálkozásunkat keltheti 
föl az a vakmerőség, melylyel Antisthenes a szabadságharc dicső- 
ségét is megbántotta. A perzsákon való győzelem igazán nagy 
volna, ha ezek magasan állottak volna belátás és derekasság dol- 
gában. Mert akkor legyőzésük azt bizonyítaná, hogy a görögök s 
első sorban az athénieke j élességek tekintetében még magasabban 
álltak. De e föltevés alaptalan. Hogy a királyuk előtt reszkető, 
ostorcsapásokkal harcba kergetett tömegek vereséget szenvedtek, 
ez nem bizonyítja elleneik vitézségét.* Gomperz: Griech. Denker, 
n. 146. 

Nagy kérdés, korántsem dönthető el egyoldalú értesítések 
vagy előitélet alapján : mint gondolták ők a világpolgárságot. 



voltak származásuk, vagyonuk és politikai állásuk révén ; semmiesetre 
nem tudjuk egyikről sem, hogy ne lett volna szabad polgár. Antisthenes- 
szel jut először szóhoz az elnyomott, a korlátolt polgárjogú s a mi a 
dolgot még élesebbé teszi, oly államban, melyben a polgárjognak megvolt 
a maga értéke, több, mint a hagyományok hijján levő gyarmatokban 
vagy vidéki városokban, melyekből a Sokrates előtti bölcselők származtak. 
De a cinikus még többet akar, mint emancipációt, a korlátok megszünte- 
tését: ő a fogalmak értékének teljes megváltoztatását kívánja, TCapa/^apotT- 
TEiv To vó^co{jux, mint Diogenes mondja. K. Joel, Der echte und der Xeno- 
phonische Sokrates IT. 1. 571. 

Tajjon csakugyan nem értettek-e rajta többet, mint szabadulást a 
terhektől ? vagy általérezték-e az emberi nem egyetemes szolida- 
jitását? ki tudná megítélni a kellő adatok híjján. De belső való- 
szinűség s némely Antisthenesnek és Diogenesnek, sőt Kratesnek 
és Monimosnak tulajdonított mondás késztet hinnünk, hogy ez 
emberek előtt már föltárult ama nagyszerű tudat, a legegyeteme- 
sebb és legátfogóbb, hogy az ember ember mindenütt s államok, 
hazák korlátja természet ellenére teszi őket egymás elleneivé. 

De ha semmi bizonyítékunk nem volna e magasröptű gondo- 
lat cinikus voltáról, meggyőzhetne bennünket vallási fölfogásuk, 
mely fővonásaiban azonos a legtisztább monotheizmussaL Min- 
den valódi egy istenimád ás egyúttal kozmopolita is ; a hol erős 
nemzeti érzések folynak be a vallási fölfogás alakulásába, ott min- 
dig veszélyeztetve van az igazi monotheizmus. A történetnek 
örökké érvényes példái igazolják e tételt. A cinizmus kiirtott min- 
den állami és nemzeti cafrangot, népies áldozatot, hagyományos 
misztériumot vallásából. Egy az isten és egyként szolgálhatunk 
neki : az erénynyel. Az áldozat nevetséges, a templom értéktelen, 
az imádság fölösleges, a jóslás hazugság. S ha a régi néphitből 
megtartják a mitológia egynémely elemeit, nem tartják meg naiv 
értelmezésöket, hanem átformálják saját céljaikra, saját fölfogá- 
suk szerint. Hiszen tanítók ők, kiknek a vallás meséi csak anyaga 
a pedagógiai intelmeknek. Mélyebben nem is hatolnak bele a do- 
log lényegébe, allegorikus magyarázatokat nem igen keresnek, 
mint később a stoikusok vágy az alexandriaiak. Hiszen ehhez tu- 
dományos vizsgálódás kell vala s ezt már eleve is elvetették. 



A cinikusok oly korban léptek föl, melynek romlottsága mind- 
nyájunk előtt eléggé ismeretes. Perikies ragyogó kora a művésze- 
teket és tudományokat föllendítette, de az erkölcsöket éppenséggel 
nem. A mi kevés élő hit maradt még az együgyüekben, azt a szo- 
fisták végleg megölték, a Perikies halálát követő kor demagógiája 
végig gázolt minden becsületen. Elpuhultság, férfiatlanság, buja- 
ság, a lét örömeinek mohó és féktelen élvezése megfertőztette Athén 
levegőjét. 

A cinikusoknak az volt a törekvésük, hogy orvosai legyenek 
a betegeknek, prédikátorai az igére szorulóknak, élő példaképei a 
valódi erkölcsöknek. Ez önző korban meg akarták mutatni, mi 

a szeretet, maguk is szomjasok lévén a szeretetre. Különösen az 
orvosokhoz szeretik hasonlítani magukat. Antisthenes azért bánik 
keserűn tanítványaival, mert az orvos is így cselekszik betegeivel. 
Diogenes az emberi nem megszabadítójának s a szenvedések orvo- 
sának nevezi mag^t. 

Úgy látszik, e keresztülkasul beteg, rothadt társadalom maga 
is szívesen látta ez orvosokat. Nagyon romlott korszakokban sűrűn 
találkozunk egymás mellett az elernyedt kéjvágy s az önkinzó 
aszkétaság jelenségeivel, nem is véletlenül, hanem szoros okozati 
viszonyban. S ezért a cinikusoknak mindig megvolt a közönségük. 
De nincs mindig kedve az embernek, hogy vétkei lajstromát hall- 
gassa ; lakomázó ifjak nem szívesen veszik, ha mulatozásaikba a 
félig nyírott fejű cinikus vegyül, tolakodó prédikációival, testének 
szennyességével. Metrokles meséli, hogy bizony Diogenest el is 
verték egy ily alkalommal. De mi a verés a cinikusnak? Adiapho- 
ron! Fölírja a duhajok nevét egy táblára, s azt magán hordja. 
«Mert kutya vagyok én, olyan kutya, a kit dicsérnek, de egy se 
merne velem vadászni jönni azok közül, a kik dicsérnek.)) 

Nincs rá adatunk, hogy a cinikusok megkérdezték volna^ 
tetszik-e igazságaikat haUgatni vagy nem. Ellenben van rá ada- 
tunk, hogy az előlük menekülőt üldözőbe veszik, megfogják, házába 
bekísérik s nem hagyják békén, míg meg nem hallgatta őket. Egy- 
szer Antisthenes látott egy cifra asszonyt. Elment a házába és azt 
# mondta az urának : Hozd elő a lovaidat és fegyvereidet. Ha t. i. 
[ mindez van, akkor hadd cifrálkodjék az asszony, de ha nincs akkor 
I tütsd meg neki (Diog. L. VI. 10). 

Lehetetlen félreösmemi a cinizmusnak e lényeges jegyében a 
lelki mélységet, elszántságot, akaraterőt. Oly tulajdonságok, me- 
lyekre ama kornak szüksége volt, és szüksége minden koroknat. 
E vándorló apostolok hagyományossá vált tisztséget vállaltak ma- 
gukra: liogy elmenvén taníkanak. Mi módon, zordon fennségével 
a zsidó prófétának vagy derült, csipkedő, isteni humorával az atti- 
kainak, úgy véljük, nem tartozik a dolog lényegére. 

Csak egyet látunk az elmúlott évezred roppant távolán ke- 
resztül is szinte megdöbbentő világossággal. Egyik oldalon az er- 
kölcsök elhanyatlását, mely a peloponnesosi háború után mind 
rohamosabban dönti Hellast végső vesztébe — s a másik részen e 
«kutyák» egyszerűségét, lelki erejét, lemondását. Egyik oldalon 
a tudományok csodálatos elágazását, megtermékenyedését s mégis 

l^elsö ellenmondásait, emésztő kételyeit s az ember boldogítására 
elégtelen voltát, s a másik részen a tudomány tagadását és Rous- 
seau hatalmas sóvárgását : Retour)ions á la nahtre. 

Maga a cinizmus is azonban megromlott, hitelét vesztette, 
gyarló emberek fogyatékos szelleme és ostoba túlzása nevetségessé 
tette az elvet és gyanússá minden hirdetőjét. A legkülönfélébb ele- 
mek szegődtek zászlaja alá és undok szemérmetlenségükkel, vásári 
lármájukkal elrémítettek maguktól minden jobb érzésűt. A kor 
méreganyaga rajtuk is kitört, csak tán más formában, mint Görög- 
ország egyéb fiain. 

Azonban maga a gondolat, az eszme sokkal mélyebben gyöke- 
redzik az emberi szívben, hogysem végképp elpusztulhatott volna. 
Eljött egy kor, melynek lelkét valamely megnevezhetetlen sóvár- 
gás fogta el s e sejtelmes vágy végig szállott Hellason és Bómán, 
Palesztinán és Egyiptomon s mindenütt meghódította a sziveket. 
A jelen kor undorító bűneitől elfordulva fölkivánkozott a szív iste- 
néhez, e földről valamely jobb és tisztább világba, a tomboló 
erkölcstelenségből, a Hades felé való « ittas tántorgásból* a magába- 
özállás, a megtisztulás, az önsanyargatás útjaira. A puszták meg- 
népesedtek s vad sziklahasadékok, kietlen sivatagok táján erővel 
teljes igék hirdették a megújhodást, a régi világ hamvaiból új világ 
megélemedését. Zsidó esszéusok, keresztény apostolok, pogány cini- 
kusok egyazon belső tűz hevénél melegednek. 

A császárság első századában a rég elfeledett, megvetett szer- 
bet újra föllép, « minden átmenet nélkül a régi szigorú életfölfogás 
magaslatára emelkedik és tudatos tendenciával szegül ellene az 
erkölcsi romlásnak. Oly embereket látunk táborában, kik komoly 
akarattal, kíméletlen következetességgel, melylyel megvalósítják 
azt, a mit helyesnek tartanak, becsülésünket nyerik meg, még ha 
szigorún véve tudományos működésük jelentéktelen is.»*Demetrius 
€s Demonax, nagytekintélyű és kiváló férfiak csatlakoznak az újra 
föltámadt cinizmushoz és nemcsak a politikai ellenzék szerepére 
vállalkoznak, hisz itt nagyon csekély sikerre lehetett kilátásuk, 
hanem a vallás terén is ők az újítások hirdetői, a keresztények 
segítőtársai, a régi babonák, a formáiban megmerevedett és tar- 
talmától megfosztott görög-római pogányság halálos ellenségei. 

* Ed. Norden : Beitráge zur Geschichte der Philosophie 2. Der 28. 
Brief des Diogenes. Neue Jahrbücher für Philologie. Supplementband 19. 

Senki sem merte a római császárokat oly nyiltan és vakmerőn 
megtámadni, mint e cinikusok, kiknek nem volt félteni való jószá- 
guk s életük igaz cinikus elv szerint sokkal kevesebbet ért az élő 
és érvényesülő igazságnál.->^ S még nagyobb hévvel támadták a 
vallási szertartásokat, a babonákat, az egész kultuszt, szóval a 
vallád, mindezt pedig azért, hogy megmentsék az istenben való 
hiteL Mert atheisták ők soha nem voltak, már Antisthenes is mono- 
theisztikus hitvallást tett, és e kései utódai a legkiválóbb előhar- 
cosai voltak a zsidóságnak és kereszténységnek. 

Egészen világos ekként a cinizmus jelentősége. A hellén világ- 
ban képviselte az akaratot szemben az elvont észszel ; megalapí- 
totta a tett filozófiáját és a gyakorlatba vitte bele az ethika elmé- 
leteit. Ama határkorszakban, a Kr. u. első és második évszázban 
pedig, mikor a pogányság lassankint elhalt és a vallást teljességgel 
pótoló filozófia saját tehetetlenségébe fúlt: egyedül maradt fönn 
életreképesen, egy sorban harcolni elszántan a Kelet felől jövő új 
iiagy gondolatokkal együtt. «Már rég nem volt szó peripate tiku- 
sokról és platonikusokról, mikor még a cinizmus merev formái 
éltek a szerzetességben és ekként világtörténeti jelentőségre tettek 
szert. » ^^ 

Üldözték és megvetették őket. Az üldözés elült, a megvetés 
balga és előítéletes hagyományiíl szállott századokról-századokra. 
A legjobbak is megtévednek Ítéletükben, ha a cinikusokról van 
szó. Minő visszásság ! 

Vájjon azok, kik a kereszt alatt tanulták a lemondást, kik 
boldogságnak vallják a szegénységet, kik hadat üzennek a farizeu- 
sok és szadduceusok gazságainak, nem a cinikusok tanítványai? 
A kik meghalnak a cirkuszokban hitükért s elvetik az életet, ha 
nem találják meg benne az igaz erkölcs javait, nem hozzájuk jártak 
iskolába ? S a mesterek és tanítványok, buzgalomban és szeretetben 
egymást fölülmúlók, kik megállítják az utca népét s virágzó váro- 
sokhoz intézik prófétai intelmeiket, nem az ő táborukból kerül- 
tek ki 9 

Az új kor mesterei a cinikusok ! És ha mi ma pusztán azért 



* Vespasianus császár megizente Demetriusnak, & ki hevesen ki- 
kelt ellene, hogy hiába várja tőle a inártiromságot ; egy ugató kutyát 
úgymond, nem ütök agyon (Dio C. 66. 13.). 
** Norden i. m. 393. 1. 

megvetéssel sujtanók őket, mivelhogy az akkori görög-római világ- 
nak visszatetszők voltak, hisz akkor ugyanúgy kellene elbánnunk 
azokkal is, kiket első szentjei közé sorol az egyház és legdicsőbb 
vértanúi sorába iktatott a kereszténységnek, vagyis az emberi 
erkölcsnek, mívelődésnek, tökéletesedésnek története.* 



* Még egyáltalában nem veszik kellőkép figyelembe, hogy időszámí- 
tásunk első évszázadaiban ama határvonalak, melyek a görög és különö- 
sen a cinikus filozófiát a kereszténység eszméitől elválasztják, éppen nem 
eléggé élesek, hanem nagy darab közös talajon tovább burjánzottak a régi 
gondolatok és fölcsiráztak az újak. Norden i. m. 404. 1. 

I. FEJEZET. 
ANTISTHENES. 

Geschrieben steht: «Im Anfang ward das Wnj-t. ! » 

Hier stock ich schon ! Wer hilffc mir weiter fórt ? 

Ich kann das Wort so hoch unmöglich schátzen, 

Ich IUUS8 es anders übersetzen, 

Wenn ich vom Geiste recht erleuchtet bin. 

Geschrieben steht: «Im Anfang war der Sinn.» 

Bedenke wohl die erste Zeile, 

Dass deine Féder sich nicht übereilel 

Ist es der Sinn, der Alles wirkt und schafft ? 

Es sollte stehn: «Im Anfang war die Kraft ! » 

Doch, auch indem ich Dieses niederscEreibe, 

Schon warnt mich was, dass ich dabei nicht bleibe. 

Mir hilft der Geist 1 Auf einmal seh ich Eath 

Und schreibe getrost: «Im Anfang war die T%at!j 

Goethe : Faust I. 

Sokrates közvetlen környezetében nőtt nagyra az a férfiú, ki 
a görög gondolkodás egész irányát jó részben megváltoztatta és 
az elvont elmélkedések köréből a gyakorlati, tettekben érvényesülő, 
földi létbe szólította. AntUthenes nemcsak a cinikus iskola meg- 
alapítója, hanem a gyakorlati ethikáé is, nem az utcák kóbor ebe, 
hanem komoly filozófus és író. « Antisthenes épp oly kevéssé élt 
hordóban, mint Diogenes, nem hordott koldusgúnyát, nem fetren- 
gett nyáron az izzó homokban s nem ölelt át télen hideg szobrokat : 
Antisthenes komoly, termékeny író, nem utcai bohóc, ki a töme- 
get mulattatja. Csak meg kell nézni szomorú, elborult arcát, me- 
lyet a Vatikánban levő képe mutat : ez nem a szemérmetlen komi- 
kus, sőt látszik rajta a rajongás a misztikus és nagy dolgokért, az 
isteni ősidőkért, jó királyokért és erős hősökért s ha komikus, in- 
kább a Don Quixote-nak, mint Ábrahám a Santa Claranak értel- 
mében.* 

E valóban beszédes kép elárulja a bölcs jellemét és jobban 
föltárja gondolatainak misztikus és erkölcseinek aszkéta világát, 

* Der echte und der Xenophontische Sokrates von Dr. Kari Joel 
11. 1. p. 11. 

mint sok félig sem hiteles tanulmány. A cinikusok végzete első 
sorban az iskola fejét éri. Annyi mesés, valótlan, túlzó anekdotát 
fűztek magához a cinizmushoz és első sorban megalapítójához, 
hogy a kritika hihetetlenül nehéz föladatokkal kénytelen megbir- 
kózni, ha a valót el akarja a hazugságtól választani. 



Antisthenes jelentősége jóval nagyobb és mélyebb, mint egyéb 
iskolaalapítóké. Születésének körülményei, atyai és anyai vére arra 
tették hivatottá, hogy magában egyesítse annak a két fajnak sajátsá- 
gait, melyek örök ellentétben éltek, a dórét s ionét s ez ellentétek- 
kel megölték a görög nép politikai önállóságát. A XóYog, a tiszta ész, 
mely az ion fajt a világ első költő és gondolkodó népévé tette és 
az sp70v, a cselekvés élő és lebirhatatlan vágya, mely a spártaiban 
buzogott, egybevegyült Antisthenesben. Atyja athéni volt, anyja trák 
származású.* 

Az Észak már nem egy jeles férfiúval ajándékozta meg Hel- 
last ez időben s még inkább a későbbi korokban. Szűz ereje kul- 
turátlanul, de észben, erkölcsben romlatlanul szülte a nagy elmé- 
ket, hadverőket, tudósokat, művészeket. Abdera, Thasos, Stagira 
és Pella küldték nagy szülötteiket a már-már kimerülő görögség 
újjáalakítására és Thukydides is félig-meddig trák volt, mint An- 
tisthenes. 

Trák vére nem tagadta meg magát sem szavaiban, sam tettei- 
I ben, sem egész élete folyásában A nyolcvannegyedik Olympias első 
éve körül (444 Kr. e.) született ; kora ifjúságában részt vett a ta- 
nagrai csatában s oly vitézül harcolt, hogy Sokrates szerint két 
athéni ember gyermeke, tehát telivér athéni soha ilyen vitéz nem 
lesz, nem is volt. (Diog. L. VI. 11. óox av ex Sooív 'A^r^yoLÍovj o5tü) 
Yefóvoi Ysvvato?). 

Miután hazája iránti kötelességének a harctéren vitézül tett 
eleget, tanulmányaihoz fogott, Gorgiast, a nagy szofistát és Sokra- 
test hallgatta. Gorgias pompázó, díszes stílusa erős befolyással 
volt rá, e hatás következménye a rhetorikus stíl párbeszédeiben 

^ Diog. L. VI. 1. i^6y.Ei 7ap eivai BpaTTr.í [^.r^^p6i. Phitarchos téved, mikor 
azt állítja, hogy phryg eredetű és Diog. Ijaert. (u. o.) nem is ilyen érte- 
lemben idézi Antisthenes mondását, hogy mikor szemére vetették anjga 
barbár származását, ő azt felelte, hogy az istenek anyja (Kybele) is phryg 
eredetű. 

(o^sv TÓ pYjToptxóv eíSo? sv tol? SiaXÓYOK; Diog. L. VI. 1.) De nem- 
csak Gorgias volt mestere, hanem egyéb szofisták is ; együtt élt, 
társalkodott velük, ismerte Kalliast, Prodikost, Hippiast, sőt való- 
színűleg Protagorast is. Kellőleg fölszerelve a szofisták elméleti 
ismereteivel és a szónoklás mesterségének fogásaival, tanítói mód- 
jára őis iskolát alapított és sikeresen tanított; nem ugyan pénzért, 
hanem ajándékok fejében (Diog. L. VI. 9.).* Már meglett férfi volt, 
mikor Sokratesszel megismerkedett. Az athéni bölcs oly varázsla- 
tos hatalmat gyakorolt rá, hogy Antisthenes föloszlatta iskoláját s 
a tanítványait is mind Sokrateshez utalta. « Eredj etek, monda, és 
keresselek mesteit, én,már megtaláltam a magamét. »> (Hieronymus 
contra lovin. 11. 14.). 

Most hát a türelmetlen természetű, vegyes vérű fél-athéni 
örök időkre ahhoz szegődött, ki attikai volt minden csöpp véré- 
vel, agyának minden sejtjével, minden gondolatával, minden érzé- 
sével. Mert kitűnően eltalálja az igazságot K. Joél (elébb i. m. Be- 
vezetés 1.), mikor azt mondja: « Soha nem élt gondolkodó, soha 
nem élt nagy ember, a ki annyira teljesen és tökéletesen honának 
talajában gyökeredzett, mint Sokrates. Keletet elvághatták volna 
a Nyugattól, Athént vesztegzár alá tehették volna évtizedekre Hel- 
las ellenében ; államférfiak, bölcselők, művészek és kézművesek 
kimondhatatlanul sokat vesztettek volna tapasztalásban, hatáskör- 
ben, szellemi és testi táplálékban, egészen átalakultak volna : de 
Sokrates Sokrates marad. Sokrates nem akarta elhagyni Athént, 
sem életében, sem halálában. Élete az athéni kispolgáré, tanítá- 
sának helye á nyilvános Athén mindenfelé, anyaga az athéni em- 
ber cselekvése, példái az athéni Teával, formája az eristikus Athén 
vitázó módja. Sokrates megértéséhez nincs szükség a bölcselke- 
désre, melynek múltjától oly idegen, de nem lehetünk meg az atti- 
kai kultúra nélkül. » 

Sokrates attikai nyugalma, derültsége, bölcsesége, elmélkedő 
kedve tisztán klasszikus jelenség, a legelvontabb hellénség zavar- 

* HaDS von Amim Isokrates szofista beszédére hivatkozva határo- 
zottan állítja, hogy pénzért tanított és pedig 3 — 4 mináért tartott egy 
teljes kurzust. De ez esetben szivesebben hiszünk Diogenes adatának, 
mert a pénzért tanítás a legerősebb ellentétben volna Antisthenes elvei- 
veL Arnimot az a föltevés vezérli, hogy Antisthenes szofista^ azaz : az 
iQuság hivatásszerű tanítója és nevelője volt (Lében und Werke des Dio 
von Prusa. Berlin 1898. 35-37. 1.) 

talán, vegyületlen kifejezése. De ez az attikai szellem politikailag 
bukófélben volt már akkor, mikor Sokrates a méregpoharat kiitta. 
A dórok mindjobban előre nyomultak, diadalmas útjokban leti- 
porva a gyengéd, költőibb ion-attikai szellem hajtásait. Győzel- 
mük érezhető a szellemélet minden terén s első sorban a legszel- 
lemibb tudományon, a nemzetek életének legérzékenyebb lég- 
súlymérőjén : a filozófián. És Antisthenes, a trák anya szülöttje 
volt az, ki ez új szellemet belevitte a görög gondolkodásba. E szel- 
lem romboló hatalma ellenséges indulattal tör minden elvont esz- 
mélkedésre, minden elméleti tudományra, minden abszolút ideára.* 
Viszont alkotó törekvése a tiszta gondolkodás helyébe emeli az aka- 
ratot, a tevékenységet, a tettekkel való hatást, a cselekedetekben 
mutatkozó ermi/t. Alkotás után való szomjú vágyát nem elégít- 
hette ki alacsony születése okán, alárendelt állásában ; de teljesen 
átengedhette magát a nagy alkotók csodálatának és oszlopot emelt 
lelkében a tettek, a fáradalmak a munka mitikus hősének, Herak- 
lesnek."**"** 

Mialatt azonban érezte a tettek után való leküzdhetetlen vá- 
gyat, a henye gondolatba elmerülés értéktelenségét, egyúttal ön- 
magával is harcot kellett vívnia, saját törekvéseinek is gátat 
vetnie, reményeiről lemondania. És a lemondás egyik fő elve lett 
életének. Lemondás és önmegtartóztatás. Sokrates is híve az ön- 
megtartóztatásnak, de csak hivatása iránti szeretetből, nem ön- 
célból ; a cinikus bölcsnél azonban ez az erény lett minden egyéb 
erény kezdete és végcélja, emeltyűje és betetőzése egyben. Antis- 
thenes tehát Sokratesből indult ki és egyenes úton haladva, kité- 
rés, alkuvás nélkül jutván előbbre, mégis roppantul eltávolodott 
tőle. Semmi sem mutatja jobban a nagy távolságot a mester és 
tanítvány között, mint Antisthenes fölfogása az élet javairól és 
Aristipposé, ki elvégre szintén Sokrates közvetlen környezetéhez 
tartozott. 

A filozófiának új irányba tereléséhez egy jelentékeny, nagy- 



* L. a Bevezetést. 
** E hős fáradalmakkal és küzdelmekkel teljes élete, a szörnyetege- 
ken kivívott diadala, amely szörnyeket szellemes allegóriákban az eré- 
nyes emberi élet ellenségeivel, mindennemű bűnökkel és kéjekkel azono- 
sították, ezek voltak a cinikus fejtegetések kedvelt témái, melyekhez az 
iskolaalapító Antisthenes « Héraklész című párbeszédében adott mintát. 
Oomperz II. 123. 

hatású tár8 szegődik hozzá, szintén Sokrates legbizahnasabb köré- 
ből : Xenophon. Bámulatos, hogy ez az előkelő ifjú, a tüzes vadász 
és vitéz hadvezér, az ot%óvo(tO(; és itctusóí, a gazda és vadász, miként 
lőn részesévé Antisthenes munkájának. Athéni származású, tiszta- 
vérű volt, de nyugtalan lelkét nem elégítette ki a korabeli Athén ; 
kevéssé foglalkoztatta agyát az elmélkedés, szivét a kis haza ügye. 
Elvágyott, kalandok és tettek után, s miután messze földön dicső- 
séget szerzett, dórok élén dór ügyben harcolt, visszahúzódott bir- 
tokára és a föld művelésével, erős testi munkával elégítette ki cse- 
lekvésre való vágyát. Csak akkor fordult szülővárosának hagyo- 
mányos foglalkozása, az írás és bölcselkedés felé, mikor az agg 
reszkető keze nem bírta többé az ásót, kapát, eke szarvát ; s mikor 
eltörődött teste nem állotta a lovaglást, akkor ült asztalához, hogy 
megírja gazdag tapasztalatainak, személyes emlékezéseinek tör- 
ténetét. 

írásaiban őt is, még több joggal, mint Antisthenest, a cselek- 
vésgyakorlati érzékevezeti, mestere kézen fogja, hatalmába keríti, 
saját gondolatait ráerőszakolja és Xenophonból is, a hadvezérből 
és arisztokratából cinikust csinál. Ők ketten döntik meg Hellasban 
a tiszta ész uralmát. De míg Xenophon gyakorlati érzékkel, erős 
energiával a római jellem diadalának előhírnöke,* addig Antisthe- 
nes lemondásával, erényimádatával, a jobb világ után való sóvár- 
gásával a görögség bukását hirdeti és fölkelti sejtelmét a Keleten 
támadó, még csiráiban rejtező új kornak, a megváltásnak, a világ 
átalakulásának. 



Antisthenes nemcsak az erényről vallott elveivel, hanem sze- 
mélyes érzelmeivel is Sokrates leghívebb tanítványának tarthatta 
magát. Nagyven stadiont gyalogolt naponta a Piraeusból Athénig, 
hogy mesterét láthassa. És egyedüli vagyonának ama lelki java- 
kat tartotta, melyeket a Sokratesszel való társalgásból merített 
(Xen. Symp. IV. 34). Szeretete oly nagy volt, hogy Sokrates kérdé- 
sére r vájjon ő-e az egyedüU, a ki éppenséggel senkit sem szeret, 
bizvást felelhette : a halhatatlan istenekre, téged igen szeretlek 
(Xen. Symp. VIII. 4.) 

És e szeretet bizonyára nem a nagy bölcselőnek vagy az éles- 
nyelvű vitázónak szólt ; hogy mit jelent Sokrates egyénisége a gö- 



* K. Joel i. m. 14. 

rög gondolkodók sorában, annak fölfogására Antisthenes aligha volt 
képes ; -^ hiszen magunk is, annyi évezred távolsága, annyi meg- 
bízható és megbírált tanúság mérlegelése után ingadozunk a nagy 
ember megítélésében. Egyedül csak a cinikus Sokrates volt rá 
ellenállhatatlan varázszsal, az önmegtartóztató és mértékletes, az 
egyszerű és szegény, ki életével példázta tanításait s nemcsak sza- 
vakba, hanem tettekbe foglalva is tanította, mi az erény. Taní- 
totta életében és halálával. Antisthenes pedig, a cinikus bölcs, ott 
állott barátja és mestere mellett utolsó órájáig, nem hagyta el, 
hanem viselkedéséből erőt és ihletet merített arra az erényre, 
melynek gyakorlásában ő és iskolája a legnagyobb : az élet javai- 
ról való lemondásra. 

De Antisthenesben nemcsak a szeretet élt tanítója, hanem a 
gyűlölet is Sokrates gyilkosai ellen. volt az, ki Anytost számki- 
vetésbe küldötte és Meletost — mint Diogenes L. beszéli — meg- 
ölette (VI. 9 — 10.)."*** Hosszú elbeszélések szólnak arról, mint kö- 
vette a végzet bosszúja Anytost később is, s hogy végre megkö- 
vezve, idegen ország üaitól halálba üldözve adta ki lelkét. 

A mester halála után Antisthenes a Kynosarges nevű gimná- 
ziumban iskolát alapított, melyet Herakles tiszteletére szenteltek 
föl s mely valószínűleg nevet adott e felekezetnek. Maga a cinikus 
név Aristotelesnél szerepel először, bár ő több helyen még csak An- 
tistheusoknak nevezi őket (így Metaphys. VII. 3. 1043B). A tanít- 
ványok, maga a sinopei Diogenes is, az alapítótól messze elkalan- 
doztak és lényeges jegyévé, fő alkotó elemévé tették a cinikus filo- 
zófiának azt, a mi Antisthenesnél még egyelőre a többivel egyenlő 
rangú vonás voK : a lemondást és szegénységet. Egyébként a cini- 
kusok feje őszinte rajongást csak egy ember: Sokrates iránt ér- 
zett, minden mással szemben zord, haragos és türelmetlen. Nem 
volt meg benne sem mesterének elbűvölő varázsa, sem tanítvá- 



* Platón a Sophistesben Antisthenesre vonatkozólag mondja (á51. 13.): 
'EvTu-^X^otveic, ai ösaÍTr^Te, <•>; IvtojjLai, xroXXotxt; tí ToiauTa eoTcouőáxoatv ; svíots 
xpEoPuTepoi? av<&pa)7:o'.;, xa\ urró Ttevíaí -^5 7:£p\ opóvr^oiv xTr,oewc Ta Toiauia T£- 
;&au|jLaxóoi, xa\ orj 11 xái ttocvoo^ov o^oasvoi; toDt' aüTo áv£upr,x£vai. 

** maga eszközölte ki, hogy Anytos számkivetésbe küldessék és 
Meletos halálra Ítéltessék. Mikor ugyanis pontusi inakkal találkozott, kik 
Sokrates dicsőségétől vonzva jöttek, Anytoshoz vezette őket, azt mondván, 
hogy ez jobb erkölcsű, mint Sokrates; ezen aztán a körülállók fölbosz- 
Bzankodtak és számkivetésbe űzték (Anytost). 

nyának Diogenesnek csípős, éles szelleme és fölséges humora, mely 
emennek mindig biztosította a nagy hallgatóságot és a hallgatóság 
hangos tetszését. Sőt éppen ellenkezőleg, akárhány anekdota 
maradt ránk, melyek az öreg tanítót zordnak, sőt embergyűlölő- 
nek tüntetik föl.* Úgyszólván bottal üldözte el magától .tanít- 
ványait, mint Diogenesszel is tette. Lelkének e zordonsága merő- 
ben ellentétes az athéni ember derültségével, állandó vidámságá- 
val, különösen Sokrates megrendíthetetlen, isteni vidámságával és 
8lpa>v8La-jával. De ő nem is ebben tekintette mesterének a nagy 
athénit ; ez soha sem tanította e világ minden anyagi és szellemi 
értékeinek tökéletes megvetését ; s maga szegény bár és mezítlá- 
bas, mesterség és vagyon nélküli, nagy szeretettel kereste föl a 
gazdagokat és kézműveseket, a társaságokat és lakomákat. Meleg 
szíve nem ismerte azt a rideg megvetést, melylyel a kemény Anti- 
sthenes tekintett le az élet áradatjában nyüzsgő, mozgó, harcoló, 
küzködő embertársaira. 

A cinikus nem hatolt be Sokrates belsejébe ; a vad trák anya 
magzatja sohasem értette meg teljesen Athén szellemének legtisz- 
tább, legelvontabb ez alkotását. Neki megtetszett Sokrates durva 
öltözete, mezitlen lába, szűkös szegénysége és paradoxon formájába 
öltöztetett elve, hogy az a leggazdagabb, a kinek semmire sincs 
szüksége. És ez a ruha, a külső és belső, vált Antisthenes iskolá- 
jának jelvényévé. Későbben még durvább lett és még hiányosabb : 
szőrcsuha és koldustarisznya, kampós bot és kötélöv lett a for- 
mája, majd a tonzura járult hozzá és a cilicium — az első szerze- 
tesek ékességei. 

Ez a ridegség és zordonság, melyet a humor nem enyhít és a 
szív belső melege nem derít föl, jellemzi egészben Antisthenest. 
És csodálatos, hogy amiképpen ő Sokratesből ezt a külső, esetle- 
ges vonást sajátította el, úgy tanítványai is tőle első sorban ezt 
tanulták meg és tették főelvükké. Csakhogy a mi nála szegénység, 
az náluk már koldulás, a mi nála nyers lepletlenség, náluk kér- 
kedő szemérmetlenség lett és viszont a mi belőle hiányzott, az 
teljes mértékben megvolt ezeknél, főleg Diogenesnél : a humor és 
a szellem. 

Antisthenes elkeseredett ember volt, harag és bosszú hány- 

* Kérdezték, miért van olyan kevés hallgatója. «Mert parasztbottal 
verem ki öketi. Diog. L. VI. 4. 

Fii. írók Tára. A cinikusok «^ 

torgatták indulatos lelkét. Epés dühvel fakadt ki az athéniek ellen, 
kik gabonájukat megtisztítják a konkolytól, de városukat a gaz- 
emberektől nem ; a hadseregből kidobják a fegyverviselésre képte- 
leneket, de az állam kormányzásában megtűrik a gonoszokat; 
ajánlotta polgártársainak, hogy népszavazat útján válaszszák meg 
a szamarakat lovaknak, ha már egyszer ostoba tökfilkókat ugyan- 
ezen úton hadvezéreknek kiáltottak ki. A népszavazat az ő szemében 
minden emberi méltóság lealázása, a népuralom pedig saját ho- 
nának végső veszte. A kik népszerűségre törekedtek, azokat kér- 
lelhetetlen gúnynyal üldözte, nem véve ki magát Perikiest sem. 
Legerősebben azonban Alkibiadesre támadt és valóban nehéz is 
elképzelnünk drasztikusabb ellentétet, mint a trák rabszolgáló fiát 
s az előkelő athéni patricius gyermeket ; amaz merő keserűség és 
nehézkesség, ez könnyelműség és báj ; amaz rideg erényprédikátor, 
ez szeretetreméltó bűnös ; amaz szegénység és lemondás, ez csil- 
logó pompa és kéjvadászat. Ez ellentét annyira izgatta a cinikust, 
hogy külön könyvet írt Alkibiadesről. 

Csakis természeti ösztöne, nem pedig valamely theologiai 
meggyőződése vezette őt abban is, hogy tagadta az istenek létét, 
kárhozatosnak tartotta az áldozást, megvetette a papokat és gú- 
nyolódott a misztériumokon. A tagadás szelleme egészen egyolda- 
lún és csodálatos erővel ki volt benne fejlődve s ez a szellem teszi 
az ő saját bölcselkedését s az egész cinizmusét oly negatiwé, rom- 
bolóvá, minden valódi alkotás ellenségévé. 

Gúnyos anekdoták maradtak fönn róla, melyek azt tanúsítják, 
hogy rátámadt Kybele papjaira, az orphikus misztériumokra és 
Aphroditére, a jámbor és tisztességes asszonyok megrontójára. De 
istentelenségét komoly könyvben is tanította, Fizikájában, mely- 
ben Cicero (de natura deorum I. 13.) azt olvasta, hogy a néphit 
istenei sokan vannak, de egy a természetes és igaz isten. 

Antisthenest nehéz természete sok vitába, sőt komoly ellen- 
ségeskedésbe sodorta. Hogy Aristippos, Sokratesnél tanuló társa, 
fölkeltette haragját és megvetését hedonisztikus életfölfogásával, 
az természetes ; vele nagy polémiái voltak, valósággal tipikussá 
vált civódásuk és a későbbi rhetorok föl is használták e két iskola- 
társ furcsa viszonyát arra, hogy fiktív leveleket költsenek, melyek- 
ben tüzesen vitáznak. Platónt is megtámadta Sathon című pam- 
fletjében, melyből azonban nem maradt ránk töredék. Annál 
mélyebb volt a barátság közte és Xenophon közt; rokonlelkek 

voltak ezek a rang és születés minden nagy külömbségei dacára és 
a dilettáns iróra döntő befolyással volt a cinikusnak határozott, 
erélyes szelleme. 

Soha Antisthenest család, asszony nem nyűgözte le. Szeretet 
nem lakott kemény szivében s érzékei nem tántorították el a le- 
mondástól, a szegénység, önsanyargatás fogadalmától. Késő vén- 
ségben halt el,* közel a nyolcvan év küszöbéhez. Nehéz fájdalmak 
gyötörték s egyetlen tanítványa, Diogenes, ki vergődéseit részvevő 
azemmel nézte, kardot adott neki, hogy ölje meg magát. Antisthe- 
nes azonban megemlékezett mesterének tanításáról, ki ellenezte 
és megbélyegezte az öngyilkosságot, és ajkát összeszorítva né- 
mán tőrt. A halál könyörületesebb volt hozzá, mint ő maga : meg- 
váltotta kínjaitól. 

Antisthenes jelleme, egyénisége magában is egyike a legér- 
dekesebbeknek, melyek az emberiség történetében elénk akadtak. 
Ha rómainak születik és sorsa a köztársaság utolsó századába he- 
lyezi, Cato lesz vala belőle, szigorú, rideg, erkölcsös és elveiért 
halni kész. Ha forradalmi idők szülöttje, ennyi fanatizmussal, 
puritánsággal, elszántsággal Cromwell vagy talán Robespierre 
szerepét tölti be. 

De az ő sorsa más volt : egy hanyatló hatalmú, sülyedő er- 
kölcsű városba helyeztetek, melyben nem volt szava, tekintélye, 
mivelhogy nem volt nemes és ép vérű. «Erős akarata érvényesülés- 
ért küzdött, s ezt a gondolkodás nem adhatta meg. Hol mutassa 
meg hát erejét a bölcs ? A rabszolga fia még oly lelkesedve tár- 
hatta ki karjait, birodalmat el nem foglalhatott, hősi tetteket végbe 
nem vihetett. Gondolkodása csak arra volt elég erős, hogy élet- 
akaratát kifelé meggyöngítse és belsejére szorítsa, de arra nem, 
hogy önmagából eszméket hozzon világra, mint Platón. S mivel- 
hogy eszmények alkotására szelleme, megvalósítására fizikai ereje 
nem volt, nem maradt egyéb hátra, mint az adott ideálok utáni 
vágy és buzgólkodás. így csüggött a bölcs Sokratesen, az okos 
Odysseuson, de épp úgy rajongott a tett hőseiért, a világhódító 
Heraklesért és Kyrosért.» '>''>' 

A nagy disharmoniák együtt születtek vele és végigkisérték 



* Chappuis; Antiethéne 178: 365-ben Kr. e. 
** Joel i. m. n. 1. 6. 

egész életén. Ezek áldozatát látjuk az ifjnban, ki hiába vágyódván 
nagy tettekre, a nagy szavak mestereihez, a szofistákhoz szegődik. 
Ezek hajszolják életének további, látszatra nyugodt, belsejében 
pedig forrongó folyásában. Attikai ész és dór akarat, zord erény 
és még zordabb szenvedélyek, heves tettrevágyás és folytonos szó- 
fecsérlés kűzködtek benne és Herakleitos nem erről a háboriiról 
gondolta, hogy «mindenek atyja»; mert ez aháború éppoly emésztő, 
romboló az egyes életében, mint a polgárháborúk a népek történeté- 
ben. Ez ellentétek azonban a külömben szófukar és rideg ember- 
nek, ki mennél kevesebb tanítványt tűrt meg maga mellett, tollat 
adtak kezébe és nevezetes munkák hosszú sorát diktálták. Jobban 
szeretett írni, mint beszélni. Töredékei nem maradtak nagy szám- 
mal, de a róla szóló tudósítások egyetértenek abban, hogy nagy- 
számú műveket írt. 8 a miben cinikus tanítványaitól főleg kűlöm- 
bözik, nemcsak ethikai, hanem rhetorikai, grammatikai, sőt 
természettudományi kérdések is foglalkodtatták. Természetes, hogy 
mindezek saját, többnyire negatív fölfogásában jelentek meg, de 
legalább még egyelőre őt érdekelték. 

Munkáinak stílje mintaszerű s a régiek egyértelmű csodálatá- 
nak tárgya. Még Aristoteles is magasztalja rhetorikájában s több 
helyen idézi egyébkor is bölcs és tartalmas mondásait (Arist. Bhet. 
in. 4. 1407 Bekker kiad. és Polit. Hl. 13. 1284). Más későbbi írók 
mindig egy sorban említik Platónnál, Xenophonnal, Aischinesszel. 
A chiosi Theopompos annyira ragadtatta magát Antisthenes cso- 
dálatában, hogy ráfogta Flatonra, hogy meglopta Antisthenest. 

A szofistáktól kétségtelenül sokat tanult, de gondolatainak 
gyökeres kifejezésére, eleven megérzékítésére magában nagy és 
eredeti tehetség volt. Meglévő és hiteles töredékeinek stílusa az 
igazi gondolkodóé, ki világos, a nélkül, hogy triviális volna, elmés 
minden erőtetettség nélkül és gondos, de írói gondosságának nyo- 
mai, nehézkesség vagy keresettség meg nem látszanak rajta. 

Két kis szofista iskolásbeszéd maradt fönn neve alatt, de ezek- 
ről már kétségtelenül kiderült, hogy hamisítványok, melyek leg- 
kevésbbé sem méltók nevére. Aristipposszal való levelezése ha- 
sonlóképp hamisítvány abból a fajtából, melyhez a Herakleitos-, 
Krates-, Euripides-, Sokrates-féle levelek tartoznak.* 

* Socratis et Socraticorum epistulae p. 16. ós kk, Orelli kiad. Her- 
cher: Epistolographi. A függelékben közlök szemelvényeket e levelekből. 

A szofista beszédek címe Aia<; és 'Oőoaasóc; ; egyéb rhetorikai 
müvei Tcspl Xé£sa>^ iq icspl xapaxn^pwv, a stílusról, 'Opéotoo áiccXo^ta, 
'Iao7pa(pta ij Aooíag xal looxpánjí; és irpög töv 'laoxpátooí 'A(iáp- 
Topov ; dialektikus iratai közül legfontosabb volt az 'AXi^^sta, mert 
ez foglalta magába filozófiai nézeteit. Itt hirdette azt, hogy egy 
dologról mindig csak egyet lehet mondani, vagyis csak a fogalom- 
hoz tartozó szót ; a miből azt következtette, hogy az ellenmondás 
nem lehetséges (egy azon dologról nem lehet kétféleképp beszélni) 
és a téves beszéd ki van zárva (Aristot. Metaph. V. 29. 1024). Itt 
tanította azt is, hogy a definíció, a logikai meghatározás csak 
összetett dolgoknál lehetséges, mert az egyszerű fogalmakat nem 
lehet definiálni.* Maga Aristoteles is elösmeri némi jogosultságát 
ennek a szkepszisnek, midőn Metafizikájában (VII. 3. 1043) így 
szól : Van valami helyes abban a nézetben, melyet Antisthenes és 
a többiek vallottak, a kik szintén tudatlan létükre kételkedtek, 
hogy nem lehet semmit úgy meghatározni, hogy a dolog lényegét 
világítanók meg. Mert a meghatározás csak a dolog hosszabb ma- 
gyarázata; legföljebb annyit érhetünk el, hogy a milyenségét 
világítjuk meg ; mint pl. az ezüstről nem mondhatjuk hogy mi, 
esak azt, hogy olyan, mint (oFov) az ón. És végre itt mondta ki 
merész szavát is a logika teljes meddőségéről (Epiktet. Dissert. 
I. 17. 10). 

Dialektikai írásai közé tartozik a Sathon, melyet Platón ellen 
intézett « vakmerő és gyűlöletes hangon »», mint Athenaios mondja 
(V. 220 D). A viszályt köztük, Sokrates két leghívebb és legjelen- 
tékenyebb tanítványa közt Antisthenes logikai elmélete idézte föl 
az ellenmondás lehetetlen voltáról. De a cinikus, igazi praktikus 
létére, ellensége volt egyáltalán minden abstrakciónak s azért gú- 
nyosan jegyezte meg: ^Xéico) jiév áv^poDTcov xal Ttcttov 8s ó(iot(ú(;, 
ÍTCTüótTiTa o6 pXsTco) 8é, 0&8' áv^pcöTcórirjTá te (embert is látok, lovat 
is látok ; emberséget, lóságot nem látok).*'^' És nem akarta megér- 
teni az eleaták elvét sem a mozgás és változás lehetetlenségéről 
s azért mikor Zenon védte tanítómesterét (Parmenídest), a ki azt 
mondta, hogy a létező mozdulatlan és a létező mozdulatlanságát 

*^ Ez azt jelenti, hogy az ítélet is lehetetlen, mert az Ítélet már két 
fogalom összekötése és Ant. legföljebb ilynemű Ítéletet enged meg: az 
ember ember. Összetett dolgoknál nem ellenzi a divíziót, do ezt tartja 
egyedül lehetségesnek. Zeller, Philos. d. Gr.* 11. 252. 
** Tzetzes: Chiliad. VII. 606. 

Öt bizonyítékkal támogatta, a cinikus nem tudott mit felelni s azért 
fölkelt és föl-alá járkált; gondolta, a szóba foglalt ellenvetésnél 
többet ér a tettel való bizonyítás.* E nemű írásaiban fejtegette 
azt az elvét is, hogy mivel a definíció lehetetlen s minden dolgot 
csak a maga nevén lehet megnevezni, ennélfogva az elnevezés 
rendkívül fontos (icepl Tcaiőeíac; fi óvo(iáT(i>v, a hol azt bizonyítja^ 
hogy az egész nevelés abban áll, hogy a növendék tanulja meg a 
dolgok helyes nevét). 

Hat fizikai munkájából, melyek az állatok természetéről, a> 
halálról, az élet és halál rokonságáról, az Alvilágról szólnak, 
mindössze két töredék maradt s ezekből bajos megítélni azt a kü- 
lömben fontos kérdést : minők voltak fizikai, metafizikai és theo- 
szófiai meggyőződései, nézetei.-^^* 

Természetes és eddigi fejtegetéseink során önként érthetővé 
vált, hogy Antisthenes nagysága korántsem fizikai va^ dialektikai 
írásaiban határozódik, hanem egyedül ethikaí műveiben. Közülök 
legnevezetesebbek azok, melyek Heraklesnek, a cinikusok patró- 
nusának és mintaképének, és Kyrosnak, Antisthenes és Xenophon 
közös ideáljának vannak szentelve. A Heraklesről szóló könyv 
három címmel maradt meg. 'HpaxX-^c 6 (ttíCtóv fi Tcspl lax^oí* 
'HpaxXTjc fi Ttepl ^povT^oscűg fi la/óoj; és "HpaxX-íJc fi MíSag; való- 
színű azonban, hogy itt nem három különálló munkáról van szó» 
hanem egyazon műről, melynek a grammatikusok háromféle 
címet adtak.*-**'^^ 

A Herakles'höl megmaradt hét töredék közül hármat Dioge- 
nes Laert. tartott fenn, egyet-egyet Xenophon, Plutarchos, Erato- 
sthenes és Proklos. 

E töredékek a következők : 

1. Szerintök (a cinikusok szerint) a cél a tisztes élet, mint 
Antisthenes mondja Heraklesében (D. L. VI. 104). 

i. Továbbá szerintök az erényt meg lehet tanulni, mint An- 

* L. a Bevezetést. 
** Antisthenes az istenről, a világ kormányzójáról im ezt hirdeti 
(poa): Képről meg nem ösmerhetŐ, szemmel nem látható, senkihez nem 
hasonlatos. Ezért is senki őt képről meg nem ösmerheti (Theodoretus 
GrsBC. Affect. Curat. Disp. I. vol. VIII. p. 713). A másik: Ezért mondja 
Antisthenes, hogy a lélek hasonló alakú a testhez, mely körülzárja (Sehol. 
Vénet, ad Iliad. lib. XXHI. 65). 

•k-kk MuUach Fragmenta philos. Gr. II. 271. 

tisthenes mondja Heraklesében, és nem lehet elveszíteni. A bölcs 
szeretetreméltó s nincs kitéve a tévedéseknek ; a magához hasonló- 
nak barátja és nem bíz semmit a vaksorsra. A mi pedig az erény 
és bűnök közt van, azt közönyösnek (áStácpopa) mondják (ü. i. 
VI. 105). 

3. Bölcs embernek semmi sem idegen, semmi sem megold- 
hatatlan. A jó ember a legnagyobb mértékben érdemes a szere- 
tetre. Minden becsületes ember barátom. Lelkes és igazságos 
szövetségeseket keressünk a háborúban. A vitézség oly fegyver, 
melyet nem lehet elragadni ; többet ér néhány vitéz ember élén 
harcolni sok gyáva ellen, mint sok gyávával néhány vitéz ellen. 
Ellenfeleinket jól megfigyeljük, mert azok érzik meg legelőször 
fogyatkozásainkat. Igaz embert tarts többre a rokonoknál. Férfi és 
asszony erénye ugyanaz. Szép a mi jó ; a mi rossz, az rút. Idegen- 
kedjél minden aljastól (ü.'i. VI. 12). 

4. A legjobb lett volna ennek a syrakusaeinek, ha városszerte 
megmutatja az ő táncosnéját (a ki kardok közt táncolt), s azt 
mondja, hogy ha az athéniek megfizetik, akkor ő meg fogja csi- 
nálni, hogy minden athéni bátran szálljon szembe az ellenség dár- 
dáival (Xenophon Sympos. II. 12 — 13). 

5. Annyira állhatatos és következetes volt e nemű dolgokban, 
figyelemben tartván az Antisthenes-féle Herakles intelmét, hogy a 
gyermekek ne hálálkodjanak annak, a ki dicséri őket. Ennek pedig 
egyéb értelme nincs, minthogy merő szerénységből viszont ők is a 
dicsérőknek ne hízelegjenek (Plutarchos de vitioso pudore cap. 
IS. vol. X. 183. Hutten kiad.). 

6. Úgy látszik, ez az a Cheiron, ki a Pelios hegyen lakott, 
igazságosabb volt mindeneknél s tanítómesterük Asklepiosnak és 
Achillesnek. Ehhez jött a hagyomány szerint Herakles tudományra 
szomjasan, vele társalkodott barlangjában és tisztelte Atlast. Csak 
ezt az egy kentaurt nem ölte meg, hanem hallgatta őt, mint a 
sokratikus Antisthenes mondja Heraklesében (Eratosthenes Ka- 
tasterism. cap. 40. p. 30. ed. Schaubach). 

7. Antisthenesnél mondja Herakles valamely ifjúról, a ki 
Gheironnál nevelkedett : nagy, szép és bájos fiú ; a ki ezt szereti, 
nem szánalomra méltó szerető (Proklos, comment. in Plat. Alkib. 
I. 98). 

Kyrosról két könyvet írt, egyiket Köpoc, a másikat Köpoc ^ 
Tcepl paotXsíat; címmel említik a grammatikusok. E két munkából 

is csak töredékek maradtak és pedig flundique coIlecta», mint 
Aetes gyermekeinek holtteste. Közülök némelyik, mint a Phryni- 
chosnál található, nem is belőle, hanem róla van. Athenaios is 
idéz belőle egy rövid töredéket, de ez nem Kyrosról, hanem Alki- 
biadesről szól, a kit Antisthenes gáncsol az asszonyokkal való 
érintkezéseért épp úgy, mint egyéb életmódjáért s a törvények 
megvetésével vádolja. Mert perzsa módon anyjával, lányával és 
nőtestvérével volt viszonya (Athenaios V. 220. C). Egy másik he- 
lyen ismét Alkibiadest említi Athenaios (XII. 534 C). Ezért a 
sokratikus Antisthenes, mintha maga is látta volna Alkibiadest, 
erősnek, férfiasnak, tanulatlannak, merésznek és szépnek festi 
ifjú korában. 

Adrianusnál van a következő mondása : t Mit mond hát Antis- 
thenes, sohasem hallottad ? fejedelmi dolog jól cselekedni és a rá- 
galmat hallgatva viselni ». Diogenes Laertiosban (VI. 2.) olvassuk, 
hogy a nagy Herakles is Kyros példáival igazolta a munka jó vol- 
tát ; amazt a görögöktől vette, ezt a barbároktól. Proklos ismét 
Alkibiadesről szóló nézetét idézi. Azt mondta ugyanis a cinikus, 
ha Achilleus nem volt olyan, mint Alkibiades, akkor nem is volt 
szép (in Plat. Alkib. I. 114. Kreuzer kiad.). 

Az igazságról és vitézségről három TupotpsTrctxóc-t irt, de a be- 
lőle fenmaradt töredékek egészen jelentéktelenek. Annál jelenté- 
kenyebbek azok a töredékek, melyek a házasságról szóló nézeteit 
hézagos voltukban is erélyesen s érthetően adják elő. Ezek egy 
Tuepl :rat8o7cota<; 9i :rspl *{á\Loo 'epa)Ttxö<; című könyvének maradvá- 
nyai. Egyszer valaki meg akart házasodni és kérdezte tőle, milyen 
asszonyt vegyen el. «Ha szépet veszel el, mindenkié lesz, ha rútat, 
az maga is büntetés)) (Diog. L. VI. 3.). Máskor egy házasságtörő 
embert látott menekülni. «Hej, te szerencsétlen, egy obulusért 
mekkora veszedelmet elkerülhettél volna » (ezt fizették t. i. a szaj- 
háknak). 

Clemens Alexandrinus idézi (Strom. II. 485. Potter) a követ- 
kezőt : «Én egyetértek Antisthenesszel, a ki azt mondja : ha meg- 
foghatnám Aphroditét, átszúrnám nyilammal, mert sok asszonyun- 
kat, szépeket és jókat is megrontott ; azt mondja, hogy a szerelem 
a természet bűne s a ki beleesett, a szerencsétlen az istent beteg- 
ségnek nevezi. Mindez azt jelenti, hogy a járatlanokon ostobasá- 
guk miatt győz a szenvedély, pedig ezt nem kellene befogadnunk 
szívünkbe, ha istennőnek hívják is; vagyis: ha égi rendelés- 

bői adatott is, hogy betöltsük a gyermekek nemzésének köteles- 
ségét.)) 

Azt mondja továbbá (Diog. L. VI. 11.), hogy a bölcs csak gyer- 
mekek nemzése végett házasodik és pedig úgy, hogy a legjobb ter- 
mészetű asszonynyal köt frigyet, s abba bele is szeret. Mert azt 
csak a bölcs tudja, ki szeretni való. 

Az Erotikosba kell beleillesztenünk még azt a híres beszélge- 
tést is, melyet Xenophon közöl a Symposionban (IV. 56 — 64.). 

« Jól van, mondja Eallias. De te, Sokrates, mi méltó okból 
büszkélkedel olyan mesterséggel, a melyet magad is gyalázatosnak 
mondtál ? Ö pedig így szólt : Először is állapítsuk meg közösen, 
mi a kerítő tiszte ; aztán ne essék terhetekre megfelelni arra, a 
mit kérdezek, hogy tisztában legyünk avval, a miben megegyez- 
tünk. Jó lesz ? Helyes, mondák. S a hogy egyszerre mondták : he- 
ly^s, úgy azután is mindig egyszerre feleltek. Nemde fölfogástok 
szerint a jó kerítő dolga, hogy ha egy gyermeket vagy nőt hozott, 
azt megkedveltesse azokkal, a kik majd evvel élnek ? Természetesen, 
mondák. Nemde a tetszetős dolgok közé tartozik a rendezett haj és 
csínos ruha is ? Nagyon is, felelték. Nemde azt is tudjuk, hogy egy- 
azon szemmel nézhetünk csak barátságosan is, ellenségesen is ? 
Természetesen. Nemde ugyanazzal a hanggal szólunk alázatosan és 
vakmerőn ? Bizonyára. Nemde némely beszédek gyűlöletesek, má- 
sok barátságra buzdítanak? Úgy van. Nemde a jó kerítő mindezek- 
ből arra tanítja pártfogoltjait, a mi tetszést kelt ? Természete- 
sen. Vájjon, úgymond, az ér többet, ki egy előtt teszi az embert 
kedvessé, vagy az, a ki több előtt ? Itt két pártra szakadtak, né- 
melyek azt mondták : Világos, hogy a ki a legtöbb előtt ; mások 
meg : természetesen. Sokrates megállapította, hogy ebben is egyet 
értenek, aztán így szólt : Nemde a ki el tudná érni, hogy némelyek 
az egész városnak tessenek, az tökéletes kerítő volna ? Zeusra, ez 
világos, mondták mindnyájan. Nos tehát, a ki ilyenekké tudja 
tenni azokat, kik alatta vannak, nemde joggal büszke erre a mes- 
tei-ségére s teljes érdem szerint kaphatna nagy jutalmat ? Mikor 
ebben is megegyeztek, azt mondja: Az én véleményem szerint 
ilyen ez az Antisthenes. Erre ő : Hát nekem tulajdonítod ezt a 
mesterséget, Sokrates ? Zeusra, igenis, feleli amaz, mert úgy lá- 
tom, hogy te annak a mesterségnek a szolgálóját is jól begyako- 
roltad. — Hát ez mi ? — A bordélyok mestersége. Antisthenes zo- 
kon vette ezt és így szólt : Honnan tudod, hogy én ilyesmit követ- 

tem el, Sokrates ? — Tudom azt, hogy ezt a Kalliast elvitted a 
tudós Prodíkoshoz, mert tudtad, hogy emez szereti a filozófiát^ 
amannak meg nincsen pénze. Tudom azt is, hogy az elisi Hippias- 
hoz vitted, a kitől a könyvnélktil tanulás mesterségét sajátította 
el. S ez idő óta jobban lelkesedett s ha valami szépet látott, sohase 
feledte el. Minap is, mikor Heraklea-beli vendégedet földicsérted, 
vágyat keltettélbennem, hogy megismerjem s te megbarátkoztattál 
vele. 

Ezt a jóságodat köszönöm is, mert igen derék és jeles ember- 
nek Ítélem. Hát a Phlíabeli Aiscbylost előttem, engem meg ő előtte 
nem addig dicsérted, míg egymást szerető szívvel kerestük szinte 
futva s kutyák módjára egymást majd hogy le nem téptük ? Mikor 
ilyesmit látlak mi vélni, jó bordély osnak kell hogy tartsalak. Mert 
a kinek van ahhoz tehetsége, hogy fölismerje, kik lehetnek egymás 
hasznára és el is tudja érni, hogy egyik a másikat megkívánja : 
azt én képesnek nézem, hogy városokat békítsen ki egymással, 
szerencsés házasságokat hozzon létre s az ilyennek a tehetségét 
városnak, barátoknak, bajtársaknak egyként nagyra kell tartamok* 
Te pedig úgy megharagudtál rám, mintha gáncsoltalak volna, mi- 
kor jó kerítőnek mondtalak. Pedig istenemre, nem úgy van; mert 
ha én értenék ehhez, gazdagnak tartanám lelkemet. » 

Egyik iratának címe :r6pl 'eXeu^eptat; xal §0DXsía<;, benne az 
igazi bölcs szabadságáról beszélt s a korlátolt ember rabságáról, 
a mint Diogenes szavaiból kivehetjük. Egyéb ethikai iratai a hű- 
ségről, a győzelemről, az engedelmességről stb. szólnak. Külön 
könyvet írt Alkibíadesről (1. föntebb). 

A homerosi scholiasták, továbbá DioChrysostomos és Diogenes 
Laertios egybehangzó tudósítása szerint Antisthenes sokat foglal- 
kozott Homérosszal is. Főként arra törekedett, hogy a homerosi 
mítosznak allegorikus értelmet tulajdonítson s e törekvésével való- 
ságos iskolát alapított nemcsak cinikus követői, hanem a stoiku- 
sok közt is. Nem írt önálló tanulmányt az egész költeményről, 
hanem csak egyes helyeit magyarázta, így a Ealchasról, a Eirké- 
ről szólót stb., s tárgyáról nevezte el könyvének minden egyes 
fejezetét. Magyarázatai azonban híj jávai voltak minden történeti 
alapnak vagy tudományos rendszernek, s csak arra szolgáltak, 
hogy igazolják az istenekről való tanításait. Homeros tekintélye 
oly nagy és szent volt a görögség előtt, mint a zsidók és keresz- 
tények szemében a bibliáé. Az ő sok istenét tehát nem tagadhatta. 

de olyként magyarázta eredetüket, életüket, mivoltukat, hogy 
minden tagadásnál nagyobb volt áoépeta-ja. 

Xenophon említi (Symp. ICL 6.), hogy Antisthenes mindig 
kinevette azokat, a kik az egyes homerosi költeményeket szaval- 
ták, minthogy ő az egészet egyetlen nagy allegóriának fogta föl : 
«Hát azt nem tudod, úgymond Antisthenes, hogy a hősköltemé- 
nyek összes szavalói megtartják e verseket ? Hogyne tudnám, 
mondja ő, mikor csaknem napról-napra hallom őket. Hát van bu- 
tább népség e szavaló művészeknél ? Bizony alig, mondja rá Nike- 
ratos. Világos, mond Sokrates, mert ezek a költő titkosabb érzéseit 
meg nem értik. » 

A homerosi Odysseia scholiastája mindjárt az első sor- 
hoz Antisthenesnek következő nézetét csatolja: « Antisthenes azt 
mondja, hogy Homeros semmivel sem dicséri jobban Odysseust, 
mint a mennyire gáncsolja, mikor őt « sokatpróbált »-nak nevezi; 
Achilleust és Ájast éppenséggel nem írja le sokat próbáltaknak, ha- 
nem egyszerűeknek és nemeseknek. Nestort sem mutatja be csel- 
szövő és agyafúrt bölcsnek, hanem egyszerűen úgy, mint a ki 
Agamemnonnal s a többivel beszélget s ha volt jó ötlete, azt aján- 
lotta a seregnek s nem titkolta el mások előtt ; maga Achilleus 
annyira irtózott az ily gondolkodástól, hogy halálos ellenségének 
tartotta azt, ki mást gondolt és mást beszélt. Antisthenes így oldja 
meg e kérdést : Vájjon rossz ember-e talán Odysseus, mivelhogy 
sokatpróbáltnak nevezik ? Vagy nem bölcsesége okán ez a neve ? 
Talán részben erkölcsét, részben beszédmódját jellemzi e név. 
Mert jóravaló ember az, kinek jelleme hajlik a jó cselekedetekre, 
de a sokféle beszéd valódi neve — hazugság. A költő azonban 
különféle módon beszélt a hangokról és tagokról, a fülemiléről, 
mely gyakran változtatja sokféle zengésű hangját. De ha a bölcsek 
finom beszélők s képesek ugyazon véleményt sokfélekép kifejezni, 
akkor bizonyára azok a « sokatpróbáltak », kik egyazon dologról 
sokféle módon tudnak beszélni. Ámde a bölcs férfiak jók is egyút- 
tal. Homeros tehát azért mondja a bölcs Odysseust sokatpróbált- 
nak, mivel az emberekkel sokfélekép tudott beszélgetni. így mikor 
Pythagorast is méltónak tartották, hogy a gyermekekhez szóljon: 
szavait hozzájuk alkalmazta, az asszonyoknál asszonyokhoz, a ható- 
ságoknálhatóságokhoz, az ifjaknál ifjakhoz való beszédeket mondott. 
Mert éppen abban van a bölcseség, hogy a bölcseségnek minden 
egyeshez illő megnyilatkozását megtaláljuk ; ellenben biztos jele 

a tudatlanságnak, ha a legkülönfélébb emberekkel egyazon hangon 
beszélünk. Különben ilyen a helyesen gyakorlott orvostudomány 
is, a mennyiben a legkülönbözőbb gyógyításokat alkalmazza a 
gyógyítandó testnek különféle szerkezete s állapota szerint. így 
hát a zpÓTC0(; az állhatatlanságot s a lélek változásait jelenti. De a 
beszéd különfélesége és különféle beszédek használata különféle 
embereknél egyformasággá lesz. Mert minden egyeshez egy [-féle 
beszéd] tartozik. Ennélfogva a beszédnek minden egyeshez alkal- 
mazkodó változatosságát egységre viszi vissza minden egyesnek 
igénye » . . . 

Ugyané forrás idézi a következőket: Antisthenes azt mondja, 
ő ismeri Odysseus bölcseségét, hogy a szerelmesek sokat hazudnak 
s olyasmit is ígérnek, a mi meg se történhetik (ü. a. ad Odyss. 
V. 211.). Antisthenes megmagyarázza, miért veti meg Odysseus 
oktalanul Poseidont, mikor azt mondja róla, hogy tengeristen lé- 
tére még egy félszemet se bír meggyógyítani. Pedig ez csak azért 
van, mert Poseidon nem gyógyító isten, hanem Apollón az (U. o. 
IX. 525-höz). 

Valószínű még — Mullach így gyanítja (II. 279) — , hogy a kö- 
vetkező is a Homerikákból van merítve : Helyesen mondta An- 
tisthenes, hogy ellenségeinknek kívánjunk minden jót, csak vitéz- 
séget nem; mivelhogy ama javak úgy sem maradnak a jelen bir- 
tokos kezében, hanem a győzőké lesznek (Plutarch. De Alexandri 
fortuna vei virtute orat. II. cap. 3. vol. IX. 56. Hutten kiad.). 



Számos egyébé töredék maradt még Antisthenesnek, magára 
és iskolájára nézve felette jellemzők, melyeknek biztos helyét nem 
tudjuk megállapítani műveinek Diogenes-féle kánonában. Mindaz- 
által legalább szemelvényekben bemutatjuk ezeket is, hogy semmi 
oldalról ne maradjon ösmeretlen előttünk a cinikus bölcs minden- 
kép érdekes alakja. Némelyeket az á:rócpd*eY(i.a-k közül is kiadunk, 
azokat, melyek leginkább rávallanak Anthistenes jellemére és sa- 
játszerű szellemességére. 

(íSokrates így szólt: Úgy sok egyéb dologból, barátaim, vala- 
mint abból, a mit a leány cselekszik, világos előttem, hogy a női 
nem semmiben sem gyöngébb a férfi nemnél, csakhogy híjával van 
bizonyos belátásnak és erőnek. Azért, ha van közületek valamelyik- 
nek felesége, bízvást tanítsa meg mindenre, a miben őt járatosnak 

Óhajtja. Erre Antisthenes : Ha te így vélekedel, Sokrates, miért 
nem neveled te Xanthippét is, a ki a legnehezebb vérű mindazon 
asszonyok közt, a kik vannak, voltak és valaha lesznek ? » (Xen. 
Symp. II. 9—10). 

«A dicstelenség jó, mert egyenlő a szenvedéssel. A bölcs be- 
éri önmagával, mert övé minden, a mi másoknak mindenük. Az 
erény fegyver, melyet nem lehet elvenni. Legbiztosabb fal az okos- 
ság, nem dől össze, nem árulható el. Építsünk bástyákat szí- 
vünkbe, azokat nem lehet ostrommal bevenni. Továbbá ez volt a 
véleménye : Bebizonyította, hogy nemesség és erényesség ugyanaz ; 
mert az erény elegendő a boldog élethez ; ehhez semmi másra 
nincs szükség, csak a sokratesi erőre. Az erény is a munkák közé 
tartozik és nem szorult sok szóra, sok tanításra. A bölcs ember 
nem a megállapított törvények alapján kormányozza az államot, 
hanem az erény törvényei szerint. Diokles közli továbbá a követ- 
kező mondásait : Minden tisztességes dolog jó, minden becstelen- 
ség rossz; a mi alávaló, tartsd azt magadtól idegennek ». (Diog. L. 
VI. 11—12.). 

« Mivel büszkélkedel úgy, Antisthenes ? Gazdagságommal, úgy- 

I mond. Erre Hermogenes kérdezi: olyan sok a pénzed? Ez meg- 

l esküszik, hogy nincs egy garasa sem. Tán nagy földbirtokaid van- 

^ \ nak ? Talán mindössze annyi, a mennyi elég, hogy ez az Autolyko& 

I itt beporozza magát vele». (Xen. Symp. HL 8.) 

« Antisthenes azt mondta, hogy az élvezet jó; de hozzá tette : 
annak, a ki meg nem bánja». (Athenaios XII. 513.) 

Antisthenes, lelki erőre valóságos Herakleitos, azt mondta r 
jobb őrjöngeni, mint élvezni ; s azért buzdította tanítványait is^ 
hogy soha az élvezetért még a kezüket se nyújtsák ki. (Euseb. Prsep. 
Evang. XV. 13.) 

Ebből világos, hogy a törvényhozás szükségkép származásra 
és hatalomra nézve egyenlő embereket illet meg. Az ily férfiak 
számára nem írják a törvényeket : ők maguk a törvény. Nevetséges 
volna, ki őket törvényeknek akarná alávetni. Ök is azt mondhat- 
nák, a mit Antisthenes mond, hogy az oroszlánok beszédet tartot- 
tak a gyűlésező nyulaknak, melyek jogegyenlőséget követeltek. 
(Aristot. Pol. UI. 13.) 

Joggal mondta Antisthenes a koldusoknak : nem tartom el az 
istenek anyját, a kit az istenek tartanak el. (Clem. Al. Protrept. 64. 
Potter kiad.) 

A zsarnokok bölcsekké lesznek, ha sokat vannak együtt böl- 
csekkel (Euripides? Sophokles?) 

Az a javítás is helyes, melyet Kleanthes és Antisthenes alkal- 
mazott, mikor ugyanis hallotta, hogyan megtapsolják az athéniek 
a színházban ezt a verssoii; : 

Mi rút, ha az nem, a mit annak tartanak ? 
ő rögtön hozzátette : 

A rút csak rút, akár hiszik, akár ha nem. 

(Plutarchos: Quomodo adulescens poetas audire debeat VII. 115. 
Hutten; a verssor Euripidesből való). 

Ebből a szempontból Antisthenes azt mondta, hogy az okos 
ember teher. Mert a hogy könnyű és jó elviselni a butaságot : ép 
úgy az okosság súlyosan ránk nehezedik, s nem egykönnyen sza- 
badulunk tőle (Phil. ludaeus. QOPL. 869. Hoeschel). 

Azóta, hogy Antisthenes megszabadított, nem voltam többé 
szolga. Hogyan szabadított meg ? Hallgattam arra, a mit mondott : 
megtanított arra, mi az enyém, mi nem az enyém ; a vagyon nem 
az enyém, rokonok, cselédek, barátok, hírnév, megszokott helyeim, 
az emberekkel való érintkezés, mind, mind idegen jószág. Hát mi 
a tied? Tapasztalataid fölhasználása. Ezt mutatta meg nekem, 
hogy ez szabad akaratomtól függ, senki benne meg nem gátolhat, 
senki se kényszeríthet, hogy másként éljek velük, mint nekem 
tetszik. (Arrian. Epiktet. Dissert. Hl. c. 24, 67.) 



Végül még az ÍTco(f^é^\LOLTOL néhány érdekesebb példáját mu- 
tatjuk be teljes kiegészítéséül az Antisthenesről rajzolt képnek. 
E rövid mondások jellemzők nemcsak rá, hanem az egész ciniz- 
musra. Bár ő maga roppant termékenységű író, ki nagyszámú 
műveivel mélyebb és maradandóbb hatásra törekedett, mint az 
élőszó erejével s közvetlen tanításával, mégis kétségtelenül meg- 
állapíthatjuk, hogy személyében, élete módjában, karakterében 
sokkal több volt a hatásos és serkentő, mint írásaiban. Már pedig 
mindezt amaz apophthegmák tükrözik vissza, melyeket soha le 
nem írt, melyek szájhagyományúi szállottak nemzedékről nemze- 
dékre s az ily hagyományok sorsában osztozkodva egyre nőttek, 
dagadtak, terjedtek, míg végre a história a mondával kibonthatat- 
lan gomolyaggá omlott össze. 

E mondások jórészt nem hitelesek tehát ; kutatni azt, melyik 
hiteles, melyik fiktiv, nem is igen lehetséges forrásaink termé- 
szeténél fogva, nem is igen jutalmazó. Minden esetre ha valahol, 
itt alkalmazható az olasz közmondás, si non e verő, e ben trovato. 
A mi nem igaz, az is jellemző. 

Antisthenestől kérdezték, mi az ünnep ? Azt felelte : alkalom 
az ivásra.* 

Azt mondta, jobb a hollókra támadni, mint a hitelezőkre ; 
mert amazok a halottakat emésztik föl, emezek az élőket. 

Kérdezték, miért bánik oly durván tanítványaival ? Az orvos 
is így tesz betegeivel. 

Mikor Antisthenest kérdezték, mért nem járnak a bölcsek- 
hez a gazdagok, hanem fordítva, így felelt : Mert a bölcsek tudják, 
mire van szükségük, de a gazdagok nem ; különben ezek is jobban 
vágyódnának a bölcseségre, mint a pénzre. 

Antisthenes azt mondta, hogy a rimák mindent odaadnak 
szeretőjüknek, a mi jó van bennük, csak az eszüket nem. A hízel- 
gők is így tesznek azokkal, a kikkel érintkeznek. 

Oly élvezeteket keress, melyek a munka nyoináhan járnak, 
nem előtte. 

Antisthenestől kérdezték, hogyan kell a politikával foglalkozni. 
Tégy vele úgy, mint a tűzzel. Ne menj hozzá nagyon közel, mert 
megégsz, nagyon messze se, mert megfázol. 

Antisthenes filozófus azt mondta, hogy a hóhér jobb ember a 
zsarnoknál, s mikor ennek okát kérdezték, azt felelte : a hóhér csak 
a bűnösöket végzi ki, a zsarnok az ártatlanokat is. 

A sokratikus Antisthenes, mikor azt mondta neki valaki, 
hogy a szegények a háborúban elpusztulnak, azt felelte, hogy 
ellenkezőleg, még többen lesznek. 

A ki ellentmond, azt ne ellenmondással büntesd, hanem 
tanítsad; mert senki se gyógyítja meg a bolondot azzal, hogy 
maga is megbolondul. 

Egyszer szemére vetették, hogy nem származott két szabad 
embertől. öKét birkózótól se származom, mégis birkózó vagyok». 



* Ez apophthegmáknál nem idézem a szerzőt, a kinél az illető 
mondás található, mert tudományos értékük e mondásoknak úgy sincs s 
én ezeket nem magukból a forrásokból kerestem ki, hanem Winckelmann 
és Mullach műveiből. 

Mint a vasat a rozsda, úgy emészti meg az irigyeket saját 
lelkük. 

Mikor rossz emberek dicsérték, azt mondta : félek, hogy valami 
rosszat követtem el. 

Azt mondta, hogy olyan útravalót kell vinni, a mit a hajó- 
törött is kimenthet magával. 

Egyszer szemére vetették, hogy rossz emberekkel közlekedik. 
flAz orvosok is betegek közt járnak, mégse lázasok*. 

Visszásnak mondta, hogy a gabonát megtisztítják a konkoly- 
tól, a háborúban a sereget a fegyverre alkalmatlanoktól ; de az 
államot a gazoktól nem tisztítják meg. 

Kérdezték, minő gyümölcsét látta a bölcselettel való foglal- 
kozásnak : Hogy tudok magammal társalkodni. 

Kérdezték, melyik mesterség a legszükségesebb : Elfeledni a 
rosszat. 

Ha valakit szóval gáncsoltak, buzdította, hogy tűrje sziveseb- 
ben, mintha kővel hajigálnák. 

Mikor valaki dicsérte a kéjelgéseket így szólt : ellenségem fíai 
éljenek kéjek között. 

Egyszer az orphikus misztériumokhoz ment, a hol a pap azt 
mondta, hogy ily féle istentisztelet a jóknak üdvösségükre van az 
alvilágban. Ő meg azt kérdezte a paptól : Hát akkor mért nem 
halsz meg te magad is ? 

Kérdezték tőle, mi a legnagyobb boldogság : Meghalni a sze- 
rencse virágában. 

Jól mondta Antisthenes, a kik biztonságban akarnak élni, 
azoknak vagy jó barátokra, vagy elkeseredett ellenségekre van 
szükségük. Amazok intelmeikkel, emezek gáncsaikkal rémítik el a 
vétkezőt a bűnöktől. 

Mikor Antisthenes hallotta, hogy Ismeniast dicsérik, milyen 
jó fuvolás, így szólt : de embernek rossz ember, különben nem 
tudna olyan jól fuvolázni. 

Mikor a sokratikus Antisthenes látta, milyen büszkén jönnek 
a thébseiek a leuktrai csatából, azt mondta, hogy semmiben sem 
különböznek a gyermekektől, a kik örülnek, ha a tanítójuk össze- 
esik. 

Akik jó emberek akarnak lenni, testüket gyakorlással kell edze- 
niök, lelküket tanulmánynyal kiművelniök. 
r Antisthenestől kérdezte valaki, mit tanácsol, mire tanítsa a 

fiát. O így felelt : ha az istenekkel akar élni, filozófiára, ha az em- 
berekkel, akkor rhetorikára. 

Egyszer az attikai Antisthenes Athénből Spartába menet így 
szólott : Jövök az asszonyoktól a férfiakhoz. 

Azt mondják, hogy nem volt anyai ágról athéni. Mikor ezt 
szemére vetették, igy szólt : az istenek anyja (Kybele) is phrygiai. 

Mikor pedig az athéniek kérkedtek, hogy őket a föld nem- 
zette, megvetőleg azt mondta : semmivel sem vagytok tehát előbbre- 
valók, mint a csigák és sáskák. 



Fii. Irúk Tóra. A cinikusok. '* 

n. FEJEZET. 
A SINOPEI DIOOENES. 

IV^páoxe'. xa\ yaXx'05 jtc'o ypóvou* áXXá obv o'JTt 

^loűvoc Itcei PioTa; auxápxea őó^av eŐeiPa; 
BvaTol; xai ^fo^? oTaov EAappó-aTav.. 

Antisthenes cinizmusa még nem érett meg, nem alakult ki 
teljesen. Sok volt benne az elmélet, erős a hagyomány, hű a ki- 
tartás Sokrates elvei mellett. A valódi cinikus, a tipikus, a mesteri 
Diogenes volt, a sinopei bankár fia. Aligha van népszerűbb alakja 
a nagyterjedelmű, évszázadokra kinyúló görög filozófiának nálá- 
nál : kit ösmer név szerint, élete folyásából, szellemes, élces mon- 
dásaiból annyira a világ, mint Diogenest ? Már maga a görögség 
is fölkapta, legmulatságosabb, szatirikus, mindig találó anekdotái- 
nak hősévé tette, nevét közmondásossá, alakját egy eyész gondolat 
megtestesítőjévé avatta. 

A cinizmus benne talált mesterére, úgy a mint az az élet 
rendjében, az erkölcs irányításában nyilatkozik. De másrészt nála 
ment legmesszebbre a pozitiv tudományok lenézése, a tudós vizs- 
gálódás elvetése, egyáltalán pedig a szakszerű filozófiának erkölcsi 
diaitétikává alakulása. Tudomány ez ? Akad fölfogás, mely tagadó 
választ ad e kérdésre. De minden attól függ, miben látjuk a tudo- 
mány célját. Az életet legjobban végig élni, az élet művészetét 
valamely egységes szempontból következetesen átvinni a gyakor- 
latba, vájjon nem tudomány-e? Mire szolgálnak az egyes diszciplí- 
nák, ha nem arra, hogy elménket egy valamely irányban rend- 
szeres munkálkodásra serkentsék, mint pl. a logika ; vagy jelenün- 
ket és jövőnket nagyszerű és mélyreható analógiákkal irányítsák 
és neveljék, mint a történettudomány; vagy földerítsék a minket 
környező természet törvényeit és képessé tegyenek bennünket e 
törvények bölcs és hasznos alkalmazására, mint a természettudo- 
mányok ; vagy kutassák az emberi egj^üttélés, társas lét eredetét, 
az emberek egymáshoz való viszonyának lassú és természetes vagy 

kompromisszum folytán létre jött megállapodását, mint az ethika 
-és a j ogbölcselet ? 

Mindezek pedig kiszakított részletek, elszigetelt, egyes jelen- 
ségek ama nagy tudományhoz képest, melyet a sinopei hirdetett 
merész erélyességgel, nagyszerű elszántsággal, maró szatírával és 
Tagyogó szellemmel. Diogenes az élet tudományát tanította. 




Diogenes, Hikesias pénzváltó fia, Sinopében született a 91. 
Olympías idejében, 404-ben Kr. e. Atyját pénzhamisításon érték 
rajta, fia szintén részt vett bűnös üzelmeiben s ezért arra ítélték, 
hogy hagyja el a várost. cÉn pedig arra ítélem őket, hogy marad- 
janak ott», monda gúnyosan. 

Útja Delphoíba vetette, Apollón templomához, melynek föl- 
írata magában foglalta a Sokrates előtti ethika legfőbb elveit : 

/ l\wSi ceauTÓv [xr^ősv áyav efvúa, Tcapá o' átr,. 

/ Te vagy a becsület istene ; a pénzre n maga képéi véssed; 

! <)smerd meg magadat ; semmit sem mértéken túl ; á fogadalom 
/ átok. 

i A jókedvű Diogenes örömmel olvasta a második intelmet ; 

I iissé ugyan jobban ragaszkodott a szóhoz, mint világos fejétől 
' várható volt ; de legalább megtalálta bűnének mentségét ; Tcapal 
TÓ vó{ita(ia /ápaíov, a pénzre a rnafjad képét véssed — hisz akkor 
ennem vagyok vétkes, sőt ellenkezőleg: nagy jót cselekedtem, 
\ mikor megfogadtam a delphoí-í isten szavát."^ 

Ekkor azonban mély szégyenérzet, bűnbánat, valóságos fizi- 
kai fájdalom vett erőt rajta ; szánta-bánta tettét s még inkább azt, 
hogy frivol gúnynyal az istent is bűnössége társává akarta ala- 

* Diels (zum 22. Január 1894 ihrem hochverehrten Meister Eduárd 
JZeller, die Mitherausgeber des Archivs fúr Geschichte der Philosophie) 
igyekszik tisztázni Diogenest egyáltalán a bűnrészességből ; ő ugyanis 
képes értelemben veszi Diogenes vallomását: «Szent föladatának tüntette 
föl, hogy az emberi törvény helyébe a természetét, a hit helyébe a tudást, 
a hagyományos műveltség helyébe a filozófiát (!) állítsa, egy szóval, hogy 
az érvényben levő erkölcsöt átformálja, ró; r.oLQayjxpá^ai to vétJ.io{i.a)». E magya- 
rázatnak ellene mond minden forrásunk, mely Diogenesről szól. 

^ csonyítani. Valahányszor később is ifjúkorának e botlásátjuttatták 
eszébe, mindig röstelkedett érte, de tagadni ő maga sem tagadta, 
soha.-^^ 

Vágy fogta el, hogy életét a tudománynak és erénynek szen- 
telje, mivel eddig anyagi javaknak és léhaságoknak áldozta föl. 
De oly erélyesen és kizárólag akart eszményeinek élni, a hogy 
eddig senki sem. Athénbe ment és mestert keresett. Ki lett volna 
alkahnasabb, hozzáillőbb tanító, mint a zordon Antisthenes,. 
kinek ekkor már szerte ösmert és nagyrabecsült volt a neve? De 
Antisthenesnek nem volt kedvére az új tanítvány, a minthogy egy- 
általában elvből senkit sem bocsátott a maga közelébe. Diogenes 
is így járt vele, bottal kergette el a tolakodót. De Diogenes nem 
tágított mellőle : Üss, úgymond, olyan kemény botot nem találsz^ 
a mely engem visszariasztana tőled, ha beszélsz valamit (Diog.^ 
Laert. VI. 21.). Antisthenest meglepte és vonzotta e cinikus türe- 
lem és kitartás, megkedvelte, tanítványává fogadta és bizalmával 

f tüntette ki. 

így Diogenest a tudományokba vagy a tudományok megveté- 
sébe Antisthenes vezette be. De az ő tehetsége sokkal eredetibb, 
észjárása sokkal merészebb, erkölcse sokkal cinikusabb volt, mint 
a mesteré. Hálája és tisztelete nem tartóztatta vissza, hogy erősen 
meg ne bírálja tanítóját, annál kevésbbé kötötte oldalához, hogy 
holtig el ne hagyja. Fölöltvén a szegénység és lemondás rongyait^ 
vándorútra kelt, s majd Athénben, majd Korinthosban tűnik föL 

I «Mint a perzsa király, a ki Babylonban és Susában telel, néha 
Baktrában is, Ázsia legenyhébb városaiban, a nyarat pedig Ekbata- 
nában tölti Médiában (Dio Chrysostomus orat. VI. 197.). 

Ilyen vándorlásai közben Aegina szigetére hajózott egyszer,, 
mikor kalózok elfogták. Krétába vitték és eladták. A kikiáltó kér- 
dezte, milyen mesterséghez évi"? Azt felelte: « Embereknek páran- 
csolnio. S ezzel rámutatott egy Xeniades nevű korinthosira, a 
kinek ruhája elárulta nemes származását. oEnnek adj el, erre rá- 
fér a parancsoló*. (Diog. L. VI. 74.). 

Xeniades meg is vette, magával vitte Korinthosba s rábízta 

* Valaki szemére vetette, hogy pénzt hamisított. «Volt idő, úgy- 
mond, mikor olyan voltam, a milyen te most vagy ; de a milyen én va- 
gyok most, olyan te sohase leszel.* S mikor amaz megütközött rajta, így 
szólt: «Volt idő, mikor az ágyba peseltem ; most meg már nem teszem.*- 
Diog. L. VI. 56. 

gyermekei nevelését. Föladatának a bölcs jelesül felelt meg; 
Xeniades áldotta a napot, melyen küszöbén átlépett. A fiúk meg- 
tanulták a kellő elméleti tudományokat s aztán lovagoltak, nyilaz- 
tak, paritiyáztak. De azért nem képezte őket athlétákká, csak 
annyi testgyakorlást végeztetett velük, a mennyit egészségük meg- 
követelt. Különös súlyt vetett az emlékező tehetség gyakorlására, 
számos költőből és a saját rövid, velős mondásaiból is adott nekik 
megtanulni való leckéket. A test edzésében annyira ment, hogy 
a diviat ellenére hajukat kurtára nyiratta,'^' cselédi szolgálatokat 
végeztetett velük és éjszaka idején magánosan küldte útra őket. 
A hagyomány szerint hálás tanítványai élte fogytáig maguknál 
tartották s holta után ők is temettették el (Az egész elbeszélés 
Diog. L. YI. 30- 32). Csaknem kilencven esztendőt élt, mert a 113. 
Olympias idejében halt meg, egy időben Nagy Sándorral (3523-ban 
Kr. e.). Haláláról számos verzió keringett az utókorban, így né- 
melyek azt mondták, hogy epehányásban, mások hogy egy polyp 
csípésétől halt meg. A kik közel állottak hozzá, azt mesélték, hogy 
lélegzetét visszafojtotta s úgy fulladt meg. Ö ugyanis a Kraneion- 
ban lakott, Korinthos előtt a gimnáziumban. S mikor rokonai 
szokásuk szerint jöttek hozzá, és köpenyébe csavarva találták, nem 
gondolták, hogy alszik, mert nagyon kevés álommal beérte; s 
mikor a köpönyeget levették róla, látták, hogy kilehelte lelkét s 
fölsóhajtottak mondván: azért tette, mert nagyon is vágyott elköl- 
iözni az életből. 

Sírja fölé márványból vésett kutyát állítottak. Polgártársai 
ércszoborral tisztelték meg, melynek fölirata így hangzott : 

Ércszobor elpusztul az idővel, míg a te híred 
Tart örökön s nem vész el soha, Diogenes. 
Mert egyedül te mutattad utat a magával elégült 
/ Életnek, könnyű, széles, erényes utat ... 

A szobor a villa Albaniban van, s a bölcset egy kutyával ábrá- 
zolja. Vékony feje, előrenyúlt, kiálló arca csaknem eltorzult a 
gúnytól, hatalmas termete rávall a mesés erejű és edzettségű 
emberre, ki szembeszállott az ég minden viharával s az emberek 
türelmetlenségével s gőgjével. Mását kiadta Ennius Quirinus Vis- 
'<ífl?]iti gyönyörű könyvében : Iconographie Grecque et Roumaine, a 

* A szabad görög hosszú haj fürtű, xaorjXojjLÓtov volt. 

kép a hires vaticanusi Antisthenesszel együtt a 22. ' mtílapoö 
látható. 

Diogenes nagyszámú művekben tette le bölcsesógét, melyek- 
ből azonban úgyszólván semmi sem maradt meg. Irt dialógusokat 
a következő címmel: KecpaXícow, 'ly^óac, KoXotó? (szarka), IlápSaXic 
(párduc), Mi\Lo<; A^vátoűv (athéniek népe), lIoAtTsía (respublica), 
Te/vY) t/j^ixy) (erkölcstan), Ilspt Ttkoázou (a gazdagságról), 'Epwttxóc 
(szerelem könyve), 06ó8a)po<;, Ttjítaí, 'Apíozapy^oq Tuspl ^avátoü (a ha- 
lálról), 'EictcJtoXat (levelek). Ez utóbbiak apokrif volta ma épp oly 
kétségtelen, mint a Herakleitos, Sokrates, Antisthenes, Euripides 
stb.-féle leveleké, melyek mind rhetorikai iskolás dolgozatok. Ber- 
nays Lucián und die Kyniker cimü dolgozatában a 28. számú 
levelet valamely zsidó vagy keresztény munkájának tartja azon 
heves támadás miatt, melyben a helléneket részesíti s még inkább 
azon dicséretért, melylyel a barbárokat hallatlan módon a hellé- 
nek fölé emeli. Kik vettek részt a hamisítások e nagy munkájában^ 
bajos eldönteni. De az a szellem, mely e levélen is — eltérőleg a 
többi ötventől ^ — uralkodik, valóban közös az alexandriai helle- 
nisztikus irodalom szellemével: itt is, mint a Phokylidesben, a 
zsidó Sibyllákban a pogányság nagy bűneivel az egyistenimádás 
van szembeállítva. 

Hét tragédiát is írt, Heléna, Thyestes, Herakles, Achilleus,. 
Medea, Chrysippos, Oidipus címmel. Némelyek azonban nem 
ösmerik el, hogy e tragédiák tőle származnának, hanem egy tanít- 
ványának tulajdonítják (Diog. L. VI. 80. Sosikrates és Satyros^ 
tekintélyét idézi). 

Az állítólag oly szorgalmas írónak egyetlen munkájából sem 
idézhetünk úgy, hogy az idézet helyét pontosan kiutalhatnók. 
A Mullach-féle gyűjteménynek 301 töredéke legnagyobbrészt csak 
róla szóló, többé-kevésbbé hiteles anekdota, éle, tréfa ; komoly, 
tudományos munkásságának nyomait hiába keressük azokban a 
forrásművekben, melyek egyébként oly bőven ontják sokkal jelen- 
téktelenebb irók bölcseségeit is. 

De úgy látszik, hogy a sinopei nem is ez írásokkal törekedett 
hatásra, hanem saját élete példájával. Filozófiájának rendszere 

* A levelek megjelentek Hercher gyűjteményes munkájában : Epi- 
stolographi gr. 235 — 258. L. L. az I. íüggeléket. 

életének szisztematikus berendezésében nyilvánul ; fontossága sa- 
ját egyéniségének nagyságában rejlik ; Diogenes legfőbb s egyedüli 
filozófiai alkotása: Diogenes élete. Kietlen, szomorú, nehéz fára- 
dalmakkal teljes élet ez : inség, testi és erkölcsi lemondás teszik 
útját tövisessé. 

«Mi lehetett az, a mi mégis meleg leheletet árasztott el e 
kietlen sivatagon ? a boldog aranynap sugarát egy árva, lombtalan 
életen, ez életen, melynek nem volt semmiben sem része, a mire 
mindnyájunknak oly szükségünk van, mint a levegőre : szabadság- 
ban, hazában és államban, tudományban és művészetben, barátság- 
ban és szerelemben? Semmi egyéb, csak öröme hatalmas akaratá- 
ban, a lélek mindenható tetterejében, emez erőben, melyet Diogenes 
igazán a magáénak nevezhetett, melylyel ifjú kora szenvedélyeit 
rettentő zsarnokként törte meg, kérlelhetlen szigorúsággal s beérte 
ennek fejében azzal a győzödelmi koszorúval, melyet saját öntu- 
data adott neki » (Goettling: Diogenes der Kyniker oder die Philo- 
sophie des griech. Proletariats Halle 1851). 

Ez a gyönyörűség, melyet akaraterejének folytonos tökélete- 
sedése nyújtott neki, az a tapasztalat, hogy fokonkint függetlenné 
teheti magát mindattól, a minek embertársai örökké rabjai marad- 
nak, s a humor, melylyel szemlélődött, örökké tiszteletet fognak 
. neki szerezni. Antisthenes komorságával, lelki ridegségével lejtőre 
sodorta a cinizmust : ez a világfölfogás Hellasban, és abban a kor- 
ban még meg nem állhatott teljes zordonságával. Mindenki elide- 
genedett, elfordult tőle és Sokrates iskolája mindjárt alapítójával 
válságba került. Diogenes mentette meg a bukástól, tette vonzóvá 
humorával, és jelentőssé derültségével, szellemével, lángelméjével. 



A kincses Korinthos remek palotasorai közt égető napban és 
a tél viharai közt egyazon hiányos öltözetben járt föl s alá egy 
tagbaszakadt, óriás termetű, ép erejű férfi, kitűnő nyilas, diskos- 
vető, fényes szónok, geniális rögtönző. 

Hátán kenyeres tarisznya, kezében a bot. Koldusköpenyegébe 
belefujt a szél, födetlen, kopasz fejét perzselte a nap. Utána léha 
sokaság, többnyire az utca népe, görög tétlenségben élvén át a 
munkás nappalt. A bölcs meg-megáll köztük, sasszeme megakad 
valamelyik föltűnő alakon és metsző gúnynyal, majd enyelgő 
tréfával támad rája. Ez sem rest a válaszolással és pompás szó- 

harc pattan ki köztük. Nem lehet kétséges, ki lesz a győztes. A nép 
zajongva tapsol a « kutyának », ki megtépte félelmes agyarával a 
védekezőt. És kacagás közt oktat és hirdet keserű igazságokat a 
cinikus prédikátor. 

De útja tovább viszi. Nyughatatlan lelkének az országút az 
otthona, a város falai szorongatják szabadságának korlátot nem 
tűrő érzetét, kezébe ragadja botját s elhagyja a fényes várost, ütja 
kis községeken viszi át, melyekben munkás nép műveli szorgosan 
a földet. 

Itt megpihen s új erőt merít. De pihenése rövid. Lelke 
ismét a városba vonja, nem is második hónába, Korinthosba, ha- 
nem a bűnök, a léhaság, a kicsapongások, a dobzódások, a művé- 
szek és költők, divatifjak és hetaerák városába, Athénbe. 

Még csak itt köszönti taps és üvöltő zaj a koldus-filozófust. 
Künn az egész nép az agorán s Diogenes megáll közöttük. Csak- 
hamar egy kör közepében áll, bámész sokaság övezi s ő messze- 
csengő hangon megszólal és hirdeti igéit az utca népének, az 
aljasoknak, a csőcseléknek. 

«Eeám tekintsetek, ti, kik odaadjátok a lelketeket, becsülette- 
ket, szavazataitokat pénzért s más gyarló javakért. Semmim sincs, 
csak ez a görcsös botom és koldustarisznyám, meg férfiönérzetem 
és szabadságom. Ti lakmároztok és dúskálkodtok s lelketeket a 
kétely, gyomrotokat a csömör emészti. Ti áldozatokat mutattok 
be isteniteknek s kigúnyoljátok őket szüreti ünnepeken és szin- 
házi mulatságokban. Én pedig száraz kenyeret eszem s források 
vizével csillapítom szomjamat. És megvetem isteneiteket, s oltárt 
emelek az én egyetlen igaz istenemnek. Ti sírboltokat emeltek és 
halotti tort ültök, mert még akkor is reszkettek magatokért, ha 
lelketek poklokra szállt. Én pedig nem bánom, ha ebek és légi 
madarak marcangolják szét rothadó testemet, mert hisz én azt 
úgy sem fogom érezni többé. 

Gyávák vagytok és reszkettek minden jövendő bajtól. Ha 
vihar éri el hajótokat, eszeteket elvesztvén, beleugrotok a tengerbe, 
még mielőtt elsűlyedt volna gályátok.* Mert hiányzik szivetekből 
az élő igazság. Mily gyönyörűség volna közületek látni csak egyet 
is, ki nem fél és nem pirul.** Pedig ha igazak volnátok, nemcsak 

*■ Stobseus. Florilegiuin VIII. 15. 
^* ü. i. IX. 49. 

az emberiség jobb részének, hanem tinmagatoknak is javatokra 
szolgálnátok ! 

Ti a természetes érzéseket nem tekintitek az istenek ajándé- 
kainak, azért használjátok erőiteken fölül kéjelgésre és gyönyör- 
Ihajhászatra. A látás, a hallás, a táplálkozás nálatok mind csak e 
célt szolgálja. Pedig úgy-e hányszor láttátok, hogy emberek, kik 
összezavarták a nappalt az éjszakával, eszeveszetten végre is a 
tengerbe vagy folyóvízbe vetették magukat. »* 

S mikor egyre-egyre ujjal mutatott a tömegből, s rálőtte egye- 
nest gúnyjának nyilát, harsányan fölkacagott a többi. De a kit 
megtalált, haraggal és szégyennel távozott el a piacról.** Volt, a 
ki szemére vetette, hogy keserű szavait gyűlölet és embertelenség 
sugallja s az okosabbak hivatkoztak mesterére, a kemény Antis- 
thenesre, ki még sem ment el a legvégső határig a szidalmazásban. 
De Diogenes nem hallgatta el azt sem, a mit tanítójáról gondolt : 
«Ö is csak olyan, mint a kürt; a nagy hangjától nem hallja meg, 
a mit maga beszél.))*** 

A tanítvány tehát megvált mesterétől s maga lőn mesterré. 
Nem űlozofíai iskolát alapított, hanem valóságos vallási szektát ; 
életmódja százaknak lőn példaadás, ruházata egy rendnek egyen- 
ruhája: szavajárása egy szerzet mindennapos imádsága. Senki 
sem örökölhette szellemességét, iróniáját, esze nyílröptét, épp oly 
kevéssé, mint testi erejét vagy edzettségét. De átszállott a ciniku- 
sok nemzedékéről nemzedékére ethikája és gondolkodása. 

Ez a klasszikussá vált alakja a hellén szellemnek oly eleve- 
nen lép elénk, oly igazán hús és vér szerint való megtestesülésben, 
hogy szinte tiltakozik minden elvonás, minden tudományos ab- 
stració ellen. És mégis eszmét képviselt s azért eszményileg kell 
fölfognunk őt. 
: Koldusrongya jelenti azt, hogy az igaz embernek nincsen 

j szüksége voltaképp földi javakra ; s ha ki rajtuk csügg, gyermeki 
játékszerre tette föl lelkét. A boldogsághoz elegendő az erény, 
mint Sokrates tanította. 

Koldusbotja azt jelenti, hogy az igaz bölcsnek hazája a világ, 
hogy városok falai és országok határai megfojtják a szabadságot 



* ü. i. 
** ü. i. XIII. 18. 
**^ U. i. XIII. 19. 

s bolond a ragaszkodás ahhoz a röghöz, mely kihűlt, érzéketlenné 
vált tetemeinket eltakarja. Minden embereket elválasztó korlát 
ledöntése, az osztály és nemzetiségi kasztok megszüntetése, a 
férfinem előjogainak eltörlése, ez volt az ő eszményképe, mely 
azonban csak a távolban lebegett előtte, s hogy e fennséges cinikus 
ideálhoz legalább közelebb jusson, azért mondott le a haza s a 
polgárság fogalmáról. 

S mit jelent gúnynak gondolt és megtisztelővé vált neve, a 

Kóíov? «A többi kutyák elleneiket marják meg, én a barátaimat, 

Ide csak azért, hogy megmentsem őket.»^ « Olyan kutya VB>gyok 

én, a kit sokan dicsérnek. De a sok dicsérő közül egy sem merne 

ívelem vadászni jönni. »^ 

Holta után pedig Kerkidas, arkadiai költő az elhunyt költőt 
a világító és perzselő Sziriusszal, az oopávto? Kóojv-nal hasonlí- 
totta össze.^ 

És hagyományúi szállott nemzedékről-nemzedékre az is, hogy 
a nép legalacsonyabb rétegei közt időzött legszívesebben. Szemére 
vetették, hogy tisztátalan helyekre jár. «A nap is, úgymond, még- 
sem mocskolódik be.»* 

Mindé féltékenyen őrzött, tiszteletben tartott, gazdagon gyara- 
pított hagyomány pedig színre aligha több, mint néhány különködő 
ember teljesen elszigetelt törekvése, talán megtévelyedett ízlése, 
parlagi bölcsesége, mely Diogenes dúsgazdag szellemének kútfői- 
ből táplálkozik. Pedig korántsem így van. A föloszlásnak induló 
társadalomtól el akartak szakadni és másokat is e vesztének in- 
duló, hanyatthomlok alárohanó gépezetből kikapcsolni; tiltakozó 
szavukat emelték föl ama civilizáció ellen, mely a régi jó idők 
formáit megtartotta ; de a formákból kiveszett a lélek s e civilizá- 
ció maga is megérett a halálra. Látták közeledni a nagy özönvizet 
és meg akarták menteni, a mi még menthető volt. Előbb a make- 
dón hódítás zúdult végig Hellason s a görög népnek nem volt oly 
ellenálló ereje többé, hogy gátat vessen eléje, mint a perzsa sza- 
badságharc idejében. Majd a római hódítások pusztították el vég- 
képp állami létét s a világ első népe csak arra lett jó, hogy esztelen 



^ Antonius et Maximus 250. 

'^ Diog. Laert. VI. 33. 

3 Bergk: Poetae lyrici graeci 799.^ 2. fr. 6. 

* Antonius és Maximns 35. 

dőzsölésben, kicsapongásokban, rhetorikai szószátyárkodásban le- 
gyen mesterük a rómaiaknak. Átalános lön a pusztulás előérzete a 
népben és természetes, hogy ez a gyötrő sejtelem Diogenesben 
talált legélesebb nyelvű szószólóra. Mikor Xeniades kérdezte tőle, 
miképp temettesse el, azt felelte : Arccal lefelé. Miért? kérdi gaz- 
dája. «Mert nemsokára az alsók kerülnek fölül. » Azt értette, hogy 
a makedónok elhatalmasodnak s utósókból elsőkké lesznek (Diog.^ 
L. VI. 41. 22). 

Egy évszázadig tartott Diogenes hatása közvetetlenül. Nyomába 
elmés és derék férfiak léptek, igaz hogy az ő tehetségének fénye, 
szellemének ereje nélkül, de sok érzékkel a praktikus cinizmus 
iránt. Az iskola, helyesebben : a szerzet meg volt alapítva, a mes- 
ter megszabta a ruházatot, kiadta a rend jelszavait, megállapította, 
rítusát és főként megfogalmazta hitvallását. Mi volt még hátra ? 
Diogenes elvégezte élete művét. 

II. 

A cinikus bölcs azonban nemcsak erkölcsi hatásáért méltó 
figyelmes gondunkra ; nemcsak az iskolaalapító, vagy a rend mes- 
tere érdekel, hanem a hellén szellem, éle, irónia egyik legkiválóbh 
képviselője is. És miután megállapodtunk tipikus jelentőségében 
8 kijelöltük helyét a görög filozófia történetében, lássuk már most 
egyéniségét is minden oldalról, a mennyire reánk maradt töre- 
dékei megengedik. 

Az a vándorélet, melyet élt, összehozta a nép legkülönfélébb 
rétegeivel, urakkal és rabszolgákkal, divatifjakkal és hetérákkal, 
királylyal és paraszttal. E sokféle viszonyban Diogenes mindig 
egy és ugyanaz. Nagy Sándor — az ösmert anekdota szerint -^ 
megkérdezte tőle, mi a kívánsága. « Eredj kissé odébb a napból », 
ez volt minden. (Plutarchos : Nagy Sándor élete XIV.)."^ Mikor a 

* ti? 85 Tov 'lo^jxbv T(ov 'KXXr^vwv auXXeYévrfov, xa: •Í/rjttioaji.év<ov lizi IIÉpaa^ 
jxei' 'AXeíútvőpou oTpaiEÚsiv, f^ye^xtov avr^Yopeú^^Tj. ÜoXXüjv oiá zat ;toXi"i)'.wv avőprov- 
xot cptXooóocov áTCTjvTrjXÖTtuv auToJ, xái ouvr]8o[ji£veüv, :^X.-t^e xai AioyávT] tov liveoTcéa 
xáuTo Tcoir^oeiv, ^laxpi^íyxa izzoi KópivSou. ^Q^ 8' sxeivo?, sXotyiotov 'AXe^ávopou. 
Xó^ov r/^cov, ev xw Kpav£Íü) ox^oXtjv ^yev, aüxbí STTooeúexo lípo; aüiov. ^ETu)(^e 8i 
xaxaxeífxevo? Iv íjXío), xa\ ri-ixpöv {jlsv ávexot^ioev, áv:^p(jL>7cwv xoooúxwv £7cep/^o|jivt.jv 
xat oiápXetj/ev et; xbv 'AXéEavőpov • fo; 8' Ixetvo; ao7caaűí[jL6voí xal TcpooeiTrwv aüxov 
f^ptóxr^oev, eV "ivo; xv^^/^ávEi Ösóaevo?* Mixobv, sT^cev, aizo xoö fjXíou [xexáoxr^^i. Hob; 

nagy hódító az Isthmosba jött, beszéli Plutarchos, hozzáözönlöttek 
a politikusok és bölcselők. Sándor azt remélte, hogy a sinopei is 
eljö majd hozzá. De az ügyet se vetett rá. Végre is Sándor szánta 
rá magát, hogy meglátogassa. A bölcs sütkérezett a napon s mikor 
látta a királyt nagy kiséretével közeledni, félkönyökével föltámasz- 
kodott. A király előzékenyen ajánlotta föl nagylelkűségét és Dio- 
genes hideg nyugalommal utasította vissza. 

A chaeroneai csata után elfogták s Fülöp elé vitték. Ez azt 
kérdezte tőle, hogy kém-e ? S ő azt felelte : igenis, kikémlelője 
vagyok a te telhetetlenségednek (Diog. Laert VI. 43). Sőt Plutar- 
<;hos előadása szerint azt mondta, hogy esztelenségének, akarat- 
hiányának kéme, a mely miatt minden kényszer nélkül királysá- 
gokon gázol át (De adulatoris et amici discrimine VII. 22. Hutten 
kiad.). És Fülöp a merész válaszért szabadon hocsájtotta. 

Perdikkas halállal fenyegette, ha nem jő hozzá. «Ez nem 
nagy mesterség; a cantharis és phalangion (mérges növények) 
szintén képesek erre ; fenyegess azzal, hogy nélkülem is boldo- 
gulsz » (Diog. L. VI. 44). 

Látta, hogy az államkincstár őreinek Írnokai tolvajt kisérnek 
a börtönbe : «Nagy tolvajok viszik a kicsit », úgymond (Diog. L. 
VI. 45). 

Kallisthenest boldognak dicsérték előtte, mert Nagy Sándor 
meghívja fényes lakomáira. «Sőt nyomorult a szegény, mert akkor 
reggeliz és ebédel, mikor Sándornak tetszik » (Diog. L. VI. 45). 

És mikor egy zsarnok azt kérdezte tőle, mely érc a legalkal- 
masabb a szoborra, ő azt felelte : «Az, a melyből Harmodios és 
Aristogeiton szobrát öntötték)) (Diog. L. VI. 50). 

Dionysios tyrannust azzal gúnyolta, hogy úgy tesz barátaival, 
mint a zacskóval, ha tele van, fölakasztja, ha üres, eldobja (U. o.). 

És mikor Nagy Sándor hozzálépett s azt mondta neki : Én 
vagyok Sándor, ama nagy király ; ő azt felelte : Én pedig Diogenes 
kutya (U. o. VI. 60). 

Neki nem tűrhetetlen állapot, hanem életszükséglete volt a 
szegénység s főerénye a lemondás. A cifrálkodás, dőzsölés e ko- 

TouTo ,XéY£xat Tov AXá^avőpov ouxw őiaTe^^vai xa\ ^(xm[lÓío%i xaTacppovr^^évia Tr;v 
'j7:£po.Líav xat to [j.ÉYe:^05 toö avopó;, Ójote twv tzzoí auTÖv, fó? aTírJgoav, otaYsXwvTwv 
xa\ oxoTüTwvTwV 'AXXa {xtjv lyw, eiTcetv, el jxt] 'AXe^avSpoc í{Jiy)v, Aioyevtjc: áv T^[Lr^^. 
* Diogenes igazi kommunista volt, ki lopásnak tekintette a tulajdont 
•és bűnnek a gazdagságot. De a mai kommunistáktól egy jelentékeny elv 

rában nagyon föltűnő ée nagyon tanulságos erény. « Gazdag város- 
ban és ga^sdag házban nincs helye az erénynek » úgymond (Sto- 
baeus Plorileg. XCIII. í)5). És mikor kérdezték tőle, kik a legelő- 
kelőbb emberek, azt felelte, hogy a kik megvetik a kincseket, 
dicsőséget, kéjeket s az életet ; mert ők nagyobbak mindezek ellen- 
téteinél, a szegénységnél, névtelenségnél, fáradalomnál, halálnál 
(Ibid. LXXXVI. 19). Egy gazember szemére vetette szegénységét. 
De ő ugyancsak megfelelt neki: « Szegénysége miatt még senki 
sem került hóhérkézre, gazsága miatt már nem egy.» (ü. i. 
XCV. 12). 

Legélesebb elmével ebben a mondatban fejezte ki meggyőző- 
dését: « A szegénység önkénytelen mestere (aÖToStSaxTÓv éirtxoópir]|i.a) 
a filozófiának. Mert a mire amaz szavakkal igyekszik rábírni, arra 
ez a tények erejével kényszerít » (U. i. XCV). 

(ó; ouo^v lojxev tcXtjv axtat; éoixÓTE;, 
pápü; TCSpiooov ^TJ; ávaaTpwstjjxgvot, 

így kiált föl a legnagyobb pesszimizmus hangján.* És mégis 
megbecsüli az élet valódi javát: a derültséget. « Egyetlen szeren- 
csénk abból áll, hogy mindig vidámak legyünk és soha ne szomor- 
kodjunk, bárhol, bármely viszonyok közt legyünk is.* (Stob. Flór. 
cm. 21). S ugyanez a forrás azt is elmondja, hogy mikor újra 
valami baj érte a bölcset, így szólt : Jól teszed, sors, hogy dereka- 
san elbánsz velem. Sőt ily esetekben még hangosan énekelt is (Ib. 
CVIII. 71). Gyönyörű az a másik mondás, mely szintén Stobaios- 
nál olvasható : «Diogenes azt tartotta, hogy látja a Sorsot, a mint 
neki ront és azt mondja : Ezzel a veszett ebbel nem birok ! » (Stob. 
Eklog. n. 7. 41. Heeren-féle kiadás). 

Diogenest azonban nemcsak sajátos életmódja, korával any- 
nyira ellentétes erkölcsi fölfogása tette népszerűvé és mindenek- 
választotta el : ő t. i. mindjárt magán kezdte a vagyonközösség vagj' 
teljes vagyontalan ság princípiumának megvalósítását. S ezenfölül nem 
vezette Őt semmi túlvilági jutalomba, megdicsőülésbe vetett kit, mint az 
indus vagy keresztény aszkétát, hanem csakis saját lelki megnyugvása. 

* Halandó emberfaj, te nyomorult, 

Mi más vagyunk, mint árnyékhoz hasonlók ? 

Bolygunk a földnek fölös terheként. (Antonius et Maximus Sernio- 
nes de vitsB inaequalitate 807. 1.) 

fölött kedveltté, hanem ritka szelleme, élcessége, csodálatos hu- 
mora is. E ragyogó szellem megannyi anekdotában maradt fönn 
ép fénynyel ; hogy mások szellemes mondásait neki tulajdonítot- 
ták kevés kritikájú kontaminátorok, mint pl. Diogenes Laert., az 
csak szellemének hitelét bizonyítja. Egy némely e friss, csattanós 
mondások közül ma is elevenen, gyújtólag hat, mennyivel inkább 
abban a szomorú korban, mely már rég nem hallottá Aristopha- 
nes komédiának pompás tréfáit és maró szatíráját és még nem 
érlelte meg a közép-görög vígjáték finomabb komikumát. 

Egy kövér, hatalmas testű lantost mindenki ócsárolt, csak ő 
dicsérte. Kérdezték tőle, miért teszi azt? «Mert ilyen hatalmas 
ember létére lanton énekel s nem rabolni jár.» Egy másik lantos- 
tól mindig megszökött a közönsége. «Jó napot, kakas », szólítja 
meg Diogenes. Mért éppen kakas? kérdi amaz. «Mert a te sza- 
vadra is mindenki fölkel. » Valaki azt mondta neki: a sinopeiek 
téged arra ítéltek, hogy távozzál. «Én pedig őket, hogy ott marad- 
janak. » Kérdezték tőle, miért oly ostobák a bajvívók? «Mert 
disznó- és marhahúsból állnak ». Egyszer olajfa ágra fölakasztott 
asszonyokat látott és így szólt: « Bárcsak minden fának ilyen 
volna a gyümölcse. » 

Mikor Platón az ideákról beszélt és megnevezte az asztal és 
serleg fogalmát. «Én ugyan, úgymond, asztalt meg serleget látok, 
de usztahcujot és i>erle<jségei nem.» De Platón is megfelelt neki: 
((Igazad van, mert szemed van, a mivel az asztalt és a serleget 
meg lehet látni, de a mivel az asztal és serleg fogalmát kell át- 
látni, lelked, az nincs. » 

Mikor azt kérdezték tőle, mely idő alkalmatos a házasságra, 
azt mondta : Fiatalnak még nem, öregnek már nem. 

Egy fukar embertől kért valamit. Ez sokáig késett vele. Végre 
Diogenesnek elfogyott a türelme. « Kenyérre kértem, nem temetésre. » 

Valaki szemére vetette, hogy egykor pénzt hamisított. «No8 
hát volt idő, mikor olyan voltam, a milyen te most vagy ; de a mi- 
lyen én most vagyok, olyan te soha se leszel. » Egy másiknak azt 
mondta : « azelőtt ágyba is peseltem. Most meg már nem.») 

Myndusban látta a nagy kaput és a kis várost. «Myndusiak, 
csukjátok be a kapukat, mei*t kiszökik a város ». 

Egyszer elment a kövér Anaximeneshez. cAdj nekem is sze- 
génynek egy kis hasat. Neked is könnyebbség lesz, nekem is hasz- 
nomra válik. » 

Egy mogorva embertől kért valamit ; az azt mondta, ha meg- 
győzői, adok ; hiszen ha én meg tudnálak <i]főziri, arra birnálak, 
hogy kösd föl magad. 

Diogenes hitvallása a természetesség imádása. Erkölcs, szel- 
lem, vitázó képesség, testi erő, kitartás mind ez egy eszményt 
szolgálja. Neki él s benne hal meg. Dialektikája fényesen ajánlja, 
élete még fényesebben igazolja. Azt hirdette, hogy az embereknek 
életmódot nem egymástól kellene tanulniok, mert mélyen leha- 
tott már a romlás az emberi együttélés következtében a termé- 
szetbe ; hanem azoktól a lényektől, melyeket mesterkedés, raffinált 
élvhajhászat még nem térített el az ős természettől. Némelyek azt 
mondták, hogy az ember nem élhet úgy, mint a többi állatok testi 
gyöngesége és teste csupaszsága miatt, mert nincs se szőre, 
se tolla, se vastag bőre. De ő azt felelte, hogy csak az életmód 
puhítja el az embereket, mert kerülik a hideget s a nap hevét, pe- 
dig a test csupasz volta semmi bajjal sem jár. Ott van a béka, 
sokkal gyöngébb és síkosabb bőrű az embernél, s mégis kibírja a le- 
vegőt s megél a leghidegebb vízben is. Maga az ember sem födi el 
arcát és szemét. A hol az állat megszületik, ott meg is vannak 
létföltételei. Az első emberek hogyan maradtak meg épen, holott 
nem volt tűzök, nem volt hajlékuk, nem volt ruhájuk, .még táplá- 
lékuk sem egyéb a természet adtán kívül ? A leleményesség, mely- 
lyel az élet kényelmeit a későbbiek kieszelték, nem vált javára az 
emberi nemnek. Mert eszüket nem a vitézség vagy igazság gyakor- 
lására fordítják, hanem élvezetek megszerzésére; s míg egyre 
újabb kellemetességek után járnak, egyre keményebbnek és kel- 
lemetlenebbnek érzik az életet, és bár látszólag gondoskodnak 
magukról kellőleg, mégis merő gondosságból, önmagukért való 
rettegésből pusztulnak el. Azért, úgymond, Prometheus megérde- 
tmelte, hogy sziklához láncolják s a máját sas szakgassa k\,^ Nem 
az emberek elleni gyűlöletből és irigységből sújtotta oly kemé- 
nyen Zeus a tűz vakmerő elrablóját, hanem azért, mivel a tűzzel 
együtt a kultúrát s vele az emberi bujaság és romlás kezdetét 
vitte bele az emberiségbe. Ugyanez a fölfogás tükrözik Horatius- 
nál. (Carm. I. 3.) 

* Dio Chrvsostomus Orat. VI. 207. Keisk kiadása. 

Audax lapeti genus 

Ignem fraude mala gentibus in túlit. ' 

Post ignem BBtheria domo 

Subductum macies et nova febrium 

Terris incul)uit cohors, 

Semotique prius tarda necessitas 

LaBti corripuit gradum. 

A természethez való visszatérés nála tehát nem ötlet, nem 
tetszetős vagy furcsaságával hatásra törekvő gondolat, hanem 
életelv, melynek ő nagy áldozatokat hozott. Ha vissza is kell uta- 
sítanunk ama meséket, melyek bolond túlzásaikkal alkalmasok 
arra, hogy Diogenest őrültnek vagy legalább is az őrültséghez 
közelállónak tüntessék föl (mint a hogy Platón valósággal Stoxpá- 
vffi |iatvó(jL6vo<;-nak, őrjöngő Sokratesnek nevezte): de históriai 
valóság marad ós hagyományúi, végrendeletül szállott tanítvá- 
nyaira szegénységi fogadalma és teljes igénytelensége. Fölületes 
és érdekességet hajhászó írók nyomán elterjedt s általános a hit, 
hogy Diogenes hordóban lakott és mikor egy gyermeket látott, a 
ki a földre hasalt és úgy ivott a forrásból, elvetette egyetlen fa- 
kupáját is. Mindez mese. Sokkal magasabbrendű gondolatok fog- 
lalkoztatták, hogy sem hihető volna róla az ilyen kicsinyeskedés, 
hatásvadászat. 

Ha ő hirdette a lemondást, akkor lemondott ő maga is. Ha 
Tíüzdött a gondatlan fényűzés, a henye élet veszedelmei, a kéjek 
szenvedelmek ellen, akkor elébb magán próbálta meg, mi nehéz 
az emberből föl-föltörekvő állatot lebírni. Ha küzdött a törvények, 
a tételes jog, a korlátolt polgári értelem ellen, akkor megérezte, 
mi az : embernek lenni mindenütt s minden körülményben s el- 
ösmerní a maga urának az erényt, az egyedül üdvözítőt. És végre, 
ha megvetette a tudományt s végesnek látta és gyakran meddő- 
nek is az ész, az értelem törekvéseit : volt szive és lendülete s 
mindenek fölött hatalmas akaratereje, hogy diadalra juttassa az 
igazságot vagy azt, a mit annak tartott. 

Vessünk búcsúpillantást hősünkre, a mint az isthmosi játé- 
kokon ezrektől környezve, az egész görögség feszült figyelme közt 
tanít. Hallgatók és tanító között egy egész világ, de a hallgatók 
világa a múlté, a tanító világáé a jövő. 

Szavait meggyőződés sugallja és hit követi : hiszen tettekkel 
igazolta, életével bizonyította, hogy maga is általérezte tanait. 

Könnyedén, görög szellemmel játszik a hallgatók szivének húr- 
jain : hangja a fennségestől a nevetségesig végig fut az egész em- 
beri skálán. a karvezető : élesebb és erősebb hangon szól, a 
többieknek megadja a kellő tónust (Diog. L. VI. 35). Végre úgy 
tetszik, mintha az örvény szélére jutott görögség legjobbjai csak- 
ugyan mind megállanának s vele énekelnék a tisztulás, fölemel- 
kedés dalát. 

Az isthmosi versenyek győzteseinek nevét ki őrzi még? 
Azokét, kik a nemes tornában, a diskos-vetésben, ökölvivásban, 
kocsiversenyben elsők lettek? Diogenes dicsősége tartott leg- 
tovább ; ő az isthmosi verseny legnagyobb győztese. 



Fii. írók Tára. A cinikusok. 

A CINIKUSOK ISKOLiJA. 



a^^ávaxov fao'.ASÍav IXeuSepíav x' aYaTCÖioiv, 



Diogenes Laertios meséli (VI. 75., 76.), hogy a cinikus Dio- 

' genesnek oly rábeszélő ereje volt, hogy bárkit magához tudott 
csatolni ékes szavával. Az aiginai Onesikritos elküldte egyik fiát 

I Athénbe s mikor ez meghallotta Diogenest, megmaradt oldalán ; 
elküldte a másik fiát is, az idősebbet, ez is tanítványa lett. Végre 

I maga az apa is eljött s fiaival együtt « filozofált)) ; oly csábító erő 
volt Diogenes szavaiban. 

. De forrásaink megnevezik a tudós vagy tudományra szomjas 

férfiak egész seregét, kik Diogeneshez csatlakoztak. S ha meggon- 

. doljuk, hogy a színvallás és pártfoglalás a cinikusok mellett sok- 
kal többet jelentett, mint bármely más filozófiai szektához való 
csatlakozás, ha számba veszszük, hogy a tanítványokra nézve 
életük berendezésében, vagyoni helyzetükben, családi állásukban, 
még halálukban is mi súlyos következményekkel járt a mindvégig 

I kitartó cinizmus : akkor Diogenes hatását nem is mérhetjük össze 
Epikurosnak vagy Zenonnak, sőt Platónnak vagy Aristotelesnek 

^ hatásával sem. Ily mélyen és gyökeresen csak a szent és misztikus 
Pythagoras hatott a nevét viselő szövetségre és a későbbi ke- 

V resztény szerzetalapítók rendjük mind jobban gyarapodó ava- 

\ tottjaira. 

így szállott a cinizmus hagyománya a voltaképpeni alapító- 
nak, Diogenesnek szellemében tanítványról tanítványra egészen a 
Kr. e. harmadik évszázad végéig. Voltak igen jeles képviselői és 
névtelen harcosai, termékeny irói és pusztán élő szóval terjesz- 
tői. A stoa azonban, mely vele már kezdetében rokon s nála sok- 
kal mélyebb és gyökeresebb jelentőségre emelkedett, lassankint 
fölfalta, magába foglalta minden komoly és becsülésre méltó ele- 
mét, míg végre aztán a cinizmusból nem maradt egyéb a piszok- 

nál és rongyoknál ; kitűnő és nagyhatású tartalma pedig átszállt 
a stoára.* 

Csak a római császárság korában vergődött ismét fölszinre. 
De ez új viszonyok közt értelme is új. A cinizmus történetével 
«bben a korszakban egészen külön fejezetnek kell foglalkoznia, 
minthogy a Kr. u. első századok az emberiség gondolkodásának, 
érzésének, hitének, művelődésének történetében is külön és pedig 
nagyon fontos fejezetet tesznek ki. 



A cinikus iskola elsőrendű díszei közé tartozik Diogenes köz- 
vetlen tanítványa, a thebaei Krates, 

Mint Suidas (sub voce KpáTTjí) beszéli, dúsgazdag és előkelő 
polgár volt ; sok cselédje, háza, jószága. Aztán belátta, hogy a tö- 
rékeny és mulandó emberi javak semmivel sem járulnak az em- 
ber boldogságához, lemondott róluk s az Erény szolgálatába állott. 
Yagyonát az álladalomra hagyta : Krates Kratest megfosztja e va- 
gyontól. Úgy érezte, mintha csak most nyerné vissza szabadságát, 
ujjongott s koszorúval övezte fejét, hogy a gazdagságot fölcserélte a 
szegénységgel. 

Aztán koldustarisznyát akasztott nyakába, kopott köpönyeget 
vetett hátára s úgy élte le napjait, vidáman és nevetve, mintha 
<5supa ünnepnapok lettek volna.** Nevetett a maga nyomorúságán 
is ; sánta lábán, görbe vállán maga tréfálkozott legtöbbet. Híva, 
hívatlan elment barátai házába s az volt legnagyobb gyönyörű- 
sége, ha civódó rokonokat vagy testvéreket könnyű tréfáival kibé- 
kíthetett.*** 

Mert nem kedvelte a durva, tolakodó prédikációkat és 
szava soha sem sértett : még a megfeddett sem vehette rossz né- 
ven intő szavait s a kik körülállván hallgatták, csak okultak vi- 
dám és kedves beszédén, szelíd zsörtölödésén. A hova járt, tiszte- 
let és szeretet fogadta és polgártársai ^opsTcavotxtTjc-nak, azaz ajtó- 

* Ein überaus enges Bánd hat verknüpft Stoiker und Cyniker (oUer 
diirfen wir nicht lieírnekr sagen : die Vertreter des alteten und des jünfieren 
ÜynisniusJ, Th. Gomperz Zeitschr. f. oest. Gymn. 1878. 29. k, 

** Plutarchos De animi tranquillitate H. KpotTrjí Tcf^pav e/^tov xa\ Tpípwva 
ícaíí^cov xa\ ^eXíov üSoTcep ev eooTfj tov píov áieTáXeos. 
*** Julianus Orat. VI. 201. 



Digitized by VjOOQIC 



6S I. KÖNYV. A RÉGI CINIKUSOK. 

nyitónak nevezték, mivelhogy minden kapu föltárúit, a hova ö 
közeledett. 

Virágzásának kora a 113. Olympias idejébe esik, de a 122. 
Olympias negyedik évében még élt, mert ekkor járt el az athéni 
nép megbízásából Demetriosnál, hogy lebeszélje Athén újabb ostro- 
máról.* 

Krates megnyerő szelleme, egyéniségének varázsa feledtette 
' testének gyarlóságait s kinövéseit. A gazdag és ősnemes családból 
származott Hipparchia kikosarazta fiatal és vagyonos kérőit és 
megkérte Krates kezét. Szülei ellenezték a frigyet, de ő öngyilkos- 
sággal fenyegetődzött. A lány szülei kérték Kratest, térítse el 
szándokától, s ö el is követett mindent. Fölfedte előtte testi hi- 
báit, megmutatta szegénységét, de semmire sem ment vele. Hip- 
parchiát nem riasztotta vissza semmi. Végre aztán a tarka osz-. 
lopcsarnokban megtartották mennyegzőjüket. Ez az asszony 
cinizmusban túltett férjén és férje mesterén, elvetett minden sze- 
i mérmet és a nép szeme láttára közösült urával. Maga is résztvett 
j a cinikus munkájában, tettel és írással gyarapította e felekezet 

híveit és sikereit. 
' Krates 24 bölcseimi tartalmú levelet írt, melyek stiljök elő- 

kelőségével Platón finomságát közelítették meg, továbbá gúnyos 
költeményeket, himnuszokat s egyéb verseket és 18 tragédiát. 
Töredékeit Orelli és Bergk után MuUach gyűjtötte össze (Fragm. 
Phil. Grsec. II. 333—341). 

Itt közlünk néhányat verses és prózai műveinek maradvá- 
nyaiból. 

1. Szerelmed éhség csillapítja vagy idő, 

S ha a makacs láng még ezektől sem csitul, 
Végső orvosságként marad még — a kötél.** 

8. Szakácsodnak tíz mnát, orvosodnak drachmát, 
Hizelgődnek pedig adj öt talentumot. 
A ki jó tanácscsal szolgál, annak — füstöt, 
Kingyódnak talentum, bölcselőnek garas.*** 



* Plutarchos : Demetrios XLVI. 
** Stob. Flór. XLI. Brunck Analecta tom. I. p. 186 seqq. 
*** Gúnyolja a gazdagokat, kik esztelenül osztják adományaikat. Diog. 
L. V. 86. 

3. Üdv neked, isteni úrasszony, te szerelme a jóknak, 

Termékenység, magzata a Mértékletességnek, 
Téged tisztel mind, ki igazságot gyakorolja.^ 

4. Mnemosyne s az olymposi Zeusnak szép ivadéki, 

Pieri Múzsák, ím esdve könyörgök ezért: 
Adjatok élelmet gyomromnak, azonba' kivánom, 
Szolgaiság nélkül, minthogy ez éltet emészt. 

Hasznossá tegyetek, ne pedig csak kellemetessé. 
Nem kívánom a pénzt, a vagyont én gyűjteni, mint méh. 
Hangyái módra se kell összekuporva vagyon. 
Részem igazság légyen, olyan kincs, mely az erényre 
Oktat, a mit könnyű tűrni, szerezni nekünk. 
Ezt ha elértem, a Múzsákat s Hermest is imádom 
Nem fényes lakomán, szivem erényeivel.^ 

5. Mikor érezte közeledő végét, így énekelte meg önmagát : 

Ugy-e elmégy, sánta barátom. 
Mégy el a Hadeshez, vénségtől görbe barátom.^ 

6. Mikor Nagy Sándor kérdezte, hogy szeretné-e, ha vissza- 
állítaná hónát, így felelt : 

Mire való az? Egy másik Nagy Sándor újra lerombolja. 

Az én hazám szegénység és homály. 
Ezt nem pusztítja semmi végzet el. 
Diogenes polgártársa vagyok. 
Kit érintetlenül hagy az irigység.* 

7. A kiket aljas kéj nem igaza le s vesztegetett meg, 
Ök a szabadság és örök élet földire jutnak.^ 

8. A bölcs mester görbített így meg, az Idő, 
Mely mindent elgyöngit, erőtlenné tesz.* 

9. Nem egy torony, nem egy kunyhó az én hazám, 
Egész világnak minden háza, városa 

Vár készen engem hívogató otthonul.' 

^ Julián, orat. VI. 199. A Termékenységhez intézett hymnus kezdete. 

'^ U. o. 

•\ Diog. L. VI. 92. 

* ü. i. 93. 

^ Krates Stobaiosnál Anth. II. 492. Potter. 

« Stob. teor. CXVL 31. 

' Diog. L. VI. 98. 

10. A házasságtörés tragédia, mert nyomában számkivetés 
jár és gyilkolás ; a kéjhölgyekkel való egyesülés komédia, mert 
dőzsölésből és részegségből ered és eszeveszettség a vége.^ 

11. Egyszer Erates lement a piacra s látta, hogy némelyek 
vesznek, mások eladnak. «Ezek, úgymond, boldogoknak tartják 
magukat, mert ezt a két ellentétes foglalkozást űzik ; én meg bol- 
dog vagyok, hogy megszabadultam az adás- ve vés gondjától. »^ 

12. Krates így szólt egy gazdag ifjúhoz, kit élősdiek nagy se- 
rege kisért: «SajnáÍlak, fiú, elhagyottságodért. »^ 

13. Sűrűn mondogatta amaz öreg Krates, hogyha megtehetné, 
fölmásznék a város legmagasabb pontjára s onnan kiáltaná alá : 
Hova rohantok, emberek ? Minden erőtökkel azon vagytok, hogy 
vagyont szerezzetek és fiaitokkal, a kikre e vagyont hagyni fogjá- 
tok, alig törődtök.* 

14. Krates meglátta Phryne hetsera aranyszobrát Delphiben 
s így kiáltott föl : íme a görög mértéktelenség diadaloszlopa.^ 

15. Krates azt mondta, hogy a pazarló gazdagok vagyona 
olyan, mint a meredek sziklafalból nőtt füge ; nem az emberek 
esznek belőle, hanem a hollók és sólymok ; mint a hogy a pazar- 
lók pénzét is a kéj hölgyek és élősdiek élvezik.^ 

16. Mikor valaki azt kérdezte Kratestől, minő gyümölcsét él- 
vezheti a bölcselettel való foglalkozásnak, így felelt : Könnyebben 
megnyitod a pénzes zacskódat, hogy másnak adj, nem a hogy most 
teszed, a pénzt megforgatva és habozva, remegve, mintha a kezed 
nyomorék volna. Ha tele lesz, egykedvűn tekinted, ha megürül, 
nem fájlalod ; könnyedén adod ki a pénzt s ha semmid se lesz, 
akkor is meg leszel elégedve s nem kívánod meg azt, a mi nincs, 
egy szóval : belenyugszol a dolgok folyásába.^ 

17. Ha abban látjuk a boldogságot, hogy életünk telve legyen 
gyönyörűséggel, akkor, mint Krates mondja, senki sem boldog. 
Mert életünk korának egy egész fele közömbös (á3iácpopo(;), az t. i., 
melyben alszunk. De meg aztán már a gyermek nevelődésének kezn' 

H 
^ Diog. L. VI. 89. 

« Stob. flór. V. 52. 

» ü. i. XV. 20. 

* Plutarch. De liberis educandis cap. 7. vol. VII. pag. 16. Hutten. 

* Stob. flór. VI. 39. 

* Stob. flór. XV. 10. 
' U. o. XCVII. 31. 

dete is tele van fájdalommal. Ha éhes a csecsemő, a dajkája meg- 
szoptatja; ha szomjas, megfüröszti, ha álmos, elringatja. De alig 
került ki dajkája kezéből, már a pedagógus veszi magához, a torna- 
tanító, az iskolamester, a muzsikus, a festő. A mint fölserdül, ak- 
kor ezekhez járul a számtan-, a mértantanító, a lovász (mindezek 
jól el-elverik), kora hajnalban fölrázzák álmából, soha nyugta nin- 
csen. A mint ifjúvá lett, ismét a mestertől kell félnie, a tornames- 
tertől, a fegyverforgatás tanítójától, a gimnázium fejétől. Mindezek 
verik, szemmel és pórázon tartják. Kitelt az ifjúkor s elérte a húsz 
esztendőt ; most már a századosától és hadvezérétől kell félnie és 
tartania. Ha őrség kell, őrségen van, ha virrasztania kell, virraszt, 
ha hajóra kell szállnia, hajóra száll. Férfi korában és erejében ka- 
tonáskodik, polgári kötelmeit teljesíti, a várost kormányozza, sereg 
élén van, karvezetői tisztet visel, játékokban ítél bíróként : közben 
dicsőséggel ékesíti gyermekkorának hajdan űzött foglalatosságait. 
Végre aztán lehanyatlik ereje, megöregszik, megint gyermeki gon- 
dok bántják s ifjúkora után sóhajt vissza : én édes ifjúságom, ó 
te Aetnánál is. súlyosabb aggkor! Épen azért nem látom át, mi- 
kép élheti végig bárki is életét boldogan, ha a boldogságot a ké- 
jek sokaságában látja.'^' 

Leveleinek gyűjteménye megjelent abban a nagy kéziratgyűj- 
teményben, melyet M. Boissonade adott ki : Notices et extraits des 
manuscrits de la Bibliothéque du roi et autres bibliothéques, pub- 
lieé par l'Institut Eoyal de Francé. Paris 1827, Tome onziéme. 
A Vatikánban levő 483. számmal ellátott kézirat másait Boissonade 
saját megjegyzéseivel látta el, melyekben bizonyítja, hogy ezek a 
levelek ép oly hamisítványok, mint Diogenes levelei. Összesen 24 
rövid levelet tartalmaz e gyűjtemény, valamennyi erkölcsi utasítá- 
sokat ad cinikus értelemben. Az első levél így hangzik : 

Krates tanítványaihoz. 

Kerüljétek ne csak a rossznak céljait, az igaztalanságot és 
mértéktelenséget, hanem eszközeit is : a gyönyöröket. Mert pusz- 
tán ezek jelenléte vagy csak reménye is jobban megront, mint 
bármi egyéb. És keressétek a jónak ne csak céljait, az önmegtar- 
tóztatást és elégültséget, hanem eszközeit is : a fáradalmakat ; s a 
hozzá vezető út meredek volta ne rémítsen el benneteket. 

* U. o. XCVIII. 72. 

A hetedik levél Metroklesnek szól, ily megszólítással MsrpoxXst 
T(p xDvt. Függelékül közli Sokrates levelét Platónhoz, Aristopha- 
nesét Theophrastoshoz és Menipposét az ((aDTOTnjpTjn^í;* -ékhez. 



1 



I 



í 



II. 

A cinikus iskolának sajátszerű és igen jellemző jellensége az 
egyetlen asszonycinikus, kiről a filozófia története megemlékszik. 
Hipparchia ez, a thrák Maronea községéből való előkelő, gazdag 
és szép leány, kit elébb márKratesszel kapcsolatban megemlítettünk. 
Keá vonatkozó forrásaink Diogenes Lsertios és Apuleius, Ezek 
alapján az előző fejezetben már elmondottuk, mint hódította meg 
a rút és nyomorék Krates pusztán cinikus szellemével s erényével 
a szép leányt. Hipparchia nemcsak hogy követte a szegénységbe 
s vándorlásba férjét, hanem maga is felöltötte a cinikus rend gú- 
nyáit s útra kelt urával Hellasban. 

Neki tulajdonítják azt a hires szofizmát is, mely sokféle alak- 
ban kering s eljutott a nép szájára is. Ha Theodoros nem igazság- 
talan, mikor egy bizonyos tettet elkövet, akkor Hipparchia sem 
igazságtalan, ha ugyanazt teszi ; ha Theodoros nem igazságtalan, 
mert megüti Theodorost, Hipparchia sem igazságtalan, ha megüti 
Theodorost. 

Bátyja Metrokles eleinte a peripatetikusok tanítványa volt és 
Krates vezette őt a cinikusok táborába. Heves vérű, szenvedélyes, 
sötét kedélyű férfiú volt, ki először saját műveit égette el, mint hiú 
álomképeket (övetpoov (pavcáaiiaTa), s végül magát is elemésztette 
öreg korában. Tanításaiból s életéből nem maradt meg egyéb, 
mint az a mondása, hogy : a dolgokat részben pénzen lehet vásá- 
rolni, mint pl. egy házat; részben idővel és szorgalommal, mint 
a nevelést. A gazdagság ártalmas, ha nem tudunk vele méltóké- 
pen élni (Diog. L. VI. 94-95). 

Metroklesnek számos tanítványa volt, de közülök egy sem vált 
ki. De egyik hívének, Theombrotosnak, volt egy jeles hallgatója, 
Menedemo^ és egy másik, Menippos. Ezek nevüket nagyobb mun- 
kákkal örökítették meg s műveik szellemével s életük folyásával 
egyképen ügyekeztek föntartani a cinikus hagyományok és a 
rend folytonosságát. 

Menedemos, a lampsakosi Kolotos tanítványa, iszonyú túl- 
zásba vitte a cinikus vándorprédikátorok erkölcsét. Fúria öltöze- 

f tét vette magára s azt mondotta, hogy a pokolból jő azok kikémle- 
' lésére, a kik vétkeznek, hogy ismét alászállván a démonoknak tud- 

tukra adja, mit látott, 
f MenippoH föniciai származású rabszolga volt. Könyveit Dio- 

!• genes L. nem tartja komoly megemlítésre méltóknak ((pépsi (lév 
oov oTcooSatov o68év) ; de sok humor volt verses és prózai műveiben. 
- Egyébként cinikus elvekkel merő ellentétben uzsoráskodott s mi- 
kor elvesztette pénzét, felkötötte magát. Tizenhárom kötete maradt 
I hátra, de csak néhány címet ismerünk műveiből, semmi egyebet. 
Annyi azonban bjzonyos, hogy e szatírák nagy népszerűségre tet- 
I tek szert már saját korukban is, nem vesztettek később sem hatá- 
sukból, sőt Varró híres Satirae Menippeae czimű gyűjteményében 
( még utánozta őket. 

A cinikus iskola nevezetesebb alakja még Teles is, a Kr. e. 
I harmadik századból."^ Beszédeit Theodorus kivonatolta s csak a 
' kivonatok maradtak meg Stobaiosnál. Töredékeit kiadta 0. Henle 
^ (Freiburg 1889), v. Willamowitz-Moellendorf azt tartja róla, hogy 
( ő volt az első « egyházi szónok)),*"^ nem a zsidó próféták. Mert az, 
a mit mi prédikációnak nevezünk, semmi összefüggésben sincs a 
' profétizmussal. 

( Teles is cinikus vándoréletet élt és sokkal inkább törekedett 

az élő szóval elérhető hatásra, mint irodalmira. Fennmaradt töre- 
dékei kevés írói tehetségről tanúskodnak és azt bizonyítják, hogy 
egészen előzőire támaszkodott. Mindenesetre azonban összefoglalta 
az iskola elveit és világosan megfogalmazta őket. Aki a lelki meg- 
szabadulás művét elvégezte, aki az « őrültséget* legyőzte, az min- 
den külső körülményen fölülemelkedett. Betegség, száműzés, ha- 
lál, a temetés tisztességének megvonása, mind az, amit az emberek 
tömege a legnagyobb szerencsétlenségnek tart, nem bolygathatja 
meg lelki nyugalmát. S mint a hogy ez állítólagos bajok nem töl- 
tik el gyászszal, úgy az állítólagos legfőbb javak, hatalom, gazdag- 
ság, tekintély nem szereznek neki örömet (Gomperz 11. 130.). Ez 

* História Philosophia* Grípca?, Ritter et Preller. Editio VIII. 
Gotha^ 1898. 

** « Nincs másképp : a cinikus Teles a legrégibb ismert elődjük az 
egyházi szónokoknak, a kik ma bármilyen templomban az irás szavait 
fejtegetik és jámbor szemlélődéssel hallgatóik szivét erősítik és fölemelik. 
Philol. Untersuchungen, herausgeg. v. A. Kiessling und U. v. Willamowitz- 
Moellendorf IV. 1881. 313—14. 

elveket, a régi cinikusok tanításait, csak formába öntötte Teles. 
Fontossága inkább a propagandacsinálásban, mint saját egyéni- 
sége belső értékeiben állott. 

I Ez a cinikusok iskolájának története első korszakában. A Er. 

e. negyedik évszázadban kezdte virágzását s a harmadik évszázad 
vége felé már teljesen lehanyatlott. A cinizmus Epikuros idejében 
tiszta, bohózattá sülyedt s teljesen heterogén elemek fölvétele által 
a régi szellemtől elidegenedett. "^^ Különben sem volt többé hiva- 
tása, nem volt levegője, fogékony közönség nem hallgatta, a fülek 
megsiketültek, a szivek elszorultak, az elmékre köd borúit. Ama 

( rettenetes idő következett el, mely teljes meddőséggel sújtotta a 
nagyszerűen termékeny görög szellemet ; ez a szellem megvénült^ 
erői megbénultak, emlői elapadtak, nedvei kiszáradtak. 
' Ezalatt lenn délkeleten tompa, zajtalan forrongás támadt, 

mely egyelőre a föld méhében maradt, hogy ideje elérkezvén ki- 
f törjön teljes erővel. A szellemek nyugtalansága volt ez, a szivek 
sóvárgása ama világ után, mely nem e földről való, ama megvál- 
tás után, mely elveszi e világ bűneit, ama tisztaság után, mely el 
fog következni a bűnök fertőjére. 

Kis körben kezdődött e forrongás, néhány rajongó szivében 

^ fogant meg a vágy s mégis hivatva volt arra, hogy fölforgassa az 

. egész világot. 

Itt a mi cinikusaink történetében nagy űr szakad. Mint a hogy 
a patak csodálatos hegyi utakon bolyongván eltűnik, lesülyed a 
föld mélyébe s messze távolban tűnik elő ismét, de közben odalent 
is láthatatlan, titokzatos munkát végzett vak útjában : úgy szűnik 
meg a cinizmus a Kr. e. harmadik évszázad végével csaknem három- 
száz esztendőre, hogy egyszerre ismét soha nem sejtett erővel, ha- 
talommal fölszinre és döntő uralomra jusson, évszázadokon át 
újra virágozzék s még végső elhaltával is el nem múló örökséget 
hagyjon a világra. 

* Ed. Norden i. m. 392. 1. 



Digitized by VjOOQIC 



II. KÖNYV. 

AZ ÚJ CINIKUSOK. 



Digitized by VjOOQIC 



Digitized by VjOOQIC 



I. FEJEZET. 
A CINIKUS GONDOLAT VILÁGÚTJA. 

In ihrem Kampfe gegen die verschiedenen Arten 

des Polytheismus fanden Judenthum und Christen- 

thum wenig wirksamere Bundesgenossen, als die 

tiberall iimherziehenden kynischen Wanderprediger. 

J. Beimays : Lucián und die Kyniker. 

A Kr. e. második évszáz nagy változásokat idézett elő a zsidó- 
ság belső életében. A folyton forrongó politikai ós vallási élet há- 
rom olyan pártot teremtett, melyek e válságos időben való szerep- 
lésükkel egyben világtörténeti jelentőségre is emelkedtek. A fari- 
zeusok pártja szigorúan a vallás törvényeihez és e törvények sza- 
vaihoz ragaszkodott s elitélt kiméletlen erélyességgel minden oly 
törekvést, mely politikai javakért, vagy akár a humanizmus nevé- 
ben csak egy jótát is engedett az írásból. A szaducetisok ellenben 1 , 
« többre tartották a zsidó közérdeket a zsidó tannál és törvénynél ».* 
Lángoló honszeretetükben jól látták azt, hogy a puszta vallásosság 
8 a fatalisztikus megnyugvás az isten akaratában nem elegendő a 
haza függetlenségének, véres küzdelmek árán kivivott önállásának 
megótalmazására. 

E két pártnál azonban sokkal hatalmasabbá, sokkal jelentő- 
sebbé vált a harmadik, az esszéusoké. A mély és általános vallásos- 
ság szülte e pártot, mely buzgalomban, odaadásban messze meg- 
haladta a farizeusokat is és tanitásainak nagy részével a legnagyobb 
mértékben fölkelti figyelmünket akkor, mikor a cinikusok törté- 
netének új korszakával foglalkozunk. 

Eredetük, úgy látszik, örökre megfejthetetlen talány marad."^"^ 

* Graetz : Geschichte der Juden III. 76.^ 
** nL'essénisme est un probléme historique encore non résolu. On 
ne sait ni quelle fut son origine, ni á quelle époque il naquit, ni quand 
ni comment il cessa d'exister. Ses doctrines ne soulévent pas de difficul- 
tés moins considérable». Nicolas, Des doctrines religieuses des Juifs pendant 
les deux siécles antérieurs á l'ére Chrétienne. Paris 1860. 

Történeti adatok, megbízható kútforrások soha sem fognak ben- 
nünket eligazítani e bonyolódott kérdésben. A tudomány eddig két, 
egymással homlokegyenest ellenkező álláspontot foglal el az esz- 
széusok eredete dolgában. Az egyik párt határozottan görög be- 
folyás alatt keletkezettnek állítja e rendet s hozzája nem kisebb 
tekintély tartozik, mint Zeller. A görög filozófia nagy történetirója 
főművében (Philosophie d. Griechen III.) és külön dolgozatokban 
is bizonyítja nagy apparátussal, hogy az orphikus-pythagoreus as- 
kesis közvetlen hatással volt az esszéizmusra és másként, omint 
a görögségnek a zsidóságra, különösen pedig a pythagoreizmus- 
nak az alexandriai zsidóságra gyakorolt hatásából meg sem ma- 
gyarázható* (üeber den Zusammenhang des Essáismus mit dem 
Griechenthum.Theolog. Jahrbücher XV. 1856). Schürer (Geschichte 
des Judenthums im Zeitalter Jesu Christi II. k.) szintén Zeller né- 
zetéhez csatlakozik : « Az esszéizmus, úgymond, különválás a volta- 
képi zsidóság talajától, mely körülbelül a második évszázban Kr. e. 
görög befolyás alatt ment végbe oly célból, hogy megvalósítson 
valamely a pythagoreizmussal rokon életideált, de a zsidó törvé- 
nyes alap megtartásával ». 

Ellenben Graetz (i. m. 463.) s már előtte Frankéi (Monats- 
schrift II. 30 skk. és 61 skk.) határozottan azt állítják, hogy az 
esszéizmus a zsidó történet folyománya, s a rend tagjai nem egye- 
bek, mint «Chaszidim», jámborok, kik szigorú vallásos életet 
éltek s alapjában nem sokat különböztek a farizeusoktól. Ugyan- 
ezen állásponton van egyebek közt Hilgenfeld (Die jüdische Apo- 
kalyptik in ihrer geschichtlichen Entwickelung, Jena, 1857) és 
P. E. Liicius (Der Essenismus in seinem Verháltniss zum Juden- 
thum, Strassburg, 1881) a ki szerint «az esszéizmus szülőanyja a 
templomi szolgálattal való szakítás)) ; de ez pusztán zsidó belpoli- 
tikai motívum, melyben görög befolyásnak semmi része nincsen. 

Magának a névnek eredete is homályos. Lucius (i. m.) a /asid 
szóból származtatja, ^asid = ootoí. A kétféle formát magyarázza 
az ázsiai görög nyelvszokás, mely egymás mellett használja az 
'E8sooY)vó?-*E8eaoaloí, BooTp7)vó<;-Boo'cpaío?, NaPaT7)vó(;-NaPaTato§ 
stb. alakokat."^ Graetz az aram í^riD szóból vezeti le eredetét, mely- 
nek értelme : fürdeni. így az elnevezés a rend legföltünőbb szo- 

"^ Lipsius : üeber den Ursprung und den áltesten Gebrauch des 
Christennamens. Jena 1873. p. 14. 



Digitized by VjOOQIC 



A CINIKUS GONDOLAT VILÁGŰTJA. 79 

kásáról, a gyakori ós vallásos értelmű fürdéstől vette volna ere- 
detét. 

Az esszéuBokról való ösmereteinket első renden három fontos 
forrásmunkának köszönhetjük, melyek közül azonban mind a há- 
romnak hitele erősen meg van támadva. Az első Josephus Flavius- 
nak, a zsidó történetírónak műve, a Bellum Judaicum, mely külö- 
nösen II. 8. 2 — 14. fejezetében, de elszórva egyebütt is beszél az 
esszéusokról. Adatait azonban mind e tárgyat, mind egyéb esemé- 
nyeket illetőleg, különösen zsidó részről gyakran és sok eredmény- 
nyel cáfolták. 

A másik alexandriai Pliilo műve, a Quod omnis probus liber, 
melyről azonban nyomós okok alapján hiszik, hogy nem a zsidó 
filozófus alkotása, hanem csak neve alatt kiadott hamisítvány.* 

Végül líinius a Naturális história V. 17. fejezetében szintén 
megemlíti őket, de nem autopsia, hanem csak mások leírásai s el- 
beszélései alapján. 

A mi feladatunk mind e történeti és filológiai szempontokon 
kívül esik és ennyiben áll : vizsgálni az esszéizmus lényegét, er- 
kölcstanát és kutatni azt, vájjon a Zellertől fölvett és védelmezett 
álláspont a görög befolyást illetőleg megállja-e helyét s abban a 
formában fogadható-e el, a hogy Zeller és utána követői hirdették ? 

Philo és Josephus szerint az esszéusok száma több mint 4000 
lehetett.** Többnyire falun laktak, hogy a városok erkölcstelensége 
meg ne mételyezze őket. De akadtak azért néhányan városokban 
is, sőt Josephus szerint nem is volt városa Palesztinának, mely- 
ben esszéusok ne laktak volna.*** (Bellum Judaicum 11. 8, 4). Azért 
egészen elvetendő Plinius állítása, a ki szerint (História Nat. V. 
17): Ab occidente litore Esseni fugiunt usque qua nocent, gens 
sola, et in totó őrbe praeter ceteras mira, sine uUa femina, omni 
venere abdicata, sine pecunia, socia palmarum. In diem ex sequo 
convenarum túrba renascitur large frequentantibus quos vita fessos 
ad móres eorum fortunse fluctibus ágit. Ita per seculorum milia 
(incredibile dictu) gens aeterna est, in qua nemo nascitur (!). Tam 

* Frankéi: Programm des jüdisch-theologischen Seminars 1854. 32. 1. 
** Josephus itt függ Philotól, a mennyiben adatait fölhasználja. Philo- 
nál n. 457. Mangey kiad. Josephusnál az Antiqu. XVIII. 1. 5. Kat totőe 
icpáaoouotv ávopeq UTUgo XBXpaxiay(jXioi xbv ápL&[xbv ovté;. 

*** Mía o' oux 60XIV auxcov TCÓXts, á^X' Iv Ixotori] [Lexoixőioi tcoaXoí. Nincs egy 
bizonyos városuk, hanem minden városban nagy számmal laknak. 

fecunda illis aliorum vitse psenitentia est. Infra hos Enyada oppi- 
(litm fűit A mily érdekes és jellemző Plinius leírása, ép oly ke- 
véssé áll meg magát az esszéusok földrajzi eltérj edettségét illetőleg. 
Az ő helytelen adatát mások is elfogadták, igy Dio Chrysostomus ; 
de milyen regényes is elképzelni, hogy a lemondás és szüzesség e 
rendje a sivár Holt-tenger partvidékeire menekedett s egyedül ezt 
fogadta el magához, szemlélődéséhez, bűnbánatához méltó szín- 
padnak ? 

Az esszéusok valóságos rendházakban laktak, egyiknek se volt 
saját háza. A közös élet szigorú szabályok szerint volt szervezve. 
Élükön egy perjel állott ('stciijlsXyjttjí), a kinek föltétlen engedelmes- 
séggel tartoztak. A rendbe való fölvétel egy évi próbaidőhöz volt 
kötve, mely a szabadkőművesek inasi és legényi éveire emlékeztet. 
De mindjárt a próbára való jelentkezéskor egy szekercét, egy kö- 
tényt és fehér ruhát kapott a beavatott. 

A próbaév leteltével részt vehetett a rituális fürdésben, de 
újabb két esztendei próbának vettetett alá. Ekkor aztán fölvették 
a rendbe, de elébb irtózatos esküt kellett letennie, hogy tesvérei- 
vel szemben ép oly nyílt és őszinte lesz, a mily szigorún titoktartó 
a profánokkal szemben.-^" Csak fölnőtt embereket vettek föl, de 
esetről- esetre gyermekeket is, hogy kiképezzék s neveljék őket az 
esszéus életmódban. Külön törvényszékük volt a bűnösök elitélé- 
sére s a legsúlyosabb büntetés a rend közösségéből való kitaszí- 
I tás volt.*'^^ 

Az esszéusok vagyonközösségben éltek. Minden belépő tag át- 
adta vagyonát a rendnek, úgy hogy köztük sem a szegénység el- 
ijesztő, sem a gazdagság vétkes gondolatot keltő képét nem lehe- 
tett látni. Adás-vevést egymás közt nem ösmertek, kiki azt adta 
át testvérének minden viszontszolgáltatás nélkül, a mire amannak 
szüksége volt. E nagyon fontos adatra nézve a két főforrás, Philo 
és Josephus teljesen megegyeznek. «Azt a bért, melyet különböző 
munkával megkeresnek, átadják egy kiválasztott sáfárnak (Ta(jLta<;). 
Ez átveszi s bevásárolja azt, a mire éppen szükség van ; gondos- 
kodik bőségesen táplálékról s mindarról, a mit az emberi élet meg- 

* Josephus Bell. Jud. II. 8. 7. Az egész fogadalom erősen emlékeztet 
a régi szabadkőművesi fogadalomra, mely az Andersen-féle Constitutióból 
maradt még meg. L. Hettner : Literaturgeschichte des XVIII. Jahrhunderts. 
I. Engl. Liter. 195 skk. 
** U. o. II. 8. 8. 

kivan. Nemcsak étkezésük, hanem ruhájuk is közös. A mije egy- 
nek van, az mindegyiknek birtoka ; s a közös bírtok is minden 
egyesé)). A betegeket a község költségén ápolták, az elaggott test- 
véreket eltartotta a fiatalok munkája. Úton levő testvéreket meleg 
testvéri indulattal fogadtak, külön hivatalnokuk volt ezek fogadás 
sara s ellátására. 

Az esszéusok napja a kora hajnali órában imádsággal kezdő- 
dött. A napi munka után rituális mosdást végeztek, majd közös 
lakomára gyűltek. Főfoglalkozásuk a földmivelés volt ; kézmives- 
séget is űztek, de a kereskedésről azt tartották, hogy rájuk nézve 
veszedelmes, mert kapzsiságra nevel ; hadi eszközöket s ártalmas 
szerszámokat nem készítettek ethikai elveik folytán. 

Ez ethikai elvek oly szigorúak és nemesek, oly emelkedettek, 
sőt fennségesek, hogy Josephus méltán nevezi őket «a legjobb em- 
bereknek* ; ^ és Philo is versenyt magasztalja őket Josephusszal. 

Foglaljuk össze az ethikát úgy, a hogy főpontjait Sehürernél 
I találjuk,"*^* és meg fogjuk találni csodálatos pontossággal az esszéiz- 
1 musban mindazt, a mi a cinizmus jobbik, tehát valódi, nem eset- 
leges tartalmát teszi. E meglepő egyezés mellett elenyésző az a 
hasonlatosság, mely az esszéusok és pythagoreusok rendje között 
fennállott. 

A mértékletességet és a szenvedélyektől való mentességet 
Ítélik erénynek (Philo 11. 633. Mangey kiadása) és az érzéki kéjt 
elvetik, mert az vétkes. Antisthenes azt vallja, hogy ő Aphroditét 
megölné, ha kézre keríthetné ; mert a szerelem a természet bűne 
(Clemens Alex. 406. C.) A cinikus ideál Herakles, a munkás és so- 
kat szenvedett. 

Az esszéusok nem gyűjtenek kincseket, se földbirtokot ; csak 
annyijok van, a mennyi az élet fenntartására okvetetlenül szükséges 
(Philo II. 4f57). — Diogenes pedig azt tanítja, hogy gazdag város- 
ban, gazdag házban meg nem lakik az erény. Elveti a tulajdont és 
a maga példájával hirdeti a szegénységet. (Stob. Flór. 93, 35, 1. a 
Diogenesről szóló fejezetet.) 

Emez általános ethikai nézeteken kívül azonban vannak egé- 
szen sajátszei-ű erkölcsi törvényeik is, melyeket Schürer 10 pont- 
ban foglal össze. 



* pÉATioToi ávőoEc xbv TpÓTCov. Antiqu. XVIII. 15. 
** I. m. n. 566. 8 kk. ni. kiad. 



Fii. írók Tára. A cinikusok. 

1. Senki sem rabszolga náluk, mind szabadok, a mennyiben 
egymásért dolgoznak. (Phil. 11. 457 : SoöXó? ts Tuap* aáTot<; oáSé sí? 
éoxiv, áXX' éXeó^poi icávTSí, ávd-üTcoopYoövTSí áXXi^Xot?). «A ciniku- 
sok a rabszolgaság első ellenzői ; nem mivel ők lövik szavaik első 
nyilait ez intézményre, hanem mert áz ellenzésnek náluk elvi 
mélysége és gyakorlati háttere van, s mert erős belső és külső ru- 
gók hajtják őket erre . . . Minden támadás valamely intézményre 
csak afféle próbacsata, míg az intézmény gazdasági alapelveit el- 
ösmerik. De a cinikusok éppen ezt a gazdasági alapot tagadják 
meg. Az egyenjogúsítás eszméje eredetében cinikus ».* 

2. A mit mondanak, biztosabb az eskünél. Az esküdözést 
megvetik, mert az rosszabb a hamis eskünél. Diogenes erősen em- 
lékezetébe vési a delphoii Apolló-templom föliratát : FvwO't oeaoTÓv 
//TjSév S^av l77Óa, icapá 8* Stt] : ösmerd meg tenmagadat, semmit 
a mértéken túl, a fogadalom (eskü) szerencsétlenség.">^'>^ 

3. Olajjal nem kenekednek. S ha valamelyiket akarata ellen 
bekenték, letörli magát. «Mert a zord külsőt dicséretesnek tart- 
ják*. A cinikusok egyszerűsége, minden mesterséges kendőzés 
iránti utálata eléggé ismeretes. 

4. Minden étkezés előtt hideg vízben megfürdenek. Ugyanezt 
teszik, ha szükségüket végezték is ; sőt az alacsonyabb osztály bár- 
mely tagjával való érintkezés után is meg kell fürdeniök. Termé- 
szetes, hogy ez intézkedés a legszorosabb összefüggésben van 
rítusukkal, mely a cinikusokkal nem lehet közös. Az egyeztetés itt 
meddő erőködés volna, melyre az úgyis meglepő azonosságok 
mellett semmi szükség nincs. Sőt ellenkezőleg: a cinikusokról 
nem egy helyen hirdetik, hogy mosdatlanok, piszkosak. És mégis 
idéznünk kell e helyen Göttling szavait : ^-^-^ Diogenes kettős aszké- 
taságot folytatott, testit és erkölcsit, de azért nem volt se tisz- 
tátlan, sem undorító, mint némely csuhás barát, mindig tisztálko- 
dott (251. 1.). S bizonyítékul idézi az ösmert anekdotát, hogy egy- 
szer Diogenes fürdeni ment és látta, hogy a víz mocskos. Mindjárt 
megkérdezte gúnyosan : hol tisztálkodnak azok, a kik ebben meg- 
fürödtek ? (Diog. L. VI. 47). 

5. Minden időben fehér mhát hordani szépnek tartják s ezért 



"^ K. Joél : Der echte und der Xenophontische Sokrates II. 1. 569 — 70. 
^* L. a DiogenesrŐl szóló fejezetet. 
*** Diogenes der Cyniker od. Die Philosophie des gr. ProletariatB. 

minden belépő tagnak fehér ruhát adnak. A rend ez öltözékének 
is tisztán rituális és nem általános ethikai értelme van s azért 
voltakép ebből a csoportosításból ép úgy kiküszöbölendő, mint az 
előbbi. 

6. Különös súlyt vetnek a szemérmetességre. Tekintettel a 
rend legvalószínűbb eredetére, nem szabad figyelmen kívül hagy- 
nunk, hogy az esszéusok papi nép, mely szigorú levitikus szabá- 
lyok szerinti életre tett fogadalmat, ennélfogva köteles úgy élni, 
mintha folytonosan oltári szolgálatot végezne. Ez azt jelenti, 
hogy a szükségeik elvégzésénél s a fürdéskor tanúsított szemér- 
metesség szintén rítusuk és nem ethikájuk követelménye. Egyéb- 
ként jegyezzük meg e helyütt is, hogy a cinikusok szemérmetlen- 
ségéről terjesztett hírek és anekdoták legnagyobb részben valót- 
lanságok és ez a magáról megfeledkezett állatiasság köztök csakis 
a nagy cinikus gondolat lehanyatlása idején lőn általánossá. Az 
iskola alapítójáról, de még Diogenesről sem őriz a hagyomány 
semmi erre vonatkozó adatot. 

7. 'Eooatüűv oiSslc ctYsrai Yovaíxa, mondja Philo ; vagyis az 
€Sszéusok mindenestül elvetik a házasságot. Antisthenes még 
szükségesnek találja ez intézményt az emberi faj tovább plántá- 
lása végett; de Diogenes teljesen elitéli és « dicséri azokat, a kik 
meg akartak házasodni és nem házasodtak meg». «E pontban a 
korlátlan személyes szabadságra való törekvés s a vágy, hogy a 
szenvedély hatalmát legyőzze, minden egyéb szempontot háttérbe 
szorította (Gomperz II. 132.). 

8. Ellenezték az esszéusok az áldozatok egy bizonyos nemét, 
t. i. a véres áldozatokat. A cinikusok egyáltalán elvetették az áldo- 
zatokat és szertartásokat és pedig nem atheizmusból, hanem 
ellenkezőleg szigorú monotheisztikus meggyőződésből. « A bölcs az 
istent erényével imádja, nem áldozatokkal, melyekre az istenség- 
nek semmi szüksége sincs ». Erates megigéri, hogy tisztelni fogja 
Hermest és a Múzsákat oh 8a7cávat<; rpücpspaíc, áXX* ápstaíc óoíat? 
<Julian. orat. VI. 200. A.). 

9. Az esszéusok közösen lakomáztak : ebben a pythagoreiz- 
musnak ép úgy lehet analógiáját látnunk, mint bármely ó-kori 
közösségnek. A cinikusok életének rendjében erről szó se lehet, 
mivelhogy ezek együtt nem éltek és ethikájuk határozott vala, de 
rítus az össze nem tartozókat egybe nem fűzhette. 

Végül 10. általánosan el volt terjedve az a hit, hogy az esszé- 

usok tartózkodtak a hús ós bor élvezetétől, de ezt a fölfogást meg- 
cáfolta Ludtis már említett könyvében (DerEesenismus 56. sk.l.). 



Az esszéizmus, mint bevezető sorainkból már látható, szigo- 
rún zsidó és szigorún törvényes alapokon nyugvott, ebben a fari- 
zeusoktól, e gyakran jogtalanul és minden igazság ellenére meg- 
rágalmazott felekezettől nem tért el, s mégis amazoknak visel- 
niök kell egy, már évezredek óta reájuk nehezedő gyűlölet átkát, 
míg az esszéusok rendjét az első görög forrásoktól mind a mai 
napig elhalmozták magasztalásokkaL 

«Az ethikát különös alapossággal mívelik, s tanítómesterökűl 
az ősi törvényeket fogadják el, melyeket emberi lélek isteni su- 
gallat nélkül nem gondolhatott ki» (Philo II. 458). A szentírást 
nagy hévvel s buzgalommal olvasták s ők is kedvelték egyes he- 
lyek allegorikus magyarázatát, mint a cinikus iskolamesterek a 
mitológiáét (1. a Bevezetést) s még inkább a stoikusok az egész 
hellén s később római vallásét. 

De dacára ennek s már említett fölfogásuknak, mely megtil- 
totta nekik a véres áldozatokat, mindazáltal szigorún megmarad- 
tak a zsidó talajon. És ha Josephus elmondja (Bell. Jud. II. 8. 5), 
hogy napfölkelte előtt atyáiktól tanult imádságokat (Tratptooí; 8é 
Tivac bU aötóv e6x^<;) zengenek a Naphoz, abból nem szabad még 
azt következtetnünk, hogy napimádók, hanem pusztán csak any- 
nyit, hogy az égi világosság e dicső forrását különös tiszteletben 
részesítették.-^ 

Már ez is azonban idegen befolyásra utal egy oly nép kebe- 
lében, melynek monotheizmusa akkoron már nemcsak sok évszá- 
zadok hagyománya vala, hanem egyúttal politikai létének alapja, 
harcainak célja, vérontásainak oka. Oly szigorú volt az egyisten- 
imádás, hogy a legkisebb eltérés tőle fölköltötte a zsidók harag- 
ját, sokszor súlyos bosszúját. A napnak ilyen tisztelete pedig a 
törvények törvényébe, a tízparancsolat második igéjébe ütközött s 
ezért semmikép nem lehetett zsidó eredetű. Titkos tanaik, melyek- 
ről Josephusból értesülünk, a füvek gyógyító erejét, a kövek tulaj- 
donságait, az angyalok neveit és jellemét illetőleg mind csupa 

* Mikor szükségüket végezték, akkor is elfödték magukat, hogy az 
isten fényességét meg ne sértsék (Joseph. Bell. Jud. II. 8, 9.). 

misztérium és aligha nem éppen ezek bírták rá Zellert, hogy a pytha- 
goreusokkal való rokonságukat állítsa föl tételüL Maga Josephus 
is sejt valami rokonságot a kettő közt, a mennyiben az Antiquita- 
iesben (XV. 10. 4.) szó szerint ezt mondja : 7évo<; 8s toöt' éottv 
őtaÍTif] xpa)[isvov 'cg nap' '^EXXyjotv Ótcó Uod-oL'^ópoii xa'ca8s8stY|i'évx]. 

A Zeller-féle fölfogás azonban az ellenmondások viharát köl- 
tötte föl zsidó és keresztény tudósok részéről egyaránt. Nem szán- 
dékozunk e helyen bővebben foglalkozni a vitával, mely ma is 
eldöntetlen. Csak arra szorítkozunk, hogy Schürer álláspontját 
közöljük, mely kompromisszum-féle a két ellentétes tábor közt. 

E szerint (i. m. 576) az esszéizmusban kétségtelenül zsidó, 
még pedig farizeus jellegű a szigorú ragaszkodás a törvényhez és 
a szorgos ügyelet a tisztaságra. Hogy mindkettő követelménye a 
papi zsidóságnak, ösmeretes dolog ; itt csak az ötlik szembe, hogy 
e követelmények jóval szigorúbbak és következetes megvalósítá- 
sukra sokkal inkább ügyelnek, mint maguknál a farizeusoknál is. 

Csakis ez a törekvés tisztaságra oka annak, hogy teljesen el- 
különítik magukat embertársaiktól ; ez a féltő gond, hogy lelki és 
testi fehérségük beszennyeztetik, bírja őket közös célban, eszmé- 
nyekben való társulásra. Mindez elengedhetetlen következménye- 
képpen vonja maga után a közös tisztálkodást, a közös étke- 
zést s végső fokon a vagyonnak is teljes közösségét. Mindeddig az 
idegen befolyásnak semmi nyoma. 

Azonban kimutattuk már a zsidóságtól eltérő elemeket is : a 
nap tiszteletét, a rabszolgaság, az eskü elvetését, a kereskedés le- 
nézését, az állati áldozatok megszüntetését s említsük végül saját- 
szerű anthropologiájukat is, melynek tanai szerint a lélek élt már 
az emberi testbe költözése előtt s a test csak börtöne a léleknek. 

Mindezek valamely keleti vallásnak, a buddhizmusnak vagy 
parzizmusnak járulékai lehetnek e rejtelmes rend életében. De e 
föltevéseket a két vallás történetében járatosak megcáfolják. Hátra 
volna még a görög filozófia, mely valóságos diadalútat tett már ez 
időben Nyugaton, Eómában és Délen, Alexandriában. Még pedig 
a neo-pythagoreizmus, mint Zeller nyomán oly sokan, maga 
Schürer is (i. m. 583) állítja. 

A pythagoreizmusban és az esszéizmusban közös a tiszta- 
ságra való törekvés — de ez eredeti zsidó vonás — a megtartóz- 
kodó életmód — de erről a cinizmus sokkal ösmertebb — a há- 
zasság elvetése (de ez a pythagoreusoknál fakultatív, a cinikusok- 



Digitized by VjOOQIC 



86 II. KÖNYV. AZ ÚJ CINIKUSOK. 

nál szabály), a fehér ruházat (ismét eredeti zsidó vonás), az eskü 
elvetése, az áldozatok korlátozása (merő cinizmus), a tisztátlanság 
gondos kerülése (zsidó papi kötelesség) s végül és egyedül a test- 
es lélekről való dualisztikus fölfogás, mely nem hiányzik a görög- 
ség egyetlen gondolkodó iskolájánál sem. 

Zellernek és követőinek a pythagoreizmus hatásának bizonyí- 
tására semmi egyéb történeti adatuk nincs, csak a kronológiai 
lehetőség ; t. i. a pythagoreizmus jóval régebbi eredetű, mint az 
esszéizmus, mely nem keletkezett előbb a Er. e. második század 
közepénél. De e hatás útját, a közvetítő egyéneket vagy csak mó- 
dokat is megjelölni képtelenek. Maga az egész elmélet pedig ere- 
jét veszti és haloványnyá, ingadozóvá lesz, mihelyt meggondoljuk, 
hogy a pythagoreizmus eredete maga sincs kiderítve, misztikus 
tanításai, tehát azok éppen, melyekkel e zsidó felekezetre hatha- 
tott — ösmeretlenek és származásuk mindenestül a Eelet homá- 
lyába vész : oda tér meg tehát, a honnan eredett. 

Mi tehát ezt az egész elméletet mindenestül elvetjük. Láttuk, 
hogy bizonyítékai mily kis számúak és gyöngék. Maga is tapoga- 
tódzik s kénytelen elösmerni, hogy a két rend egyezései legna- 
gyobbrészt egészen eltérő okokból erednek. 

Ellenben vizsgálva az esszéusok ethikáját, világfölfogását, 
politikai és társadalmi maguktartását, bámulatos megegyezéseket 
látunk köztük és a cinikusok közt. 

Ez egyezéseket fölsoroltuk jórészt. De van még egy, melynek 
talán több súlya van, mint az összes eddig említetteknek, s melyre 
eddig e határkérdések vitatói ügyet sem vetettek. A cinikusok 
tudvalevőleg elvetették az elméleti tudományokat és csak az ethi- 
kát mívelték (1. a Bevezetést) ; a pythagoreusok ellenben megala- 
pították a tudományos mathematikát, a csillagászat tudományát s 
a geometriát. Nyilvánvaló az ellentét e részben a két görög filozó- 
fiai iskola között. Már most Philo a Quod omnis probus liber-ben 
(p. 877 Mangey) ezt mondja : Az esszéusok a logikát, e haszonta- 
lanságot a szószátyárokra, a fizikát, mint transcendenst a fecse- 
gőkre bízzák, csak az ethikát gondozzák. Ez az adat már eléggé 
világosan beszél és kétséget nem szenvedőn bizonyít. 

S bár ezenfölül tömérdek adatunk van arra nézve, hogy a cini- 
kus vándorprédikátorok bejárták az egész akkori görög és görögül 
értő világot, tehát nemcsak Alexandriát, hanem Palesztina egyes 
városait is, bárha ama kor szelleme, melyben az esszéusok föUép- 

tek, sokkal inkább kedvez a cinikus gondolkodásnak, mint bár- 
mely másnak ; bár e szerint föl kell tennünk, hogy a fejlődő, 
forrongó rendre egy ilyen vándorprédikátornak óriási hatása lehe- 
tett, mikor a reszkető, aggódó, fölfelé tekintő, habozó, istenüket 
kereső sziveket erős szóval, cinikus fanatizmussal oktatta : mind- 
azáltal legalább egyelőre csak egy alternatív hipotézist állí- 
tunk föl. 

Az esszéizmus kifejlődhetett a zsidóság anyagi történetéből, 
mint nagy kritikai elmék bizonyítják ; de lehet, hogy rá idegen, 
első sorban pedig görög hatás érvényesült. De ha e hatás megvan, 
akkor az föltétlenül a cinizmusnak és nem a pythagoreizmusnak 
hatása. 

Nem ismételjük bizonyítékainkat, azok szólnak magukért. 
Hanem ráutalunk a következő tényekre, föltevésünk újabb erőssé- 
geire. Az esBzéusok sorából emelkedett ki Keresztelő János. Maga 
a neve is ráutal, Keresztelő = 'H|iepoPa7rTtoTi^<;. « Jánosnak pedig 
ruhája vala teveszőrből és az ő derekának öve bőrből csinált 
elesége pedig vala sáska és erdei mézo (Máté evang. III. 4.). Minő 
cinikus életmód ! 

Jánosban mély gyökeret vert az a hit, mely e tájban eleinte 
bizonytalanul, később mind követelőbb erővel szállotta meg a 
sziveket : a közeledő megváltás hite. A Jordán vizében keresztelt, 
hogy megtisztítsa bűneiktől mindazokat, kik a megtisztulás után 
szomjan epekedtek. Bátran szembe szállott ama kis zsidó világ 
hatalmasaival, kik nem jó szemmel nézték munkáját. nMikor pedig 
látta volna János, hogy a farizeusok és szaduceusok közül sokan 
jőnének ő hozzá, hogy megkereszteltetnének, monda nékik : Mér- 
ges kígyóknak nemzetségi, kicsoda intett meg titeket, hogy az 
Istennek következendő haragját eltávoztatnátok? Teremjetek azért 
megtéréshez illendő gyümölcsöket (Máté lEE. 7. 8.). 

Ez életmód, a hatalmasokkal való szembeszállás, msiga az a 
körülmény is, hogy híveket az együgyűek és szegények közt kere- 
sett, erősen emlékeztet a cinizmusra.**^ 



* «Antisthenes törekvése a szegények és megrövidítettek nevelése, 
kiket főként arra akart rábírni, hogy megszeressék szegénységüket.* V. ö. a 
Hegyi beszéd híres igéjét: Boldogok a (lelki) szegények, mert övék a 
mennyek országa. A «lelkii jelző későbbi hamisítás. L. Graetz Gesch. d. 
Jud. m. 227. 1. jegyz. 

De még több rokonvonást fogunk találni a kereszténység 
megalapítójának és a valódi cinizmusnak tanításai közt. 

Eldöntetlen mind a mai napig s nem is tartozik vizsgálódá- 
saink körébe, hogy a kereszténység csakugyan az esszéizmusból fej- 
lődött-e, mint «a 17. és 18. század deistái, a szabadkőművesek, 
Németország felvilágosodott theologusai, továbbá néhány hyper- 
kritikus zsidó, mint Salvador, Graetz, Cohen hirdetik w.**^ Az föltét- 
lenül bizonyos, hogy az evangéliumok tanúsága szerint Jézus taní- 
tásai csak tisztidtabb, emelkedettebb, emberibb s épp azért istenibb 
megnyilatkozásai amaz érzéseknek, melyek az esszéus Keresztelő 
János szívét betöltötték. S ha Jézus a rendnek nem is volt tagja, 
tőle, szabályaiból, tanaiból, ethikájából nagyon sokat általvett. Az 
evangéliumnak megannyi kétségtelen hitelességű helye szól a mel- 
lett, hogy a kereszténység alapítója esszéus elveket vallott, esszéus 
elveket, melyek később meghódították a világot s amaz ösmertebb 
forrás nyomán, melyből ez egész emberiség ivott, evangéliumiak- 
nak neveztettek. 

((Ismét pedig mondom néktek, hogy könnyebb a tevének által- 
menni a tűnek fokán, hogynem a gazdagnak Isten országába 
menni ». (Máté XIX. 24). ((Senki sem szolgálhat két Urnák, mert 
vagy egyiket gyűlöli, a másikat szereti ; vagy az egyikhez ragasz- 
kodik, a másikat megutálja: Nem szolgálhattok Istennek és a 
világi gazdagságnak)) (Máté VI. 24. Lukács XVI. 13). Már az esszéu- 
sok tanításainak ösmertetésénél ráutaltunk a párhuzamra ez elvek 
és Anthisthenes meg Diogenes szegénységi fogadalma között. Hir- 
dette továbbá a szűzi megtartózkodást s a vagyonközösséget, mi- 
képpen előzőitől tanulta volt. 

És kihez fordult oktatásaival, népies paraboláival, életének 
fennséges példájával ? A nép legalacsonyabb osztályaihoz, a szegé- 
nyekhez és tudatlanokhoz, az elmaradottakhoz, kik alig látták a 
nagy vándorünnepeken is Jeruzsálem templomát s kiket eleven 
oktatás hitökben meg nem világosított. A vámszedők és adóbérlők, 
a kézművesek és cselédek, a halászok, mind a föld népei, voltak 
az ő tanítványai, mint egykor a nagy cinikusoknak, kik az olaj- 
bogyóval és száraz kenyérrel táplálkozó nyomorult népet keresték 
föl oktatásaikkal. 

((Mert az egészségeseknek nincsen szükségük orvosra, hanem 

* Lucius i. m. 2. 

a betegeknek, hogy közülök még a legkisebb se pusztuljon el)> 
(Máté IX. 12). 

És Jézus valóban csodát müveit. E maroknyi nép, a zsidóság 
alacsony rendű osztálya, híven, lángoló buzgalommal szegődött 
tanítványai közé. S ereje egyre nőtt még életében és megsokszoro- 
sodott vértanúhalála következtében. Első hívei mélyen szivükbe 
Tésték tanítását': nNe szerezzetek aranyat, se ezüstöt, se pmzt a 
ti erszénytekbe. Se útravaló táskát, se két ruhát, se sarut, sepáU 
cát,» (Máté X. 9. 10.) S a krisztusi szegénységnek s vagyonközös- 
ségnek, 8 a cinikus lemondásnak és önmegtagadásnak alapján 
megalapították az ebioniták első keresztény felekezetét. A név sze- 
gényt jelent. így nevezték ők magukat ; a zsidók W^ ''^*'Ö*?D, Jézus 
tanítványainak vagy nazarénusoknak nevezték ; a keresztény név 
a rómaiaktól ered.**^ 

Az esszéizmus a nagy Eóma-ellenes forradalom idejében le- 
tűnik a történelem színpadáról. 70-ben Kr. u. szereplése jóformán 
megszűntnek tekinthető. 

Ez időben a kereszténység már nagy hódításokat tett. Osmer- 
vén ama kor szellemét, válságait, pusztító viharait, a forradalmi 
átalakulásokat, melyek kebelében lezajlottak, természetesnek kell 
találnunk e gyors terjedését az új tanításnak. Róma szivét sajgó fáj- 
dalommal töltötte el a szabad köztársaság gyönyörű intézményei- 
nek tragikus bukása s újabb s mind újabb gyötrelmekkel sújtotta 
őrült és gaz császárainak csaknem szakadatlan sora. A hit régóta 
kihalt a lelkekből s a helyét elfoglaló filozófiának nem volt annyi 
ereje, hogy fölemelte volna kétségeiből, önmagával való meghason- 
lottságából a millió gondolkodó elmét és érző szivet. Görögország 
teljesen rothadásnak indult, Alexandriában a zsidó, keleti és római 
kultusz rég megdöntötte a hellén hitvilágot s a sokféle babonás, 
misztériumokban kimerülő kultusz csak a képzeletet izgatta, de a 
háborgó érzéseket nem csillapította le. A messiási eszme, vagy 
hozzá hasonlatos, a megváltás, a megtisztulás gondolata bejárta 
akkor az egész világot. S a kereszténység erkölcsi tartalmával, 
hirdetőinek mély komolyságával s elszántságával, egyszerűségével, 
rajongásával csudálatos hódításokat tett a kéjektől elernyedt, túl- 
mívelt és finomodott római és hellén világban. 

* GrsBtz i. m. ELI. 249. 

így telt el az első három évszázad folytonos térítő munkában, 
nehéz küzdelmekben. Egymás mellett látjuk e tarka világ szereplői 
között a keresztény térítőt és a cinikus vándorprédikátort. A cini- 
kus gondolat vele született a kereszténységgel, mint a hogy a mag- 
zattal születnek a fölszálló nemzedék erkölcsi és testi tulajdonai. 
Vele született, vele nőtt s ama kor folyton egymás mellett látta, 
egymás közel rokonainak tartotta a kereszténységet és cinizmust. 
Julianus apostata beszédei egyikében kikel a cinikusok ellen, mert 
közel rokonaik a keresztényeknek: á7C0Tax'ctxá<; 'ctva<; óvoiiáCoootv 
01 8oooepet(; FaXtXatot. toówúv ot lüXeíooc (iixpa 7cpoé|i^vot TcoXXá 
Tcávo Sü7XO|iíCooat totootóv zi xal tó ojiéTspov Ipfov éott, tcXtJv Íoox; 
Toö 5(pTf][ia'ctCso'8«t. toöTO 8é oi> ncLp* öjiáí; Y^T^STat, áXXá írap' i^iiác* 
aovetátspot fáp éo[iev töv ávoT^Twv éxeívwv. toox; 8é xal 8iá 
TÓ [jnf]8év 6[iív Ts x' áxsívotí TcapaTüXi^oia. KaTaXsXoÍTüats n^v 7raTpí8a 
SoTcep éxstvot, TcspirpoitáTe TüávTT] xal tó aTpaTÓ7ce8ov 8tö>)^Xi^oaTs 
[láXXov IxetvcDV xal tiaficotépcDV (Orat. VII. 224.). 

Azonban a kereszténység nagyon korán kezdett oly célokat 
követni, melyek szigorún véve nem vallásosak, hanem világi je- 
lentőségűek. Első műve a terjeszkedés volt s ez valóban egyházi 
célzatú, kegyes munka : kiterjeszteni Isten országát e föld minden 
részire. 

Maga a Megváltó jelölte ki ezt szent hivatásul és fennséges 
buzgalommal, lángoló lelkesedéssel váltották valóra Jézus intel- 
mét, tették testté az igét tanítványai. 

A terjeszkedést azonban nyomon követte a szervezkedés. Az 
emberi együttélésnek visszautasíthatatlan törvénye követeli, hogy 
egy hiten élők, egy földi és túlvilági boldogulást és megüdvözülést 
keresők valamiféle formában községeket alkossanak, s e községek 
ismét nagyobb szervezetekben egyesüljenek. És mégis korán jelent- 
keztek azok, kik a dolgok e fordulatával elégületlenek voltak, el- 
itélték a kereszténység világi hatalomra való törekvését, pedig e 
törekvés egyébben, mint a politikai és társadalmi szervezkedésben 
egyelőre nem mutatkozott. -^^ Ez az elvilágiasodás már a Kr. u. har- 
madik század közepén nagyban megindult s vele egy időben meg- 
született a reakció is. A* visszahatás Alexandriában keletkezett, e 
sajátszerű középpontjában a legkülönfélébb kultuszoknak, a hol 

\ * Das Mönchthum, seine Ideale und seme Geschichte, von Adolf 

'^* 9arnack. Giessen 1895- 

legközelebbről lehetett szemlélni Eóma halálos vergődésének ret- 
tentő küzdelmeit, s minden világi uralom hiú ürességét. 

«Az alexandriai katechéta-iskolában, mely a harmadik év- 
században az egyházi theologiának mintegy egyeteme volt, az 
idealisztikus görög moralisták rendszereinek összes alapgondolatait 
Sokrates óta fölvették és földolgozták. Ezek pedig ama sokratesi 
mondást : ösmérd meg tenmagadat, régóta átformálták a legkülön- 
félébb szabályok képében az élet valódi művészetévé. A legtöbb e 
nemű szabály az igazi bölcset elszólította a mindennapi élet szol- 
gálatában álló foglalatosságoktól és a «nyilvánosság előtt való ter- 
hes szerepléstől)). Ezek azt hirdették, hogy a szellemre nézve 
« semmi se eredetibb és méltóbb, mint a magáról való gondoskodás, 
a mennyiben nem kifelé tekint, idegen dolgokkal nem foglalkozik, 
hanem saját belsejében magába szállva visszaadja önmagának 
tulajdon lényét s ekképp gyakorolja az igazságosságot)). Azt taní- 
tották itt, hogy a bölcs, a kinek semmire sincsen szüksége, leg- 
közelebb van az istenséghez, mivelhogy saját gazdag énjének bir- 
tokában s a világ nyugodt szemléletében a legmagasabb szellemnek 
válik részesévé ; ott azt hirdették, hogy a szellem, mely fölszaba- 
dult az érzékiségtől s ez örök eszmék szemléletében él, végre mél- 
tóvá leszen, hogy meglássa a láthatatlant s maga is istenivé 
válj ék w.**^ 

Egészen nyilvánvaló e gondolat görög volta s az aláhúzott mon- 
dás cinikus eredete már a bevezetésből ösmeretes előttünk. Sokrates 
alapelve ez, melyen Anthisthenes tovább épített. És természetes 
is, hogy ha majd a kereszténység kebelében fölkél az első vissza- 
hatás s a vágy, hogy a hit régi tisztaságában tündököljék, akkor 
ennek a hitnek főalkotó eleme, a cinikus ethika, ismét jelentkezni 
fog és érvényt követel magának. 

Az egyház maga nem ellenezte e mozgalmat, mely a szerze- 
tesség megalapítására vezetett. Sőt « mennél világibb lett ő maga, 
annál buzgóbban prédikálta azt az életet, melyet nem ő, hanem 
mellette a szerzetesség valósított meg.» 

Buzgó keresztények, kik egész lényükkel átengedték magukat 
hitüknek, visszavonultak a világtól, lemondtak e földi élet minden 
javairól, a tulajdonról, a házasságról, a személyes akaratról s a 
személyes becsületről és szerzetesi életet kezdtek. Eleinte keve- 

* Harnack i. m. 23. 1. 

sen voltak, de számuk rohamosan szaporodott. Példájuk vonzó volt, 
a kor termékeny talaja eszméiknek, vallásos életük rideg zárkó- 
zottsága, extatikus állapotaik, látomásaik, melyekben közvetetlenül 
érintkeztek az Istennel és fiával, legéndák szárnyain szálltak tova, 
mind több és több hívet csábítva a magános klastromokba. 

így született újra az esszéizmus más korok más viszonyai kö- 
zött, teljesen azonos elvek és meggyőződések alapjai}. S ha már 
most az iránt semmi kétség nincsen, hogy a szerzetesek, a leg- 
szigorúbb kereszténység hívei és hirdetői, a cinikus erkölcsprédi- 
kátorok hatása alatt állanak, ha Julianus oratiojából s mint később 
látni fogjuk, Lucianus leírásaiból kétségtelen világossággal kiderül, 
hogy a kereszténység s a cinizmus a Kr. u. első és második év- 
százban közeli rokonokként, egymásra való folytonos kölcsön- 
hatásban jelentkeznek, másfelől pedig szemmel látható a szerze- 
tességnek az esszéizmussal való szoros kapcsolata : akkor nem lesz 
többé az sem meglepő s minden új volta mellett is immár bebizo- 
nyítottnak lesz nézhető, hogy az esszéizmust és cinizmust azonos 
elvek, gondolatok, meggyőződések erős lánca teszi egymás roko- 
naivá. 

Ez induktív bizonyítás utolsó láncszeméül tekintsük még az 
esszéusok és szerzetesek kapcsolatát. 



A lelki kapcsolat semminemű bizonyításra többé nem szorul. 
De vannak anyagi bizonyítékok, melyek mindenkit maguktól, saját 
erejükkel győznek meg. A szerzetesrendek maguk is tudják és tart- 
ják a rokonságot az esszéizmussal. A gondolatok azonosságát leg- 
újabban P. Eobert Wuku, cziszterczita rendű tanár demonstrálta 
egyrendkívül érdekes dolgozatában, "^^ melynek néhány adatát fogom 
e helyen fölhasználni, nem többet, de hihetőleg nem is kevesebbet 
a kelleténél. Wuku egymás mellé állítja a Josephus Flaviustól 
való adatokat és nursiai Szent Benedek rendjének szabályait. 



* Die Essener nach Josephus Flavius und das Mönchthum nach der 
Regei des heiligen Benedict. Studien und Mittheilungen aus dem Bene- 
dictiner und Cisterciensen Orden XI. 1890. 223—30. 

Eegulae St. Benedicti. 
Cap. I. Militans sub regula. 

Cap. LVin, Res si quas habet^ 
aut ereget prius pauperibus aut 
conferat monasterio. 

Cap. XXin. Praecipue hoc vitium 
radicitus amputetur, ne quis prae- 
sumat aliquid habere proprium ; 
omniaque omnibus sint communia. 

XXXII. Substantiae monasterii 
provideat abbas fratres; et eis sin- 
gula consignet custodienda atque 
colligenda. 

XXXV. Fratres sic sibi in vicém 
serviant, ut nullus excusetur. 

LXXI. Sibi invicem obediant fra- 
tres. 

LIII. Omnes supervenientes hospi- 
tes tamquam Christus suscipiantur. 
Et omnibus congruens honor ex- 
hibetur, maximé tamen domesticis 
fidei et peregrinis. L. XI. Si quis 
monachus peregrinus supervenerit* 
et pro hospite voluerit habitare in 
monasterio, suscipiatur quanto tem- 
pore cupit. 

íme a cinikus gondolat világútja. Lehetne még vitatni az ere- 
detiség kérdését : hogy t. i. hol keletkezett hát az erény csodálata, 
a szegénység dicsérete, a lemondás, az önfeláldozás kultusza ; de 
e kérdés vitatása aligha volna gyümölcsöző. Az mindenesetre két- 
ségtelen, hogy a Kr. e. negyedik században Sokrates oldala mellől 
indult el nagy rendeltetésének útjára e világnézet s a második év- 
száz elején a saját hazájában már megbukott. Az is kétségtelen, 
hogy teljesen azonos ethikai elvek alapján körülbelül a görög 
cinizmus bukása idején egy felekezet vagy párt vagy rend kelet- 
kezik zsidó földön. Nem lehet azon sem vitázni, hogy e rend fő 
princípiumai benne vannak a kereszténységben s hogy az elvilá- 
giasodott egyházállamtól elpártolt szerzetesrendek jóformán vissza 
is tértek hozzá. De a kereszténység e külső harcai és belső vívó- 
dásai közt egyidőben maga a görög cinizmus is föléled szövetséges 
társául annak a hatalmas, világraszóló mozgalomnak, mely belőle 
már egykor táplálkozott. 



Az esszéusok rendet képeznek szi- 
gorú szabályokkal. 

A ki a rendbe akar lépni, vagyo- 
nát a társaságnak adja át. Bell. Jud. 
II. 8. 3. 

Csodálatraméltó náluk a közösség ; 
náluk az nem tapasztalható, hogy 
egyiknek többje volna, mint a másik- 
nak. U. o. 

Közös jószáguk igazgatására kor- 
mányzót választanak. U. o. 6. 



Külömbség nélkül köteles az egyik 
a másiknak szolgálni. U. o. 



Idegen rendtestvér előtt épp úgy 
nyitva áll a ház, mintha az övé 
volna, bárhonnan jön is ; mint a leg- 
bizalmasabb barátjukhoz léphetnek 
be olyanokhoz, a kit sohasem láttak. 
U. o 

A cinizmns sokkal hosszabb életű és mélyebb hatású, mint 
bármely görög filozófiai iskola. Er. e. 400-ban kezdődik, Er. n. 
400-ban még fennáll.'^ Otthon fölforgatta az elméleti gondolko- 
dást, idegen földön megtermékenyítette az ethikát. Elhalt, új 
életre kelt. 

Már most az a föladata a következő fejezetnek, hogy az új 
cinizmust és új cinikusokat ösmertesse meg. 



i 



* Ludwig Friedlaender : Darstellungen aus der Sittengeschichte Roms 
m. 729.« Lipcse 1890. 

Csak undort ébreszt szűdben a gyönyör 
S aggódva nézsz körül, ajkad rebeg: 
Hiába mind, a régi isteijekben 
Nincs már hited, kövekké dermedeztek. 
Elporlanak s új Istent nem találsz, 
Mely a salakból újra fölemelne. 
Nézz csak körül, mi pusztít városodban 
Hatalmasabban, mint a döghalál! 
Ezren kelnek fel a lágy pamlagokról. 
Hogy Thebaisnak puszta téréit 
Vad anachorétákkal népesítsék. 

Madách. 

«Új és végtelenül szélesebb küzdőtér nyilt meg a cinizmus 
előtt újra, mikor a hellenizált római civilizáció is föloszlásnak 
indult. A fényűzés vad Ízléstelensége, mely a császári Bómában 
csakhamar lábrakapott, s ama személyes hatalom nyomása, mely 
a félvilágot nagy ketreccé változtatta át, szükségképp nem egy ne- 
mes gondolkodású emberben hajlandóságot költött arra, hogy 
belső szabadságukat igénytelenségükkel biztosítsák és az üres és 
lelketlen pompával szembe állítsák a másik végletet, lemondást a 
létnek magában véve feddést még nem érdemlő kényelméről is. Mind 
Bómában, mint Athénben akadtak már az első században s a má- 
sodik század elején nagy tekintélyű férfiak, egy Demetrius, egy 
Demonax, kik nyiltan a cinizmus híveinek vallották magukat s a 
császárság korának cinikusai csakhamar nagyobb tekintélyre emel- 
kedtek, a minő a régi cinikusoknak Hellaszban valaha volt, mert 
amaz emberek bátorságával, a kiknek semmijök sincs s a halált 
megvetik, léptek föl az ellenzék szószólóiként, a politikai ellenzék- 
nek, mely reménytelen vala, de annál elkeseredettebb, s a vallási 
ellenzéknek, melynek a győzelemre való reménye napról-napra 
nagyobb bizonyossággá vált.»* 

Kétszeres hivatás várt tehát a császárság korában a poraiból 

* J. Bernays : Lucián imd die Kyniker 27 — 28. 

megélemedett cinizmusra : politikai és vallási. Az elsőnek betöl- 
tésére azonban ereje elégtelennek mutatkozott. A vándorprédiká- 
torok szervezetlen hada lepletlen őszinteséggel tárta föl ugyan az 
uralkodók bűneit, de egyelőre e támadások élét eltompította ma- 
guknak a cinikusoknak piszkossága, szemtelensége, személyes 
jelentéktelensége. Ezek az utcai filozófusok, kik « éppen csak kö- 
pönyegükben különböztek a stoikusoktól,» megrontották az egész 
bölcselkedés hitelét. «Diogenes ^s Antisthenes torzított utánzata 
külső megjelenésben, ruházatban, életmódban és viselkedésben, 
ez volt minden, a miben az igénytelenség, világról való lemondás, 
és a minden emberi gyöngeségen való fölemelkedés, erkölcsi sza- 
badság nagyon soknál nyilatkozott, a kit rongyos köpenyegéről 
vagy éppen medvebőréről, nyiratlan hajáról és szakálláról, a bot- 
ról és koldustarisznyáról lehetett cinikusnak megösmemútó*^ 

A cinizmus útja itt éppen fordított volt, mint az ó-korban. 
Amott Antisthenes tisztes alakjával kezdődött és végre lapos 
elméjű, piszkos komédiásokkal végződött el : itt a kezdet megalázó, 
de nagy és tisztes férfiak jeles erényei és kiváló munkái végre is 
kiemelik a cinizmust abból a posványból, melybe már-már vég- 
kép belefúlt. 

E nagy és tisztes férfiak munkásságát már azért is meg kell 
becsülnünk, mert reájuk pozitív teendőiken kívül még az a föl- 
adat is várt, hogy biztossá tegyék a cinizmus megingott hitelét. 
Mert ha az e korbeli forrásműveket olvassuk, melyek a cinikusok- 
ról szólanak, első sorban a szatirikus hajlandóságú Lucianus 
munkáit, szomorú képe tárul elénk a cinizmusnak. A világpolgár- 
ság, Diogenes büszkesége, a csavargók mentsége lőn, a hontalan- 
ság, a megszabadulás haza és nemzet szűk korlátai közül, ok és 
jogcím minden tehertől való szabadulásra. A régiek epedése ter- 
mészetesség után ocsmány szemérmetlenséggé fajúit, a birtok és 
tulajdon elvetése ürügy a tolakodó koldusságra, aljas élősdiségre, 
s az emberiség orvosai és tanítómesterei kiállottak a piacra és 
minden humor nélkül, de tele a legaljasabb durvaságokkal hirdet- 
ték silány bölcseségüket, útszéli filozófiájukat. 

S ez az elszomorító leírás nemcsak Lucianusnál található, a 
kiről tudjuk jól, hogy igaz szívből utált mindent, a mi cinizmus- 
hoz csak némiképen hasonlatos is, hanem Epiktetosnál, a jeles 

* Friedlaender : Sittengeschichte Eoms III. 691. 

stoikusnál és Gelliusnál, az attikai éjszakák szerzőjénél is. Ezek 
is említik több helyen e piszkos és tolakodó koldusokat, kik aljas 
butikokban leiszszák magukat és elég orcátlanok ittas fővel mások 
oktatására vállalkozni. Lucianus egyenest kimondja róluk, hogy 
legtöbbjük szökött rabszolga vagy naplopó, a ki fázott valamiféle 
tisztes kézművességtől, s azért választotta ezt a kényelmes és 
jövedelmező kolduséletet, mely egyúttal megengedte neki, hogy a 
bölcselő álaroája alatt állati szenvedélyeinek éljen ... sőt azt 
állítja, hogy némelyiknek a batyujában nemcsak aranyakat, tük- 
röt, kenőcsöt és kockát találtak, hanem annyit összekoldultak, 
hogy birtokot, házat vásárolhattak és a legbujább életet élték.* 

Azonban e sötét és szatirikus kép nem egészen tárgyilagos : 
sőt nagyon is megösmerni a rajz torz vonásain a kezet, mely 
alkotta, a fekete alapon feketére festett színek elárulják a szemet, 
mely látta, a szivet, mely megérezte őket. Ennyire a cinizmus 
nem sülyedt, csak Lucianus szemléletében. E szellemes és fölüle- 
tes író, kit német és franczia szerzők egyként Voltaire-rel hason- 
lítottak össze,*"^ sem igaz meggyőződést nem uralt, sem valódi 
tudományosságon nem uralkodott. Mulattatni akarta azt a csá- 
szárság korabeli közönséget, mely előtt többé semmi sem volt 
szent, és ezért kigúnyolta választás nélkül az összes filozófiai 
rendszereket, a nélkül, hogy csak egynek is mélyébe hatolt volna. 
Epikureus volt, mert ehhez a tanhoz vonta még leginkább egyé- 
nisége, de az epikureizmusnak is csak legfölületesebb közhelyeit 
értette meg s tette sajátjaivá. Természetes, hogy ilyen hajlandósá- 
gokkal fölruházva nem is foghatta föl mélyéig a cinizmus lénye- 
gét s érthető már most az a kíméletlen támadás is, melj^lyel ezt s 
a kereszténységet egyszerre igyekezett megbélyegezni. 

Ö benneélt egy nyárspolgári, sőt a mi még ennél is rosszabb 
és korlátoltabb, egy bürokrata társadalomban, melynek megvoltak 
a maga kicsinyes, lélektelen, de annál ridegebb szabályai : a ciniku- 
sok pedig megvetették e társadalmat s minden társadalmi konven- 
ciót. Ö a császárságnak nemcsak hivatalnoka volt, hanem egyút- 
tal híve is, nem annyira meggyőződésből, mint inkább megszokás- 
ból : amazok pedig megvetették a monarchák hatalmát és éles 

* Lucianus Piscator. L. a függelékben. 
** Jacob : «Charakteristik Lucians von Samosata» 183á. és Martlia: 
A Morálist es sous T empire romáin » 1865. 

gúnynyal ostorozták a császárság túlkapásait. Neki nem volt hite 
sem a régi istenekben, sem abban az újban, az igaziban, kinek 
országában kezdett hajnalodni : amazok a régi megvetett, erőtelen 
bábistenek helyébe fölállitották szivükben annak a nagy istennek 
képét, kiről hozzájuk már Antisthenes hagyománya szólt. Potestne 
in tam diversis mentibuB pax aut amicitia esse ? 



Ha Lucianus leirása valóság volna, akkor ennek a cinizmus- 
nak saját bűnei, piszkos és aljas volta súlya alatt önmagától kel- 
lett volna elbuknia. Pedig a cinizmus története egészen másként 
beszél. A kezdet zűrzavaraiból, válságaiból erős kezek tudatosan 
vezették ki a homályban bolyongókat. És maguk e válságok is köny- 
nyen érthetők s világosan megmagyarázhatók, ha föl tudjuk fogni, 
hogy ezek nem csak a cinizmusnak, hanem amaz egész kornak 
válságai. A ki ösmeri Tacitus halhatatlan fejezeteit, melyek az 
Augustus és Tiberius korabeli Eóma erkölcseit festik, majd Caius 
és Nero rettentő esztendeit, az előtt nem titok többé, mi ment 
végbe ez időtájt a római lelkekben. A dolgok örökké való, mert 
természeti rendje az, hogy elébb jelentkezik, harapódzik el, lesz 
általánossá és szedi roppant áldozatait a kór és csak azután tör 
ki a reakció. Elébb Livia, aztán következik Marcia, elébb a sena- 
tus aljas talpnyalói s csak aztán Thrasea Paetus, a filozófusok 
barátja. 

A cinizmust ebből a válságból főként négy kiváló fórfiú 
szabaditotta meg. üemetriuH, Dernonax, Oinornaos és Rrefjri- 
mis. Ezek azok, a kiket mi az új cinizmus képviselőinek tekin- 
tünk. Megszabadították, megtisztították, fölemelték és századokra 
ismét jelentőssé tették. Talán jelentősebbé, mint a hellén ciniz- 
mus valaha volt, mint Bernays mondja. Mert amannak útját szegte 
hiveinek gyengesége s maga a kor, mely az erkölcsök puszta om- 
ladékait, egy hanyatló nemzet széjjehnáló romjait vetette gátul 
eléjök. Emezet bizvást haladhattak előre : új segítőtársuk akadt a 
kereszténységben. «A kereszténység és cinizmus közt nemcsak a 
polytheismus elleni föltétlen állásfoglalás tekintetében volt meg 
a tökéletes megegyezés, hanem a földi kötelékektől való szaba- 
dulás és a világ megvetése, mely a cinizmust éltette, rokon vala 
azzal a kereszténységben benne rejlő elemmel, mely teljes érvényre 
csak később, a remete- és szerzetes életben jutott. E rokonság 

nem maradt észrevétlenül az ó- korban sem. Celsiis a keresztény 
ianítás hirdetőit a vásári nyeglékkel hasonlította össze, mert ki- 
válókép a műveletlen tömeghez fordultak, és Origenes erre azt 
feleli, hogy a cinikusok ugyanígy cselekesznek. Julianus apostata 
a világról lemondok, a hogy az istentelen galiléabelieket nevezik, 
■s a cinikusok közt nagy hasonlóságot talál, csakhogy az utóbbiak 
nem csinálnak olyan jó üzletet, mint az előbbiek . . .^-^ 

És ha a cinizmus történetének e végső szakaszában minden 
oldalról, ellenség és jóbarát részéről e rokonság bizonyítását hall- 
juk, nincsen okunk többé kételkednünk abban a hitünkben, hogy 
ez a szellemi és erkölcsi mozgalom a legtermékenyebb, legmélyebb 
és legtartósabb mindazok közt, melyek valaha a görög gondolko- 
dás méhében megszülettek. 

a) Dernetrius. 

Seneca és Thrasea Paelus barátjáról csak a római bölcselőnek 
€gyes elszórt helyeiből, Lucianusból és Epiktetosból meríthetünk 
g}'ér és elszórt adatokat. Korát meghatározzák előkelő barátai, 
kikkel érintkezett, jelleme tükrözik azokban az anekdotákban, 
melyek emlékét őrzik, munkásságának iránya legtöbbször dicsé- 
retek, néha szelíd gáncs kapcsán az említett szerzők műveiből 
világlik ki ; de tudós nem volt és tudományos jelentősége egész 
munkálkodásának ép oly kevés van, mint általán az egyoldalún 
€thikai cinizmusnak. Nem is maradt hátra irataiból semmi s en- 
nek okát aligha kereshetjük egyébben, mint ez írások csekély 
értékében. 

Annál több tiszteletre érdemes azonban életének példaadásá- 
val. A világváros pompája, fényűzése, bujasága közepett vissza- 
tért a nagy cinikus mesterek lemondásához, szegénységéhez, 
rongyaihoz. Lemondott a bírásról, de lemondott az igényekről is, 
nem vetette meg a földi javakat, hanem átengedte másoknak, hogy 
élvezzék, mondja róla Seneca. Kétszázezer sestertiussal (körül- 
belül 40 ezer korona) kínálta meg Caligula, de Demetrius nevetve 
utasította vissza. « Szent isten, micsoda hitvány lélekkel akarta őt 
megtisztelni avagy megvesztegetni! Nagyszerű dolgot mondott 
igazán, mikor csodálta Caius esztelenségét, hogy azt hihette, ennyi 

* FriedUvnder i. m. III. 728. 

7^ 



Digitized by VjOOQIC 



100 II. KÖNYV. AZ ÚJ CINIKUSOK. 

pénzen megváltoztathatja. Ha már ki akart próbáim, tett volncr 
hisérletet az cf/fUz országa árán.»* 

A cinikus bölcB ott állott Thrasea Paetusnak, a legutolsó igazi 
rómaiak egyikének halálos ágyánál s ez még utolsó perceiben is 
elmélkedett, vitázott a filozófussal az élet javairól s a halálról 
(Tacitus : Annales XVI. 34). Nem hajolt meg a mindenható csá- 
szár trónja előtt sem, sőt vakmerőn kikelt Vespasianus ellen s 
ezért egy szigetre száműzték. De ez sem törte meg őszinteségét ; 
folyton gyalázó szavakkal illette az uralkodót; hanem ez nem 
bántotta többé. oDemetrium Cynicum in itinere obvium sibi post 
damnationem, ac neque assurgere, neque salutare se dignantem, 
oblatrantem etiam nescio quid, satis habuit canem appellare.» 
(Sueton. VitaVespas. 13.) 

Demetrius tanitásának főelvei ezek voltak : Többet ér, ha a 
bölcseségnek csak kevés szabályát tartod emlékezetedben, de ezek- 
kel bármely pillanatban rendelkezel, mintha sokat tanultál, de 
a mit tanultál, az nincs kéznél (Seneca de benef. VII. 1. 3. plu& 
prodesse, si pauca priecepta sapientise teneas, sed illa in promptu 
tibi et in usu sint, quam si multa quidem didiceris, sed illa non 
habeas ad manum). Valamint nem az a nagy versenybirkózó, a ki 
minden cselt és fogást kitanult, melylyel ellenfele csak ritkán, 
szokott élni, hanem a ki egyikben vagy másikban tett szert alapos 
és jó gyakorlatra, s ennek az alkalmazását várja figyelemmel 
(mert az mellékes, mennyit tud, a kérdés az, eleget tud-e a győ- 
zelemre): ép úgy a tudományokban is a sok szórakoztat, de a 
kevés győz (u. o. VII. 1 — 4). 

Tanítása közben elragadta heve, az ékesszólás meggyőző ere- 
jével s melegével tanított, mint Seneca beszéli róla: «a dolgok 
természete szülte őt a mi korunknak, hogy rajta mutassa meg, 
hogy sem mi őt meg nem ronthatjuk, sem ő bennünket meg nem 
javíthat: ez a férfi, noha maga is tagadja, tökéletes bölcseségű, és 
erősen állhatatos abban, a mit föltett magában, s oly szónoki 
erejű, a minő csak a legtartalmasabb tárgyakat illet meg, nem 
mesterkélt, nem nagyhangú, hanem roppant lelkes, és viharos 
áradatában szavával követi tárgyát. (U. o. VII. 8. 2.) 

Abban is azonban valódi cinikus volt, hogy gyűlölte és osto- 
rozta a butaságot és mások véleményét nem igen tartotta tiszte- 

* Seneca: De beneficiis VII. 11. 

létben. Egyszer Korinthosban látta, hogy egy tudatlan ember 
Talami gyönyörű könyvet olvas, azt hiszem, Euripides Baccheját, 
ítzon a helyen, a hol a hírvivő előadja Pentheos végzetét és Agane 
iettét; rögtön kikapta a kezéből a könyvet és széjjelszaggatta. 
« Sokkal egyszerűbb, ha én egyszer szakítom szét Pentheost, mint 
ha te ezerszer*. (Luciamis : adversus indoctum 19.) 

De nemcsak közrendűekkel, hanem koronás főkkel szemben 
is őszinte volt, több, mint őszinte : kíméletlen, nyers, cinikus. 
A Vespasianusról szóló anekdotát ösmerjük már. A rettentő Néró- 
val is szembeszállt, mikor ez halállal fenyegette : az én halálomat, 
TÍgymond, te idézed elő ; a tiédet majd a természet fogja siettetni. 
<Epiktetos Diss. I. 25, 2á.) 

Végezetül idézzük Senecából Demetrius gyönyörű tanításait, 
melyek közel rokonai a stoa legfennségesebb elveinek. «Inter 
multa magnifica Demetrii nostri et hsec vox est, a qua recens sum. 
Sonat adhuc et vibrat in auribus meis : nihilt inquit, miM videtiir 
infelicius eo, cui mhil umqnam evenit adversi». Senki sem sze- 
rencsétlenebb annál, a kit a balsors soha meg nem kisértett (Quare 
aliqua incommoda bonis viris accidant, cum providentia sit sive 
íle providentia III. 3) ; továbbá ugyan-e dialógus egy más helyén 
így szólaltatja meg a filozófust : «Csak azért az egyért panaszollak 
be titeket, halhatatlan istenek, hogy elébb nem tudattátok velem 
akarattokat. Mert akkor hamarabb értem volna oda, a hova most 
kényszerültem. El akarjátok venni gyermekeimet : magam pusztí- 
tottam el őket. Akarjátok testem bármely részét : vegyétek. Nem 
Ígérek nagy dolgokat. Akár az egészet itt hagyom mindjárt. Akar- 
játok életemet? nos én nem fogok sokat késlekedni, vegyétek, a 
mit adtatok. Szívesen adom mind, a mit tőlem követeltek . . . en- 
gem nem lehet kényszeríteni, én nem tűrök semmit akaratom 
ellenére, én nem szolgálok az istennek, csak egyetértek vele, 
annál is inkább, mert hiszen jól tudom, hogy e földön min- 
den biztos és örök érvényességű törvény szerint el fog múlni. 
(ü. 0. V. 5.)» 

Ugyanez a lemondás a lét nyugodt élvezetéről, ugyanez a 
sóvárgás a balsors csapásai után megcsendül egy más helyen is, 
élénk emlékeztetőül a legnagyobb cinikus szavára. «Demetrius azt 
mondta, hogy a nyugodt és izgalom nélkül való élet «holt tenger ». 
Ha semmi sincs, a mi fölizgatna, a mi lázba ejtene, a mi kipró- 
bálná lelked erőit, ha rendületlen nyugalomban élsz, akkor az 

életed nem is nyngalom, hanem szélesönd. (Seneea ad Lucilium 
Epist. Morál. VH. 67. 14)* 

Ez idézeteken, bárha nem az eredeti nyelvén szólnak, mégis 
érezzük azt az erőt, melyet Seneea annyira dicsér Demetrins ékes- 
szólásában.** Ez az igazi eloquentia, quae res fortissimas deeet^ 
non concinnata, nec in verba soUícita, sed ingenii animo, prout 
inpetus túlit, res snas prosequens. 

A cinikus Demetrius, mindenek tiszteletének tárgya, méltón 
nyitja meg a poraiból megélemedett életbölcseség hirdetőinek 
sorát. Életének tisztasága, szókimondásának rettenthetetlen bá- 
torsága, elveinek gyakorlati megvalósítása s a tudományok lené- 
zése egyként méltónak mutatják őt a régi, virágzó cinizmus új 
életre költésére. Vir mar/nus edcmisi maxiiiiis comparetur, 
mondja róla Seneea. S annál becsesebb s nyomósabb lehet előttünk 
az Ítélet, mert oly férfiútól származik, kinek élete nem példázza, 
hanem megalázza, hitelüktől megfosztja oktatásait, Nero nevelő- 
jétől, Claudius hizelgő alattvalójától és sírjában meggyalázójátóL 

b) IJemonax. 

A legszebb emberi és filozófus -élet példája a cyprusi bölcselő,, 
ki a Kr. u. 80. évtől körülbelül 180-ig járt e földön és e hosszú 
élet során sem önmagához, sem iskolájához soha hűtlenné nem 
vált. A mit nem tudunk róla pontosan, éltének kis adatai, nem is 
tartoznak a róla való legfontosabb tudnivalókhoz : képe tisztán áll 
előttünk, nemesen és érintetlenül. 

A reávonatkozó fő-forrás Lucianus életrajza. Bekker és Ber- 
nays kétségbe vonják, hogy e mű csakugyan Lucianustól eredne, 
míg Pritsche ós utána Mullach nem látják e kételkedést igazolt- 
nak. Belső okok mindenesetre Lucianus mellett szólnak : a stilnek 
ugyanaz a világossága és dísze, a vílágfölfogásnak ugyanaz a sza- 
tírára hajló derültsége szól ez írásból, mint egyéb műveiből. 
Egyébiránt ha nem is Lucianus a szerző — se kérdés eldöntésé- 
nek itt semmi helye sincs — annyi kétségtelen, hogy Demonax 



* V. ö. Stob. ílor. CVIII. 71. Mikor Diogenes ismételve bajbajutott,, 
így szólt: Jól teszed, sors, hogy emberül elbántál velem {tl^i (o TÓy/,, otl 
(xoü áj5f ávou; TcpoáoTr^xa;) ; ilyen esetekben hangosan szokott énekelgetni. 
** L. föntebb. 

életrajza a szatirikusnak valamely kortársától ered és mint maga 
Bernays is vallja: «nem Lucianustól való számazása semmit sem 
von le igen jelentékeny történeti értékéből».* Mert az, a ki ez 
életrajzot írta, bizonyára huzamosabb ösmeretségben volt a böl- 
cselővel. 

Gyermekkoráról nem tudunk, mikor jött Athénbe, előttünk 
az időpont ösmeretlen. De azt tudjuk, hogy a hellén fővárosba 
költözvén, hosszú életének legnagyobb részét ott töltötte el. Hall- 
gatta Agathobulos és Demetrius cinikusokat, Epiktetos stoikus 
bölcselőt és Timokratest, a szónoklás mesterét. Mielőtt maga is a 
filozófia mívelésére vállalkozott volna, szorgalmasan tanulta a 
költőket, gyakorolta magát a rhetorikában és megösmerkedett a 
görög bölcselkedés történetével. «05 jjltjv ávÍTctOK; 75 noai, tó toö 
Xó'yov, Tzpbí; zabza i^^sv, nem ment a bölcselőkhöz mosdatlan lábbal, 
mint szokás mondani. 

Minden filozófiai iskola közül legjobban a cinizmus vonzotta, 
mely már akkor Demetrius oktatásaiban új életre kelt. Ö is sze- 
génységet fogadott étkezésben és ruházkodásban, mint a sinopei 
bölcs ; de Sokrates derültsége lakott szívében és a valódi attikai 
szellem, éle, humor késői föUobbanása vetett világot és fényt böl- 
cselkedésére. Ö is intette embertársait, mint felekezetének többi 
papjai, ő is meglátta éles szemmel a hibákat, a bűnöket, a ferde- 
ségeket; de intelme nyájas, feddése humoros, egész lénye pedig 
barátságot s jóindulatot sugározó. Egész Athén s túl a város ha- 
tárain az egész görögség szerette és csodálta őt. Barátait tettekkel 
támogatta, a boldogokat intette a földi javak mulandóságára, a 
szegényeket fölemelte vigasztaló szavával. Testvért testvérrel, 
hitvest hitvestársával kibékíteni legszebb föladatának tekintette. 
S míg így élt mindenek szeretetében, többet hatva szívének mele- 
gével, mint elméje erejével, tanát kedvessé, meggyőződését nép- 
szerűvé, erkölcseit a köznek követendő példájává tette. 

A jó ember, az áldott lélek azonban merő engedékenységből 
vagy népszerűséghajhászatból nem adta föl elveit. Megtörtént 
vele, hogy a háládatlan görög nép már fölemelte a követ, melylyel 
agyonsújtsa azért, mivel nem vett részt az áldozatokban az eleu- 
sisi misztériumokon. De a cinikus visszaemlékezett vértanúhalált 
halt mesterére, és mint ő, nem vádlottként, hanem tanítójokul s 

* Bernays : Lucián und die Kyniker 105. 

urukul lépett szembe velük. Fölöltötte a hófehér ruhát, fejét 
koszorúval ékítette s így szólt: olme, mint az áldozati barom, föl 
vagyok koszorúzva ; rajta, öljetek meg tehát ; hiszen amaz első 
áldozattal, Sokratesszel, még nem engeszteltétek ki az isteneket*. 
Majd tréfás hangon mentegetődzött, a miért Pallas Athénének 
mindezideig nem áldozott: «Nem gondoltam, hogy ő rászorult az 
én áldozataimra*. A nép hangos kacagással fogadta az elmés 
mentséget, a kő kihullott kezéből és Demonax soha többé vesze- 
delemben nem forgott. 

Sőt életrajza csodálatos dolgokat mesél róla: * csaknem száz 
esztendőt élt, betegség, szomorúság nélkül, senkit nem bántott, 
senkitől sem kért semmit ; barátainak hasznukra volt, ellenségei 
nem voltak. Úgy megbecsülték az athéniek, sőt egész Hellas, hogy 
a ki elment mellette, fölállott, s tisztelettel teljes, mély csönd kö- 
szöntötte mindenütt útjában. A hova kedve tartotta, oda ment 
enni vagy aludni s boldog volt a ház, mely vendégének láthatta. 
Ha jött, mintha egy isten tért volna be a hajlékba, s ha távozott, 
irigységgel néztek azokra, a kikhez elment. A kenyérkofák könyö- 
rögtek neki, hogy fogadjon el tőlük kenyeret, mert azt hitték, 
hogy ez áldást hoz rájuk. A gyermekek gyümölcscsel kínálták s 
atyjuknak nevezték. Ha lázongás támadt Athén piacán, megjele- 
nése elnémította a zajongókat, szava pedig visszaszólította őket a 
törvény és rend tiszteletéhez. Sőt megtörtént vele az is, hogy 
némán állott meg a lázadók tömegében s nyomban csönd lett köz- 
tük ; maga pedig boldog elégültséggel látván saját személyének ily 
eleven hatását, szótlanul eltávozott. 

A kor megemésztette az agg bölcselő erőit; wközeledett vége 
ama dicső csatának, mely oly fényes jutalmakat juttatott a győztes- 
nek*. Az öreg érezte, hogy halálos vergődéseivel terhükre lenne 
azoknak, kiknek életében mindig csak gyönyörűségükre volt. Meg- 
hagyta, hogy ne temessék el, a hogy Diogenes rendelkezett magá- 
val, IXs/:;! racp-^c zí xsXsóstc;, kérdezték tőle: mi az óhajtásod 
temetésedre nézve? MV) 7coXü7cpa7[jLOvetTs, l'cpir)' tj ^áp bS^-q \ls ^á(|)ei. 
<í>a|JLévoü Sé sxsLVoo, Tt oov; oüíc aio^pov ópvéot<; xal xool ^opáv 
TcpoTs^'^vat TYjXtxoDTOD áv8pó(; (5tíi\Lot.,** Ne sokat okoskodjatok. Majd 
eltemet a szagom. S mikor amaz azt mondta: Hogy érted azt? — 



* Lucianus vita Demonactis c. 63. 
^* Lucianus vita Demonact. 67. 

Csak nem lesz hitvány eledel a madaraknak és ebeknek egy 
ilyen nagy férfiú holtteste? 

Az athéniek nem fogadták meg a bölcselő szavát. Fényes 
temetéssel tisztelték meg haló porait, az egész lakosság elkisérte 
végső útjára és bölcselő tanítványai és barátai vitték kihűlt testét 
a temetőbe. Még azt a helyet is tiszteletben tartották, melyen az 
agg bölcs meg szokott volt pihenni, koszorúval ékesítették s emlé- 
kével való kapcsolatban szentnek érezték. 



A pogány iró, ki ez élet képét reánk hagyja, vonzó rajzában 
és meleg szimpátiájában maga is érdemes rokonszenvünkre. De 
az bizonyos, hogy nincs tudatában annak, mi e cinikus bölcs 
jelentősége. S utána még sokan következnek, mélyebb s átfogóbb 
elmék, kiknek gazdagabb a tapasztalásuk és tisztultabbak lehetnek 
fogalmaik, s még mindig nem értik meg Demonax igaz jellemét. 

Miben áll cinizmusa? Szegénységében, a földi javakról való 
lemondásban, az erény hirdetésében. De van valami benne, a mi 
sohasem volt meg egy cinikusban sem és nem volt meg egyik 
görög bölcselőben sem, egyénekben épp oly kevéssé, mint rend- 
szerekben: Az i^íOLTTfi, Si szeretet.'^ Ezt tanúsítja életének egész 
folyása. Már pedig a cinizmusnak első sorban ezt a nagy utat 
kellett megtennie a pogány világból, hogy méltó társává szegőd- 
hessék a kereszténységnek, mely elfogadott a cinikusoktól min- 
dent; de a mit elfogadott, az csak másodrendű, csak járulék volt 
a főelvhez, a megváltó gondolathoz mérten. S ez a szeretet. 

Sajnos, csakis a Lucianus-féle életrajzban tükrözik Démonai- 
nak ez irányban való jelentősége. Töredékei csak gyér számmal 
maradtak s ezek inkább cinikus és hellén szellemére jellemzők, 
mint nemes és fennkölt érzéseire. E mondások és apophthegmák 
közül MuUach gyűjteménye ^'^ és a Lucianus-féle életrajz alapján 
itt közlünk némelyeket : 

Annyit tégy az erényhez, a mennyit levonsz az élvezetekből. 

Rút dolog másokban dicsérni az erényt, magában pedig bűn- 
nel telve lenni. 



^ Ezt az érzést nem szabad összetévesztenünk a ©tXía elvont fogal- 
mával, melyet niár a Sokrates előtti bölcselők ösmertek. 
** Fragm. pliil. Grípc. II. 351—357. 

Gáncsolta azokat, a kik csak testüket ápolják, de önmagukat 
elhanyagolják ; mint a ki a házának gondját viseli, de lakóiról 
nem gondoskodik. 

j Okulj más példáján, akkor nem ér baj. 

Halandók lévén, ne gondoljatok isteneknél nagyobb dol- 
gokra. 

Mikor kérdezték, hogy a világ élő lény, meg hogy gömbalakú-e^ 
azt felelte : A világra kiváncsiak vagytok, de saját gonosz életetek- 
kel nem törődtök. 

Mikor egy szofista feddte őt s azt mondta : Miért rágalmazol ? 
így felelt : Mert nem veted meg a rágalmazót. 

Mikor Demonaxtól kérdezték, mely időben kezdett bölcsel- 
kedni, azt mondta: mikor enmagamat kezdtem elitélni. 

iTöbbet élj füleddel, mint száddal. 

JA tudatlanok olyanok, mint a halak. Ha megfogják őket, hall- 
gatnak. 

Több bajt okoznak az embernek barátai, mint ellenségei. 
Mert ellenségeinktől félünk s így vigyázatosak vagyunk előttük ; 
de barátainkkal szemben nyíltak vagyunk s azért érhet bennünket 
^e részről megannyi veszély és cselvetés. 

Ha titkot hallottál valakitől, míg barátja voltál s azután 
' ellenévé lettél, ne áruld el ; mert nem ellenedet sérted meg vele,. 
j hanem a barátságot. 

Ne avasd barátságodba azt, a kire nem mered rábízni min- 
denedet. 

Vannak, a kik nem is ezt az életet élik, hanem nagy buzga- 
lommal mintegy valamely másik életre készülnek. 

A városokat épületekkel kell díszíteni, a lelket tudománynyal 
nevelni. 

Valaki találkozott Demonax-szal és kérdezte tőle, melyik 
filozófiai iskolához csatlakozzék? «Hát ki mondta neked, úgy- 
mond, hogy én filozófiával foglalkozom ?» S erre elkezdett jóizűn 
nevetni. Amaz tudakolta, miért nevet? «Hát nem nevetséges, mond 
Demonax, hogy te szakállukról ítéled meg a filozófusokat, mikor 
magadnak nincs is szakállad ? » 
\ Egyszer Sidonius, híres athéni szofista, dicsekedett, hogy ö 

! végig próbált minden filozófiát (jó lesz ismételni a szavait). aHa 
! Aristoteles hív a Lyceumba, követem ; ha Platón az Akadémiába, 
; megyek ; ha Zenon : ott leszek a tarka oszlopcsarnokban ; ha 

\ Pythagoras hív, hallgatni fogok. Erre Demonax fölkelt a hallgatók 
* j közül s azt mondta neki: Hallod-e, te, hív Pythagoras. 

Egyszer kinevetett egy athlétát, hogy olympiai győztes létére 
festett ruhában jár s ez kővel fejbe verte. A vér elkezdett dőlni 
belőle s a kik jelen voltak, mind föl voltak háborodva s kiabáltak, 
hogy a proconsulhoz fognak menni. Erre ő így szólt : Barátaim, 
ne a proconsulhoz, hanem az orvoshoz menjetek. 

Egyszer sétaközben aranygyűrűt talált s a piacra kitétetett 
egy táblát, hogy a gyürü gazdája jelentkezzék, mondja meg a gyürü 
súlyát, írja le a kövét s alakját, aztán vegye át. Jött is egy 
csinos ifjú s azt mondta, ő vesztette el. De mivel nem mondott 
meg semmit helyesen, Demonax rászólt : Ereggy, fiú, eztán vigyázz 
a magad gyűrűjére. Mert ezt nem te vesztetted el. 

Egy római senator Athénben mutatta neki a fiát, egy ^ 
csinos, de elasszonyosodott és kiélt ifjút. — íme, üdvözöl fiam 
Erre Demonax : « Szép gyerek, méltó hozzád és hasonlít az any- 
jára.)) 

Valaki kérdezte tőle, mi a boldogság határa. azt felelte : 
csak az boldog, aki szabad. De amaz azt vetette ellene, hogy sokan 
szabadok. «De én csak azt tartom szabadnak, aki semmit sem 
remél, semmitől sem fél.» Hogy teheti azt bárki is? kérdi amaz. 
Hisz mindnyájan a remény és félelem rabjai vagyunk. «De ha az 
emberi dolgokat vizsgálod, azt fogod találni, hogy nem méltók 
sem a reményre, sem a félelemre, mert bánatnak, örömnek egyként 
vége szakad.)) 

Peregrinus Proteus szidta őt, hogy mindig nevet és tréfál- 
kozik az emberekkel, s azt mondta neki: «Ugy-e, Demonax, te a 
cinikust játszod?)) Erre ő: «Ugy-e, te az embert?)) 

Mikor Heródes gyászolta Polydeukes korai elhunytát, elment 
hozzá Demonax és azt mondta: « Levelet hozok Polydeukestől. » 
Ez nag;y^on megörült, mert azt hitte, hogy osztozik gyászában 
s kérdezte : Mit kíván Polydeukes ? « Haragszik rád, hogy még nem 
mentél el hozzá. » 

(Ugyanez a Heródes gyászolta a fiát s mindig a homályt kereste: 
Demonax elment hozzá s azt mondta, hogy ő varázsló s vissza 
bírja hívni az alvilágból a fiú árnyékát, csak három olyan embert 
nevezzen meg neki Heródes, akit soha még gyászeset nem ért. 
Ez sokáig gondolkodott, habozott, persze azért, mert nem tudott 
ilyet megnevezni. «Ó te nevetséges ember, mondja erre Demonax,. 

hát azt hiszed, téged magad ért e tűrhetetlen csapás, nem látod, 
hogy senki sincs, akinek gyásza ne volna !» 

Azokon is mulatott, akik szerfölött régies és szokatlan szókat 
használtak beszédjükben. Mikor egyszer kérdezett valakitől valamit 
s ez nagyon is diszes attikai nyelven (ÓTcspattixö^;) válaszolt, azt 
mondja neki : Én mostan kérdeztelek, pajtás, te meg, mintha Aga- 
memnon idejében feleltél volna. 

Valaki a barátai közül azt mondta: Menjünk, Demonax, 
Asklepios templomába s tegyünk fogadalmat fiunkért. Erre ö: 
Kagyon nyomorúságosnak tartod te Asklepiost, ha azt hiszed, hogy 
innen nem hallja meg a könyörgésünket. 

Egyszer két tanulatlan « filozófus* erősen vitázott egy kér- 
désről, egyik bolondokat kérdezett, a másik nem a dologra tartozó 
feleletet adott. «Hát nem olyan ez, mond Demonax, mintha az 
egyik kecskét fejne, a másik meg szitát tartana alája ?» 

Mikor a peripatetikus Agathokles dicsekedett, hogy ő az első 
és egyetlen dialektikus, azt mondta neki : Ha első vagy, nem vagy 
egyetlen ; ha egyetlen vagy, nem vagy első. 

Valaki kérdezte tőle, hogy a lélek szerinte halhatatlan-e ? 
Mire ő : halhatatlan, de csak úgy, mint minden egyéb. 

Elég bátor volt, hogy megkérdezze az athénieket nyilvánosan, 

miéi-t rekesztik ki a barbárokat az orphikus misztériumokból, 

holott az áldozatokat a barbár és thrák Eumolpos alapította. 

. Egyszer viharban hajóútra indult. Egyik barátja kérdezte : 

'Nem félsz, hogy hajód elsülyed és téged megesznek a halak? 

Ö meg azt felelte : örült volnék, ha attól félnék, hogy megesznek 

|a halak, mikor én magam már annyi halat ettem meg. 

Egy rhetornak, aki rosszul beszélt, azt tanácsolta, hogy elmél- 
( kedjék s gyakorolja magát mesterségében. Az azt mondta : magam- 
ban mindig deklamálok. «Akkor igazad van, ha rosszul beszélsz, 
mert ostoba hallgatóságod van.)) 

Meglátott egy jóst, aki az utcán jósolgatott kikötött béréi-t. 
Nem látom, így szólt hozzá, mivel érdemled a pénzt. Ha meg 
tudod változtatni a sors jövendő rendjét, akkor nem követelhetsz 
elég nagy jutalmat. Ha meg minden úgy történik, ahogy az istenek 
jónak látják, akkor miért a te jóslásod? 

, Egyszer látott valakit, aki nagyon büszkén járt új gyapjúruhá- 
' jában. Demonax megfogta a ruhát és azt mondta neki : «Ezt a ru- 
hát előtted egy birka hordta." 



Digitized by VjOOQIC 



DÉMON AX. 10í> 

Egyszer fürdőbe ment, de a forró vizbe nem akart belemenni. 
Valaki azt mondta, hogy ez gyávaság. « Ugyan mondd, hát a hazáéi-t 
szenvedném én ezt?» 

Valaki kérdezte tőle, milyennek képzeli az alvilágot. «Küldj 
előre, majd irok onnan levelet.)) 

Admetos, egy fűzfapoéta, beszélte, hogy írt egy egysoros ver- 
set, melyet végrendelete értelmében sírjára fognak vésni: 
Föld födi a testet, maga Admet' fenn van az égben. 

Demonax elkezdett nevetni s azt mondta : Ez az epigramma 
oly szellemes, hogy szeretném már fölvésve látni. 

Valaki észrevette rajta, hogy a lábaszárai öregesek már. «Mit 
jelent ez, Demonax ?» Kérdé. Ez pedig így felelt: «Belém harapott 
Charon. » 

A katonák és a legelőkelőbb osztály feje kérdezte tőle, mikép-^ 
pen uralkodhatnék a legjobban. «Ne haragudjál, keveset beszélj J 
sokat hallj meg. » 

Epiktetos szemrehányólag azt tanácsolta neki, hogy házasod-l 
jék meg és nemzzen gyermekeket, mert a filozófushoz illő, hogYl 
a maga helyén természetének mását hagyja hátra. Erre ő szelle-/ 
mesén így felelt : «Hát add nekem, Epiktetos, az egyik lányodat. »if 

Az is említésre méltó, amit Herminosnak, Aristoteles tanít- 
ványának mondott. Tudta róla, hogy haszontalan ember és száz 
bűn terheli a lelkét, de mindig Aristoteles és tíz kategóriája van 
a szájában. Azért azt mondta neki: o te igazán rászolgálsz a tíz 
kategóriára* {xarrjfoxia — vád). 

Az athéniek is meg akarták honosítani Korinthos mintájára a 
gladiátori játékokat. Mikor erről tanácskoztak, Demonax azt mondta : 
Addig ne határozzátok el, mig az Irgalom oltárát föl nem dúltátok. 

Az elisiek Olympiában ércszobrot akartak állítani neki. De ő 
így szólt : Ne tegyétek ezt, elisiek, hogy ezzel őseiteknek szeme- 
tekre ne vessétek, hogy sem Sokratesnek, sem Diogenesnek nem 
állítottak szobrot. 

Egy jogásznak egyszer azt mondta, hogy az ő hite szerint a/ 
törvények fölöslegesek. Mert jó embernek nincs rájuk szükségei 
a rosszat nem teszik jobbá. ' 

Mikor kérdezték tőle, melyik filozófus tetszik neki, azt felelte: 
«Mind méltók a csodálatra, de én Sokratest tisztelem, Diogenest 
bámulom és szeretem Aristippost. 

^ Ei)iktetosnak nem volt családja. 

c) Oinojnaos. 



A vallási ellenzék mind hevesebben s kitartóbban szorongatta 
a császárság első századától a halálra megérett pogányságot. Táma- 
dásai nem kímélték a lényeget, nem a formákat. Az isteneket ép 
oly elszánt gúnynyal illették a gondolkodók, mint a tiszteletükre 
rendezett szertartásokat. A régi hit ellen intézett e rendszeres 
ostromban az első sor harcosai kezdettől fogva a cinikusok s közü- 
lök a legszenvedélyesebb s egyúttal tudományos, speciálisan ethikai 
szempontból a legjelentékenyebb is a gadarai Oinomaos, 

Hadrianus császár (117 — 138) kortársa volt*^ és nemcsak 
cinikus tanító, hanem szorgalmas író is. Suídas (s. v. OlvójJLaoc) 
említi a cinizmusról, az államról, a homerosi filozófiáról, Krates- 
röl, Diogenesről s a többi cinikusról szóló könyveit. Julianus tra- 
gédiáiról tesz említést, melyek az istenek tiszteletét megrontják, 
az emberi értelmet megvetik, minden isteni és emberi törvényt 
lábbal taposnak s orcátlanabbak és szemérmetlenebbek még Dioge- 
nes hírhedt obszcén tragédiáinál is (Orat. VII. 210.). 

Mind e munkái azonban elvesztek. Csak a legfontosabb ma- 
radt meg, a YíúTjTtov rpoűpá, a szemfényvesztők ostora,'^''^ melyet majd- 
nem egész terjedelmében fentartott Eusebius az evangéliumokhoz 
való praeparatiójában.*** 

Ez írás heves polémia az oraculumok ellen, melyek eredetét 
nem szabad az istenekben keresnünk, mint a jámbor pogányok 
hitték, sem a gonosz démonokban, mint a régi keresztények, ha- 
nem az emberi csalfaságban és butaságban. A csalók kizsákmá- 
nyolták a butákat, az egyesek meggazdagodtak, tekintélyre és tisz- 
teletre vergődtek a tömeg bőrén. Ez a vakmerő, cinikus áaepeía, 
istentelenség csodálatra méltó tudományos alapon és történeti 
ösmereteken épül. Mint látni fogjuk, az egész írás nagyterjedelmű 
oasuistikán alapul és szigorú kritikával van minden egyes eset 
megvilágítva. 

De Oinomaos nem állapodik meg e negatív eredménynél. Mi- 
után egészen szokatlan éleslátással és világos határozottsággal ki- 



* Syncellus 349B. 
*^ A cím ebben a formában Euseb. Prapp. Evang. V. 18. 3, 21, 4. 
TI. 6. 5i2. Jiilianusnál kevésbbó pontos to xa-ra twv ypr^orr^píwv. 
*** V. 19—36. YI. 6. 

mutatta az oraculumok silány csalásait, egyben kimondja azt is, 
hogy a végzetnek nincs uralma az emberen. Mindenki szabadon 
cselekszik saját akaratának sugallata szerint és mivelhogy akara- 
tunk a miénk és cselekvéseink teljesen saját elhatározásunk szüle- 
ményei, nincs az a hatalom, nevezzék végzetnek bár vagy coiankénak 
vagy akárminek, a mely tetteink következményeiért elvállalhatná 
a felelősséget Szemben a stoikusok fatalizmusával azt hirdeti Oino- 
maos, hogy öntudat és szabadság elválaszthatatlanok (oüvaío'^oi<; 
xal avTtXYj({^i? T/[JL(tív aütwv Euseb. praep. VI. 7. 10.). Vagyis világosan 
szólva: ha nincs korlátozva öntudatunk, nem ismerhetjük el aka- 
ratunk korlátozott voliát sem. 

Zeller azt mondja róla, hogy filozófiai kérdésekbe való mélyebb 
behatolásra kétségtelenül sem hajlandó, sem alkalmas nem volt.'^^ 
Ez az elvető Ítélet ugyan kitűnőn egybehangzik Zellernek a ciniku- 
sokról egyebütt is hangoztatott nézetével, de épen itt aligha jogo- 
sult. Maga Julianus is, heves ellene a cinizmusnak átalán s külö- 
sen Oinomaosnak, elösmeri tudományos önállóságát (ó xüvíofió^ 
oüTs 'AvTto^sv'.apLÓ^ ioxiv oute Aio^sviojjló?). 8 már az a gondolatsor 
is, mely az oraculumok évezredes tekintélyének megdöntésén kez- 
dődik és az akarat determinizmusa és a stoikus fanatizmus elle- 
nében az egyén szabadságát hirdeti, elég arra, hogy tiszteletünket 
fölébreszsze. Mennyivel inkább az eljárás valóban tudományos 
módszeressége, gazdag adatai, bizonyító ereje. 

Oinomaos munkájának fontossága abban rejlik, hogy közre- 
munkált hathatósan a szellemeknek az új hit felé fordulásában s 
a régi hit babonáinak megdöntésében. A népvallás ellen már 
Antisthenes megkezdette a harcot s azóta nem volt egyetlen 
cinikus sem, a ki saját szellemének, kritikájának, gúnyjának fegy- 
vereivel e harcot a sikerhez legalább egy lépéssel közelebb ne 
hozta volna. De Oinomaos döntő vezérként lépett a csatasíkra és 
szerencséjére akkor már hathatós segítőtársakra talált azokban, 
a kik együtt küzdöttek a régi álhit, babonák, pogányság megdön- 
tése érdekében a cinikusokkal s együtt viselték a még hatalmon 
levő s utolsó vergődéseiben is bosszúálló pogányság gúnyját, csa- 
pásait, üldözéseit. 

Eánk nézve azért is különösen figyelemre méltó Oinomaos, 
mert az összes cinikusok közül az ő munkássága maradt ránk leg- 

* Philos. d. Griech. UI. 691. 



Digitized by VjOOQIC 



112 11. KÖNYV. AP ÚJ CINIKUSOK. 

épebben. Nem hihető ugyan, hogy Eusebius teljes hűséggel jegyezte 
föl a Ya)Tf]T(i)v tffűpá minden sorát, de a meglevő részek is világos 
képét adják gondolkodása menetének. 



A szemfényvesztők ostorából. 

íme a következő oraculumi választ adja elő s egyúttal cáfolja 
meg valaki az újak közül, a ki külön könyvben vállalkozik a szem- 
fényvesztők ostorozására. Halld tehát nem az én beszédemet, ha- 
nem az övét, a ki a jósokat következőkép támadja meg. Figyeljünk 
tehát; nemde az athéniek, kik megölték Androgeost* s e miatt a 
dögvész átka alatt nyögtek, maguk vallották, hogy szánj ák-bánják 
bűnüket? De még ha nem tették volna is, akkor is illőbb lett volna 
őket a bűnbánatra kényszeríteni, mint ily feleletet adni : 

Vége legyen dögvész-, éhségnek, testi bajoknak, 
Hogyha közületek áldozatul a bűnért, kit a sors ér, 
Férfi legyen vagy nő, Minős földjére hajózik. 
Akkor a megbékélt isten kegyesen mosolyog le. 

Arról nem is beszélek, hogy ti, istenek, az egyetlen Androgeos 
halálát, a ki Athénben pusztult el, fájlaljátok, míg mások naponta 
megannyian mindenfelé elhalnak s ti alusztok. Hanem mivel tud- 
tad,*'>^ hogy Minős ez időben a tengeren hatalmas volt és dúsgaz- 
dag, hogy az egész Görögország tisztelte, igazságosnak s jó törvé- 
nyek alkotójának tartotta, sőt Homeros a nagy Zeus társának és 
alvilági itélőbirónak nevezte : azért azt hitted, hogy ezt a bünte- 
tést kell kieszelned a nagy férfiú tiszteletére. De arról már nem 
hallgathatok, hogy ti nemcsak hogy a gyilkosoknak megkegyel- 
meztetek és ártatlanokat biztos halálba küldtetek, hanem hogy ezt 
oly férfiú által hajtattátok végre, a kit az emberek általános itélő- 
birájának tettetek meg, holott annyi ítélete sem volt, hogy ezt az 
igazságtalanságot mérlegelni bírta volna. De hát, ti istenek, hány 
ifjat kellene jog és igazság szerint Athénbe küldeni azok helyébe, 
a kiket gaz módon meggyilkoltatok, hogy elégtételt adjatok Andro- 
geosért? 



* Minős fia, kinek megöléséért évente hét fiút, hét leányt kellett az 
athénieknek Kréta szigetére, a Minotaurus elé küldeniök, míg Theseus 
meg nem váltotta őket. 

** A jóslóhelyet szólítja meg. 

Hogy mennyi vérengzést idéz elő Apollón válaszainak kétér- 
telműségével, azt ugyanez az író vád alakjában ekként bizonyítja: 
«Ha már egyszer erről a tárgyról szólunk, figyeljük meg az e körbe 
tartozó Herakleidák esetét. Ezek ugyanis az Isthmoson keresztül 
be akartak tömi Peloponnesosba és elestek ; ekkor Aristomachos, 
Aridaios fia, mivel atyja ugyanezen roham alkalmával esett el, 
hozzád ment (ApoUonhoz), hogy útjáról tanácskozzék veled ; mert 
öt is az a vágy hevítette, a mely atyját. Te pedig ezt a jóslatot 
adtad neki : 

Keskeny utón vezet el téged diadalra az isten. 

hát szintén az Isthmoson tört át, el is esett a csatában. 
Ekkor a szerencsétlen Temenos, ennek a fia, már a harmadik e 
törzsből, szintén elmegy hozzád, ez is megfogadja intelmeidet, 
melyeket atyjának, Aristomachosnak adtál s ugyanúgy pusztult el 
a betörés kísérlete közben. Ekkor te azt mondtad : Nem beszélek 
én szárazföldi, hanem tengerszorosról. Mivel bajos volt név szerint 
is megnevezned a tengert, hiszen persze, ha megmondod neki, akkor 
azon a tengeri úton indul el, úgy értelmezted mondásodat, hogy ő 
azt hitte, szárazföldön kell mégis mennie. Ennélfogva Naupaktos 
és Ehypaia közt tábort üt és az setol Kamos lovagot, Phylandros 
fiát, dárdájával ledöfi ; és pedig nem jogtalanul, arról meg vagyok 
győződve. Mikor aztán hirtelen dögvész állott be és Aristodemos 
is belepusztult, ezek meg ennélfogva visszatértek, Temenos megint 
panaszkodott balsorsuk miatt. Erre azt a feleletet kapta, hogy azt 
a büntetést az isteni követ megöléseért szabták ki s egyúttal hal- 
lott jóslatot is, mely megparancsolta, hogy tegyen fogadalmat 
Apollón Karniosnak arra az esetre, ha az oraculum szavai betel- 
jesednek : 

A követem véréért kell bűnhődnöd ez úton, 

Hát mit tegyek ? hogyan engeszteljelek ki? kérdi Temenos. 

Tégy az Apollón Karneiosnak szent fogadalmat. 

Ó te gaz és szemtelen jós ! Hogyan ? hát nem tudtad, hogy ha 
a szoros nevét hallja, hogy le is száll oda ? 8 te tudva ezt, még 
kiadod e jóslatot s engeded őt oda tévedni. De az útszoros kétér- 
telmű megnevezése arra volt jó, hogy ha győz, téged tartson győ- 
zelme szerzőjének, ha legyőzik, te ne légy semminek oka, hanem 
mentegethesd magad azzal, hogy hiszen te tengerszorost értettél. 



Fii. írók Tára. A viniki(ffok. 

Nos ez az ember odament a tengerszorosba, mégsem ért el sem- 
mit. Ekkor találtál újabb kibúvót, Earnos megölését. De hát dicső 
isten, miért izgattad föl magadat olyan nagyon épen Karnosért ? 
S ha az egyetlen Karnosnak nem volt szabad elpusztulnia, miért 
engedted, hogy elveszszen s miért küldted az ő veszte miatt azt a 
homerosi dögvészt a seregre s miért diktáltál bizonyos imádságo- 
kat a betegség elhárítására ? Ha ez nem használt volna nekik, bizo- 
nyosan talált volna a te szofizmád más kibúvót, soha igy a dolog- 
nak vége nem lett volna, az ő részükről a tanácskérésnek, a te 
részedről a bolonddá tartásnak, hogy téged rajta ne érjenek a csa- 
láson, akár győznek, akár legyőzetnek. Azok eléggé zavart fejűek 
és kíváncsiak arra, hogy benned örökké bízzanak, még ha meg- 
annyiszor le is nyakazzák őket. 

Méltónak tartom ehhez hozzátenni azt is, a mi később Kroi- 
sosszal történt. Ez Lydia királya volt, uralmát őseitől örökölte s 
évek hosszú során át birta. De abban reménykedvén, hogy sze- 
rencséje nagyobb lesz, mint őseié, nagy buzgalommal kezdte tisz- 
telni az isteneket. Mindegyiknek isteni hatalmán elmélkedvén, 
végre is a delphoi-i ApoUont tartotta a legtöbbre, templomát arany 
tálakkal, szobrokkal, ezer meg ezer fogadalmi ajándékkal ékesí- 
tette, úgy hogy rövid idő alatt ez lett a világ leggazdagabb templo- 
mává ; oly bőkezű volt, hogy még arról sem feledkezett meg, a mi 
a szertartások elvégzésére szükséges. Miután az istenség kedvéért 
ilyen költségbe verte magát, joggal bízhatott a lydek ura kiváló 
jámborságának jutalmában s ezért a perzsák ellen hadat szándé- 
kozott indítani, abban a föltevésben, hogy az isten segítségével ki 
fogja terjeszteni birodalmának határait. S mit tett a csodálatra- 
méltó jós-isten ? Ugyanaz, a kit Delphoiban tisztelnek, a pythiai 
isten, a barátság őre, azt, a ki benne bízott, őt ejlhalmozta imáda- 
tával, védőjéül kérte föl, nemcsak hogy idegen hatalommal meg 
nem gyarapította, hanem még a sajátjától is megfosztotta és ki- 
forgatta ; nem is szándékosan, gondolom, hanem pusztán tudatlan- 
ságból, mivel nem ösmerte a jövőt (mert ez az isten nem tudja a 
jövendőt, de talán nem is isten s ereje sem nagyobb az emberi erő- 
nél) s ezzel az egy versikével : 

Átkelvén Kroisos Halyson megdönt nagy uralmat, 

Lydiának oly hatalmas és régi birodalmát, mely e mélyen 
vallásos férfiúra ősi jusson szállott elődeiről, alapjában fölforgatta 



Digitized by VjOOQIC 



OINOMAOS. 115 

8 ezzel hálálta meg a királynak iránta való szeretetét s jámbor 
tiszteletét. 

így beszél Oinomaos a Szemfényvesztők ostorában egész nyilt- 
sággal, valódi cinikus éllel s keserűséggel; sőt egyáltalán nem 
tartja az oraculumot sem démon, sem isten művének, a hogy a 
görögök hirdetik és csodálják, hanem csalfa emberek csalásának s 
a tömeg elbolonditására való botorságnak. S ha már ennyit el- 
mondtunk, nincs rá okunk, hogy meg ne említsük egyéb cáfola- 
tait, első sorban annak a jóslatnak történetét, melylyel őt magát, 
Oinomaost, Apollón Klarios becsapta, a mint elbeszéli : Bizony én 
magam is eljátszottam ezt a vígjátéki szerepet, nem dicsekedhe- 
tem vele, hogy ment volnék a közös őrülettől ; elmondom annak 
a nyereségnek történetét, melyre akkor tettem szert, midőn a böl- 
cseségszerzés kereskedői útján nálad is látogatást tettem, Apollón 
Klarios. 

Tracbis földjén vagy on < Herakles kertje, 

Virágai örökké nyilának, 

Habár letépik is mohón az ifjak, 

Nem hervadnak, még jobban illatoznak. 

A mint ezt hallottam, ostobaságomban és Herakles nevétől 
különös reményre buzdulva, arról álmodoztam, mily könnyű és 
szép életem lesz ebben a viruló kertben. S mikor kérdeztem, vájjon 
az istenek segítségemre lesznek-e abban, hogy megszerezzem, 
valaki esküvel erősítgette, hogy erre számíthatok, mert biztosan 
tudja, hogy ugyanebben a jótéteményben részesült Kallistratos, 
egy pontusi kereskedő is. Képzelheted, hogy mikor ezt megtudtam, 
milyen zokon esett, hogy ekkép megfosztottak erényem jutalmától. 
De bár nagyon fájt, mégis vizsgálódni kezdtem, vájjon nem csapta-e 
be Herakles azt a kereskedőt is ; és észrevettem, hogy ez is sze- 
gény szeretne az élet nagy küzdelmei után valami jó nyereséghez 
jutni és nyugodtan élni. Mikor aztán láttam, hogy az isten szemé- 
ben én meg a kereskedő egyenlők vagyunk, akkor nem fogadtam 
el sem a jóslatot, sem Herakles ajándékát, mert azt nem tartottam 
jogosnak, hogy ugyanaz legyen a sorsom, mint azoké, a kikről 
látom, hogy a jelenben szenvednek, de enni majd csak a jövőben 
fognak. 

De nincs se rabló, se katona, se szerelmes, se szerető, se 
hízelgő, se tanító, sem áruló, a kire ez a jóslat ne illenék. Mert a 

8* 

szerint, a mint a vágy gyötri az embert, tart egyetmást fájdalmas- 
nak vagy vár valami mástól élvezetet. 

Te, Apollón, ott ülsz Delphoiban s nem hallgathatsz, még ha, 
akarsz sem. Mert íme, Apollón, Zeus fia, most éppen akar valamit,, 
nem azért, mert úgy akarja, hanem mivel bizonyos szükség kény- 
szeríti akarni. Szeretnék itt minden egyéb mellőzésével bővebben 
kiterjeszkedni erre a tárgyra. Eltörölték ugyanis végképp, már a 
mennyire a mi bölcseinktől függött, megsemmisítették életünknek 
azt a képességét, melyet kormányzójának vagy oszlopának vagy 
alapjának lehetne nevezni ; mi úgy nevezzük, hogy a kényszerű- 
ségek ura, Demokritos szolgának, Chrysippos félig rabszolgaságba^ 
sülyedettnek mondja. Ha t. i. minket maga az isteni hatalom szo- 
rongat, hol lesz a határa nyomorúságunknak ! Mert az nem való- 
színű, nem is igazságos, ha e versből lehet következtetni, hogy 

Gyűlöletes szomszédid előtt, ám kedves az Égnek, 
Szívedben hordod védelmed', légy te vigyázó ! 

Hogyan ? kérdi az argiv, tehát vigyázzak ? És lehetséges ez ? 
és szabad lesz ez ? Te erre azt feleled, hogy lehet is, szabad is; 
mert különben nem adtad volna neki ezt a jóslatot: 

A nagy Cheironnak te dicső ivadéka, Karystos, 
A Peliont hagyd el s Euboia hegyére ereggy föl, 
Végzeted int rá, hogy szent templomot e hegyen építs, 
Menj, mire késni tovább ? 

Már most mondd meg nekem, Apollón, van akármi is az em- 
berek hatalmában ? Hát én a saját jószántamból elhagyhatom a 
Peliont? Hisz én számos bölcs férfiútól azt hallottam, hogy ha ne- 
kem az a végzetem, hogy fölmenjek az Euboia hegyfokára s ott 
szent várost alapítsak, akkor én oda megyek, ha akarom, ha nem ; 
s várost alapítok, akár rendeled, akár nem. Már ha azt kell akar- 
nom, a mire a szükség akaratom ellenére is kényszerít : akkor 
ugyancsak rászolgáltál, hogy higgyenek benned, Apollón. 



Mire való a sok beszéd ? Nem a ti művetek volt, hogy ama 
város elpusztult? Tán mi voltunk a pusztulás okozói és nem a ti 
Anankétek? Igazságtalanul cselekszel, Apollón, és érdemetlenül 
sújtasz bennünket, a kik semmit sem vétkeztünk. Hát a ti nagy 
Zeustok, a kényszerűség kényszerűsége (6 t-^c D|JLETépac áva-pcf^; 

tiva7xiQ) miért büntet minket s nem önmagát, a ki példát szolgál- 
lat a kényszerűségre. Mit fenyeget minket? mért sújt minket éh- 
séggel, holott nekünk nincs hatalmunkban a dolgokon változtatni ? 
ÍJgyébaránt mi majd a várost vagy fölépítjük újra vagy nem épít- 
jük föl : de hogy melyik történik, az a végzet dolga. Hát szűnj meg 
haragoddal, Zeus, az éhség építőmestere. Mert a mivel a végzet fe- 
nyeget, az úgyis bekövetkezik, s az okok és okozatok rendje, me- 
lyet te állapítottál meg, változhatatlan : mi pedig e rendhez képest 
«emmik vagyunk. Te is, Apollón, hagyd abba üres jóslásaidat. 
Mert hisz a jövendő bekövetkezik, ha te hallgatsz is. Mi pedig 
minő büntetésre vagyunk érdemesek, ó Zeus és Apollón, ha egy- 
szer nem mi vagyunk szerzői a ti törvényeteknek, a kényszerűség- 
nek ? Mi jogon büntettek bennünket, ha merő kényszerűségből kö- 
vetünk el gaztetteket ? 

Csakhogy olyan buzgón ne rohanjatok a bűnök útján . . . 

De hát mi nem rohanunk, Apollón, hanem hajt bennünket 
nem a mi bűnünk, hanem a ti kényszerűségtek. Mért dicséred 
Lykurgost, holott nem a maga jószántából, nem saját lelke sugal- 
latából vala kegyes, hanem úgyszólván akarata ellenére ? ha ugyan 
lehet valaki akarata ellenére kegyes. Úgy tesztek, mint a ki a szép 
embereket dicséri és megjutalmazza, a csúnyákat gyalázza és meg- 
bünteti. A gonoszok majd joggal fogják szemetekre vetni, nemcsak 
azt, hogy ti nem engedtétek nekik az erények gyakorlását, hanem 
azt is, hogy a ti kényszerítéstek folytán váltak gonoszokká. Én 
dicsérem az erényt, de az erényeseket nem dicsérem. SőtmégEpi- 
kurost is fölmentem, a kit erősen elitélnek, minden vád alól. Mert 
hát minő büntetést érdemel, a ki nem a maga jószántából csügg 
:az elpuhultságon vagy gonoszságon, a mit annyiszor szemére lob- 
bantottak ? 

A szelid erkölcsökre az ég kegyesen mosolyog le, 
Jámborok áldozatát örvendve fogadja az isten. 

De ezt nem mondanátok, ha meg volnátok győződve róla, hogy 
az emberek a jót nem valamely erőszak nyomása alatt, hanem sa- 
ját szabad akaratukból teszik. Már pedig a mit a halandók ekképp 
cselekesznek, azt se isten, se ember merő szofizmából kényszerű- 
ségnek ne bélyegezze. 8 ha mégis megmarad ez állításánál, akkor 
nem szóval vitatkozunk vele, hanem jól megragadjuk, mint egy 
makacs kölyket, és egy pálcával derekasan elveijük. 



Digitized by VjOOQIC 



118 II. KÖNYV. AZ ÚJ CINIKUSOK. 

(l) Peregrinus. 

A cinikusról, kinek élete épp oly kalandos, a milyen roman- 
tikus a halála, fájdalom, csak egy főforrásunk beszél, Lucianus 
műve Peregrinus haláláról. Volt alkalmunk már föntebb Lucianus 
szavahihetőségéről szólani: a szellemes és léha író Peregrinus raj- 
zában a legtipikusabb, a legjellemzőbb, igazán rászolgál arra a le- 
sújtó Ítéletre, melyet Luzac mondott róla : Samosatensis huiús seu 
ioci seu calumnise nullius famam minuunt. « Ennek a samosatai- 
nak sem a tréfája, sem a rágalmai nem csökkenthetik senkinek jó 
hírnevét. »"^ 

Bernays éles kritikai szelleme kiválasztotta Lucianus adatai 
közül a megbízhatókat és kellőleg megvilágította tévedéseit és 
szándékos ferdítéseit."^^-^^ Zeller pedig egy igen érdekes értekezésben 
mutatta be a rajongó alakját, kapcsolatban e kor egy hírhedt csaló- 
jával, Alexanderrel.*-^* « Csaló mint Alexander, rajongó, mint Pe- 
regrinus, mindig akadt; de csak keveseknek sikerült ha futólag is> 
olyan sikereket elérniök, mint ezeknek. Csak oly időben történ- 
hetett ez, melynek szellemi atmoszférája tele volt mindazon ele- 
mekkel, melyek rajongókat szülnek és csalók úttörői.)) 

Peregrinus Pariumban született, a Hellespontus mellett, va- 
gyonos szüléktől. Mint megannyi elődje a görög filozófusok közül, 
ő is hosszú, évekig tartó utazásokat tett, eljutott Palesztinába is 
és itt a keresztény szektához csatlakozott. Hite oly buzgó és vágya 
a cselekvésre oly nagy volt, hogy nem érte be a maga hitvallásá- 
val, hanem meggyőződését szóban és írásban is terjesztette. Erde- 
mei elismeréséül községi elüljáró lett. Kereszténységét nyíltan, sőt 
kihívón hirdette s a neofiták vakbuzgalmával a mártírok koszorú- 
jára vágyódott. De csak a börtönbüntetésig jutott el, a keresztre 
nem tartották érdemesnek. Hosszas bolyongás után visszatért 
szülővárosába s vagyonának maradékát, 15 talentumot neki aján- 
dékozta, mint a hogy Krates is a köznek ajánlotta minden birto- 
kát. Most már cinikusok módjára kezdte újra vándorútját és Egyip- 



*^ Lectiones Atticae 186. 
*^ J. Bernays : Lucián und die Kyniker. Berlin 1879. 
*** Alexander und Peregrinus, ein Betrüger und eín Schwármer. Yor* 
tráge und Abhdl. II. 154—188. 

tómban forma szerint is kilépett a kereszténység kebeléből és cini- 
kussá Ion. 

Útja Eómába vitte és itt hallatlan vakmerőséggel támadta a 
fennálló monarchikus rendet; végre is a praefectus urbi kiutasi- 
totta a városból. Ekkor Görögországba ment, a hol állítólag láza- 
dást akart szítani a római fenhatóság ellen. 165-ben ért véget há- 
nyatott élete. Az ünnepi játékok előtt még hirdette az Olympiában 
összeseregletteknek, hogy saját elhatározásából máglyán fogja el- 
égetni magát. A játékok végeztével szándékát végre is hajtotta; 
néhány cinikus hívétől környezve, holdfényes éjszakán lépett a 
máglyára és fölidézvén szüléinek szellemét, a lánggal lobogó ha- 
sábok közé omlottak porai. 

Ez élet és halál sokkal romantikusabb és kalandosabb, mint 
a mennyire rokonszenves. De nem szabad elfelednünk pillanatra 
sem, hogy Lucianus szemével nézzük Peregrinust, az ö leírása for- 
rásunk s nem szabad még részletekben sem rábíznunk magunkat, 
annál kevésbbé a nagy egészet illetőleg. 

Hogy inkább volt rajongó, mint csaló, azt életének két fontos 
momentuma eléggé bizonyítja. Érdekes és jellemző, hogy e két ki- 
emelkedő mozzanat a legigazibb cinikus színében tünteti föl. Egyik 
a kereszténységgel való kapcsolata, melyről forma szerint lemon- 
dott ugyan, de a melynek lényegéhez mindvégig ragaszkodott. Szi- 
vének belsejében nem kellett éreznie, nem is érezhetett különbsé- 
get, mikor keresztényből cinikussá lett. Úgy egybe voltak olvadva 
a két felekezet vezető eszméi és gondolatai, hogy úgyszólván merő 
külsőség vála&ztotta el őket egymástól. Kétségtelen, hogy a keresz- 
ténység történetében megújuló schismák bármelyike mélyebben 
gyökerező különbségeken alakult, mint a minők a cinikusok és az 
első keresztények közt voltak. 

A másik mozzanat öngyilkossága. Már a bevezetésben emlí- 
tettük, hogy a cinikus elveti életét, ha benne nem találja meg az 
igaz erkölcs javait. Valóságos epidémiává lőn idők folyamán az 
öngyilkosság, s a stoikusok, a cinikusok egyenes utódai, erkölcsük 
egyik főszabályává tették, hogy az életet inkább elvetik maguktól, 
hogysem becstelenül viseljék. így kínálta meg a szenvedések közt 
vonagló Antisthenest megváltó tőrével Diogenes ; így halt meg 
Metrokles, így Demonax. Az öngyilkosság nyilvános végrehajtása 
nagy pompával, közönség előtt nem volt példátlan, még mielőtt 
Peregrinus halála föltűnést keltett volna. Massilíában és Kos szi- 

geten az öngyilkosság meg volt engedve s az öngyilkosok teme- 
tése nem járt oly meggyalázó szertartásokkal, ha tettük okát előre 
kifejtették. Mikor Sextus Pompeius, a Kr. u. 14. év consula Vale- 
rius Maximus kiséretében Ázsia provinciába ment, hogy a pro- 
consuli hivatalt átvegye, Julison, Kos sziget fővárosán vaJó átutaz- 
tában megkérte őt egy igen tekintélyes kilencvenesztendős asz- 
szony, hogy tisztelje meg jelenlétével, mikor megmérgezi magát, a 
mire engedelmet kapott polgártársaitól. Pompeius hiába ügyeke- 
zett a szellemileg és testileg még egészen ép asszonyt szándékától 
eltéríteni s végre megengedte, hogy az ő és kísérete jelenlétében 
mérgezze meg magái* A rhetorikai iskolák gyakorlatai közt ál- 
landó helye van az önként halálba készülők szónoklatainak.*-^ 

Egyébként is, más szerzők tanúságtétele szerint több tiszte- 
letre, mint megvetésre, több sajnálatra, mint elitélésre volt érde- 
mes. Aulus Gellius meglátogatta őt Athénben: «Philosophum no- 
mine Peregrinum, cui postea cognomentum Proteus factum est, 
virum t/ravem atque constantem vidimus cum Athenis essemus 
deversantem in quodam tugurio extra urbem. Cumque ad eum fre- 
quenter ventitaremus, multa hercle dicere eum utiliter et honeste 
audivimus.*** 

A becsületes Gellius tehát komoly és állhatatos férfiúnak tar- 
totta, a kinek beszéde tisztes és hasznos vala. Arról is értesít ben- 
nünket, hogy Peregrinus szigorún rendre utasított egy római ifjút, 
a ki társaságában illetlenül viselkedett. És (XII. 11.) azt is elbe- 
széli, hogy az igaz bölcs a cinikus tanítása szerint a jót ugyan ön- 
magáért cselekszi, a rosszat elkerülné akkor is, ha biztosnak 
érezné magát isten és ember szeme elől ; de azért mégis ajánla- 
tos, hogy a gonoszszal szemben való ellenállásunkat az a tudat 
tegye erőssé, hogy végre is minden gonoszság napfényre kerül. 

Peregrinus alakja nem áll előttünk tisztán ma sem. írásaiból 
semmi sem maradt hátra, életét egy megbízhatatlan szerző hamis 
tanúbizonysága teszi a valóság szerint megismerhetetlenné. De 
vannak ez ember jellemének vonásai, melyek ránk nézve különö- 
sen fontosak, tételünk bizonyítására különösen alkalmasok és — 
a mi ránk nézve a legfontosabb — senkitől kétségbe nem vonha- 



* Valerius Maximus 2, 6, 8. 
** Quintilianus declamat. 337. 
**^ Noctes AtticsD XII. 11. 

tón történetiek. Első e vonások közt keresztény-cinikus volta. Bi- 
zonyítéka annak, hogy a cinizmus gondolata, mely fölkelt az érte- 
lem hegemóniája ellen s úrrá tette az akaratot s vele a felelős 
cselekvést, az erkölcsöt, szakadatlan láncolatban élt Antisthenes- 
töl — a kereszténység tökéletes diadaláig. Bizonyítja azt, hogy a 
lemondás, a természethez való visszatérés, az önfeláldozás vágya 
Sokrates mártírhalálán kezdődik, a cinikus gúnyán és koldusboton 
folytatódik s bár betetőződik ama nagyszerű halállal, mely az em- 
beriséget megváltotta bűneitől, tovább hatott példájával, színha- 
lála után új erőre ébredt s teljesen kifejlett a szerzetesi és remete- 
életben. Bizonyítja azt, hogy nemcsak az egész tudomány, Platón 
és Aristoteles, hanem az egész erkölcs is, evangéliumi keresztény- 
ség, mártiromság s e földi lét javairól való lemondás ott gyö- 
keredzik, a hol mindaz, a mi az emberiségben szép, becses és 
fölemelő : a hellén szellemben. 

E ponton túl a cinizmus csak neveket mutathat föl, egyéne- 
ket nem. Maga a szerzet fennáll még sokáig, századokig, de jelen- 
tősége mind jobban elhalványul. Szerepét folytatja és tökéletes- 
ségre emeli a szülő anyjánál százszorta hatalmasabb magzat : a 
kereszténység. 

I. A cinikusok leveleiből. 

BEVEZETÉS. 

Az ó-kori nagy férfiak neve alatt kiadott levelek valódiságában 
a tudományos filológia már régóta kételkedett. Nag}^ tudósok sorra 
hámozták ki a hangzatos nevek fölé írott levelekből a kevés tartal- 
mat, mely többnyire sok iskolás rhetorikába volt burkolva s nem 
volt hijján a jellemző vagy jellemzésre törekvő vonásoknak, úgy 
hogy avatatlanokat könnyen megtéveszhetett. A balhit, naiv tu- 
dákosság és hiszékenység első nagy ellensége Bentleif Kichard, a 
lángelméjü angol filológus volt, ki a Phalaris, Themistokles, 
Sokrates és Euripides neve alatt fönmaradt levelek hamisított 
voltát bizonyította be a híres Difiserfaiiou'hen* E mű, teljes 
címével oA dissertation upon the epistles of Phalaris. With an 
answer to the objections of the Honourable Charles Bryle Esqu. 
By Richárd Benti ey, D. D. 1699» egészen fölforgatta a tudósok 
addigi véleményét e levelekről és bár nem egy oldalról heves ellen- 
mondásra talált, mégis csakhamar a tudós férfiak egész sorát buz- 
dította hasonló munkára. 

A múlt század folyamán Jákob Briiua/x foglalkozott némely 
hamisított levelekkel és a Herakleitos neve alatt fenmaradt leve- 
leket beható és mély analízissel helyezte el abba a korba, melyben 
hangjuknál, tartalmuknál, fölfogásuknál fogva keletkezniök kel- 



* Művének értéke mellett tanúságot tesz Niebuhr (Vorlesungen über 
alté Geschichte II. 122.): «Phalarisról sokat beszéltek pro és contra s a 
róla való vitának köszönhetjük Bentley halhatatlan könyvét, a legtökéle- 
tesebbet az irodalom helyreállítása óta». És Lehrs: A hamisított levelek 
dolgában B. nyitotta föl szemünket a Phalaris leveleiről szóló értekezésé- 
ben . . . egyike a tudomány történetében ama ritka eseteknek, mikor a 
bizonyítás olyan, hogy minden kétséget kizár és lehetetlenné tesz (Pojju- 
láre Aufsátze aus dem Alterthum 216.). 

letfc. Többször idézett művében nLiiciaH und die Kynikcr» foglal- 
kozik Diogenesnak alább közlendő 28. levelével is (96. lap). 

Magát e roppant anyagot WeMerrHaim kezdte gyűjteni, de 
halála meggátolta a gj^üjtemény kiadásában. Hercher végezte be 
és rendezte sajtó alá a munkát a hires Firmin-Didot-kiadásban 
ö'EjctoToXÓYparpot 'EXXrjvtxot, KpidoJographi Graeci, recensuit re- 
cognovit adnotatione eritica et indicibus instruxit Eudolphus Her- 
cher Paris 1873)» czímmel. 

E levelek hamisított volta felől nincs és nem is lehet kétség. 
Hogy a cinikusokról szóló könjrv függelékéül mégis liiadjuk, annak 
kettős oka van. Egy az, hogy ez Írások tartalma, szelleme, nj^elve, 
gondolkodásmódja világosan mutatja irójuk cinikus voltát. Más 
felöl pedig a mily kétségtelen, hogy a levelek nem azoktól erednek, 
a kik nevét hordják, épp oly félre nem ösmerhetö az a hatás, mely 
alatt állanak. Nem származnak tehát e levelek Diogenestöl, 
Antisthenestől, Kratestől. De e mesterek tanítványaitól származ- 
nak. Korukat nem lehet megállapítani, de semmi esetre sem 
későbbi eredetűek, mint a Kr. u. 3., legfölebb 4. századból, szóval 
azon korból, mikor maga a cinizmus még tanítókban és tanítvá- 
nyokban virágzott. Némely levélen, mint a :28.-on is keresztény 
hatás látható : egygyel több bizonyítéka immár bizonyítékokra alig 
szoruló tételünknek, hogy kereszténység és cinizmus e korban édes 
testvérek, kik egymásnak erős kölcsönhatása alatt állanak. 

a) I>Jog:ei]es leveleiből.- 

1(1). Sinope lakóinak. 

Ti eDgem száműzésre ítéltetek, én titeket maradásra. Ti tehát 
továbbra is Siűopében fogtok lakni, én Athénben, vagyis ti üzérekkel, 
én meg Solonnal s mindazokkal^ kik megváltották Görögország szabad- 
ságát a médektől ; nektek a heniochokkal és achaiokkal lesz dolgotok, a 
löggyíílöletesebb néppel egész Görögország szemében, nekem a delphoi- 
akkal és elisiekkel, a kikkel még az istenek is szóba állanak. Bárcsak 
ne most, ilyen későn jutott volna eszetekbe, (hogy számkivessetek), 
hanem már régebben, míg atyám Hiketas ** élt. Mert attól kell tarta- 
nom, hogy hazám miatt szerénytelennek tartanak. Hogy ti engem szám- 

* Hercher i. m. 23r3 — 258. A római szám a sorszámot, az arabs 
pedig a levélnek Hercher könyvében található számát jelzi. 

■ * Az összes többi források Hikesiasnak mondják. L. Diog. L. VI. áO. 

i'íztetek, az nekem csak javamra van, s több hitelt szerez, mint bármi 
egyéb : mert sokkal többet ór, hogy ti gáncsoltok, mintha dicsérnétek. 
Osak attól tartok, hogy ha szóba kerül, hogy veletek közös szülővárosom 
van, az ártalmamra lehet. Egyéb gondom nincs is ; mert jobb akárhol 
élni a világon, mint olyanok közt, a kik elfogultak irántunk. 



11(2). Antisthenesnek. 

A Peiraiosból jöttem a város felé s találkoztam néhány kikent 
ifjacskával, a kik lakomáról jöttek s mikor közelükbe értem, suttogtak, 
hogy: « Vonuljunk hátra a kutyától ». Mikor ezt meghallottam, azt 
mondtam nekik: « Legyetek nyugodtak, ez a kutya nem eszik kel- 
káposztát ». Mikor pedig ezt megmondtam nekik, megzavarodtak és el- 
hallgattak, fejükről és nyakukról leszórták a koszorúkat, a tógát maguk 
köré csavarták s végig elkisértek a városba, hallgatózva magamban foly- 
tatott beszédemre. 

in(8). Hipparchiának. 

Csodállak vágyódásodért, hogy asszony-létedre a filozófia tanulására 
törekszel s hogy éppen a mi tanításunkhoz szegődöl, melytől pedig zor- 
donsága miatt még a férfiak is visszahúzódnak. Már most légy rajta, 
hogy a mit megkezdtél, be is végezzed ; ezt pedig úgy éred el, ha nem 
engeded magad túlszárnyaltatnod férjeddel, Kratesszel s nekem sűrűn 
Írsz levelet, a ki a filozófia körűi elég érdemet szereztem : mert sokat ér 
a levél is, csaknem annyit mint a személyes beszélgetés. 



IY(G). Krateshez. 

Mikor te Thebaiba mentél, én dél idején a Peiraiosból jöttem ép és 
heves szomjúság fogott el. Azért elsiettem Panops forrásához. Mikor 
tarisznyámból kiveszem a poharamat, egy mezei cseléd szalad elém, 
összeszorította a két markát s úgy ivott a forrásból ; s mivel ezt én böl- 
<;sebb eszköznek néztem a pohárnál, netn átallottam a jó tanítás példáját 
követni. El is dobtam a poharamat s Thebaiba utazó emberekkel meg- 
izenem néked e bölcs találmányt, mert minden jó dolog tudásában osz- 
tozkodni akarok veled. Te pedig csak járj el a piacra, a hol a legtöbb 
«mber fordul meg. így lehet csak mindnyájunknak bölcs és dicső dolgo- 
kat alkotnunk : mert a természet nagyszerű, s mi azzal szolgálunk az 
emberek jólétének, ha visszaállítjuk azt a természetet, melyet emberi 
balhit igaz alakjából ki vétkez te tett. 



Digitized by VjOOQIC 



DI0GKNE8 LEVELEIBŐL. 125 

V(7). HiketaBnak, atyjának. 

Ne haragudjál rám, atyám, azért hogy kutyának neveznek, hogy 
kettős köpönyegben * járok, vállamon koldustarisznyával, bottal a ke- 
zemben. Mert ezen nem búsulnod, hanem örülnöd illenék, hogy fiad 
kevéssel beéri s ment az előitélettől, melynek görögök és barbárok egy- 
aránt rabjai. T. i. ez a név, azonfelül hogy magukkal a dolgokkal nem 
forrott össze, mint jelkép úgyszólván dicsőséggel teljesnek is mondható. 
Az ég kutyájának mondanak ugyanis, mivelhogy hasonlítok hozzá any- 
nyiban, hogy nem az emberi előítéletek, hanem a természet szerint 
élek, szabadon, egyenesen Zeus alatt, s neki tulajdonítom mindazt, a mi 
jó, nem pedig az embereknek. Már a mi a ruhámat illeti, azt Odysseus, 
a legbölcsebb görög is hordta, mikor Ihonból hazajött, Athéné tanácsára 
s ez a ruha oly szép, hogy nem is emberek, hanem istenek találmányá- 
nak lehet tekinteni : 

Elnyűtt ringy-rongyos cafatot s inget vete rája, 
S szurtos, ronda ruhát, a melyet füst feste sötétre, 
Erre ütött-vétett szarvasbört vet vala végig, 
Hozzá hosszú botot s förtelmes, ronda tarisznyát. 
Mely csupa ringy-rongy volt s kócos kötelén fityegett le.^* 

Hát csak légy nyugodt, atyám, a név miatt is, melylyel megjelölnek, 
a ruha miatt, minthogy amaz közös az istenekkel (xó(o\^ ó oüpáuoö)^ 
ezt pedig egy istennek isteni szelleme találta ki. 

VIÍ9). Kratesnek. 

Hallom, hogy egész vagyonodat egy gyűlésen szülővárosodnak 
ajánlottad s a néptömeg közepén állva ezt kiáltottad : Krates Kratest 
szabaddá tette íme ; hallom azt is, hogy polgártársaid nagyon megörül- 
tek ez ajándéknak és csodáltak minket, kik ilyen embereket nevelünk, 
s hogy engem Athénből oda akartak hívni, de te ezt — ösmervén gon- 
dolkodásomat — megakadályoztad. E pontban dicsérem elhatározásodat, 
atyai örökséged elajándékozásáért még csodállak is, mivelhogy hamarabb 
fölébe emelkedtél az emberi balgaságoknak, mint hittem volna. Már 
most térj vissza mielébb : mert még egyéb dolgokban is meg kell edze- 
ned magadat, de különben sem biztos időzésed ott, hol nincsenek hoz- 
zád hasonlók. 

* Alsó ruhát nem hordott, hanem azzal pótolta, hogy fölső ruháját 
kétrét hajtotta. 

** Odyss. Xni. 434—39, Kempf J. fordítása. 

VII(IO). Metroklesnek. 



Ne csak a ruházatban, névben, életmódban légy követőnk, Metrok- 
les, hanem abban is, hogy követeld az emberektől, a mire szükséged 
van : mert ez nem megalázó. A királyok és fejedelmek pénzt követelnek 
alattvalóiktól, katonát, hajót, a betegek pedig az orvostól orvosságot 
nemcsak a forró láz, hanem a hideglelés, a dögvész ellen is, a szerelme- 
sek a gyermekektől csókot és ölelést. Hisz nem kéred ingyen, nem is 
fizetsz rosszabbal, hanem mindnyájuk javáról gondoskodói, s ezért csak 
kérheted azt, a mi a természetnek kijár ; ha így cselekszel, nem teszel 
egyebet, mint Herakles, Zeus fia, sokkal több érővel fizetsz, mint a mit 
kaptál ; s nem az igazsággal, csak az emberi előítéletekkel kerülsz ellen- 
kezésbe, pedig ezekkel mindig harcolnod kell, még ha nincs is rá kény- 
szerítő okod : mert tisztes szokás az ellenük való küzdelem. Sokrates azt 
mondta, hogy a bölcs nem kér, hanem visszakövetel: mert minden az 
övé úgy, mint az isteneké. És ezt abból próbálta következtetni, hogy 
1 . mindennek urai az istenek, 2. a barátok vagyona közös (xotva za ra>v 
<fiÁw)/), 3. a bölcs az isten barátja.* Azért csak követeld azt, a mi jogos 
tulajdonod. 

VIII(ll). Kratesnek. 

Még a piacon álló szobrokhoz is járj el koldulni, mert szép gondolat 
az, hogy akadni fogsz emberekre, a kik érzéketlenebbek e szobroknál. 
S ha szivesebben költenek eunuchokra és undok fecsegőkre, ne csodál- 
kozzál : mindegyik azt szereti, a mi legközelebb áll hozzá, nem pedig 
azt, a mi távol esik tőle ; már pedig a köznép szivéhez közelebb állanak 
a heréltek, mint a filozófusok. 

IX(12). Ugyanannak. 

A legtöbben a boldogságot, mivel azt hallják, hogy rövid a hozzá- 
vezető út, ugyanazon módon keresik, a hogy mi a filozófiát ; fűikor aztán 
ráléptek ez útra s érzik nehézségeit, kifáradnak és meghátrálnak és az- 
tán kárhoztatják — nem a saját elpuhultságukat — hanem a mi lelki 
nyugalmunkat. Hát hadd mámorosodjanak meg csak a kéjektől, melyek- 
hez lelkük vonja őket, majd utoléri őket ily életmód mellett nem az az 
egy szenvedés, mely miatt minket rágalmaznak, hanem sokkal nagyob- 

* Sokrates szillogizmusa egész terjedelmében a következő : 
Az egész mindenség az isteneké. 
Az istenek és bölcsek barátok. 

A barátok tulajdona közös, a mi az egyiké, az a másiké is, 
Tehát a bölcsek az istenekkel az egész mindenségnek közös urai. 



Digitized by VjOOQIC 



DIOGENES LEVELEIBŐL. 127 

bak, melyek miatt minden körülménynek rabjaivá lesznek a leghitvá- 
nyabbúl. Te pedig maradj állhatatos tenmagad edzésében, s állj ellen 
egyazon erővel a kéjnek ós szenvedésnek, mert mind a kettő halálos 
ellenségünk és gátunk ; amaz, a mennyiben tisztességtelen cselekede- 
tekre csábít, emez meg, hogy merő félelemből elvon a tisztességtől. 

X(28). 

Diogenes, a kutya, az úgynevezett helléneknek nyomorúságot ! * 
Meglesz úgyis, még ha én nem is imádkozom le rátok : mert arcotok 
emberi ugyan, de lelketek a majomé, mindent csak szinleltek, de nem 
éreztek semmit. Azért a természet maga áll bosszút rajtatok. A törvé- 
nyek ugyanis, melyeket magatok kieszeltetek, a legnagyobb dölyffel töl- 
tenek el benneteket, mert belétek rögzött gonoszságaitokat ezekkel iga- 
zolva látjátok. Egész életetek nem békességben, hanem háborúságban 
vénhedik meg, gonoszok ti, gonoszok frigyesei, kik egymást kölcsönösen 
gyűlölitek, mihelyt egy a másnál finomabb ruhát lát vagy több pénzt 
sejt vagy ékesebb szónoki képességet vagy jobb nevelést. Semmit sem 
Ítéltek meg józan észszel, hanem a valószínűség, hihetőség, elképzelhe- 
tőség szempontjából, s azért folyton vádaskodtok, tudni pedig semmit 
sem tudtok, sem apáitok, sem ti, hanem a tudatlanság és Őrültség lázas 
képeitől vezérelve csak gyötrődtök, s azért joggal gyűlöl nemcsak a 
kutya, hanem maga a természet is. 

Kevés örömetek vagyon, és sok fájdalmatok, mielőtt házasságot kö- 
töttetek s miután benne éltek, mert nyomorultak és komorak vagytok 
már akkor, mikor házasodtok. S hány jeles férfiút megöltetek, némelye- 
ket a háború győzödelmében, másokat békében is, a hogy ti nevezitek, 
valamiféle gyanú terhe alatt. Hejh de sokan vannak keresztre feszítve, 
hányat végzett ki a hóhér, hányat Ítéltetek arra, hogy mérget igyék, 
hányat küldöttetek vérpadra, természetesen, mivel ii igaztalanoknak 
tartottátok őket. Vájjon nem illett volna, gonosz lelkek, megkísér- 
tenetek javulásokat vagy helyesebb volt megölnötök őket ? Mert a 
holttestekből mi hasznunk vagyon, hacsak meg nem akarjuk enni 
őket, mikép az áldozati barmok húsát ; a jó embereknek ellenben min- 
dig hasznát látjuk, ti keményszívű emberek. A tudatlan és tanulat- 
lan embereket kitanítjátok az úgynevezett Musika elemeire, hogy szol- 
gálatotokra állhassanak, ha netán szükségetek volna rájuk ; hát a rossz 
embereket miért nem térítitek vissza az igaz útra, hogy hasznotokra 
váljanak, ha majd szükségetek lesz igaz emberekre, mikor még a gaz- 
embereket is használhatjátok, ha a várost vagy hadsereget lopva meg 

* A szokásos xoLÍpei^ — salutem helyett oijjLto^eiv — nyomorúságot! 

akarjátok támadni. De ez még hagyján: hanem ha már a jót is erősza- 
kosan mívelitek, nem várhatunk mást, minthogy nagy dolgokban is 
erőszakosak vagytok, s a kihez hozzáértek, kegyetlen szivek ti, azokon 
jogtalanságot követtek el, holott ti magatok szolgáltatok rá a nagyobb 
büntetésre, mikor versenyjátékaitokban, a Hermaiákon vagyPanathenai- 
ákon a tér közepén esztek-isztok, berúgtok, fajtalankodtok s magatok- 
kal fajtalankodni engedtek. Istentelenség, a mit tesztek, akár nyiltan^ 
akár titkon követitek el I A kutya nem bánja, törődjetek vele magatok. Ha 
már a kutyákat meggátoljátok a természetes és igaz életben, miért ne 
vétkeznétek magatok ellen? Én, a kutya, szavaimmal, de a természet tet- 
teivel sújt mindnyájatokat : mert mindnyájatokra leselkedik a halál, 
melytől úgy rettegtek. És én gyakorta láttam szegényeket, kik éppen 
Ínségükben boldogok voltak és gazdagokat, kik gyomruk és nemi életük 
féktelenségei miatt nyomorultul sinlődtek. Mert ha ezeknek a gyönyö- 
rűségeknek éltek, rövid ideig kellemes izgalomba van részetek, hogy 
aztán annál nagyobb és súlyosabb szenvedések kínozzanak. Olyankor 
aztán semmit sem érnek pompás palotáitok minden ékességeikkel, ha- 
nem aranyos, ezüstös ágyatokban kinok közt vergődtök, egészen mél- 
tán ; és annyi erőtök sincs, hogy orvosságaitokkal némi javulást nyelje- 
tek le, gonoszok ti, gonoszok frigyesei. Ha volna eszetek, mint a hogy 
nincs, mert ittasok vagytok, megfogadnátok a bölcs Sokrates szavát s az 
enyimet is és egybegyülekezvén mind az egész ifjúsággal együtt vagy 
józanságot tanulnátok, vagy takarodnátok a pokolba. Mert ez így nem 
élet, folytonos lakmározásban, míg bortól megzabálva, szédüléstől és 
görcsöktől kínozva mások vezetésére szorultok, s a magatok erejéből 
nem vagytok képesek megélni. S míg dőzsöltök s azon elmélkedtek, 
mily nagyok a javak, melyeknek állítólag urai vagytok, jönnek a közös 
hóhérok, a kiket ti orvosoknak neveztek, s azt teszik veletek s hitetik el, 
a mi — hasukba jut. Ezek aztán — és pedig nagyon okosan — vágnak, 
égetnek, kötöznek, külső és belső orvosságokat írnak. S ha meggyógyul- 
tok, nem is vagytok hálásak az úgynevezett orvosoknak, hanem az iste- 
neknek köszönitek javulástokat, de ha nem, akkor az orvosokat okoljá- 
tok. Nekem szabad többet örülnöm, mint búslakodnom, többet tudnom^ 
mint nem tudnom (nem úgy, mint nektek). Ezt pedig az Antisthenes- 
szel való érintkezésből nyertem, mert én egyedül vitatkoztam vele 
összes ismerősei közfíl, mindenki mástól, a ki a természetet, józan 
észt, igazságot nem ösmerte, irtózott, és éretlen barmoknak nevezte 
őket, kik nem értik a Kutya beszédeit. Barbár létetekre minden nyo- 
morúságot kívánok néktek, míg meg nem tanultok görögül s igazi görö- 
gökké nem váltok. Mert hiszen most az úgynevezett barbárok sokkal 
műveltebbek, akár lakóhelyüket, akár erkölcseiket tekintem, míg azok^ 
a kiket helléneknek neveznek, hadat viselnek a barbárokkal ; a bar- 

bárok megvédik határaikat s beérik a magukéval, de nektek soha sem 
elég serami : mert kapzsiak vagytok, esztelenek és tudatlanok. "^^ 

XI(30). Hiketasnak, atyjának. 

Mikor Athénbe jöttem, atyám, s hallottam, hogy itt Sokrates tanít- 
ványa tanítja, mi a boldogság, hozzája szegődtem. Épen az erre vezető 
utakról beszélt, s azt mondta, hogy kettő van ilyen, nem több, az egyik 

* E levél izgatott hangjával és erős erkölcsi elkeseredettségéért már 
régebben föltűnt és kivált a többi sorából. Míg a többiek egyes személyek- 
hez, vagy legföljebb egyes megnevezett városokhoz vannak intézve, addig 
ez általában a helléneknek szól. Mindjárt a fölszólítás formája föltűnik- 
oi;x(í)^etv, nyomorúságot kíván nekik a szokásos üdvkivánat helyett. A tar- 
talom is sokkal határozottabb, elszántabb, komorabb, mint a többi levél- 
ben. Bernays (Lucián und die Kyniker 96 — 98) összevetette a levelet Hera- 
kleitos 7. levelével s azt találja, hogy meglepő hasonlósága a gondolatok- 
nak, sőt kifejezéseknek köti össze a kettőt s mivel más helyen (Die hera- 
klitischen Briefe 61 — 81) bebizonyította, hogy Herakleitos levele zsidó 
vagy keresztény eredetű, ennélfogva kétségtelennek itéli e levél hasonló 
eredetét is. A hasonlóság valósággal megvan egyes kifejezésekben, így pl. 
Diogenesnél fi(3rj8óv oú{ji7ravre? x) ow^povsiv {jLo^exe tq andy^ao^e, Herakleitosnál 
á^tov 'EípEoíoi; í]p7]8bv áTco^YÍad^ai olvasható. Diogenesnél ővtec ta'ts jiev otj/eatv 
áv^pwTioi, Totí o£ J/u/^oí? ■KÍ^TiX.o ly Herakleítos egyik híres töredéke pedig 
azt mondja : áv5pa)irti>v 6 ooowTaTo; Trpb; 5eov tt í jSrrj x o ; oaveíiat. Az orvosokra 
való gúnyos hivatkozás is herakleitosi gondolat, ő mondja: hogy az orvo- 
sok metszenek, égetnek, mindenhol kutaszolnak, a betegekkel rosszul 
bánnak, mégis nagy díjazást kapnak (L. Sebestyén : A görög gondolkodás 
kezdetei 95). Mindebből azonban aligha következtethetünk e levél szerzőjé- 
nek vallására, még sokkal kevésbbé korára. Bernays nézetének helyessé- 
gét már Ed. Norden is kétségbe vonta (Der 28. Brief des Diogenes, Neue 
Jahrbücher für Philologie, Neue folge Supplementband 19. 395). Negatív 
eredménynél többre azonban nem jutott. A hasonlóság a két levél közt 
kétségtelenül megvan és a hamisítások e tömegében akár egyazon szerző- 
től is származhatott e két levél. De külső bizonyítékot e föltevés támoga- 
tására nem találunk, a belsőkkel pedig nem érhetjük be. Hogy a levélíró 
támadja a helléneket s magasztalja a barbárokat, ez semmivel sem jelent 
többet, mint azt, hogy cinikus prédikátor munkája, kinek gondolkodása, 
világnézete, fölfogása egybeolvad a keresztényekével. Zsidó szerzőre gon- 
dolni semmi nyomós okunk nincs. Maga Bernays mutatta meg a Pseudo- 
Phokylidesről szóló klasszikus értekezésében, hogy az alexandriai zsidó 
hamisítók mindig valamely jól kiösmerhető czélzattal fogtak munkához s 
a hellén gúnya alól nagyon kilátszik «Ézsau karja». Hogy pedig keresz- 
tény vagy cinikus termék-e, az ebben a korban (100 — 4?00 Kr. u.) teljesen 
közönyös. 



Fü. írók Tára. A cinikusok. 

rövid, a másik hosszú : mindegyik arra léphet, a melyik neki tetszik. 
Mikor ezt hallottam, uem szóltam semmit, hanem mikor másnap 
újra elmentem hozzá, kértem, beszéljen amaz utakról ; erre ő rögtön 
fölállott székéről s fölvezetett bennünket a városon keresztül az Akro- 
polisba. Mikor fölfelé ballagtunk, két utat mutatott, melyek fölvezetnek, 
az egyik rövid, meredek és nehéz, a másik hosszú, enyhén lejtó's, könnyű. 
«Ezek az utak vezetnek ime az Akropolisba. A boldogságra vezető utak 
hasonlatosak ezekhez. Már most válaszsza kiki, a melyiket akarja ; én 
vezetlek titeket.* Erre a többiek elcsüggedtek az út göröngyös és mere- 
dek voltától, s kérték, hogy vezesse őket a hosszú, de enyhén lejtős 
úton ; én azonban nem ügyelve a nehézségekre, arra kértem, hogy a 
meredek és rögös úton vezessen ; mert a ki a boldogsághoz akar jutni, 
annak még tűzön és kardon is át kell törnie. Mikor pedig ez utat vá- 
lasztottam, levetette rólam alsó és felső ruhámat, kettős köpönyeget 
vetett rám, vállamra tarisznyát akasztott, kenyeret, lepényt, poharat és 
egy kis pajzsot adott, arra egy üveget meg rongyot a nyakamba akasz- 
tott s azonfölül botot adott a kezembe. Mikor így fölruházott, kérdez- 
tem, miért adja a kettős köpönyeget: «Hogy hozzá szoktassalak a nyár 
hevéhez s a tél hidegéhez.* Hát egyrét köpeny erre nem elég? « Persze 
hogy nem ; mert ez nyáron kényelmes, télen pedig sokkal kellemetle- 
nebb, hogysem emberi erő megbirná.» Hát a tarisznyát minek akasztot- 
tad rám? «Hogy mindenhová magaddal vidd a házadat.* És a pohár 
mirevaló? «Mert enned-innod csak kell, enned akármit, ha nincs jobb.* 
És az üveg meg a rongy? « Egyik segít, ha kifáradsz, másik, ha piszkos 
vagy.* A bot pedig mire jó? « Saját biztonságodra.* Hogyan érted ezt? 
«iA mire az istenek is használják : a költők ellen.* 

XII(32). Aristipposhoz. 

Hallom, hogy folyton gyalázol és a tyrannus előtt szegénységemet 
ócsárlod, hogy egyszer a kútnál találtál, mikor a kenyeremet megned- 
vesítettem. Én csodálkozom, barátom, mikép vetheted a szegénységet 
azok szemére, a kik tisztes utakon járnak, különösen mikor Sokrates- 
hez jártál iskolába, a ki télen-nyáron, bármilyen időben ugyanabban a 
köpenyben járt, olyanban, mint az asszonyok, s eledelét nem kertből, 
nem is a konyhából, hanem a gymnasiumokból szerzetté. Úgy látszik, a 
siciliai lakomák mindezt elfeledtették veled. Én bizony nem foglak em- 
lékeztetni rá, mit ér a szegénység Athénben, nem is védekezem miatta 
(mert én nem keresem tebenned a boldogságomat, mint te másokban, s 
azért beérem vele, ha én magamat annak tudom), hanem eszedbe idé- 
zem Dionysiost s az ő üdvözíiő társaságát, melyben oly nagy gyönyörű- 
séged telik, mikor evés-ivás közben nagyszerű lakomáitokon (isten 

mentsen meg tőlük) egyebet se látsz, minthogy egyiket halálra korbá- 
csolják, a másikat keresztre feszítik, a harmadikat megkövezik ; egjrik- 
től a feleségét, másiktól a gyerekeit rabolják el vagy a szolgáit csapa- 
tostul, nemcsak az egyetlenegy zsarnok szenvedélyének kielégítésére, 
hanem a sok gazemberére is ; s azonfelül egy erőszak kényszerűsége 
alatt iszol, maradsz vagy mégy, s aranybilincseiddel úgy meg vagy kö- 
tözve, hogy nem birsz menekedni. Ezt juttatom én eszedbe a gyaláza- 
tossága miatt. Mennyivel boldogabban élek én, ki megnedvesítem száraz 
kenyeremet, de Dionysios kapujánál nem ácsorgók, szolgálataimat ki- 
nálgatva, mint azok, kik tanácsadásaikkal Dionysiosnak segítségére 
vannak s urai egész Siciliának. De te, orcátlan ember, ki engem annyit 
rágalmazol, térj észre, hogy elméd ne tűzzön össze szenvedélyeiddel. 
Mert hiszem, Dionysios dolgai szépek, hanem az a szabadság, mely 
Kronos idejében virágzott, mégis csak szebb. 

XIII(37j. Monimosnak. 

Miután eltávoztál Ephesosból, magam is Ehodosba hajóztam, hogy 
a Napisten tiszteletére rendezett ünnepi játékokat végignézzem. A hajó- 
ról leszállva bementem a városba azzal a szándékkal, hogy Lakydesnél, 
vendégbarátomnál fogok megszállni; csakhogy ő talán véletlenül el- 
kerülte a piacot, mikor hallotta, hogy én megérkeztem. Erre én, mivel a 
városban való bolyongásaim közben sem találkoztam vele, pedig tudtam 
bizonyosan, hogy otthon van, az istenek vendégbarátságáért könyörög- 
tem s hozzájuk tértem be szállásra. Harmad-negyednap találkoztam vele 
a Tábor-utcán, ő üdvözöl s meghív, hogy legyek vendége. Én nem is 
voltam megsértődve, hogy csak ilyen hosszú idő után keresett föl s azt 
mondtam : Nem volna szép, ha itt hagynám az isteneket, holott érkez- 
temkor a te házad el volt előlem zárva, ők meg befogadtak. De mivel ők 
ilyesmi miatt nem haragszanak meg, mint mi a mi gyengeségünkben, 
hát menjünk. Hanem előbb, ha úgy tetszik, járjunk egyet, mert azért, 
hogy nagyobb házigazdáimat itt hagyom s hozzád szállok, még a teste- 
met nem kell elhanyagolnom. « Igazad van, mondja ő, nem is kénysze- 
rítelek, hogy elhagyd az isteneket.* Én azonban a tábort körüljártam s 
aztán elmentem Lakydeshez. Az Ő háza azonban nem a természet szük- 
ségei, hanem a balga nép téves előítéletei szerint volt berendezve : fényes 
ágyak, bükkfaasztalok, melyek roskadoztak a sok ezüsttől, cselédek ser- 
legekkel, mások más drágaságokkal a kezökben. A mint ezt meglátom, 
így szólok néki : «Lakydes barátom, én azért óhajtottam a te vendég- 
látásodat, hogy jól essék, te pedig úgy bánsz el velem, mint az ellenség- 
gel. Először is vitess el innen mindent, nekem pedig olyan ágyat vet- 
tess, a milyent Homeros hőseinek vetnek az Iliasban, parlagi ökör bőrét, 

9^ 

rá spártai szokás szerint szalmát, hadd tudja a testem is, min fekszik^ 
Aztán szolga nekem itt ne alkalmatlankodjék, elég a magam keze, arra^ 
teremtette a természet. Aztán poharat nekem csak olcsót adj, agyag- 
poharat, innom forrásvizet, ennem főzeléket. Ezt szoktam én enni-inni,. 
így tanultam Antisthenestől ; nem azért, hogy ez olcsó, hanem mivel 
többet ér minden másnál, s ott található a boldogságra vezető úton,, 
melynél semmi sincs becsesebb ...» 

XIV(40). Diogenes Kutya Sándornak. 

A mit Dionysiosnak és Perdikkasnak szemükre lobbantottam, azt 
előtted sem hallgathatom el, hogy t. i. ti azt hiszitek, hogy az uralkodás 
nem egyéb, mint küzdelem az emberekkel. Pedig ez egészen máskép 
van. Mert ez a nézet esztelenség, ellenkezője pedig azok véleménye, a 
kik tudnak bánni az emberekkel s a közjó érdekében cselekesznek. Azért 
hát a helyett, hogy esztelenül cselekednél, bizd magadat arra az em- 
berre, a ki orvosként szeretne meggyógyítani a sok rádtapadt balvéleke- 
déstől. Mert te egyre csak azt keresed, hogy sújthatnád valami bajjal az 
embereket és jót tenni még akkor se tudnál, ha még úgy megerőltetnéd 
magadat. Hogy valaki uralkodik és sok embert tart hatalmában, az még^ 
nagyon különbözik attól, hogy valaki néhány elvetemedett emberrel 
együtt rablóvá legyen. Mert ilyesmit nemcsak hogy egy tisztességei 
bestia nem tenne meg, de még a farkas sem, pedig annál nincs gono- 
szabb és kegyetlenebb állat ; s ládd, te a farkast is fölülmúlod kegyetlen- 
ségben. Mert ez beéri a maga gonoszságával, de te a leggyalázatosabb- 
gazembereknek még jutalmat adsz, szabadságot és módot a bűntettekre 
s te magad is ve telked el velük s igyekszel legyőzni őket. Ereggy hát a. 
jó útra, térj magadba, ember. Hol vagy e földön ? hova igyekszel ily 
roppant készülettel? Azt csak nem gondolod, hogy e tetteid miatt jobb- 
nak fognak tartani ? De ha nem válsz jobbá, nem is vagy rajta, mit 
gondolsz, mi egyéb érhet, mint baj, félelem s nagy veszedelmek? bár 
alig tudom, mint érhetne még nagyobb veszedelem, mint a milyenben 
mostan vagy. Mert mely igaztalan ember nincs veszedelemben ? mely is- 
tentelen s dölyfös nem érzi rosszul magát, elhagyva minden jóktól ? s te 
ezt életnek tudod s miatta nem habozol a halál veszedelmét elvállalni? 
s nem érzed, hogy ők szövik ellened a leggonoszabb ármányokat, ha 
ugyan gazságot elkövetni sok embernek kiváltsága (nem egyesé) ? így te 
nem is birsz megélni a tisztességes emberekkel, ha meg mindig amolya- 
nokkal van dolgod, akkor légy meggyőződve róla, hogy első sorban te 
magad a legnagyobb bajokat fogod eltűrni s már most is rosszul vagy és 
semmi biztosítékod nincs a jövőre : a bajok könnyen elérnek s befész- 
kelik magukat nálad. Nézd, hogy van a dolog a betegségekkel : a bástya. 

meg nem véd a láztól, a hadsereg a kiütéstói, mint a hogy az sem eshetik 
meg, hogy egy zsarnoknak ugyanaz a betegsége legyen, mint egy sze- 
gény embernek. Mit jelent tehát az, hogy még egészséged védelmére is 
őröket állítsz, ha nem azt, hogy tudatlanságodban nem látod át, hogy ez 
^rök lehetnek még oly éberek, te mégis a legnagyobb bajban és veszélyben 
Tagy. Vagy azt hiszed, máshonnan erednek az emberek bajai és nem 
abból, hogy nem tudják, mit kéne tenniök ? Te is amolyan igazi zsarnok 
vagy : ezek t. i. nem okosabbak a csecsemőnél sem. Láss hozzá tehát, 
barátom, s ha magadnak jót akarsz, töltsd be tisztedet, a mire sohase 
leszel képes, ha ki nem tanítanak rá. Küldjek egyet az athéni birák kö- 
zül hozzád ? Mert a kiknek mindennapi foglalatosságuk a gazságok bün- 
tetése, azok méltán érzik magukat bizonyos magasságban és hiszik, 
hogy másokat is rábirhatnak, hogy rosszat ne tegyenek s bajuk így ne 
«ssék. Jó egészséget s minden egyéb jókat addig nem kivánhatok neked, 
míg ilyen vagy s magadfajtával élsz együtt. 

XV(44). Metroklesnek. 

Nemcsak a kenyér, a víz, a szalma, meg a köpeny jelentik mérték- 
letességünket és önmegtartóztatásunkat, hanem — ha szabad magamat 
így kifejeznem — a pásztori kéz is. Bár már rég ismertem volna ama 
pásztort. Erre az egyre gondolj, bármire törekszel : mert ez (a kéz) 
igazán hozzáülik a mi életfölfogásunkhoz. Az asszonyokkal való mér- 
téktelen közösülést csak bizd másokra, nagyon is sok időbe kerül ez . . . 
te pedig el ne pártolj, még ha kutyának vagy akár még rosszabbnak 
mondanak is. 

XVI(46). A bölcs Platónnak. 

Lenézed köpönyegemet és tarisznyámat, e súlyos és alkalmatlan 
ruhadarabokat, melyek semmivel se járulnak az élet való javaihoz, de 
nincs igazad. Neked súlyos és kellemetlen lehet, mert zsarnokok lako- 
máin szoktad meg ínyedet csiklandozni ; juhok gyapjával, nem lelked 
erényeivel ékesíted magadat ; de hogy én csakis erényes elhatározásból 
tettem így, azt mivel bizonyíthatnám erősebben, minthogy nékem sem 
hiányzott a módom az elpuhultsághoz ; ámde én úgy Ítélem, hogy na- 
gyobb hasznot hozok az emberiségre, mint a legtöbben, nemcsak azzal, 
a mim van, hanem azzal is, hogy olyannak látnak, a milyen vagyok. 
Mert mely ellenség fog megtámadni ily elégedett és szerény embert ? 
mely királylyal és néppel viselnek háborút az elégedett emberek ? Azért 
lelkem ment a gonosz vágyaktól, tartózkodik a hiú dicsőségtől, meg- 
fékezi heves kívánalmait, tud igaz lenni s minden hazugságot megvetni. 
De ha mindez neked nem eléggé meggyőző, ám élj dőzsöléseidnek s nézz 
le engem, a kinek olyan kevés esze van. 

XVII(47). Zenonnak. 

A házasságtól és gyermekek nevelésétől legjobb tartózkodni, mert 
nemünk amúgy is gyenge és házasság és gyermekek csak aggodalmak- 
kal terhelik gyengeségét. Azért megesik, hogy a kik megházasodtak és 
gyermekeket neveltek föl, hogy segítségük legyen, azok későbben érez- 
nek bűnbánatot, mikor látják, mennyi bajt vállaltak magukra, holott 
azt mindjárt az elején elkerülhették volna. Az, a kit nem zavar meg 
egykönnyen bármi, s azt hiszi, hogy a maga erejéből mindent elvisel- 
het, az nem is hajlandó a házasságra és gyermekek nemzésére. Igen ám» 
mondhatnád, de akkor magva szakad az emberiségnek, mert nem lesz 
következő nemzedék. Bár csak az elpuhultság hagyna el bennünket s az 
emberek észre térnének I De hisz a jelen viszonyok közt egy-egy, a ki a 
mi erkölcseink szerint él, lemond a gyermekekről, a többiek azonban 
nemzenek gyermekeket. S még ha ki is veszne az emberiség, vájjon úgy 
kellene azt is megsiratnunk, mintha a legyek és darazsak fajtája pusz- 
tulna ki ? Mert így beszélnek azok, kik nem hatoltak a természet titkai- 
nak mélyére. 

b) Mennippos levele a tarisznyásokhoz.* 

Jól teszitek, hogy éheztek, szomjúhoztok, fáztok és a földön fekve 
alusztok : mert így parancsolja azt a Diogenesi törvény, mely irván va- 
gyon Lykurgos, spártai törvényhozó szellemében. S ha ki közületek en- 
nek szavára nem hallgat, annak része leszen a betegség, a gyűlölség, a 
fájdalom s minden ilyesfajta, azt megszállja a köszvény, a belsŐ szelek, 
mivelhogy megsértették a Sinopéből eredett igazságos és isteni törvényt. 

c) Antistlienes Aristipposlioz.** 

Nem illő a filozófushoz tyrannusoknál mulatni, siciliai lakomákon 
részt venni, hanem igenis kevesebbel beérni s otthon maradni. Te azt 
tartod az erény javának, hogy az ember mennél több vagyont szerezzen 
s mennél hatalmasabb barátokra tegyen szert. A vagyon nem szükséges, 
de még ha az volna is, ha így jutsz hozzá, nem tisztességes s nekem 
nem barátom a tudatlan tömeg, a zsarnokok pedig ebből valók. Azért 
nagyon kérlek, hagyd el SyracussBt és Siciliát. De ha igazán az élveze- 
teket hajhászod, mint némelyek mondják rólad, s olyasmire tetted föl 
lelkedet, a mi okos emberhez nem méltó, akkor menj el Antikyrába, 

* Hercher p. 400. 
** ü. o. p. 616—617. 

majd kigyógyít ott a sok helleborus*-ivás, mert azt mondják, hogy ez 
sokkal különb Dionysios boránál. Mert ez utóbbi csak esztelenségre 
tüzel, míg amaz eloltja mámorodat. Már a mennyivel többérő az egész- 
ség és józanság a betegségnél s őrültségnél, annyival különb ember leszel 
akkor, mint most. Isten áldjon meg. 

d) Aristippos Antistheneshez.** 

Borzasztó, milyen nyomorúságban élek, Antisthenes. De hogy is 
ne, mikor egy zsarnoknál lakom, naponta a leg'válogatottabb étellel- 
itallal tömöm magamat, az illatos kenőcsöktől majd elolvadok s egyene- 
sen Tarentumból hozatott lágyszövetíí ruhát viselek. Senki sem fog en- 
gem elragadni a kegyetlen Dionysios karmaiból, a ki engem mintegy 
zálogban tart itt, mivel nem vagyok nyers, tudatlan, hanem Sokrates 
bölcseségével ékes ; itt tart, jól tart, mint mondám, étellel, itallal, ruhá- 
zattal ; és nem fél az istenek Ítéletétől s nem fél az embertől sem, ki azt 
akarta, hogy ily állapotban legyek. Most pedig eddigi nyomorúságomat 
betetőzi, hogy három gyönyörű siciliai leányzót és temérdek ezüstedényt 
ajándékozott nekem. Azt se tudom, hol ér véget adakozó kedve. 

így hát nagyon helyesen teszed, hogy mások nyomorúságát sira- 
tod ; én, ládd, örülök a te boldogságodnak, de csak azért, hogy hasonlót 
hasonlóval viszonozva, méltó hálával fizessek neked. Isten áldjon meg. 
A fügéből tégy el télire, hogy akkor ne kelljen koplalnod, szerezz krétai 
lisztet (mert ez többérŐ mindennél), igyál és mosdjál a forrás vizében, 
hordd ugyanazt a piszkos köpönyeget télen-nyáron, a hogy szabad em- 
berhez szabad államban ülő. Én, mióta a tyrannus igája alatt nyögő 
városba és szigetre jöttem, tudom, hogy tümi vagyok kénytelen mind- 
ama bajokat, melyekről te irsz ; hiszen Syrakusae és Akragas lakói s 
mind az egész Sicilia szánakozva tekint rám. Én csak azért könyörgök, 
ha már ilyen őrültség ragadott meg s sodort e bűnös életbe, hát csak 
hadd maradjak is meg benne, mert ha már ilyen vén kort megértem s 
állítólag okos ember hirében állok, éhet-szomjat tűrni, szakállat eresz- 
teni most már nem akarok. Különben küldök neked jókora szemű babot, 
azzal Heraklest is játszhatol az ifjak előtt és meg is eheted, mert azt 
mondják, most már nem tartod szégyennek, ha valaki ily dolgokról 
akár szóban, akár Írásban tárgyal veled. Ellenben Dionysiosszal illet- 

* A hellehojtist (fejér zászpa. hunyor) agybántalmak ellen orvosszer- 
nek tartották. Antikyra nevű város kettő volt, mindegyik híres ez orvosság- 
ról, egyik Phthiotisban, a másik déli Phokisban. Petz-Lexikon s. t. Anti- 
cyra p. 146. 

** Hercher p. 617. 

lenség volna a babról beszélni a tyrannusok szabályai szerint. Még azt 
akarom mondani, hogy menj el Simon vargához s beszélgess vele, nincs 
és nem is volt annál bölcsebb ember a világon : én nem mulathatok a 
kézművesekkel, mert más gazdám van. 

e) Krates leveleiből.* 
1(1). Feleségének, Hipparchiának. 

Gyere vissza gyorsan : még életben találhatod Diogenest — közel 
van a véghez, tegnap majd meghalt — üdvözöld őt utójára és lásd, mily 
ereje van a filozófiának még a legrettentőbb körülmények között is. 

11(2). Tanítványainak. 

Ne kérjétek mindenkitől, a mire szükségetek van s ne fogadjátok el 
mindenkitől, a mivel kinálnak (mert az nem jogos, hogy istentelen 
emberek tartsák el az erényt), hanení csakis azoktól követelhetitek, a mi 
a magatoké, a kik már a filozófiával foglalkodni kezdtek s csak ha ezektől 
fogadtok el bármit, akkor nem kéritek a másét. 

ni (3). Ugyanazoknak. 

Gondozzátok lelketeket, a testet csak annyira, a mennyire szük- 
séges, a külsőségeket meg egyátalán nem. Mert mi a boldogság ? nem 
gyönyörűség, melyhez külsőségekre szorulunk, hanem erény, mely ezek 
segítsége nélkül is tökéletes. 

IY(5). Ugyanazoknak. 

A törvény nagyon szép dolog, de nem különb a filozófiánál ; mert 
amaz csak rászorít, hogy ne vétkezzél, de emez tanít is. Már a mennyi- 
vel silányabb dolog kényszerűségből cselekedni, mint szabad elhatá- 
rozásból, annyival alatta áll a törvény a bölcseletnek : ezért hát foglal- 
kozzatok filozófiával, nem pedig politikával. Mert előbbrevaló dolog az 
olyasmi, a mi kitanítja az embereket, hogy tudjanak helyesen cselekedni, 
mint a mi kényszeríti őket, hogy ne hibázzanak. 



* Hercher 208 — 217 ; közölve van 36 levél. Éd itt csak az érdeke- 
sebbeket s tárgyunkkal legszorosabb összefüggésben levőket adom ki. 
A számozásra nézve 1. 123. 1. 1. jegyz. 

V(6). Ugyanazoknak. 

Többet filozofáljatok, mint lélegzetet vesztek (mert kívánatosabb, 
hogy helyesen éljünk, a mihez a filozófia juttat, minthogy pusztán él- 
jünk, a mit a lélegzéssel érünk el) ; de nem ám úgy, mint mások, hanem 
ahogy elkezdte Antisthenes és befejezte Diogenes. így bölcselkedni 
nehéz, de jutalmazóbb is ; már pedig a boldogságért még a tűzön is át 
kell menni, mint Diogenes mondta. 

YI(8). Diogenesnek. 

A vagyontól már megszabadultam, de a dicsőség vágya még nem 
bocsátott ki szolgaságából, bár istenemre, mindent elkövett^m, hogy 
szabaduljak tőle. Egyébiránt ettől a zsarnokságtól is meg fogok én sza- 
badulni s elmegyek Athénbe azért a szabadságért, a melyre a te beszéded 
buzdított, mikor azt mondtad, hogy többet érek én minden kincsemnél. 

VII(12). Orionnak. 

Nem a vidék tesz jóvá, sem a város roszszá, hanem a jókkal és 
rosszakkal való érintkezés. Azért ha azt akarod, hogy jó gyermekeid 
legyenek és nem rosszak, ne vidékre küldd őket, hanem a filozófus 
iskolájába, én is odajártam, ott tanultam tisztességet. Mert az erényhez 
€sak gyakorlat útján lehet jutni, önként nem lopódzik az be a szívbe, 
úgy, mint a gonoszság. 

VIII(13). Eumolposnak. 

Nem finom Diogenes ruhája, de tartós ; biztosabb és tartósabb, mint 
a karthágói szövetek ; élelme is egyszerű, de egészségesebb, mint a per- 
zsáké ; életmódja is vesződséges, de szabadabb, mint Sardanapalé volt. 
Ha hát többet ér az állhatatosság, mint egy karthágói ruha, s az egész- 
ség, mint a ragyogó élet, s a szabadság, mint a kárhozatos életmód, 
akkor az a filozófia, mely minderre vezet, szintén többet ér más mind- 
egyiknél, még ha mások nem is ezt tartják, de ezt tartja Diogenes, ki a 
boldogság legrövidebb útját találta meg. 

IX(14). Az inakhoz. 

Szokjatok a kenyérhez, vízhez ; halat, bort meg se Ízleljetek, ilyesmi 
%z öreg embert kicsapongóvá, a fiatalt asszonynyá teszi. 

X(16). Társaihoz. 



Diogenes filozófiája a « kutyás », a ki benne fárad, az kutya; a ki 
hasznosan bölcselkedik, az «kynizáli (kutyálkodik). De ti ne féljetek e 
névtől, s e miatt ne irtózzatok a köpenytől és tarisznyától, ez isteni 
fegyverektől : mert nem esik terhükre azoknak, kik jellemükért érdemel- 
nek becsülést. Mint ahogy nem esnék rosszul nektek, ha istenteleneknek 
mondanának, holott becsületesek vagytok, épp úgy balga szóbeszédnek 
tarthatjátok, hogy a hasznos bölcselkedést kynizálásnak, a vele foglal- 
kozót kutyának, s a filozófiát kutyásnak mondják. A szóbeszédnek s 
megvetésnek meghódolni, a szónak, mely puszta árnyék, ez már a leg- 
nagyobb nyomorúság. Ennélfogva szokjatok hozzá, hogy az ilyesmit 
megvessétek. 

XI(17). Ugyanazoknak. 

I Az orvosok egyféle kólikát ösmernek, ezt az ő állításuk szerint a 
székrekedés idézi elő. Diogenes ösmer egy másikat is : ezt az éhség idézi 
elő. S ha nem szégyen az elsőre orvosságot kérni az orvosoktól, akkor 
nem szégyen a másik sem. Vessétek meg tehát azokat, a kik ezt szégyen- 
letesnek vagy gyalázatosnak tartják és kenyeret kérjetek úgy, ahogy 
orvosságot kértek : mert kérni nem szégyen, s a ki adott, ahhoz nem 
méltó vele eldicsekedni. És bizonyára rútabb dolog orvoshoz szaladni 
székrekedés miatt, mint éhségből : mert amaz a falánkság miatt és merő 
rosszaságból, emez pedig a szükség miatt és szegénységből támad. 

Xn(20). Metroklesnek. 

Mikor tőlem hazamentél, én is elmentem az ifjak gyakorlóterére, 
bekentem a testemet és szaladtam ; a jelenlevő ifjak erre mind elkezd- 
tek nevetni. Én pedig, hogy kelleténél hamarabb abba ne hagyjam test- 
gyakorlásomat, megszólítottam magamat ily szókkal: «KratesI te most 
a szemed, a fejed, a füled, a lábad érdekében dolgozol. » A mint ezt 
hallották, többé nem nevettek, hanem maguk is elkezdtek futni s nem- 
csak bekenekedtek, hanem testgyakorlatot is végeztek. így aztán nem 
volt testük többé oly elpuhult és nekem voltak hálásak jó egészségükért, 
el se akartak hagyni, mindenhol nyomomban voltak, minden szavamat 
és tettemet hallani és utánozni akarták. Ezt azért mondtam, hogy te se 

I fuss magadban, hanem ott, a hol a fiatalság szokott gyülekezni, mert a 
mi dolgunk, hogy reájuk ügyeljünk ; már pedig minden elméletnél 

j (roo kóyoü) gyorsabban tanít kitartásra a tett (zö ipyov) ; ezt pedig 

■ egyedül csak Diogenes filozófiája hirdeti. 

Xin(25). Az aliiénieknek. 

Hallom, hogy megszorultatok pénz dolgában. Adjátok el a lovaitokat, 
lesz pénzetek bŐviben. Aztán ha szükségetek lesz lovakra, mondjátok ki 
határozatilag, hogy a szamarak — lovak. Mert hiszen ti hozzá vagytok 
. szokva, hogy nem azokat állítjátok dolgaitok élére, a kik alkalmasok, 
hanem azokat, a kikre a legtöbb szavazat esik. Nos ha ez meg nem árt 
a nagy dolgokban, nem fog ártani a kicsinyekben sem. Azért hallgassa- 
tok a szavamra, s ha pénzre vagytok rászorulva és nincs más forráso- 
tok, adjátok el a lovaitokat és mondjátok ki szükség esetén, hogy a sza- 
áiarak — lovak. 

XIV(28). ffipparchiának. 

A természet nem alkotta a nőt gyengébbnek a férfinál. Az ama- 
zonok, kik oly nagy tetteket vittek végbe, bizonyára nem voltak alább- 
valók a férfiaknál. Csak gondolj rájuk s ne engedd, hogy ők legyőzze- 
nek. Azt még nem bizonyítottad be, hogy otthonodban nem vagy el- 
puhult. Pedig nem szép, hogy mindeddig a cinizmusban velem voltál, 
s férjed révén jó hírre tettél szert, most pedig megváltoztatod elvedet 
és a középútra térsz. 

XV(29). Ugyanannak. 

Nem azért nevezik a mi filozófiánkat cinikusnak, mert minden iránt 
közönyösek vagyunk, hanem mivel bátran tűrjük azt, a mit mások elő- 
ítéletből vagy elpuhultságból tűrhetetlennek tartanak. Csak ez az oka, 
hogy kutyának neveznek bennünket, semmi más. Ezért légy kitartó, 
légy cinikus velünk együtt (aoyxü)^tZe) — hisz természeted épp oly 
kevéssé gyengébb a miénknél, mint a nősténykutyáé a kanénál — s 
akkor a természet vezetésével szabaddá leszel, míg mindenki más a tör- 
vénynek vagy saját gonoszságának rabja. 

XVIÍ30). Ugyanannak. 

Visszaküldöm azt a ruhát, melyet magad szőttél s nekem adtál, 
mert a türelem gyakorlói rendjének ilyest fölölteniök tilos ; de vissza- 
küldöm azért is, hogy eltérítselek törekvésedtől, mely annyi lelkese- 
déssel tölt el, hogy t. i. bizonyítsd ily külsőségekkel hitvesi ragaszkodá- 
sodat. Ha ezért vettelek volna el, tetted helyes és érzéseid ily nyilvá- 
nulása derekas dolog volna ; de mivel a filozófia miatt vettelek el, melyre 
te magad is szomjúhoztál, foglalkozzál ezzel s légy rajta, hogy életünk 
válságosabb helyzeteiben légy hasznomra. Mert erre tanított Diogenes 
is, meg én is. 

XVII(33). Ugyanannak. 

Hallom, hogy szerencsésen és könnyen szültél. Tőled nem kaptam 
híradást. Hála az istennek és neked, ^ost már tapasztaltad, ho gy szén- 
védéssel érjük e l, hogy más ne szenvedienj mert korántsem szültél 
k volna olyan könnyen, ha terhességed alatt athléta módjára testgyakor- 
latot nem végzel. Hanem a legtöbb asszony, mihelyt teherbe esett, el- 
puhulttá lesz, s ha tud is elevent szülni, a magzatja gyönge. Most hogy 
megjött, a kit vártunk, vigyázz kis kölykünkre ; mosd és füröszd hideg 
vízben, bölcsője legyen az én köpönyegem, tejet adj neki, a mennyit 
akar. Jó lesz egy teknősbéka teknőjében ringatni ; azt mondják, ez elűzi 
a csecsemők betegségeit. Mihelyt a nyelvét és lábát tudja használni, 
lásd el őt, nem karddal, mint Aithra Theseust, hanem bottal, köpö- 
nyeggel, tarisznyával (mert ezek inkább megtartják az embert, mint a 
kard) és küldd el Athénbe. Egyebekben lesz rá gondom, hogy öreg- 
korunk tiszteletében neveljem a gólyát a magam szabályai szerint, 
kutya-kölyök módjára. 

II. Lucianus és a cinikusok. 

BEVEZETÉS. 

A cinizmus összefoglaló történetét még senki sem írta meg 
külön monográfiában. Annyira mindig vonzó volt e felekezet, hogy 
foglalkozzanak vele, de csak egyes, elszigetelt részeivel, különös 
fejezeteivel. A kik a görög gondolkodás egyetemes történetét írták 
meg, szintén nem hagyták, nem is hagyhatták figyelmen kívül e 
szellemi mozgalmat, bár kellő méltatása alól nem egy tudós föl- 
oldva érezte magát ama balhit következtén, hogy a cinikusok nem 
tudósok, a cinizmus nem tudomány s ennek folytán a valódi tudo- 
mány történetében sem ez embereknek, sem e világnézetnek nincs 
helye. Maguk a filozófia történetének nagy irói is kénytelenségből 
ketté szaggatták a cinizmus tárgyalását s a régiek ekként az újak- 
tól roppant messze esvén, nem kötötte össze históriájukat a ciniz- 
mus nagy és egységes gondolata, melynek keletkezését, fölvirág- 
zását, látszólagos aláhanyatlását, nagyjelentőségű világútját s újjá 
születését e jelen szerény kísérlet ügyekezett megvilágítani. 

IA hidat régi és új cinizmus között egy rendkívül szellemes, 
sokat olvasott görög író veri, a kire már eddigi tárgyalásaink ren- 
dén is gyakorta hivatkoztunk. Lucianus ez, a samosatai, kinek 
néhány terv szerint összeválogatott munkáját közlöm itt e tanul- 
mány függelékéül, mert ha ő maga, jelleme, adatai megbízhatat- 
lanok is, műveiből mindazáltal a cinizmusnak hívekre s ellenségre 
gyakorolt mély és gyökeres hatását könnyű lesz észlelnünk. 

De ez az író oly mélyen benyomult több ízben tárgyalásunkba^ 
oly gyakran függött egyedül az ő hitelétől vagy megbízhatatlan- 
ságától ábrázolásaink értéke, hogy e helyen vázlatosan bár, róla, 
életéről, műveiről néhány szót el kell mondanunk, úgy a hogy saját 
munkáiban s egyéb forrásokban az adatok rávonatkozólag meg- 
találhatók. 

Lucianus Samosatában, Kommagene syriai tartománynak 
l nevezetes városában született. E városon a Seleukidák nemzetsé- 
Igéből származott saját királyai uralkodtak, míg Vespasianus az 

egész tartományt nem olvasztotta bele a nagy Syria provinciába. 
Születésének ideje bizonytalan ; Trajanus uralmának vége felé vagy 
Hadrianus trónralépésének évében, vagy tán néhány évvel még 
később született.* A tudós vita, mely e kérdés körül támadt, ma 
sem vezetett még megállapodásra s ha legszorosabban elhatároljuk 
születése idejét, a 120 — 125. évek közé kell tennünk Kr. u. A két 
Antoninus idejére esik virágzása (138 — 180) és Commodust (180 — 
193) aligha élte túl. 

Samosata polgáraihoz intézett beszédében elmondja, hogy ala- 
csony rendből származott s anyai nagybátyjának, egy kőfaragónak 
műhelyében tanulta a mesterséget, de tudásvágya és tehetsége 
nem engedték elposhadni a műhelyben. Ehetorikát, filozófiát és 
jogot tanult és évekig foglalkozott ügyvédséggel. De Görögország- 
ban nem boldogult, mert barbár származása miatt mindenhol elő- 
ítéletekkel találkozott; ezért a leleményes, vállalkozó szellemű 
férfiú egy még érintetlenebb szűz területre vetette magát és letele- 
pedett Galliában. Nem ügyvédi mesterséggel, hanem egyedül a 
rhetorikával, az ifjúság tanításával akart foglalkozni, nem is tanult 
meg latinul, a provinciák barreauinak egyedüli hivatalos nyelvén. 
A sophistcs ez időben tekintélyesebb, becsültebb és gazdagabb 
volt, mint bármikor a sophistika virágkorában, ezeket a félig böl- 
cselő, félig rhetorizáló mestereket csodálattal hallgatták, dúsan 
fizették és haragjuktól még a császárok is rettegtek. «A szofisták 
maguknak tulajdonították eredetileg a aocpía, a bölcseség birtokát. 
A ki hozzájuk járt iskolába, azzal azt a kívánalmát árulta el, hogy 
maga is aocpó<; legyen. »*">* S ha ez állott a régi szofistákra, mennyi- 
vel inkább a császárság korabeliekre, kik monopolizálták a felső 
nevelést és oktatást és vele együtt az egész műveltséget. « A máso- 
dik szofisztika fölfogta a tökéletes szónok ideálját. Műveltségének 
végső eszménye az egyetemes műveltségen alapuló szónoki tu- 
dás. »'>**"^ 

Lucianus nagy szónoki képességét s a szofista foglalkozással 
járó javakat egybevetve természetesnek fogjuk találni, hogy irónk 

" Suidas 8. V. Aoüx'.avó; ; Y^yove 8e 'ejc\ xou Káioaoo? Tpaiavoö xai 'sjcáxsiva. 
De mivel a Bis accusatusban (32) negyvenes években levőnek mondja 
magát, s ez 162 — 65 közt keletkezett, alig született 120 előtt, inkább 125 
táján. Christ: Gesch. d. gr. Litt. 541. 

*^ Hans V. Arnim : Lében imd Werke des Dio von Prusa 1898. 11. 1. 
**^ U. o. 114. 1. 

csakhamar kényelmes függetienségre, sőt vagyonra tett szert s ha 
hivatalt öregkora elején vállalt, csak azért tette, hogy életének 
sikere az ő fölfogása szerint meg legyen koronázva a külső dísz- 
szel is. Mikor pedig a szofista mesterségével elérte a vagyoni jó- 
létet, akkor ott hagyta Galliát, ez aranybányát, vándoréletet élt 
<de nem a koldusét, hanem úgyBzöív&n b, globe-t7'otteréf) és út- 
közben új meg új tapasztalatokkal gazdagodva, látva, hallva adta 
ki Írásait. 

Megfordult Eómában, sokat járt Görögországban, sőt Athén- 
ben huzamosabb ideig lakott is. Kétségtelenül meglátogatta' szülő- 
földjét is, de semmiképp sem hihető, hogy a sokat tapasztalt, 
világvárosok pompájához és szellemi közlekedéséhez szokott író 
végképp letelepedett volna e nyomorult félbarbár fészekben, hova 
sem alacsony rendű rokonsága, sem a születés emlékén kívül egyéb 
kapocs nem vonta. Élte utolsó éveiben nagy kitüntetés érte. Com- 
modus császár Egyiptom praefectusává tette. Családi körülményei 
ösmeretlenek előttünk, egyik könyvében említi mindössze az idő- 
ben még igen kiskorú fiát. 

Lucianus egyike a legnagyobb írói tehetségeknek Görögország- 
ban s a világirodalomban. Az egyénnek s az írónak egyként van- 
nak fogyatkozásai és pedig abból a fajtából, melyet legkevésbbé 
szívesen látunk éppen az íróban : ítélete nagyon is éles, mert lá- 
tása világosabb a kelleténél ; józansága igaztalanná teszi a rajon- 
gók iránt, szellemessége arra csábítja, hogy gúnyolja azt is, a mi 
szent előttünk. De stíljét tekintve vérbeli író, sőt több : igazi mű- 
vész, oly eleven, oly közvetlen, oly vonzó, oly bájos, hogy hamva 
ma is ép s olvasása közben nem is gondolunk rá, hogy korát ko- 
runktól csaknem két ezer esztendő választja el. Valósággal modern 
író: «és mivel oly nagy időköz után jó kedve földerít, szatirája 
találó, erkölcsfestése üde és eleven, tréfái legnagyobbrészt finomak 
és tetszetősek, s — a mi nem legkevésbbé méltó csodálatunkra — 
az új Íróktól gyakorta utánzott leleményeiben, bármennyire ösmer- 
jük őket, még mindig az eredetiségnek meglepő levegője, sajátszerű 
lendület és egyéniség észlelhető : annál könnyebben elgondol- 
hatjuk, minő hatást tehetett saját korára )).">* 

E kor a rajongók és csalók kora, mint Zeller oly fényesen 



* C. M. Wieland : Lucians von Samosata sámtliche Werke. Leipzig 

1788. xxni. 

megfestette többször idézett értekezésében *. A hihetetlen és cso- 
dás dolgok, különösen ha Keletről jöttek, extatikns lázba hozták a 
közönséget, s durva csalóknak, minő Alexander volt, nagy sikere- 
ket szerzettek és jámbor öncsalók fejére, minő Peregrinns, mártir- 
koszorút vontak. A köznép s az előkelők a dőzsölésben és kicsa- 
pongások közepett elernyedtek, semmi erkölcsi ellenálló képességük 
nem volt s hitüket elvesztvén örömmel üdvözöltek minden balhitet^ 
babonát. Ha semmi egyéb érdeme Lucianusnak nem volna, mint^^^ 
hogy a kor e betegségével szembeszállott, akkor sem tagadhatnók \^ 
meg tőle elösmerésünket, legalább oly mértékben nem, mint Ber- 
nays, ki minden érdemét elvitatja, de nem igazságosan, hanem 
csakis ama külömben nagyon tiszteletreméltó szenvedélyétől ve- 
zetve, mely a megalkuvókat, az opportunusokat, a félembereket 
megveti, üldözi és még esetleges erényeikért sem részesíti elösme- 
résben.** 

De e kor, melyben Lucianus élt, a második cinizmus virág- 
kora is ; és bár természete, műveltsége, ambiciói mind ellentétesek 
a cinikus világfölfogással, roppant irói munkásságának a ciniku- 
sokra vonatkozó jókora része azt bizonyítja, hogy a cinizmus mégis 
hatott rá, foglalkoztatta, kihívta bírálatát, esetleg kicsinylő lené- 
zését, de nem egy pontban csodálatát is. 

És mivel Lucianus maga vallja magáról, hogy «egy a sok 
közüb), t(j) ex toö TToXXoü 8ifj[jioo (Apológia 15), s ekként a cinikusok- 
ról való vélekedése tükrözi ama kor átlagos művelt közönségének 
nézetét e szerzetről : helyénvalónak láttam, hogy bemutassam né- 
hány darabját magyarul. 

A cinikus (Küvtxó<;) elüt Lucianusnak egyébkor frivolításra 
hajló hangjától; a párbeszédben Lycinus és a cinikus bölcs vitáz- 
nak a lemondás és szegénység való értékéről. Fritzsche Lucianus- 
kiadásában kétségbevonta, hogy e dialógus valóban a samosataí- 
tól származik. Hangjának komolysága mindenesetre arra utal^ 
hogy férfikorában írhatta a Cinikust. A halottak beszélgetései 
(vsxptxol StáXoYoi) 166 táján keletkeztek (Nissen: Rhein. Mus. 
43. :244 s. k.). Tréfás, humoros, szellemes dialógusok ezek, melyek 
minden sértő gúny nélkül mulatnak az emberi balgaságokon, a 
filozófusok vásári lármáján s a kor sok szembeötlő fonákságán. 



* Zeller: Alexander und Peregrinus, ein Betrügerund ein Schwármer. 
** Bernays : Lucián und die Kyniker 42 s kk. 

A halász ("AXteóc) legfényesebb alkotása e szatirikus szellemnek: 
meglátszik rajta az ügyvéd kiművelt esze, furfangja, a szónok for- 
dulatossága, az iróművész ezer szine és fogása. Peregrinus a 
cinizmus iránti mély megvetés szülöttje ; Bernays szerint (Lucián 
und die Kyniker) Theagenes ellen van intézve, aki nem követte a 
máglyára mesterét. A Demonaxról szóló életrajzot e filozófus tár- 
gyalásánál dolgoztam föl. 

így már most a cinizmus a lehetőség szerint minden oldal- 
ról meg van világítva : történeti összefüggésében kezdetétől le- 
hunytáig, hatásában Keleten és Nyugaton, tanítóiban és tanít- 
ványaiban, külsőségeiben és dogmáiban, baráti és ellenséges 
részről. 

a) A cinikus (Kvvixóq). 
Egy cinikus. Lycinns. 

Lycinus. Ugyan mondd meg nekem, mi az oka annak, hogy haja- 
dat és szakálladat megnöveszted, alsóruhát nem viselsz, s durva köpö- 
nyegedet csupasz testedre vetve és mezítláb jársz ; egész életmódoddal 
eUentótbe helyezkedel más emberekkel, röviden, erdei vadállat módjára 
élsz, városról -városra csavarogsz s a kemény földön alszol? Azért aztán 
a csuhád olyan piszkos, azonfölül, hogy nem is könnyű, nem is puha, 
nem is finom, s olyan, mintha soha színe nem is lett volna. 

A cinikus. Minek neki a szín ? A milyen, úgy való nékem ; nem 
kerül sokba, nem okoz sok vesződséget. De mondd meg te : nem gondo- 
lod, hogy a pompában és bujaságban van valami, a mi rossz ? 

Lycinus. De azt hiszem. 

A cinikus. S az elégedettséget nem tartod erénynek ? 

Lycinus. Kétségtelenül annak tartom. 

A cinikus. Hát akkor miért korholsz engem, a ki elégültebben 
élek másoknál, s nem inkább azokat, a kik sokat költekeznek ? 

Lycinus. Nem azért korhollak én, mert elégültebben élsz másoknál, 
hanem mivel szegényesen, ínségben, nyomorúságban élsz. Mert éppen 
nem látom, mivel van külömb dolgod a koldusnál, a ki betevő falatját 
az országúton kéregeti. 

A cinikus. Hát ha már e tárgyra tévedtünk, nem gondolnánk utána, 
mi az ínség s mi az elegendő ? 

Lycinus. Szívesen. 

A cinikus. A kinek annyija van éppen, a mennyivel szükségletét 
kielégítheti, elege van annak vagy nem ? 

Lycinus. Elege van. 

Fii. írók Tára. A cinikusok. 1^^ 

A cinikus. És nemde hiányt szenved, ha kevesebbje van, mint a 
mennyire szüksége van s nem bír megélni abból, a mije van? 
Lycinus« Ugy van. 

A cinikus. Nohát akkor én nem szenvedek hiányt. Mert nekem 
nincs se többem, se kevesebbem, csak éppen annyi, a mennyi kell. 
Lycinus. De én éppen ezt nem értem. 

A cinikus. Hát lássuk csak, mire való mind az a dolog, a mire 
szükségünk lehet. Kezdjük a lakásnál. Nemde a házra azért van szüksé- 
ged, hogy legyen födeled ? S a ruha arra való, hogy szintén elfödjön ? 
Lycinus. Arra. 

A cinikus. 8 nemde azért kell befödnünk magunkat, hogy az, a mit 
befödünk, mennél jobban érezze magát. 
Lycinus. Magam is azt hiszem. 

A cinikus. Már most a te nézeted szerint mennyivel rosszabb az én 
lábam sora, mint másoké ? 
Lycinus. Nem tudom. 

A cinikus. Hát majd megtanítalak rá. Mire való a láb ? 
Lycinus. Járásra. 

A cinikus. Úgy nézed, hogy az én lábam rosszabbul jár, mint 
másoké ? 

Lycinus. Nem mondhatnám. 

A cinikus. Nos ha a dolgát nem végzi rosszabbul, akkor a sora se 
rosszabb ? 

Lycinus. Legalább úgy gondolnám. 

A cinikus. Hát a lábat illetőleg már rendben volnánk. De nincs-e 
igy egész testemmel ? A test rosszul érzi magát, ha gyenge, mert éppen 
erejében rejlik tökéletessége. Már most mondhatod-e, hogy az én testem 
gyöngébb, mint másoké ? 

Lycinus. Színre-szemre alig. 

A cinikus. Láthatod ebből, hogy sem lábam, sem testem nem érzi 
a ruházat hiányát ; külömben rosszul volnának, mert annak a hiánya, 
a mi egy szükséglet kielégítésére föltétlenül szükséges, mindig csak 
betegség marad, a mely nem engedi, hogy jól érezzük magunkat. De 
látod azt is, hogy testem még azt sem sínyli meg, hogy rossz ételekkel 
táplálom. 

Lycinus. A látszat e mellett szól. 

A cinikus. Nem lehetne erős, ha rosszul volna táplálva ; mert rossz 
táplálék megrontja a testet. 

Lycinus. Ez nem tagadható. 

A cinikus. De ha a dolog így van, szeretném tudni, mi alapon 
mondhatod, hogy az én életmódom haszontalan és nyomorúságos ? 

Lycinus. Majd megmondom. Azt csak nem tagadhatod, hogy a ter- 

mészét, a te bálványod, s az istenek nemcsak azért tettek bennünket 
uraivá e földnek, melyből annyi áldás fakad, hogy a legégetőbb szüksé- 
geinket kielégítsük, hanem hogy élvezzük azt a megszámlálhatatlan sok 
jót is, melynek egyedüli hivatása, hogy nekünk gyönyörűségünkre szol- 
gáljon. Mindebből pedig neked éppen semmi részed sincs s alig élvezel 
belőle többet az állatnál. Vizet iszol, mint az állat, megeszed, a mit ta- 
lálsz, mint az eb, a fekvőhelyed sem külömb a kutyáénál ; egy kis széna, 
egy kis szalma neked is jó, nekik is jó ; a te ruhád, meg a koldus köpö- 
nyege közt sem valami nagy a külömbség. Ha te helyesen cselekszel, 
mikor ilyen kevéssel beéred, akkor az isten tette rosszul, hogy a juhnak 
íinom gyapjat adott és édes nedűt a szőlőnek s még más ezernyi ezer- 
féle dolgot, melyek az élet széppé s kellemessé tételére szolgálnak; 
röviden : helytelenül járt el, mikor gondoskodott róla, hogy jóizű falat- 
jaink, kellemes italaink, mindennemű kényelmünk, puha ágyaink, szép 
lakásaink legyenek, egy szóval : töméntelen kellemes és művészi dol- 
gaink ; mert hát a művészet alkotásait is isten ajándokának kell tekin- 
tenünk. A mely elet mindezektől meg van fosztva, nyomorúságos élet 
az. Hiszen elég rossz, ha más foszt meg tőle bennünket ; de ezerszer 
rosszabb, ha az ember maga fosztja meg magát minden széptől és 
kellemestől. Lehet-e ennek más nevet adni, mint nyilvánvaló őrültség ? 

A cinikus. Van valami igazság abban, a mit beszélsz. De csak egy 
kérdésre szeretnék választ. Ha egy gazdag és emberséges úr nagyszámú 
személyeknek, egészségeseknek és betegeknek, erőseknek és gyengék- 
nek, egy fényes lakomát adna, dús és finom fogásokkal ; aztán egy ven- 
dég megkaparintana minden tálat s maga falna föl minden ételt — a 
gyengék s betegek részére valókat is — holott ő egészséges és külöm- 
ben is csak egy gyomra van, melynek e sok-sok ételből csak egy kis 
törtrészre van szüksége, s a többitől, a fölöslegtől nyomást érez, bele is 
betegszik : mint Ítélnél ez ember eszéről s mértéktartásáról? 

Lycinus. Nagyon rosszul. 

A cinikus. S viszont egy másikat, a ki ugyanezen asztalnál 
ülne, s a nélkül, hogy a sok fogással törődnék, egyetlenegy ételből 
ennék, a mely előtte van s elegendő éhsége csillapítására, s ennék tisz- 
tességesen, beérné az őt megillető részszel s nem nézne a szomszédja 
szájába — ezt a másikat vájjon nem tartanád az okosabb és jobb em- 
bernek a kettő közül ? 

Lycinus. Föltétlenül. 

A cimkus. Hát értesz most már ? Vagy magyarázzam még tovább ? 

Lycinus. Hogyan ? nem értem. 

A cinikus. Az isten ez a nemes és jótevő házigazda, a ki bőségesen 
föltálal nekünk annyi mindent, hogy kiki megtalálja belőle a neki valót : 
az egészséges is, a beteg is, az erős is, a gyönge is ; nem azért, hogy 

10* 

mindnyájan mindent élvezzünk, hanem mindenki azt, a mi legközelebb 
esik hozzája, s annyit, a mennyire szüksége van. Ti többiek azonban 
ama telhetetlen nagyevőhöz vagytok hasonlók, a ki minden tálat ma- 
gához ránt, s mindent bezsebeltek, eltulajdoníttok ; nektek nem elég a 
saját földetek, vizetek ; a világ végiről is megvásároljátok a kéjt, többre 
tartjátok a külföldit a honinál, a drágábbat az olcsóbbnál, a ritkát a. 
könnyen kaphatónál; s hogysem e sok ügyes bajoskodás nélkül éljetek, 
rosszul éltek minden költekezéstek mellett is. Mert mily drágán kell 
megfizetnetek e fáradságos boldogságnak eszközeit, útját-módját, melyre 
oly büszkék vagytok I Ezt a nagyratartott aranyat és ezüstöt, e pompás 
palotákat, e dús és művészin varrott ruhákat mennyi veszélylyel és^ 
vesződséggel szerzitek I Hány ezer embernek kerül mindez egészségébe, 
ép tagjaiba, sőt életébe I Nemcsak azért, hogy e dolgokért megannyi 
tengerész elpusztul, vagy hogy azok a szegény emberek, kik amaz érté- 
kes érceket s drágaköveket a föld méhéből kihány ászszák s földolgozzák, 
kimondhatatlanul sokat szenvednek munkájuk közben s legtöbbször 
életüket is kockáztatják, hanem azért is, mivel e dolgok annyi alkalmat 
szolgáltatnak a visszavonásra s megannyiszor barátot a barátra, gyer- 
meket szüleire, hitvest a férjére uszítják. Avagy Eripsile nem egy nyak- 
ékért árulta el urát ? Ily dolgok valódi haszna soha sincs arányban 
azzal az árral, melyért meg kell vásárolnunk. Hímzett ruha nem tart 
több meleget, aranyozott tető nem föd be jobban, mint a közönséges ; 
a bor sem izlik jobban arany vagy ezüst serlegből s az álom sem éde- 
sebb elefántcsontból faragott ágyban : sőt ellenkezőleg, ezek a kiválasz- 
tottak alusznak legkevesebbet puha, pompás ágyaikban. S mire jók e 
nagy költséggel s fölöslegesen megrakott asztalok, ha ugyan nem arra, 
hogy a testet nehézkessé s gyöngévé tegyék, s egészséges nedvek helyett 
mindennemű betegségek csiráit tenyészszék a vérerekben ? Arról nem 
beszélek, mennyi ügygyel-bajjal, vesződséggel terhelik meg magukat az 
emberek, hogy nemi élvezeteiket kielégítsék, holott e vágyunktól oly 
könnyen megszabadulhatunk, ha nem teszszük szándékosan bujaságunk 
rugójává. De nemcsak azokban az áldozatokban vetemednek az embe- 
rek a legesztelenebb kicsapongásokra, melyeket ezen istenasszonynak 
hoznak, hanem ezer egyéb dologban is a természettel ellenkezőn jár- 
nak el; mit szóljunk ahhoz, ha valaki az ágyából kocsit csinál?"^ 

Lycinus. Ki teszi ezt ? 

A cinikus. Ti többiek, kik teherhordó állatot, lovat csináltok em- 
bertársaitokból s arra kényszerítitek, hogy befogassák magukat gyalog- 
liintóitok elé, míg ti magatok a pompás pamlagon elnyújtózva kéjesen 

*^ Gyaloghintóra gondol : e szokás éppen ebben a korban vált általá- 
nossá fi mint a fényűzés minden raffináltabb fajtája, ez is Keletről jött. 

lieverésztek, kezetekben a gyeplővel, hogy hordozóitokat jobbra vagy 
balra irányítsátok, mint a szamarakat. S ez egyike a nagy gyönyörűsé- 
geknek, melyeket a csőcselék úgy irigyel a gazdagoktól. Hát azokról, a 
kik a csigákat nemcsak ételül, hanem festésre is használják (mint pl. a 
biborfestőt) nem lehet joggal elmondani, hogy az isten ajándékával ter- 
mészet ellenére élnek ? 

Lycinus. Nem hinném; a biborcsiga húsa éppen olyan jó festék, 
mint étel. 

A cinikus. De nem ez a létcélja. Mert ugyanígy a serlegéből is 
csinálhatna valaki éjjeli edényt. Pedig a serleg nem arra való. De hát 
ki tudná elszámlálni mind azt a balgaságot, melylyel az emberek egé- 
szen szükségtelenül valóságos vagy mesterségesen előidézett nyomorú- 
ságot kovácsoltak önmaguknak ? S te még szememre veted, hogy nem 
ífckarok részt venni mindebben ! Már csak szivesebben élek úgy, mint az 
a derék ember, a kiről az imént beszéltünk ; én beérem avval, a mi 
előttem van, még ha még oly kevéssé izlik is és nem kérek a ti ízes, 
drága ételeitekből. De ha te úgy nézed, hogy én úgy élek, mint egy 
állat, mert kevésre van szükségem s kevés az élvezetem, akkor a te 
hozzávetésed szerint az isteneknek még rosszabb dolguk van, mint az 
Állatnak, mert azoknak meg éppen semmire sincs szükségük. 

De hogy pontosan megértessem veled, mint áll az ember szükség- 
leteivel, hát gondold meg, hogy a gyermeknek több a szükséglete, mint 
a fölnőttnek, az asszonynak több, mint a férfinak, a betegnek több, mint 
AZ egészségesnek ; egyáltalán a tökéletlenebbnek mindig többre van 
szüksége, mint a tökéletesnek. Éppen azért nincs az isteneknek semmire 
sem szükségük, s a kik hozzájuk legközelebb állnak, azoknak a legkeve- 
sebbre.-*^ Vagy talán azt hiszed, hogy a legderekabb ember, az isteni s 
annyi joggal az istenek sorába emelt Herakles ** talán Ínségből vagy 
nyomorúságból járt egy szál oroszlánbőrrel csupasz testén, a nélkül, 
hogy részt kért volna a ti boldogságotokból ? Bizonyára nem szenvedt 
Ínséget az az ember, kinek egyéb dolga sem volt, mint hogy másokat 
ínségükből kiszabadítson ; és szegény sem lehetett az, kinek szárazon 
•és vízen otthona volt. Mert bárhova vitte őt bátorsága, mindenkit le- 
győzött s míg emberek közt élt, nem akadt párjára, nem hogy magánál 
külömbre. Azt hiszed, hogy egy ilyen embernek meztelenül és mezítláb 
kellett járkálnia, mert nem volt ruhája és lábbelije ? Vagy inkább le- 
mondott önként mind e dolgokról, mert önmegtartóztató s vitéz vala, s 
nem akart urat tűrni magán s megvetette a kéjeket? Hát Theseus, 

* L. a Bevezetést. Ez az a sokratesi alapvető elv, melylyel a cinikusok 
Sokrates oldala mellől elindaltak. 
** A cinikusok eszménye. 

tanítványa ós követője nem volt-e királya egész Attikának, fia Poseidon- 
nak, mint a monda tartja s első leventéje egész korának ? S mégis me- 
zítláb járt és mezetlen, s megnöveszté szakáUát s haját ; de nemcsak o 
tett így : az ó-kor hősei mind így cselekedtek, s mégis csak külömb em- 
berek voltak nálatoknál. Épp oly könnyen meg lehetett volna próbálni 
egy oroszlán sörényét leborotválni, mint ezek közül bármelyiknek & 
szakáUát. Sima áll, puha bŐr az ő hitük szerint asszonynak való, ők 
pedig férfiak voltak s férfiaknak akartak is látszani. A szakállat a férfi 
diszének tekintették s azt vélték, hogy a természetnek épp úgy szán- 
doka volt vele ékesíteni Őt, mint a hogy a legnemesebb állatokat, a 
lovat s oroszlánt sörénynyel díszítette. E régieket csodálom s irigylem 
én. Őket szeretném utánozni. A mai kor gyermekei nem az én Ízlésem^ 
szerint valók. Ám érezzék boldogságuknak, ha drága dolgokat esznek, 
dús ruhákban járnak, minden szál szőrüket kiirtják, bőrüket kővel gya- 
lulják, s egész testükön semmit sem hagynak úgy, a hogyan nŐtt : én 
bizony mind e dicsőségért nem irigylem őket. SŐt azt szeretném, 
ha a talpam úgy megkeményednék, hogy közte és egy kentaur patkója, 
közt semmi külömbség sem volna ; ha annyi szükségem volna párnára 
és takaróra, mint egy oroszlánnak, s a finom asztalra annyi, mint egy 
kutyának. Soha én ne vágyódjam más fekvőhelyre, mint a csupasz föld, 
s legyek csak mindig megelégedve azzal az eleséggel, a mi kezem ügyébe 
akad. 

Soha aranyra, ezüstre szükségem ne legyen se nekem, se azoknak, 
a kiket én szeretek. Mert minden nyomorúság, mely az emberiségre 
nehézkedik, lázadások, háború, hitlenség, összeesküvés, orgyilkosság 
mind csak e boldogtalan fém utáni vágyból erednek és a szomj úságból, 
hogy mentül több legyen belőle. Legyen távol tőlem e kórsága a lélek- 
nek I Soha többet ne kivánjak, mint a mim van, s legyek mindig elké- 
szülve arra, hogy még kevesebbem lesz. íme röviden, ez gondolkodásom 
s életem módja. A mint látod, nagyban elüt a közönségestől. Nem csoda, 
ha külsőmben is külömbözöm azoktól, a kiknek elvei oly eltérők az 
enyéimtől. Egyébként sem foghatom föl, hogy a ki természetesnek ta- 
lálja, hogy az énekesnek, a fuvolásnak, a komédiásnak meg legyen a 
maga külön egyenruhája, miért ütközik meg azon, hogy oly férfiú, a ki 
hivatásává teszi, hogy igaz és jó ember legyen, a külsejében is egészen 
sajátosnak mutatkozik, s nem akar külsőleg sem olyan lenni, mint a 
többiek, mivel hogy ezek többnyire rossz emberek ? De ha már megen- 
gedhető, hogy a jók külsején is legyen valami kitüntető, mi illő jobban 
hozzájuk, mint oly ruha, melyben az elpuhult kéjvadászok legkevésbbé 
fognak megjelenni? Pedig az én ruhám éppen ilyen. Semmi egyéb 
különös a külsőmön nincsen, csak hogy rongyosan és piszkosan járok, 
kopott csuklyában, megnövesztem a hajamat és mezitláb vagyok. 

Ellenben a Kynaedusok * s a ti megjelenéstek közt semmi külömbsóg 
sincs ; ruhátok szine, a szövet finomsága, a sok alsómba, hálóköntös, 
cipő, fejdíszítés, illatszerek nálatok épp úgy megvannak, mint náluk ; 
igazán épp oly kellemes az illattok, mint az övék, legalább azoké min- 
denesetre, a kik köztetek a legboldogabbak. De ugyan mire tartsak 
olyan férfit, a ki épp úgy illatozik, mint egy kynaedus ? Azért aztán épp 
úgy irtóztok a munkától és fáradságtól, mint ők, s épp oly mértéktele- 
nül rabjai vagytok a kéjelgésnek, mint ők. Úgy esztek, alusztok, jártok, 
mint ők ; azaz hogy nem is jártok, hanem vitetitek magatokat, mint 
valami terhet, majd emberekkel, majd teherhordó állatokkal. De engem 
az én lábam odavisz, a hova én akarom ; birom a hideget, meleget, és 
soha sem kell zúgolódnom az isten és alkotásai ellen, pusztán azért, 
mivel én magam gyenge vagyok, a ki nem bír meg semmit. Ti ellenben 
csupa merő boldogságból sohasem vagytok megelégedve a természettel, 
mindent ócsároltok, a jelenvalót nem birjátok elviselni, mindig a múlt 
vagy jövő után sóvárogtok : télen visszakivánjátok a nyarat, nyáron a 
telet ; ha hideg van, meleget szeretnétek, ha meleg van, hideget akar- 
nátok ; olyanok vagytok, mint a betegek, a kiknek soha se jó semmi, 
mindig panaszkodnak ; csak az a külömbség, hogy náluk a panaszkodás 
oka a betegség, nálatok egész életetek módja. S még azt kivánnátok, 
hogy változtassuk meg mi a mi életünket s « javítsuk meg»? mintha mi 
nem értenők, mi szolgál javunkra, mintha mi cselekednénk helytelen 
elvek szerint: pedig ti tanusíttok oly kevés igaz meggyőződést még 
saját dolgaitokban is, ti tesztek mindent megszokásból vagy szenvedély- 
ből, a nélkül, hogy meggondolnátok. Azért aztán sodratjátok is magato- 
kat, a merre szenvedélyeitek ragadnak, mint a ki sebes folyóba esett. 
Úgy jártok, mint a bokros ló gazdája, az is fölült rá, a ló megugrott, 
emez nem tud leszállni, átadja magát a paripa kényére-kedvére. Valaki 
találkozik vele ós kérdi : Hová? «A hova ez itt akarja*, mond a lovára 
mutatva. Csak tőletek kérdezné meg valaki, hová, s ti akarnátok rá 
őszintén felelni, ti sem mondhatnátok egyebet, mint : a hova szenvedé- 
lyeink, vagy — kiki magáért szólva — a kéj vágy, a hírszomj, a nyereség 
kapzsi vágya ragad. Néha megesik, hogy a harag, majd a félelem, majd 
megint más efféle szenvedély bokrosodik meg alattatok : mert nem 
mindig egy vad lovon lovagoltok, hanem van nektek ilyen egy egész 
ménes, csakhogy szerencsétlenségre mind bokros, árkon bokron átmeg- 



* L'homnie-femme, gyalázatos hermafrodita, a kivel az erkölcstelen 
görögök és rómaiak undok kicsapongásokat űztek. Az ilyenek föltűnő ru- 
hában, kikenve-fenve jártak, de a császárság korában már alig külömböztek 
a divatos ficsuraktól. 

Ugrik, míg valamely mélységbe dob le, melyet csak akkor vesztek észre, 
mikor már lebuktatok. 

Egyébiránt ez elviselt gúnyának, melyen úgy mulattok, e bozontos 
üstöknek, egyszóval egész külsőmnek egy nagy erőssége van, hogy ne- 
kem csöndes, gondtalan életet biztosít, megszerzi azt a boldogságot, 
hogy tehetem, a mit akarok, s csak olyanokkal állok szóba, a kik nekem 
kellemesek. Mert épp e külsőm miatt közönséges nevelésű és aljas gon- 
dolkodású ember nem egykönnyen szánja rá magát, hogy hozzám köze- 
ledjék. Sőt a finom urak már messziről kitérnek utamból. Csak jeles 
eszű és tisztes életű emberek, olyanok, kik előtt az erénynek van értéke, 
állanak szóba velem, még föl is keresnek és a velük való közlekedéssel 
nekem igazán örömet szereznek. A ti úgynevezett boldogaitok ajtai biz- 
tonságban vannak tőlem ; az ő biboruk és arany koronáik nekem pára, 
ők maguk nevetséges figurák. 

De hogy meggyőzzelek, hogy öltözékem nemcsak jó emberekhez, 
hanem még istenekhez is illő, hát nézd meg az istenek képét, s lásd be, 
kihez hasonlítanak jobban, hozzátok-e vagy hozzám ? járd be a görögök 
s egyéb népek összes templomait, s vizsgáld csak, vájjon az isteneknek 
hosszú hajuk és szakálluk van-e, mint nekem, vagy kurtára nyírott haj- 
jal és sima állal ábrázolják-e őket — a ti divattok szerint? sőt azt fogod 
látni, hogy legnagyobb részükön még alsóruha sincs, úgy mint rajtam. 
De hát mint mered gúnyolni vagy megvetéssel említeni az én ruháza- 
tomat, holott az isteneknek is megfelelő ? -^ 

b) A halottak beszélgetéseiből. (NexQixól óiáXoyoi^)** 

1. Diogenes és Polydeukes. 

Diogenes. Édes Polydeukes barátom, ha fölmégy a fölvilágba — 
holnap, azt hiszem, megint te vagy soros odafönn ^-^-^ — volna egy üze- 

* Ez a párbeszéd a cinizmus apológiája. Mert leszámítva a piszkot — 
mely azonban egy Antisthenesnek, egy Diogenesnek éppen nem volt jellem- 
zője — semmi sincs e rajzban, a mi ne válnék díszére a Lycinust oktató 
filozófusnak. Ez a fölfogás annál csodálatosabb, mert Lucianus külömben 
nem sok dicsérettel emlékszik meg sem a cinikusokról, sem a cinizmus- 
ról. Egyébként ez a dialógus is mutatja, a mit a szerzőnek sokszor és 
joggal lobbantottak szemére, hogy a dolog mélyéig nem jutott el és meg- 
figyelései, tudomása, ismerete mind fölszínesek. 

^* Az Alvilág Homeros Odysseiája (XI. ének) óta szerepel a költé- 
szetben, itt még naivul, Vergiliusnál (Aen. VI.) tudatosan, de hősi értelem- 
ben, Horatiusnál már szatirikusán. Nem bizonyos, hogy Lucianus Horatiust 
ismerte, s azért ennek hatásáról alig lehet szó. 

*** «Si fratrem Pollux alterna morte redemit.w Aen. VI.; minthogy 

netem Menippos kutyának ; megtalálod vagy Korinthosban, a Kraneion- 
ban,-^' vagy Athénben a Lykeionban, a hol a filozófusok veszekedésein 
mulat. Mondd meg neki : Diogenes azt üzeni, hogyha a földi balgaságo- 
kon kikacagta magát, siessen ide, itt sokkal több oka lesz a nevetésre. 
Mert odafenn néha maga se tudja, sirjon-e, nevessen-e, aztán az is 
eszébe jut gyakran, mi lesz az élet után ? De itt a dolgok teljes tudatá- 
ban kacaghat, akár abba se hagyja (úgy, mint én), különösen ha majd 
látja, milyen nyomorúságos kis alakok itt a gazdagok, a satrapák, a 
királyok, hogy csak ordításukról lehet őket megkülönböztetni, s milyen 
bánatosan és nyomorúságosan jajgatnak, ha visszaemlékeznek a föl- 
világban virágzott állapotukra. Ugyan mondd meg neki, Polydeukes, 
hogy a zsebét töltse meg farkasbabbal,*^ s ha leszálltában egy Hekaté- 
lakomát vagy tisztulási áldozatról való tojást talál, azt is rakja zsebre. 

Polydeukes. Nagyon szívesen, Diogenes. De hogy el ne hibázzam : 
milyen a külseje ? 

Diogenes. Öreg, kopasz, kopott a köpönyege, és lyukas, hogy a szél 
ki-bejár rajta, és ezerszínű foltokkal van megfoldozva ; mindig nevet s 
legtöbbször a szélhámosokon, az úgynevezett filozófusokon. 

Polydeukes. E leírás nyomán könnyen ráakadok. 

Diogenes. Szabad volna még egy üzenettel terhedre lennem maguk- 
hoz amaz említett filozófusokhoz ? 

Polydeukes. Szívesen, csak ki vele ! 

Diogenes. Egészen röviden : értesd meg velük, hogy ugyan hagyják 
abba a bohóckodást, ne veszekedjenek a « világegyetemen » (Kóafiog), 
ne rakjanak szarvat egymásra, ^'^'^^ ne csináljanak krokodilusokat, s ne 
oktassák az ifjúságot arra, hogy az ilyeu ostoba elméskedésnek értéket 
tulajdonítson. 

Polydeukes. De azt fogják mondani, hogy tanulatlan szamár vagyok, 
hogy merem az ő bölcseségüket bírálgatni. 

Diogenes. Igen? akkor mondd meg nekik nevemben, hogy kössék 
fel magukat, 

Polydeukes. Jó, Diogenes, én elmondok mindent pontosan és 
híven. 

Diogenes. A gazdagok részére is volna néhány szó üzenetem, kis 
Polydeukesem. Mondd meg nekik a nevemben : ti bolondok, minek tar- 

a két testvér közül csak PoUux (Polydeukes) volt halhatatlan, minden 
második napon lement az alvilágba, hogy Kastort megváltsa. 
* Itt tanított Diogenes. 
** Lupinum ném. Wolísboline. 
**^ Mind a kettő hirhedt szofízmákra vonatkozik : a szarvas okosko- 
dása s az anya és a krokodilus vitájára. 

togatjátok a pénzeteket? Mit vesződtök kamatszámítással s minek hal- 
moztok föl ezreket, mikor rövid idő raulva egyetlen obolosszal a szátok- 
ban kell a halottak országába vándorolnotok ? 

Polydeukes. Helyes, meg fogom mondani. 

DJogenes. A szépeknek és erőseknek, a korinthosi Megillosnak és 
Damoxenos versenybirko zónák mondd meg : nálunk nincsen sem szőke 
haj, sem villámot szóró fekete szemek, sem viruló arcszin, sem pety- 
hüdt izmok, sem széles vállak ; csupa meztelen koponya, egyik se szebb 
a másiknál. 

Polydeukes. Ez az üzenet sem lesz terhemre. 

Diogenes. A szegényeknek pedig, a kik közt annyian nem tudnak 
megbékélni sorsukkal s folyton panaszkodnak Ínségükön, nekik mondd 
meg, hogy legyen elég a vinnyogásból és üvöltésből, s meséld el nekik, 
mennyire egyenlő rangú itt mindenki, s a fölvilág gazdagai itt a többi- 
nél semmivel sem külömbek. És lakoni honosinknak-^' mondd meg az én 
nevemben korholó szavakkal, hogy ők sem azok többé, a kik valaha 
voltak. 

Polydeukes. A spártaiakat nem engedem, Diogenes, egy szót se 
róluk ! A mit a többieknek izentél, azt majd beadom nekik. 

^. Krates és Diogenes. 

Krates. Ösmerted a dúsgazdag korinthosi Moirichost, Diogenes, a 
kinek annyi hajója járt a tengeren s a kinek atyjafia, a szintén nagyon 
gazdag Aristeas egyre a homerosi sort hajtogatta : 

Vagy te űzz el engem, vagy én téged.** 

Diogenes. Miért kérdezed, Krates ? 

Krates. Hallgass ide. Minthogy egy idősek voltak s mindegyik sze- 
retett volna a másiktól örökölni, úgy bókoltak egymásnak, hogy öröm 
volt nézni ; közzé tették végrendeletüket, melyben Moirichos Aristeast, 
ez meg amazt teszi egész vagyona urává arra az esetre, ha amaz túléli. 
A csillagjósok, álomfej tők, a kaldeai mágusok tanítványai, sŐt a pythiai 
Apollón is beavatkozott a dologba s a győzödelmet majd Aristeasnak, 
majd Moirichosnak Ítélték, úgy hogy a mérleg egyre ingadozott a kettő 
között. 

Diogenes. Nos és mi lett a vége ? 

Krates. Mindketten egy napon haltak meg, javaik pedig néhány 

* Polydeukes, Kastor és Helene, Léda és a spártai Tyndaros gyer- 
mekei. 

** Ilias XXni. 724. 

rokonra szálltak, a kik nem is álmodták, hogy ez lesz a dolog befejezése ; 
mert a két örökhagyó Sikyonból Kirrhába menet a tengeren oldalról 
kap egy északnyugati szelet, a hajó zátonyra kerül s az egész készség 
odaveszett. 

Diogenes. De okos volt az az északnyugati szél ! Mi ketten bizony, 
míg éltünk, nem kovácsoltunk terveket egymás ellen ; s a mily kevéssé 
vártam Antisthenes halálát, hogy a botját örököljem, pedig derék husáng 
volt, vad olajfa ágról, azt hiszem ép oly kevéssé untad te megvárni, míg 
halálom téged javaim örökösévé teszen, t. i. hordóm- és tarisznyámnak, 
melyben pedig legalább is félfontra való farkasbab volt még. 

Erates. Ez azért van, mert neked s nekem nincs szükségünk e 
dolgokra. Külömben mi is örököltünk, a hogy illik, te Antisthenestől, én 
Diogenestől ; és pedig olyan valamit, a mi többérŐ az egész persa király- 
ságnál. 

Diogenes. Ugyan mit ? 

Erates. A bölcseséget, az elégültséget (aüzájoxsea), az őszinteséget, 
a szellem és szólás szabadságát. 

Diogenes. Zeusra, én emlékszem, hogy e kincset Antisthenestől 
kaptam s rád dúsan meggyarapítva hagytam. 

Erates. Más emberek nem sokba vették e javakat és senki sem hí- 
zelkedett nekünk azért, hogy őket örökölje tőlünk : mindig csak oda- 
vetették szemüket, a hol a legtöbb pénz volt. 

Diogenes. Természetesen ! Mert hova is tették volna, a mit tőlünk 
kaphattak volna, holott a bujaságtól és kéjelgésektől olyanok voltak, 
mint ócska, lyukacsos zsákok. Ha beléjük öntött volna valaki bölcsesé- 
get, szabad gondolkodást vagy igazságot, mindjárt kiesett vagy kicsur- 
gott volna belőlük minden, mert nincs fenekük, a mivel megtarthatták 
volna, mint a szegény Danaidák, úgy jártunk volna velük, ezek is lyukas 
hordóba töltenek vizet. Ellenben az aranyat fogukkal és karmaikkal s 
minden lehető módon a markukban tartják. 

Erates. Viszont aztán mi itt is megmaradunk javaink birtokában ; 
ellenben ők csak egy obolost hoznak magukkal minden vagyonukból s 
az is a révészé. 

3. Sándor és Diogenes. 

Diogenes. Hogyan Sándor, hát neked is meg kellé halnod, mint 
bárki másnak ? 

Sándor. A mint látod, Diogenes. De hát mi különös van azon, ha 
egy halandó meghal ? 

Diogenes. Tehát Ammon csak bolonddá tartott bennünket, mikor 
kijelenté, hogy az ő fia vagy, s te egyszerűen csak a Fülöp sarjadéka 
vagy? 

Sándor. Kétségtelenül ; ha Ammon volna az atyám, aligha jutot- 
tam volna ide. 

Diogenes. Pedig e mesebeszéd elhitetésére még azt is kieszelték, 
hogy anyádnak, Olympiasnak titkon viszonya volt egy sárkánynyal, s 
te e viszony magzatja vagy, Fülöp pedig tévedt, mikor atyádnak tar- 
totta magát. 

Sándor. Én is hallottam e mende -mondát, épp úgy mint te ; de 
most látom, hogy az anyám meg a papok beszédeiből egy szó sem 
volt igaz. 

Diogenes. De azért hazugságaik neked nagyon jó hasznot hoztak 
vállalataidban ; sokan csak azért hódoltak meg neked, mivel istennek 
tartottak. De mondd csak, kire hagytad azt a rengeteg birodalmat, mely 
annyi fáradságodba került ? 

Sándor. Magam sem tudom, édesem, nem intézkedtem felőle, csak 
éppen annyit, hogy utolsó vonaglásaim közt Perdikkasnak adtam a pe- 
csétgyűrűmet. — .Mit nevetsz, Diogenes? 

Diogenes. Hogyne nevetnék ? mikor így rád nézek, eszembe jut 
mind az a sok komisszág, a mit görögjeink a te kedvedért elkövettek. 
Trónralépted óta hízelegtek, a barbárok ellen megtettek fővezérüknek, 
sőt némelyek a tizenkét főisten közé emeltek, az állítólagos sárkány- 
ivadéknak templomokat építettek, áldozatokat mutattak be. De, kegyes 
engedelmeddel, hol temettek el a makedónok ? 

Sándor. Harmadnapja fekszem már Babylonban közszemlére ki- 
téve a ravatalon. De testőrkapitányom, Ptolemaios igéri, hogy mihelyt 
a mostani zavarok időt engednek néki, át fog vitetni Egyiptomba és ott 
temettet el, hogy helyem legyen Egyiptom istenei közt. 

Diogenes. 8 még csak ne is nevessek, mikor látom, hogy még az 
íilvilágban is oly balga vagy és Anubis vagy Osiris szeretnél lenni? Soha 
se áltasd magad ily hiú reményekkel, isteni féríiú ! A ki egyszer átjutott 
a mi tavunkon,-*^ s a Tartaros belső torkolatába jutott, az onnan megint 
ki nem jut : Aiakos nagyon is vigyáz és a Kerberosszal sem jó tréfálni. 
De mondd csak, nem érzed furcsán magadat, mikor körülnézel és ime 
testőreid és helytartóid, kincseid és meghódolt népeid, a nagy Babylon 
és Baktra mind eltűntének, s a büszke diadalszekér, melyen üstökös- 
ként ragyogtál és csodálat tárgya voltál, fejedről a királyi korona, bő re- 
dőzetű biborköpenyed, szóval a fény, a dicsőség, a pompa, melyet el 
kellé hagynod. Ugye fáj nagyon? Mit sírsz, balga emberi Hát nem ta- 
nított meg rá bölcs vezetőd, Aristoteles, mily megbízhatatlanok a sze- 
rencsének mind ez ajándékai ? 

Sándor. éppen ez a bölcs — a hogyan te nevezed — ^ ez volt a 

^ Lacus Stygis. 

leggonoszabb hizelgő mind között. Majd én megmondom, mi volt Aris- 
to teles. Mert én tudom legjobban, mennyit csalt ki tőlem ,'>' milyen leve- 
leket írt nekem, hogy visszaélt dicsőség- és tudásvágyammal, mindig 
szám ize szerint beszélt s majd szépségemért (mintha ez is a valódi javak 
egyike volna), majd tetteimért s gazdagságomért magasztalt : mert a 
gazdagságot is valódi jónak nevezte csak azért, hogy ne kelljen szégyen- 
keznie a sok pénz miatt, melyet tőlem kapott. Barátom, ez a fickó szem- 
fényvesztő volt, a ki jól tudta a szerepét játszani, de nem ám bölcs. Az 
egész hasznom bölcseségéből annyi, hogy búsulok elvesztett javaimon, 
mert arra oktatott, hogy ezeket tartsam a legtöbbre. 

Diogenes. Tudod mit ; mivel itt nem nő helleborus, ajánlok egy 
más orvosságot bánatodra. Menj el a Léthéhez s igyál belőle néhány jó 
kortyot. Ez majd érzéketlenné tesz az aristotelesi javak iránt. De nézd 
csak : nem Khtos és Kallisthenes és egy egész csorda ront itt neked oly 
éktelen dühvel, mintha mindenért boszút akarnának állani, a mit raj- 
tuk elkövettél, s darabokra szeretnének szaggatni ? Jobb lesz emerre, a 
Léthé felé indulnod, aztán igyál, míg elmúhk hóbortos bánatod. 

c) A halász vagy a sírjukból kikelt iilozo tusok. (j\Xievq.) 

Személyek : 

Sokrates, Pythagoras. Platón, Empedokles, Aristippos, Chrysippos, Lu- 
cianus (Parrhesiades név alatt), az Igazság, az Erény, a Syllogismus,. 
stojkusok, pythagoreusok, peripatetikusok, epikureusok, akadémikusok, a 
Meggyőzés, Pallas papnője. Színhely a Keramikus, azután az athéni 

fellegvár. 

Sokrates. Dobjátok, kövezzétek meg az átkozott fickót. Vegyetek 
hantokat, törött edényeket segítségül, üssétek botjaitokkal a gazembert ! 
Ne engedjétek elmenekedni ! Miért késel. Platón ? Mozogj már, Chry- 
sippos ! Zárt sorokban vonuljunk föl mind. Bot botot érjen zárt sorban a 
tarisznya tarisznyát *'>^, mert hisz mindnyájunknak közös ellensége és 
nincs közöttünk senki sem, a kit meg ne bántott volna. És te, Diogenes, 
ha valaha szolgálatot tett néked Herakles- buzogányod, hát most tegye 
megi Nincs bocsánat. Végre egyszer a megérdemelt jutalomban kell 
részesítenünk gonosz nyelvét. Mi az ? mit jelent ez, Aristippos és Epi- 
kuros ? Már kiforrt haragotok ? Ez nem szép tőletek. Mutassátok, hogy 
bölcsek vagytok és segítsetek nekünk, hogy a régi gyalázatot meg- 
bosszulj uk."*^*^ Gyorsan Aristippos! Derék, elfogtuk a vadállatot I Végre 

* Valódi lucianusi gondolat. 
** Paródiája az Ilias II. 363-nak. 
*'^'^ Az Ilias egy gyakran visszatérő sorának paródiája. 

meg vagy hát gyalázatos £ckó ! Majd mindjárt meg fogod érezni, kik azok 
az emberek, a kiket megrógalmaztál I Hát mit tegyünk vele ? Oly halál- 
nemet kell részére kigondolnunk, mely mindnyájunknak elégtételt szol- 
gáltat, mert mindnyájunk kezétől kétszer megérdemelte a halált. 

Aristíppos. Az én véleményem az, hogy jól el kell verni és azután 
keresztre feszíteni. 

Chrysippos. Először szúrják ki a szemét ! 

Pythagoras. Először vágják ki a nyelvét, a melylyel annyit vétke- 
zett ! Mi a véleményed Empedokles ? 

Empedokles. Én beledobnám az Aetna kráterébe, majd ott elmenne 
a kedve olyan férfiakat gyalázni, a kik magasan fölötte állanak. 

Platón. Talán a legjobb az volna, hogyha második Pentheus vagy 
Orpheus módjára széjj elszaggatnék, vagy a sziklákról letaszítanék, mert 
akkor legalább mindegyik egy-egy darabjával menne haza. 

Lucianus. Nekem ez kellemetlen volna. Zeus Hikesiosra kérlek, 
kíméljetek meg ! 

Sokra tes. Halálod el van határozva, most az egyszer el nem mene- 
külsz ! Tudni fogod, a mit Homeros mond : Emberek, arszlánok közt 
nincsen semmi barátság.-^' 

Lucianus. Ha ti Homerost idézitek a magatok javára, akkor enged- 
jétek, hogy én meg ugyancsak őt kérjem meg a magam mentségére. 
Hihetőleg végre is iránta való tiszteletből nem fogjátok rapszódiámat 
megvetni : 

Hagyjatok ártatlant élnem s váltságul ezüstöm 

És aranyom legyen a tietek, mert bölcsnek is az kell.** 

Platón. Hacsak Homerosra van szükség, nem jutunk zavarba, ha 
belőle ellened kell fegyvert kovácsolnunk. Hallgassatok csak meg : 

Csak ne reméld, te gonosz, hogy a pénz majd elvakít engem, 
És ez fogja kimenteni éltedet a kezeimből. 

Lucianus. Oh jaj I Homeros, az én legnagyobb reménységem cser- 
ben hagy ! Akkor Euripideshez kell menekülnöm. Talán az megment. 

Ki élteért könyörg, ne öljétek meg öt. 
Hiszen Themis maga védelmébe veszi.*** 

Platón. Ugyan hát, ez nincs szintén Euripidesből ? 

Ki jogtalan vala, az joggal szenved is. 
Lucianus. 

Hát puszta szóért így veszítsem életem ? 

* nias XXn. 262. 

** Homerosi sorok töredékei némi változtatással. 
*** Euripides Bacchansnök 385 — 6. 

Platón. 

A féktelen nyelvnek, 
Orcátlan gőgnek a vége 
A pusztulás. 

Lucianus. Nos hát, ha elhatároztátok halálom és nincs rá mód, 
hogy megmeneküljek, hát legalább hadd tudjam meg, kik vagytok, 
micsoda megbocsáthatlan jogtalanságot szenvedtetek tőlem, hogy oly 
kérlelhetetlenül feldühödtetek rám és életre -halálra fogva tartotok. 

Platón. Hogyan, te még kérdezed, mi rosszat követtél el ellenünk ? 
Kérdezd csak meg tenmagad és a te nagyon is ismert tisztes irataidat, a 
melyekben nemcsak bennünket, hanem még a Filozófiát is meggyaláztad 
és gáncsoltad, sőt voltál oly vakmerő, hogy bölcs — és a mi bűnödet még 
irtózatosabbá teszi — szabad embereket eladtál nyilvános kikiáltás 
útján.-^' Ez csak joggal háborított fel bennünket, oly annyira, hogy mind- 
nyájan, ez a Chrysippos és Epikuros és én. Platón ós Aristoteles és ez a 
hallgatag Pythagoras és Diogenes mind a többiekkel együtt, a kiket ira- 
taidban kigúnyoltál, HadestŐl rövid időre szabadságot kértünk, hogy fel- 
jöjjünk és rajtad bosszút álljunk. 

Lucianus. Oh, szabadon lélegzem ! Hisz ti bizonyára életben fogtok 
engem hagyni, mihelyt jobban megismeritek rólatok való véleményemet. 
Hát csak dobjátok el köveiteket, vagy tartsátok meg, hogy azok ellen 
éljetek vele, a kik azt megérdemlik. 

Platón. Bohóckodás ! Meg fogsz halni még ma és máris ! 

Lucianus. Hát így akartok ti tiszteletreméltó uraságok elbánni 
azzal, a kinek mindenekelőtt kiváló joga volna a ti tiszteletetekre, a ki 
hozzátok tartozó és barátotok, a ki veletek egyenlően gondolkodik és 
ha ez nem hangzanék túlságosan büszkén, azzal dicsekednék, hogy a 
legnagyobb érdemeket szerezte irántatok ? Am lássátok, mit tesztek, 
hogyha így bántok el egy férfiúval, a ki annyit dolgozott értetek. Nem 
vonjátok magatokra a hálátlanság és meggondolatlan, hirtelen harag 
vádját ? Vagy mi egyéb rosszat tehetnek a mai filozófusok ? ^-^ 

Platón. Micsoda szemtelenség ! Talán még hálával adózzunk a te 
gonosz, nyelvű megjegyzéseidórt. Te tehát, a mint látszik azt hiszed, 
hogy igazán rabszolgákkal beszélsz, a kikkel el lehet hitetni, a mit akarsz, 
ha egyszer rossz cselekedeteidet, a melyeket még részegségeddel sem 
mentegethetsz, jó tetteknek mered számítani. 

Lucianus. De hát hol és mikor bántam én rosszul veletek ? Én, a 

* E helyen s később még többször is történik hivatkozás Lucianus- 
nak egy szabadszájú, de ugyancsak szellemes szatírájára : A filozófus 
szekták eladására. Blwv TtQaaiq, 

^* A kik pedig az utolsó emberek a világon s méltatlanok hozzátok. 



Digitized by VjOOQIC 



Í60 FÜGGELÉK. 

ki egész életemben a bölcselkedés csodálója voltam, én a ki a fellegekbe 
emeltelek benneteket és hátrahagyott irataitokban találtam fel legkelle- 
mesebb mulatságomat. Ki egyébtől tanultam, mint tőletek azt, a mit 
irok ? Nem a ti virágaitok-e, a melyekből a méhhez hasonlóan a nedve- 
ket szivom, hogy átadjam kortársaimnak ; ama tetszés mellett pedig, a 
melyben engem részesítenek ők mindnyájan, rólatok semmikép sem 
feledkezhetnek meg. Megismernek minden egyes virágot és tudják jól, 
hol, kitől, mily módon gyűjtöttem. És ha dicsérik szorgalmamat és Ízlé- 
semet, a melyet a válogatásnál és a koszorúba fűzésnél tanúsítok, hisz 
akkor alapjában véve csak nektek szól ez a tetszés, a kik oly változatos 
szinű virágokat neveltetek azok részére, a kiknek van képességük e 
virágokat kiválogatni, csokorba és koszorúba kötni, úgy hogy egyik se 
üssön el a másiktól visszataszító módon. Már most, a ki annyi jót élve- 
zett tőletek, képes volna-e rosszat beszélni jótevőiről, a kiknek minden 
dicsőségét köszönheti? Már akkor olyannak kellene lennem, mint 
Thamyris vagy Eurytos, hogy mint amaz a múzsákkal, kik énekre taní- 
tották, versenyt énekeljen, vagy mint emez Apollót, a lövés mesterét, 
íj és nyíl párbajra szólítaná. 

Platón. Csak ne gondold, derék úr, hogy e színpadi fogással elvakí- 
tod a szemünket. A mit itt elmondtál, azt a tények megcáfolták és e 
tények eljárásodat csak annál gyűlöletesebb színben tüntetik fel, mivel- 
hogy a jogtalanságot, melyet rajtunk elkövettél, még hálátlanságod 
tetézi, a mennyiben nyilakat szórtál reánk, a melyeket saját vallomásod 
szerint tőlünk kaptál és egyedüli céloddá tetted azt, hogy mindnyájun- 
kat megrágalmazz. Ez hát a hála, a melylyel mindnyájunknak adózol 
azért, hogy feltártuk előtted virágos kertjeinket, hogy nem tiltottuk 
meg, hogy letépjed mindazt, a mit akartál és hogy tele kézzel távozzál 
tőlünk. Már ez az egyedüli tény elég bizonyíték arra, hogy megérdem- 
led a halált. 

Lucianus. Látjátok, hogy csakis haragotok szavára hallgattok és 
füleiteket elzárjátok minden jog és igazság elől. Nem is képzelhettem 
volna, hogy ily nemtelen szenvedély hozzáférkezhetik egy Platónhoz, 
egy Chrysipposhoz, egy Aristot éleshez és bárkihez is közületek. Ha 
valaki e világon, én bizonyára képtelennek tartanálak benneteket ily- 
nemíi gyöngeségre. De hát igazán, csodálatraméltó uraim I Minden vizs- 
gálat, minden itélet és jog nélkül el akarjátok venni a fejemet? Pedig 
úgy gondoltam, a ti köztársaságotokban is az a szokás, hogy nem az erő- 
szak és túlerő dönt, hanem a peres ügyeket jog szerint intézik el, és így 
mindkét félnek módjában van okait és kifogásait felsorolni.Válaszszunk 
tehát birót és adjátok elő mind összesen panaszaitokat ellenem, vagy 
pedig adja elő egy közületek, a kit ti magatok neveztek meg. Én azután 
felelni fogok vádaskodástokra. Ha majd kiderül, hogy bármiben vétkez- 

tem és ezt a biró is ellenem el fogja ismerni, akkor kétségtelenül meg 
fogom megérdemlett jutalmamat kapni, ti pedig megmenekültök azon 
szemrehányástól, hogy erőszakosan jártatok el velem. Ha azonban tisz- 
tán és bűn nélkül kerülök ki a kiállott vizsgálatból, akkor a biróság fel 
fog menteni, ti pedig haragotokat fordítsátok az ellen, a ki benneteket 
megcsalt és ellenem felingerelt. 

Platón. Ez annyit jelentene, a hogy szokás mondani, hogy egy ló- 
nak kinyitják a kaput, hogy kirohanhasson a nyilt mezőre, hogy így 
annál könnyebben meg lehessen fogni. Hisz te csak azért teszed ezt a 
javaslatot, mert biztos vagy benne, hogy a bírákat a magad részére nye- 
red meg és így büntetlenül fogsz menekedni. Mert hisz mindenki annak 
ismer téged, a mi vagy, szavakkal játszó szemfényvesztőnek, a ki rá 
tudja venni az embereket, hogy a feketét fehérnek nézzék. Valószínűleg 
abban bizakodói, hogy a birót, a kit te fogsz ajánlani, ajándékaiddal 
megvesztegeted. Ez olyfajta jogtalanság, a melyet emberek nem is szok- 
tak valami sokba venni. 

Lucianus. E részben légy egész nyugodt ; én magam is megvetem 
a gyanús vagy részrehajló birót és hogy meggyőzzelek benneteket, hogy 
nincs szándékomban birámat megvesztegetéssel megnyerni, tehát le- 
gyen a Filozófia itélőbirám. 

Platón. S ki legyen a panaszos, hogyha mi is ott ülünk a bíró- 
ságban ? 

Lucianus. Am legyetek ti vádlóim és biráim egy személyben. Nincs 
mitől tartanom. Annyira bizom ügyem igazságában és annyira biztos 
vagyok abban, hogy bővében leszek a felmentő okoknak. 

Platón. Mit tegyünk, Phytagoras és Bokrates ? Nem látok okot arra, 
hogy megtagadjuk tőle a bírói vizsgálatot, a melyet úgy sürget. 

Sokrates. Tehát üljünk törvényt, állítsuk élünkre a Filozófiát és 
hallgassuk meg, mit tud felhozni védelmére. Mert tényleg, elítélni vala- 
kit a nélkül, hogy meghallgattuk volna, ez csak közrendű emberekhez 
való, a kik átadják magukat szenvedélyeiknek és azt hiszik, hogy ököl- 
joggal mindent el lehet intézni, nem pedig magunkfajta embereknek. 
Hisz rágalmazóinknak nyert ügyük volna, hogyha megköveztük volna 
ezt a férfiút, a nélkül, hogy megfelelhetett volna bűneiért. Ez különben 
sem egyeznék meg ismert igazságszere tétünkkel. És mit felelhetnék 
Anytosnak és Meletosnak, vádlóimnak és akkori biráímnak, hogyha 
ennyire nyilvánvalóan jogtalan eljárást vetnének szememre. 

Platón. Nagyon igazad van Sokrates ! Menjünk tehát, keressük fel 
a Filozófiát és az ő döntésének minden ellenmondás nélkül alávetjük 
magunkat. 

Lucianus. Kitűnően van, bölcs uraim ! Ez már jobban hangzik és 
inkább meg is felel a törvényeknek. Hanem a mint mondtam, ne vessé- 

tek még el köveiteket, még szükségetek lehet rájuk. Hanem a Filozófiát 
vájjon hol fogjuk mi feltalálni ? Én a magam részéről sohasem voltam 
képes ráakadni lakására, noha vágyódván a vele való érintkezésre, min- 
den lehető fáradságot ráfordítottam, hogy megtaláljam. Soká bolyong- 
tam e szándékommal, míg végre néhány tisztes férfiura akadtam, meg- 
lehetősen durva köpönyeggel, hosszú szakállal és ezek bizonyították, 
hogy épen egyenesen tőle jönnek. Természetes, hogy akkor ők igazít- 
hattak legjobban útba. Kérdezősködtem tehát és csakhamar kiderült, 
hogy még kevesebbet tudtak a dologról, mint magam. Vagy semmi vá- 
laszt ^em adtak, hogy le ne leplezzék önmagukat, vagy egyik ajtótól a 
másikhoz utasítottak, a nélkül, hogy a helyeset eltalálták volna. Én tehát 
mind e mai napig azt a bizonyos házat, a hol a Filozófia lakik, meg 
nem találtam. Megesett ugyan velem, hogy vagy saját képzetemtől, vagy 
másoktól félrevezetve egy ajtó elé kerültem, a hol csaknem biztosan 
reméltem, hogy ráakadtam, mert a ki-bejárók tömegéből és a látogatók 
sötét, mély értelmű és méltóságos külsejéből erre következtettem. Én is 
betolakodtam velük együtt és ott találtam egy kis személyt, a ki hiába 
fáradozott azon, hogy egyszerű és mesterkéletlen alakban tűnjék fel, 
mert minden volt, csak egyszerű és mesterkéletlen nem. Csakhamar fel- 
ismertem fejdíszének látszólagos hiányában a kitanult mesterkedés 
bizonyos céltudatosságát, sőt még ruházatának redőiben is szándé- 
kosságot fedeztem föl. Egészen szembeszökő volt, hogy nagy gondot 
fordított öltözetére, hogy elrejtse öltözete mesterkélt voltát és hogy 
csakis azért választotta ezt a házi ruhát, mert ez bájait tetszetősebb 
színben tüntette föl. Azt is könnyű volt észrevennem, hogy e személyen 
a fehér és piros szín nem volt természetes. Maga, beszédmódja pedig és 
egész viselkedése elárulta, hogy közönséges ringyó. Lehetett látni, 
milyen tetszelgéssel fogadta szeretőinek bókjait, a melyek szépségének 
szólottak, milyen szives hajlandósággal nyújtotta kezét az ajándékok 
felé, a melyeket neki felajánlottak és hogyan igyekezett mindig a leg- 
gazdagabb közelébe érni, ellenben szegény imádóit még csak egy pillan- 
tásra sem méltatta. Mikor ruhája véletlenül félrecsúszott, láttam, hogy 
arany lánca volt olyan vastag, mint egy angolna. Mindennek láttára 
siettem az ajtóhoz és őszintén sajnáltam azokat a szegény halandókat, 
a kik egy ily ringyótól nem ugyan orruknál, hanem szakálluknál fogva 
hagyták vezetni magukat és Ixion módjára egy felhőre pazarolták szerel- 
müket, mialatt azt hitték, hogy Hérát ölelik. 

Platón. Már ebben igazad van, a Filozófia ajtaja nem mindenki előtt 
ismeretes és nincs mindenki előtt tárva. De hát nem kell őt épen a laká- 
sán fölkeresnünk. Várjuk meg itt a Keramikosban, nemsokára vissza 
fog jönni az Akadémiából, hogy szokása szerint a tarka oszlopcsarnok- 
ban sétáljon. Hisz már itt is jön. Látod, mily nemes, egyszerű a ru- 

hája, mily barátságos a pillantása és mily nyugodtan jár csendes szem- 
lélődései közepette. 

Lucianus. Látok én több ilyent is alakra, járásra, ruhára, egymás- 
hoz teljesen hasonlókat. Pedig csak egy lehet közülök az igazi Filozófia. 

Platón. Igazad van. De majd megismerjük, csak nyissa ki a száját. 

Filozófia. Mit látok. Platón, Chrysippos, Aristoteles s tanaim többi 
főemberei a felvilágon I Mi hivott benneteket vissza az életbe ? Talán va- 
lami jogtalanság történt veletek a felvilágban, hogy mindnyájatok arcán 
ül a harag ? Ki az a fogoly, a kit magatokkal hoztatok ? Talán egy fürdő- 
ben lopott, gyilkolt, vagy templomot rabolt ki ? 

Platón. Sokkal gonoszabbat követett el, mintha a világ minden 
templomait kirabolta volna. Te ellened merészelt vétkezni, oh szentség. 
Elég merész volt, hogy Téged vádoljon és mindnyájunkat és mindazt, a 
mit Tőled kaptunk és az utókorra hagytunk. 

Filozófia. Hogyan, hát titeket úgy fellázít az, ha valaki nevete- 
ket ajkaira veszi? Hiszen tudjátok, hogyan mulattak rajtam a bach- 
chanáliák vígjátékaiban, a nélkül, hogy én azért a vígjátékírót kevésbbé 
tartanám barátomnak, vagy hogy csak egyszer is eszembe jutott volna, 
hogy ezért szemrehányást tegyek neki, annál kevésbbé, hogy e miatt pa- 
naszt emeljek ellene. Sőt ellenkezőleg, szívesen megengedem neki, hogy 
módjával, idő és hely szerint, tréfát űzzön belőlem. Hiszen a gúny sem- 
mit sem tehet rosszabbá, mint a minŐ magában, ellenben az igazán szép 
és igazán jó csak annál jobban világít keresztül rajta és annál inkább 
szembetíinik, mint a hogy az arany ragyogóbbá lesz a kalapács ütése 
alatt. Egyáltalán nem birom felfogni, hogyan lehettek olyan indulatosak 
és ingerlékenyek, miért kínozzátok azt a szegény embert ? 

Platón. Ez az egy nap szabadságunk van, hogy feljöjjünk és meg- 
adjuk neki megérdemelt jutalmát, mert hire terjedt el nálunk, hogy 
mily méltatlanul beszélt rólunk idefent a felvilágon. 

Filozófia. Tehát a nélkül, hogy védelmét meghallgatnátok, halálra 
akartátok őt Ítélni, holott látnivaló, hogy van mit mondania. 

Platón. Ez nem szándékunk, hanem rád bizzuk az egész ügyet, a 
te Ítéleted döntse el a pert. 

Filozófia (Lucián ushoz). És mit szólsz te ehhez? 

Lucianus. Ugyanezt, úrnőm ; egyedül Te találhatod meg az igazsá- 
got és ime mégis csak legnagyobb fáradságom árán birtam odajutni, 
hogy a pör eldöntését rád bizzák. 

Platón. Micsoda gazember ! Hát most már a te úrnőd ; és még csak 
röviddel ezelőtt is semmi sem volt megvetendőbb, ha rád hallgatott az 
ember, mint a filozófia, mert minden gondolkozás nélkül el akartál adni 
nyilt piacon darabonkint egy-egy filozófust négy garasért. 

Filozófia. A végén még kiderül, hogy ez az ember nem a Filozófiá- 
it* 

ról, hanem a filozófusokról mondott rosszat, a kik gonosz csinyjeik taka- 
rójául használják nevemet. 

Lucianus. Arról magad is csakhamar meg fogsz győzó'dni, csak légy 
kegyes védekezésemet meghallgatni. Tehát menjünk föl mindjárt az 
Areiopagosba, vagy ha jobban tetszik a Fellegvárba, a honnan mint egy 
csillagvizsgáló toronyból az egész várat beláthatjuk. 

Filozófia. Ez alatt majd Ti barátaim a tarka oszlopcsarnokban sé- 
táljatok. Mihelyt a per el van intézve, le fogok ismét jönni hozzátok. 

Lucianus (Filozófiához). Eik ezek a hölgyek, ha szabad kérdeznem ? 
Külsejük csak kedvező Ítéletet kelthet irántuk. 

Filozófia. Ez a férfias alakú itt az Erény, a ki mellette áll, az az 
Igazság, a ki előtte jár, az a Tudomány, és az az igénytelen külsejű é& 
színtelen az Igazság. 

Lucianus. Ez az utolsó hol van, ezt nem látom. 

Filozófia. Hogyan, te nem látod e csupasz és kendőzetlen alakot,, 
a mely, minthogyha mindig elmenekednék és az ember szempillantása 
alól kivonná magát ? 

Lucianus. Most úgy tetszik, mintha észrevenném, de hát miért nem 
hozod e hölgyeket magaddal, hogy a gyülekezés annál fényesebb és 
tekintélyesebb legyen ? Különösen az Igazságra lesz szükség, mert hisz: 
őt akarom ügyvédemmé tenni. 

Filozófia. Hát jöjjetek barátaim. Talán nem lesz ellenetekre,: 
egyetlen egy peres ügyben segítségemre lenni, mert az az ügy oly közel- 
ről érdekel. 

Igazság. Nekem nincs szükségem rá, hogy hallgatótok legyek, én 
úgyis tudom, miben áll e dolog. 

Lucianus. De én, oh Igazság, határozottan súlyt vetek rá, hogy^ 
jelen légy, és hogy feljegyezz minden körülményt, a melynek itt fontos- 
sága van. 

Igazság. Hátha éppen így van, akkor majd még egy-két szolgámat 
is magammal hivom, a kik nekem különös hódolattal adóznak. 

Filozófia. A mennyit csak akarsz ! 

Igazság. Tehát kövessetek, te Szabadság és te Farrhesia, hogy^ 
támogassátok ezt a félénk embert, a ki szeret bennünket és minden igaz. 
ok nélkül veszedelembe került. A Meggyőzés még emelőre itt ma- 
radhat. 

Lucianus. Jaj csak ő ne, hadd jöjjön ő is velünk, mert nekem nem 
közönséges állatokkal kell még megküzdenem, ellenfeleim szemtelen, 
dacos fajzat, kiket nehéz meggyőzni, mert mindig készen van náluk egy- 
két mentség, a Meggyőzésre tehát feltétlenül szükségünk van. 

Filozófia. Teljesen igaza van, és még jobban teszed, ha magaddal 
hozod a Bizonyítást is. 

Igazság. Hát akkor jöjjetek velem mindnyájan, mert hiszen úgy 
látszik, valamennyitekre szükség lesz a bíráskodásnál. 

Aristoteles (Filozófiához). Látod, hogy igyekszik ő az Igazságot 
saját részére a mi hátrányunkra megnyerni ? 

Filozófia. Hogyan, csak nem féltek attól, hogy az Igazság az ő 
kedvéért hazudni fog ? 

Platón. Attól épen nem, hanem nagyon agyafúrt kölyök ez, és úgy 
lehet, hogy magát az Igazságot is tévesztett útra vezetheti. 

Filozófia. Csak ne aggódjatok, semmi sem történhetik a jog elle- 
nére, mert hiszen az Igazság saját személyében lesz jelen. Menjünk 
tehát, vádlott mi a neved ? 

Lucianus. Parrhesiades, az igazság fia, és a szabadság ápolójának 
unokája. 

Filozófia. Hazád ? 

Lucianus. Syria, az Eufrates partján. De hát mi köze ennek e do- 
loghoz ? Hiszen ellenfeleim között is vannak olyanok, a kik barbár ere- 
detűek, mint én. Elég, hogy nevelésem és erkölcsöm nem Solaeből, 
€yprusból, Babylonból vagy Stagiából eredt. Úgy gondoltam, hogy a 
te szemedben az idegen kiejtés nem sokat árthat, csak a gondolkozás 
módja legyen igaz és helyes. 

Filozófia. Jól beszélsz, hisz nem is evégből kérdeztem. Mi a fog- 
lalkozásod, mert az mégis csak oly körülmény, a melyet tudnom kell. 

Lucianus. Határozott ellensége vagyok minden hamis elbizakodott- 
ságnak, minden vásári nyegleségnek, minden hazugságnak és személyes 
tolakodásnak. Szívem mélyéből gyűlölöm mindezt és mindazokat, a kik 
AZ emberek e gyalázatos osztályához tartoznak, pedig ezek, a mint te is 
tudod, ugyancsak szép számmal vannak. 

Filozófia. Heraklesre, akkor ugyancsak csúnya mesterséged van. 

Lucianus. Bizony, ez igaz. Láthatod, hány embert tettem ellen- 
ségemmé vele, és miattuk minő veszedelembe jutottam. Mindamellett 
azonban az ellenkező foglalkozást is űzöm, a mely a szrrctrlhnt áll, és 
pedig hasonló buzgalommal. Mert szeretem az igazságot, a szépséget, a 
hamisítatlan természetet, szóval mindazt, a mi megérdemli szeretetün- 
ket. Csakhogy fájdalom, ilyesmi oly ritkán van, hogy a szeretethez való 
tehetségemet csak nagyon ritkán érvényesíthetem. Míg ellenben olyan, 
a ki a gyűlöletre indít, egy ellenében ötvenezer is akad, úgy hogy iga- 
zán attól kell tartanom, hogy a szeretetet elfelejtem és a gyűlöletben 
gyakorlottabb leszek, mintsem magamnak is kedves volna. 

Filozófia. Csak azt ne tedd. Mert hisz úgy mondják, szeretet és 
gyűlölet egy forrásból fakad. Nem jól teszed tehát, ha két mesterséget 
csinálsz belőlük, holott lényegében egyek. 

Lucianus. Ezt neked kell legjobban tudnod oh Filozófia ! Az én 

dolgom az, hogy a gonoszokat gyűlöljem, a jókat szeressem és dicsér- 
jem és én e mellett meg is maradok. 

Filozófia. Oda értünk, a hova akartam. Itt Pallas Athene templo- 
mának oszlopcsarnokában lesz a legalkalmasabb hely eldöntésre váró 
ügyünkhöz. Papnő, tégy padokat ide, mialatt mi áhitatunkat elvégezzük 
az istennő előtt. 

Lucianus. Athénnek nemes védő istenasszonya, oh jöjj nekem is 
segítségemre elbizakodott elleneimmel szemben és emlékezz vissza rá, 
hányszor voltál fültanuja hamis esküvéseiknek. Te magad tudod legjob- 
ban, e város őrzŐ asszonya, hogy mit cselekesznek. Itt az idő, hogy ér- 
demük szerint bánj el velük. De ha látnád azt, hogy rajtam erőszakot 
tesznek, és a kelleténél egygyel több fekete követ kapok, akkor tedd 
hozzá a te fehér kövedet és ments meg engem.->^ 

Filozófia. Helyes I üljünk tehát birói széket és most készek va- 
gyunk meghallgatni vallomásodat. Ti panaszosok pedig, minthogy még- 
sem volna illő, hogy mindnyájan egyszerre beszéljetek, válaszszatok ki 
egyet közületek, a kinek ékesszólásában a leginkább biztok, hogy ő kép- 
viselje a vádat és bizonyítson ; azután pedig a te védekezésedet fogjuk 
meghallgatni, Parrhesiades. 

A feltámadottak. Ki lesz közzülünk a legalkalmasabb, hogy a pa> 
nászt előadja? 

Ghrysippos. E hivatal elvállalására senki sem lesz alkalmasabb 
nálad, Platón. Közcsodálatban részesülő nagyságod, szép és igazán atti- 
kai beszéded, előadásodnak ellenállhatatlan bája, finom elméd, szer- 
kesztésed gondja, különösen pedig az a művészet, melylyel bizonyítékai- 
dat hallgatóiddal megkedvelteted, mind e szellemi javak, a melyek oly 
nagy mértékben sajátságaid, téged tesznek elsŐ sorban alkalmassá arra, 
hogy mindnyájunk helyett szószólónk légy. Itt az alkalom, hogy mind 
e tehetségeidet érvényesítsed, a melyeket egykoron Polos, Prodikos és 
Hippias ellenében mutattál, mert egy még sokkal félelmetesebb ellen- 
séggel van dolgunk. Ne takarékoskodj tehát sem gúnyod szavával, sem 
ravasz, egymást sűríí sorban követő kérdéseiddel, a melyekkel megszok- 
tad ellenségeidet zavarni, sőt ha jónak találod, akkor ide idézheted a. 
hatalmas Zeust is szárnyas szekerén rettentő haragjában, ha esetleg ezt 
a fickót meg nem büntetnék. 

Fiaton. Már csak válaszszunk hevesebb szónokot ügyünknek, Dio- 
genest vagy Anthisthenest, vagy Kratest, vagy téged, Ghrysippos. Mert 
hisz itt nem a szép stilus, a finom compositio a fődolog, hanem az a 

* Főbenjáró pereknél fehér és fekete golyókkal szavaztak és a sza- 
vazatok egyenlősége esetén fictio iuris alapján föltették, hogy Pallas Athene 
fehérrel szavaz. 

művészet, a melylyel ellenfelünket a sarokba szorítjuk és mi maradunk 
a győztesek. Parrhesiades pedig hivatásszerű ügyvédö. 

Diogenes. Én leszek a vádlója. Azt hiszem, semmi szükség nincs a 
sok szóbeszédre, azon felül pedig velem sokkal gyűlöletesebben bánt, 
mint mindnyájatokkal itt. Hisz engem akart a minapában négy garas- 
ért eladni a vásáron.* 

Platón (Filozófiához). Tehát Diogenes lesz a szószólónk. (Dioge- 
neshez). Emlékezzél tehát vissza, nemes barátom, arra, hogy ebben a 
vitában nemcsak a saját, hanem mindnyájunk közös javáról van szó. 
Bármily különbözők is némely szempontból elveink, meggyőződésünk, 
e szempontokról egyáltalán ne bocsátkozzál vitába és ne vizsgáld, me- 
lyiknek van több vagy kevesebb igaza, hanem pusztán azt a gyalázatot 
ostorozd, a melyet ő a filozófiára magára halmozott, mert hisz erről 
minden iratában a lehető legrosszabbul nyilatkozott. Hagyd el most 
belső civódásainkat és harcolj pusztán azért, a mi mindnyájunkkal kö- 
zös. Szedd össze erődet, kedves Diogenes, mert most e percben válság 
előtt állunk és a szerint, a mint közös ügyünket védelmezed, vagy meg- 
tartjuk tekintélyünket e világban, vagy mindenki annak fog tekinteni 
bennünket, a minek ez az ember hirdet. 

Diogenes. Ne félj, rajtam nem fog múlni a dolog, én szólni fogok 
mindnyájunkért, és ha a Filozófia, ez a kegyes, szelid lelkű asszony- 
személy be is engedte magát hálózni fecsegéseitől és fel is akarta men- 
teni, az sem fog engem megtéveszteni. Majd megmutatom ennek a fickó- 
nak, hogy a bot nemcsak unalomból van nálam. 

Filozófia. Ez ellen előre is tiltakozom. Az ügyet értelmes okokkal, 
nem pedig botokkal fogjuk eldönteni. Ne késlekedj tehát tovább, a víz- 
óra lejárt és az egész biróság szeme rajtad csügg. 

Lucianus. Kórlek még, hogy a többi bölcselők is veled együtt itélő- 
széket üljenek és szavazzanak, Diogenes pedig egyedül legyen a vádló. 

Filozófia. És nem félsz attól, hogy mind ellened fognak szavazni ? 

Lucianus. Éppenséggel nem, sőt annál nagyobb többséggel fogok 
győzni. 

Filozófia. Látod, ez nagyon nemes tőled. (A filozófusokhoz). Ülje- 
tek le tehát, te pedig Diogenes, kezdd el beszédedet. 

Diogenes. Hogy mily emberek voltunk egész életünkben, azt senki 
sem tudja náladnál jobban óh Filozófia I és azt hiszem, felesleges 
volna, ha erről itt nyilatkoznám. Mert hogy magamról ne szóljak, ki ne 
tudná, mennyi jót tettek itt ez a jeles Pythagoras és Platón és Aristo- 

* Vevő : Többet nem adok érte négy garasnál. Hermes : Áll az alku. 
Örülünk, hogy megszabadultunk a szájas fickótól. A filozófus szekták el- 
adása. 

teles és Chrysippos és a többiek. Én tehát pusztán csak arra fogok szo- 
rítkozni, hogy megvilágítsam, mikópen bánt el velünk és minden érde- 
meinkkel ez a gyalázatos gaz fickó, ez a Parrhesiades. Ez az ember 
tudniillik, miután ügyvédi minőségében jó nevet szerzett, abba hagyta 
első foglalkozását, visszavonult a törvényszéktől, lemondott a hirnévről, 
melyet ott szerzett, hogy minden képzettségét és erejét a mi ellenünk 
való harcra fordítsa. Ez idő óta állandó céljai vagyunk rágalmainak. 
Egész nyiltan hirdeti rólunk, hogy szemfényvesztők és csalók vagyunk 
és minden módon azon fáradozik, hogy bennünket a tömeg szemében 
nevetségessé és megvetette tegyen, sőt annyira vetemedik, hogy minket 
és téged magadat is, oh Filozófia ! a nép szemében gyűlöletessé tett, 
a mennyiben a te dolgaidat gyerekjátéknak, szemétnek nevezi és a leg- 
komolyabb és legfontosabb elveket, melyekre bennünket tanítottál, bizarr 
előadásával valóságos bohózattá sülyeszti, a mely nézői részéről neki 
tetszést és tapsokat arat, nekünk azonban csak gúnyt és meggyalázást 
hoz, mert már ilyen a tömeg természete ; semmit sem hall az szíveseb- 
ben, mint a gúnyt és kipécézést, különösen, ha oly dolgokról van szó, a 
melyeket általában tiszteletreméltóknak szoktak tartani, épen úgy, mint 
a hogy régi időben már örömüket lelték abban, mikor Aristophanes és 
Eupolis Sokratesünket színpadra vitték és bizonyos Ízléstelen komédiák- 
ban köznevetség tárgyává tették. Igen ám, de azok a komédiaírók ezt 
csak egyetlen egy emberrel szemben engedték meg maguknak, azt is 
Dionysos ünnepén, a mikor az ilyféle bohózat meg van engedve, mert 
hiszen ezt az ily ünnep tartozékának tekintik, s maga Bacchus, a ki 
szeret kacagni, szintén örömét leli benne. De ennek mestersége az, hogy 
legnagyobb embereinket bepiszkolja, és valahányszor megint megírt egy 
vaskos könyvet, a legelőkelőbb személyeket hívja össze a városban és 
azután nagy készülődés után, hangos szóval kiront Platón, Pythagoras, 
Aristoteles, Chrysippos ellen és ellenem, szóval mindnyájunk ellen, a 
nélkül, hogy az ünnep jogosította volna fel rá, vagy hogy bármelyikünk 
is őt erre felizgatta volna. Mert az az egy dolog még némikép ment- 
hetné, hogyha bosszút akarna rajtunk állani, csakhogy így ám ő a tá- 
madó fél. A legutálatosabb azonban az, hogy mindamellett még elég 
vakmerő, hogy a te neved mögé rejtőzik, oh Filozófia, és hogy a Dia- 
lógust, a mi régi jó szolgánkat elhódítja tőlünk és most színészként 
ellenünk lépteti fel. De sŐt Menippost, egyik barátunkat is elcsábította, 
hogy komédiáiban több izben ellenünk használtassa ki magát, külön- 
ben is ő az egyedüli, a ki közös ügyünk árulójakónt e vád alkalmával 
tőlünk különvált és nem is akart itt megjelenni. Méltányos dolog tehát, 
^ögy e gonosz ember mind e gaztetteiért megkapja méltó jutalmát. 
Ugyan mit is hozhatna fel igazolására az, a ki annyi embert tett szem- 
tanújává annak, miképen tíz gúnyt a legtiszteletreméltóbb dolgokból. 

De ezeknek is csak javukra fog válni, ha látják, hogy ő is megkapja 
méltó büntetését, így azután majd a jövőben senki sem merészeli a 
filozófiát sértegetni. Mert ha mi e támadásokkal szemben tétlenek ma- 
Tadnnk és e durva sértéseket türelmesen elviseljük, akkor ezt részünkről 
nem önmérsékletnek, "hanem joggal férfiatlanságnak és birkához illő 
^gyügyüségnek fogják tekinteni. Vagy ki tartja eltürhetőnek azt, hogy 
legújabban így elbánt vehink, mikor rabszolgák módjára vásárra vitt 
bennünket, egy kikiáltóval el akart adatni, és a mint mondják, néme- 
lyeket még meglehetős magas áron, másokat azonban egy attikai mi- 
náért, engem pedig a gazember négy garasért adott el a jelenlevők nagy 
kacaja közepette. Ez az, a mi szívünk keserűségében a felvilágra szólí- 
tott és most kérünk, állj olyképen bosszút, a mint az e gyalázatos csele- 
kedetekhez méltó. 

A feltámadottak. Helyes, Diogenes ! Jól képviselted közös ügyün- 
ket, mindent megmondottál, a mit meg kellett mondanod. 

Filozofla. Csend a sok dicsérgetéssel. (A papnőhöz). Most önts 
a vizórába vizet a vádlott részére is, te pedig Parrhesiades, add elő 
védelmedet. Vized már is folyik, nincs sok vesztegetni való időd. 

Lucianus. Diogenes nem mondott el mindent ellenem, a mit mond- 
hatott volna, oh Filozófia ! és nem is értem, hogy a legtöbbet és a leg- 
fontosabbat miért hallgatta el. Én azonban oly kevéssé szándékozom 
bármit is letagadni, vagy mentegetődzni, hogy épen ellenkezőleg min- 
dent utána fogok pótolni, a mit vagy ellenfelem hallgatott el, vagy én 
még más alkalommal még el nem mondottam. Hát ebből fogod látni, 
kik azok az emberek, a kiket én a vásáron eladtam és a világ szemében 
üres fejíí dicsekvőknek és nyegléknek kiáltottam ki. Az egyik dolog, a 
mire nézve szíves figyelmeteket kérem, csak az, hogy mindenben az 
igazat mondom el, ha pedig egyébként válaszomban egynémely erős és 
becsületbe vágó kifejezés fordulna elő, akkor is igazságosabb dolog lesz, 
ha ezért nem engem vontok felelősségre, hanem azokat, a kik ily dolgo- 
kat elkövetnek. Mielőil azonban a födoíoqra térnék,^ indíttatva érzem 
magam, hogy saját történetemnek egy részét előadjam. Én nem sokáig 
foglalkoztam törvényszéki szónoklattal, mert csakhamar rájöttem, hogy 
csalás, hazudozás, számtalan vakmerőség, kiáltozás, árulkodás és egyéb 
rút dolog elválaszthatatlan e rút foglalkozástól. Tehát mint méltányos 
is volt, abbahagytam ezt, és a mi szépet és jót te Filozófia I tanítasz, 
attól vonzatva elhatároztam, hogy életem hátralévő részét a te védelmed 
alatt fogom eltölteni, mint az, a ki viharból és hullámok közül szélcsen- 
des öbölbe evezett be. Csak egy pillantásra volt szükségem, hogy téged 

'^ E mondat nincs benne az eredetiben, de az értelem kiegészítésére 
szükséges. 

és mind a te néhai kegyeltjeidet megcsodáljam, a kiket én a legjobb 
életmód törvényhozóinak tartottam, kik kezüket nyujtják mind a hasonló 
célra törekvőknek, szép és üdvös tanaikban részesítik okét, a mennyi- 
ben t. i. valaki elég becsületes önmagával szemben, hogy e tanítások 
határát át ne lépje és eléggé gondos, hogy soha ki ne sikamoljók, ha- 
nem szemeit szünetlenül a ti tanaitokra szögezve él a saját bensejében 
önmagába szállva. Hanem bizony ezt még a ti rendetekből valók is csak 
nagyon ritkán teszik. De a mikor láttam, hogy hányan csatlakoznak 
nem a Filozófia iránti igaz szeretetből, hanem csak tekintély szerzése 
végett az igazi filozófusokhoz, merőben külső, mindenkinek szembe- 
ötlő dolgokban, a melyeket a legrosszabb ember is minden fáradozás 
nélkül elsajátíthat, majmolják a legjobbakat, t. i. szakáll, járás, vise- 
let dolgában és hogy életükkel és viselkedésükkel e külsőségeket meg- 
hamisították, mindenben ellenkezőitek voltak és a magukra vállalt 
szerep méltóságát meggyalázták, akkor nem birtam elfojtani méltatlan- 
kodásomat és úgy tűnt fel nekem is, mintha egy színész, a ki személye 
szerint gyenge, asszonyos természetű, mégis Theseust, Achilleust vagy 
magát Heraklest akarná játszani, holott a hősnek sem külseje, sem 
hangja nincs rendelkezésére, sőt e nagy férfiak szerepét elcsúfítja oly 
asszonyi elpuhultsággal, a mely még Helénának és Polyxenának is sok 
volna. Herakles ellenben, hogyha látná, hogy egy ily nyomorult őt áb- 
rázolja, alig birná magát visszatartani, hogy őt és Herakles-álorcáját 
buzogánynyal le ne üsse. A mikor tehát láttam, mint űznek bolondot belő- 
letek ezek az emberek, tűrhetetlenné lett szememben, hogy ily majmok 
majomábrázatukat hősi álarc alá rejtsék és a kumai szamár históriáját 
akarják velünk eljátszatni, a mely miután valami módon egy oroszlán 
bőrébe bújt bele, elhitette magával, hogy igazi oroszlán és a szegény 
tudatlan kumaiakat bőgésével és ordítozásával iszonyúan megrémítette, 
míg végre egy valaki, a ki több oroszlánt és szamarat látott életében, 
jól elverte, kimutatta szamár voltát és visszakergette a malomba. 

A mi azonban óh Filozófia, mind e dologban a legtürhetetlenebb 
volt nekem, az a következő : hogy az emberek, hogyha egy ily álfilozo- 
fustól valami rosszat, tisztességtelent, vagy kicsapongást láttak, mind- 
járt a Filozófiára hárították a vádat és Chrysipposnak, Platónnak vagy 
Pythagorasnak vagy a hogy épen nevezik őket, tanításaira hivatkoztak, 
így azután a ti állítólagos híveitek helytelen viselkedéséből hátrányos 
következtetéseket vontak ti magatokra, a kik már rég meghaltatok, holott 
ez embereknek életét a tiétekkel kellett volna összevetniök, levonniok 
belőle a tanulságot, hogy mily kevéssé hasonlít életük a ti étekre. 

De hát természetes, ti nem voltatok többé, ellenben azt az embert, 
a ki oly gyalázatosan viselkedett, saját testi mivoltában látták maguk 
előtt, ennek folytán titeket, mivel meg nem jelenhettetek és nem véde- 

kezhettetek, elitéltek, mint az ő bűneiknek bűntársait. Hát én ezt tovább 
nem tűrhettem, lerántottam álarcukat és megmutattam, mily kevés a 
közösségük veletek — és hálából ezért ti most törvényszék elé hurcoltok 
engem. Ha tehát én egy avatatlantól hallottam, hogy az istennő miszté- 
riumait kifecsegte és ezért megbüntettem, hát akkor a ti véleményetek 
szerint istentelenséget követtem el ; de hisz ez nagyon jogtalan fölfogás 
volna. Ha egy szinész nyilvános színjátékban Pallas- Athénét, Poseidont 
vagy Zeust akarta előadni és nem játszotta úgy, a hogy az istenek mél- 
tósága megköveteli, olyankor azt megkorbácsolták, a nélkül, hogy az 
istenek ezt a legkevésbbé is rossz néven vették volna tőlük vagy meg- 
sértődtek volna azért, mert embereket, a kik az ő öltözékükben léptek 
fel, megkorbácsoltak. Sőt ellenkezőleg, meg vagyok győződve, hogy az 
isteneknek tetszett az, hogy az ilyen szinészt rossz játékáért megvesz- 
szőzték. Mert ha egy szolga vagy hírvivő rosszul játszotta szerepét, akkor 
csekély hiba történt, de Zeust vagy Heraklest méltatlanul előadni, ez: 
már nagyon is gyalázatos ahhoz, hogy az ember eltűrhesse. De különben 
sem lehet valami nagyobb képtelenséget elképzelni, mint hogy épen 
azok az emberek, a kik annyit fáradoznak azért, a mit ti tanítottatok^ 
egészen úgy élnek, mint hogyha csak azért tanulmányoznák irataito- 
kat, hogy az ellenkezőt cselekedjék. Mindaz, a mit ők a gazdagság és 
dicsőség megvetésére prédikálnak ós hogy semmi sem jó, a mi nem igaz- 
ságos és hogy szenvedély nélkül kell élni, hogy meg kell vetni a csillogd 
urakat, a kik oly sokat tartanak magukról ; hisz ez mind istenemre l 
helyes és csodálatraméltó ! De Ők mindezt elmondják pénzért, bámul- 
ják a gazdagokat, arany után szomjaznak, haragosabbak, mint a kia 
kutya, gyávábbak, mint a nyúl, szemtelenebbek és hízelgőbbek, mint a 
majom, bujábbak, mint a szamár, nagyobb tolvajok, mint a szarka, vesze- 
kedőbbek és nyakasabbak, mint a kotlós tyúk. Hát nem méltányos, hogy 
ezeket kigúnyoljuk, ha minden pillanatban összevesznek? Egyik a mási- 
kat igyekszik tolakodva megelőzni a gazdagok ajtajánál, minden nagy 
lakománál jelen akarnak lenni, és ha jelen vannak, a legarcátlanabb 
élŐsdiek módjára dőzsölnek, tiszteletlenül teletömik magukat, mindig 
attól tartván, hogy az egyik többet kap, mint a másik, bor mellett illet- 
len és unalmas módon bölcselkednek, de azért egyik serleget ürítik ki a 
másik után, holott meg sem bírják a bort. Természetes, hogy a tudat- 
lanok, a kik jelen vannak, nevetnek az ilyen viselkedésen és a Filo- 
zófia szemükben megvetendővé lesz, minthogy az emberek ily söpre-, 
dékét táplálja kebelén. A leggyalázatosabb ezekben az, hogy épen olyan, 
a ki azt hazudja, hogy nincsenek szükségletei és nagyban kiáltja, hogy 
csak a bölcs gazdag, egy pillanat múlva odamegy és kér valamit tőled 
és nagyban káromkodik, ha nem kap semmit. Ez épen olyan, mintha, 
valaki királyi díszben, fejékkel, koronával a fején, pálcával a kezében 

elmenne koldulni. Ha valamit akar tőletek, akkor hosszá beszédbe kezd, 
liogy az emberek minden java közös tulajdon, hogy a gazdagság a leg- 
közönségesebb dolog a világon, hogy aranynak és ezüstnek nincs több 
belső értéke, mint a tengerparton a kavicsnak. De ha egy Ínségbe jutott 
régi pajtásuk és barátjuk jön hozzájuk és szegénységében egy kis ala- 
mizsnát koldul tőlük, akkor úgy járnak, mintha szájukat se tudnák ki- 
nyitni, megzavarodnak, egyszerre elfelejtik filozófiájukat és minden 
előbbi állításukat visszavonják. A barátságról, az erényről, az erkölcsi 
szépről szóló szép szavak mind elnémulnak, tudja isten, hová lettek, 
mert hisz türelmes, puszta szók voltak, a melyekkel ők naponta úgy 
játszanak, mint a lapdával. Ezek a jó urak csak addig barátok, a míg a 
pénz nem kerül szóba, de csak mutassunk nekik egy drachmát, vége a 
békének, kész a veszekedés, a lázadás, a könyveknek nyomuk sincs, az 
erény elrepült, ügy tesznek egészen mint a kutyák, ha koncot dobnak 
közéjük. Egymást marják a legnagyobb dühvel és megugatják azt, a ki 
megkaparította a koncot és zsákmányával odábbáll. Mesélik, hogy egy 
egyiptomi királynak egyszer eszébe jutott, hogy majmokat tanít meg 
táncolni. A majmok könnyen elsajátítják az összes emberi cselekedete- 
ket és meg is tanulták oly jól, hogy nemsokára képesek voltak művésze- 
tükkel, bibor ruhában, képükön álarccal nyilvános helyen is mutat- 
kozni. A mint a nézők nagy gyönyörííségére legjavában táncoltak, a 
leghátsó sorban valakinek eszébe jutott, hogy egy marék diót vessen 
közzéjük, a mi épen nála volt. Egyszerre elfelejtették a táncot, tánco- 
sokból megint majmokká lettek, veszekedtek, marták egymást a dióért 
és egy pár pillanat alatt az álarcok össze voltak tépve, a ruhák foszlá- 
nyokban és á majomtánc, a mely oly nagy feltűnést keltett, a nézŐk 
óriási kacagása közben véget ért. Egy pár szóval előadva, ez a mi ál- 
filozofusaink története, és csakis ezek azok az emberek, a kikről én 
rosszat mondottam és a kiket ezentúl sem szünök meg ostorozni és a 
köznevetségnek kiszolgáltatni. Hogy azonban rólatok és a hozzátok ha- 
sonlókról, — mert hiszen mindamellett most is vannak némelyek, a kik 
az igazi Filozófia hívei és nem pártoltak el elveitől — , hogy én.tehát 
rólatok és ezekről valami illetlent és valótlant mondottam volna, ilyen 
fokára az őrületnek én nem fogok eljutni soha sem. De hát mit is mond- 
hattam volna rólatok ? mit találhattam volna én ehhez hasonlót a ti 
életetekben ? De hogy azt a szemtelen és minden isten előtt gyűlöletes 
fajzatot utálom, azt hiszem, ebben nincs, de meg nem is lehet kivetni 
való. Vagy lehetséges volna-e az, hogy te Pythagoras, te Platón, vagy 
ti, Aristoteles és Chrysippos közösséget, rokonságot vagy bárminő vi- 
szonyt elismertek magatok és emez emberek között? Valóban, ha van 
valamiféle viszony, akkor ez az, a mit a példaszó tartott Herakles és a 
majom viszonyát illetőleg. Vagy pusztán azért, mert hosszú szakálluk 

van és állítólag bölcselkednek és titokzatos arcot vágnak, már őket szük- 
ségképen egyenlőknek ismeritek el magatokkal? Még azt sem bánnám, ha 
szélhámosságukat némi ügyességgel és külső tisztességgel tudnák űzni. 
Hanem így egy sólyom jobban tudná a csalogány szerepét betölteni, 
mint ezek a fickók filozófust játszani. 

íme ez mindössze, a mit védelmemre el kellett mondanom, — és 
most, Igazság, hivatkozom a Te tanuságtételedre, hogy vájjon így 
.van-e ez? 

Filozófia. Vonulj vissza Parrhesiades (a birákhoz). Mit tegyünk 
tehát ? Mi a véleményetek ez ember szavairól ? 

Igazság. Én a magam részéről, kedves Filozófia, szerettem volna 
beszéde közben a föld alá sülyedni, annyira igaz mindaz, a mit elő- 
adott. Bár senkit nevén meg nem nevezett, egyet megismertem, a 
kit jól eltalált. Ez most X-ről beszél, gondoltam magamban, ezfr 
X szokta így cselekedni. Röviden, ezeket az embereket testestül - 
lelkestül oly félreismerhetetlenül lefestette, mintha csak modelt ültek 
volna neki. 

Filozófia. Én is szégyeltem magam lelkem mélyéből, oh Igazság l 
(a feltámadottakhoz.) No és ti többiek, mit szóltok hozzá? 

A feltámadottak. Mi egyebet, minthogy a vád alól föl kell menteni 
és nyiltan el kell ismernünk őt barátunknak és jótevőnknek ! 

Ezúttal mi is úgy járt.unk, mint Ilion polgárai, a mikor egy tragé- 
diát akarták hallani, nekünk is, mint azoknak, saját nyomorúságunk 
történetét adták elő. Hát csak beszéljen Ő tovább is, csak vigye szín- 
padra azt az istenek előtt gyűlöletes fajtát, a hogyan és a meddig neki 
tetszik. 

Diogenes. Én a magam részéről, oh Filozófia, csak helyeselni 
tudom ezt. Visszavonom panaszomat, elismerem, hogy derék ember, és 
barátomnak tartom őt. 

Filozófia. Nagyon jól van Parrhesiades ! Felmentünk a vád alól. Az 
összes szavazatokkal győztél, sőt mi több, mindnyájan elismerünk a 
magunkénak. 

Lucianus. Én is mindig tisztelőd voltam ; hogy tehát ez aktust 
valamiképen befejezzük, én is felkiáltok a tragédia költővel : 

Dicső siker, te kísérd végig életem, 

S ne szűnj meg engem koszorúzni sohase I * 

Erény. Az ügy még nincs befejezve. Most meg fogjuk idézni az 
ú. n. filozófusokat is, hogy elnyerjék büntetésüket mindazért, a mit 
ellenünk vétettek. 

* Euripides Orestes-ének és Taurisi Iphigenia-jának zárósorai. 

Platón. Vádoljuk be őket sorjában. 

Lucianus. Ez már helyes beszéd ! Te Syllogismus, ereggy le a vá- 
rosba, és hívd össze a filozófusokat. 

Syllogismus. Pszt ! Csend ! A filozófusok jöjjenek föl a fellegvárba, 
hogy feleljenek magukért az Igazság, a Filozófia és a Jog előtt. 

Lucianus (a Filozófiához). Látod, milyen kevesen jönnek, holott 
mindnyájan megértették a felszólítást. Sokan félnek a Jogtól, de a leg- 
többnek nincs ideje, mert a gazdagoknak kell udvarolniok. De ha azt 
akarod, hogy mind együtt legyen, majd én megadom a Syllogismusnak 
azt a formulát, a melylyel hívnia kell őket. 

Filozófia. Hát hívd őket, a hogy akarod. 

Lucianus. Ez nagyon könnyíi lesz. Figyelem I mindazok, a kik 
filozófusnak hiszik magukat, vagy mindazok, a kiknek hitük szerint 
€ névre joguk van, jöjjenek fel a fellegvárba osztozkodásra. Két minát 
és egy-egy süteménydarabot kap mindenki személyenként. A kinek 
hosszú szakálla van, az még azonkívül ráadásul egy fügét is fog kapni. 
Hívséget, tisztességet, önmegtartóztatást nem kell magukkal hozniok, 
az mind nagyon nélkülözhető dolog, hanem a helyett legalább szemé- 
lyenként öt Syllogismust, mert a nélkül nincs is megengedve, hogy 
valaki bölcs ember legyen. 

És diadalmi jelül, ki a földre vitázza a többit, 
Tiszta aranyból két talentum lészen a díja.* 

Oh egek ! hogy meg van szállva már minden bejárata a várnak I Mi- 
helyt hallották, hogy két talentumot lehet nyerni, hogy özönlenek min- 
den oldalról ! Némelyek a Dioskurok templomának ajtajára létrákat akasz- 
tottak, hogy mihamarább idefönn lehessenek és most rohanvást mász- 
nak fel nagy zümmögéssel. 

Miként a méhraj szőlőfürt körül,** 

valamint Homéros monda. Hogy özönlenek minden oldalról. 
Számtalanok, valamint a virágja, levélje tavasznak.*** 

Ilyen rövid idŐ, és tele a fellegvár. Micsoda zaj, micsoda civódás az 
első helyért ! Mindenfelé csupa tarisznya, szakáll, szemtelenség, hosszú 
botok, éhes gyomrok, Syllogismusok, kapzsiság. Az a néhány ember, a 
ki az első hívásra jelent meg, már elveszett a tömegben. Hogy lehetne 
megtalálni őket, mikor nincs rajtuk semmi feltűnő, és külsejük és ruhá- 

* II. XVIII. 307—8. sorok paródiája. 
** II. II. 89. 
*** II. n. 468. 

zatuk nem különbözteti meg őket a többiektől. Bizony ez nagy baj, 
kedves Filozófia, és gáncsot érdemelsz, hogy igazi tanítványaid nin- 
csenek külön jellel ellátva, mert ezek a csalók gyakrabban tudják az 
igazi filozófus külsejét fölolteni, mint azok, a kik valóban filozófusok. 

Filozófia. Ezen lehet segíteni. Hanem most először ezeket hallgas- 
suk meg. 

A platonikusok. Nekünk kell először az adagunkat megkapnunk ! 

A pythagoreusok. Semmi esetre ! Nekünk pythagoreusoknak, mert 
Pythagoras idősebb volt. 

A stoikusok. Nevetséges ! A kor nem tesz semmit, minket stoiku- 
sokat illet meg az elsőbbség, mert mi jobbak vagyunk. 

A peripatetikusok. Szó sincs róla, a hol pénzről van szó, ott min- 
dig mi vagyunk az elsők, peripatetikusok ! 

Epikureusok. Csak adjátok ide a kezünkbe a tésztát, meg a fügét ; 
a pénz nem sürgős, várhatunk, akár az utolsók legyünk. 

Az akadémikusok. Hol a két talentum ? ! Majd mindjárt megmu- 
tatjuk, hogy mi akadémikusok vagyunk a legkülönb legények. 

A stoikusok. Nem a ! Addig nem, a míg egy stoikus itt van ! 

Filozófia. Hagyjátok abba a veszekedést ! Ti meg, cinikusok, ne 
üssétek és taszigáljátok egymást botjaitokkal. ÍSgészen más szándékkal 
hivtunk ide benneteket, mint hogy itt összekoccanjatok. En, a Filo- 
zófia és barátnőim, az Erény és az Igazság meg fogjuk vizsgálni, hogy ki 
közületek az igazi filozófus. A kiknek élete elveikkel megegyezőnek 
találtatik, azok a legelőkelőbb bölcsek lesznek s jutalmuk a boldogság 
lószen, ámde a csalók és mindazok, a kik nevünkkel visszaélnek a nél- 
kül, hogy bármi közünk lenne hozzájuk, büntetésben fognak részesülni, 
a mint azt ily gaz fickók megérdemlik. No, mi az, megszaladtok ? I De 
milyen gyorsan ? ! Némelyek sziklákon és kőszálakon ugrálnak le. A vár 
egy pillanat alatt üres lett, kivéve ezt a kevés embert, a kik ittmaradá- 
sukkal igazolják, hogy nem félnek a vizsgálattól. Szolgák, emeljétek fel 
azt a tarisznyát, a melyet az a cinikus ott futás közben elejtett. Bizonyo- 
san bab, könyv vagy száraz kenyér van benne. 

Lucianus. Nagyon tévedsz I Ide nézzetek ! Aranydarabok, balzsam- 
szelence, kés, tükör és néhány kocka. 

Filozófia. Finom kis cinikus ! Tehát ezek voltak az Erényben való 
gyakorlatokhoz eszközeid. És ezekkel volt merészséged az egész világot 
gáncsolni és nevelni. 

Lucianus. Ebből láthatjuk, hogy miféle emberek ezek. De most a 
ti dolgotok arra gondolnotok, hogy miként kellene az egész világot e 
dolgokról felvilágosítani. És mint kell megkülönböztetni a jókat és rosz- 
szakat úgy, a hogy a világ előtt megjelennek. Az erre vezető eszköz ki- 
találása a te dolgod, óh Igazság, mert a te kötelességed az, hogy a 

hazugság ne váljék úrrá rajtad, hogy haszontalan emberek ne marad- 
janak leleplezetlenül, pusztán azért, mert a nemesek és jók közzé ve- 
gyülnek, és mert a tudatlanság amazokkal összecseréli őket. 

Igazság. Ha nektek nincs ellenetekre, ezt majd Parrhesiadesre 
bizzuk, mert eddig igaz embernek találtuk öt, a ki iráutunk jó indu- 
latú és neked, Filozófia, őszinte tisztelőd. Vigye tehát magával a Meg- 
győzést és keresse fel mindazokat, a kik filozófusoknak nevezik magu- 
kat. Ha talál köztük egynéhányat, a ki igazán az, azt koszorúzza meg 
olajággal és hivja meg a Pritaneionba. De a hol egy ilyen álszenteske- 
dőre akad, a ki a filozófus mesterséget csak komédiaként és világ- 
csalók módjára űzi, pedig ilyen nagyon is sok van, arról rántsa le a kö- 
penyt, birkanyíró ollóval tövig vágja le a szakállát és róka vagy majom 
bélyegét üsse homlokára, vagy szemöldökei közzé. 

Filozófia. Pompás, Igazság ! És a próba legyen hasonló ahhoz, a 
melylyel, mint mondják, a sasok kölykeiket szokták a napnak kitenni. 
Csakhogy a helyett, hogy mint amazok, a napba nézetnél velük, tart& 
eléjük pénzt, dicsőséget vagy kéjt. Ha olyan valakit találsz, a ki mind- 
ezek láttára meg nem indul, vagy megvetéssel elfordul, az lesz az az em- 
ber, a ki rászolgált az olajkoszorúra. De a ki nem tudja szemét elfordí- 
tani a pénzről és hirtelenében mintegy ösztönszerű mozdulattal ki- 
nyújtja utána kezét, annak halogatás nélkül vágd le a szakállát és süsd 
rá a bélyeget. 

Lucianus. Parancsodat, oh Filozófia, pontosan teljesíteni fogom 
és rövid idő múlva egy egész tömeg ilyen jó férfiút fogsz látni róka- vagy 
majombélyeggel. De megkoszorúzva csak nagyon keveset. Ha tetszik, 
mindjárt kisérletet is tehetünk néhány emberrel, a kiket én ide fel- 
hozok. 

Filozófia. De hogy akarod felhozni őket, ha egyszer meg- 
szöktek ? 

Lucianus. Nagyon könnyen. Csak a papnő adja ide kölcsön a hor- 
got és zsinórját, a melyet egy piraeusbeli halász ajánlott fel, néhány 
pillanatra. 

Papnő. Itt van. Itt a horog is, hogy minden együtt legyen. 

Lucianus. Hát légy szíves, szerezz nekem egy darab fügét és egy 
kis darab aranyat. 

Papnő. Itt van, a mit kivánsz. 

Filozófia. Mit akar ez az ember? 

Papnő. Felült a bástyára és most a horgot a fügével és az arany- 
nyal leeresztette a városba. 

Filozófia. Mit jelent ez, Parrhesiades ? köveket akarsz halászni a 
pelasgi bástyákon ? 

Lucianus. Csend, csend, kedves Filozófia ! ne zavard halászato- 

mat, te pedig, oh Poseidon, Amphitrytóddel együtt légy kegyes mun- 
kámhoz és küldj sok, halat. Ah I itt van már egy nagy csuka ! 

Meggyőzés. Nem a ! Inkább ebilhalhoz hasonlít. Nyitott szájjal 
közeledik a csalétek felé, úgy látszik, aranyat szagolt. No most egészen 
a közelében van. Bekapta, meg van fogva ! Húzzátok fel 1 

Lucianus. Siess felhúzni. 

Meggyőzés. Itt van ; ejh te szép hal, ki vagy te? Hisz ez valósá- 
gos fóka ! Istenemre, micsoda fogai vannak. Hát hogy van az, nemes úr, 
hogy oly meggondolatlanul elfogatod magad, mikor itt a sziklák között 
vadászútra indulál. Azt hitted, hogy itt a legkönnyebb lesz elosonnod 
észrevétlenül ? Majd felaggatunk itt a kopoltyúidnál fogva, hogy min- 
denki megszemlélhessen kénye-kedvére. Csak először kihúzzuk a szád- 
ból a horgot és a csalétket. Lám a horog üres, a fügét is, meg az ara- 
nyat is lenyelte. 

Diogenes. Ki kell adnia magából, istenemre ! nekünk még szüksé- 
günk van a csalétekre mások részére is. 

Lucianus. Hogyan Diogenes, te ismered őt ? vagy van valami közöd 
hozzá ? 

Diogenes. Éppen semmi! 

Lucianus. Nohát mondd meg, körülbelül mennyire becsülöd ? Hisz 
ép ő az, a kit a minapában négy garasra értékeltem. 

Diogenes. Az nagyon is sok. Nem élvezhető. Nagyon csúnya, 
kemény a húsa, semmit sem ér. Dobd őt fejjel lefelé a szikláról és ha- 
lászsz egy másikra, de vigyázz, hogy a vessződ el ne törjék az erŐs 
hajlástól. 

Lucianus. Amiatt ne aggódjál, Diogenes ! Ezek mind könnyűek, 
annyit nyomnak, mint a tengeri moszat. 

Diogenes. Agyvelejük sincs több. Hát csak húzd fel ^ket bátran. 

Lucianus. Nézd, micsoda hal jön ide fel. Olyan vékony, mintha egy 
halnak is a fele volna, ügy látszik süllő. Hogy kinyitja a száját a csal- 
étekre ! Bekapta I Meg van ! Húzzuk fel ! 

Meggyőzés. Hát ez miféle ? Állítólag platonikus. 

Platón. Mit, te gyalázatos fickó, hát téged is meg lehet fogni 
aranynyal ? 

Lucianus. Hát ezzel mit csináljunk ? 

Platón. Ugyanarra a sziklára vele. 

Diogenes. Bocsásd ki újra a horgodat, fogj egy másikat. 

Lucianus. Ah, itt egy nagyon szép példány jön. A hogy a mélység- 
ből kivehetem, mindennemű foltokkal van tarkítva és a hátán arany- 
sávok vannak. Látod őt, Meggyőzés ? Ez az, a ki Aristoteles állítólagos 
tanítványa. Közeledik. Megint elúszik. Vigyázz, megint jön, kinyitja a 
száját. Megfogta. Föl vele ! 



Fii. írók Tára, A cinikusok. 

Aristoteles. Csak ne kérdezd tőlem, hogy kicsoda, Parrhesiades. 
Én nem ismerem. , 

Lucianus. Tehát nincs semmi ellenvetésed, hogy őt is levessük a 
szikláról ? 

Diogenes. Hogyan, hisz itt egy egész tömeg halat látok oda, arra- 
felé vonulni. Utálatos az alakjuk és annyira tele vannak tüskékkel, hogy 
egy tengeri piócát sem volna nehezebb elfogni. Ezeknek már háló kell. 
De hiszen van itt egy ! De elég, hogyha csak egyet húzunk fel. Bizo- 
nyára a legszemtelenebb fog beleharapni a csalétekbe. 

Meggyőzés. Vesd le a horgot. Hanem jó lesz vassal megerősíteni 
a zsinórt. Oly mohón fogja az aranyat bekapni, hogy félek, a zsinórt is 
átharapja. 

Lucianus. Jó, a horog ki van vetve. Poseidon, te adj jó fogást I 
Nézd, hogy veszekednek egymással a falatért! Némelyik közülök a 
fügére, a másik meg az aranyra éhes. Jól van I A legerŐsebbik a horgon 
akad. Hadd lássuk, te kiről nevezed magad? De különben nem vagyok 
én nevetséges, hogy azt parancsolom egy halnak, hogy beszéljen, mikor 
néma ? Ugyan, mondd Meggyőzés, ki ennek a mestere ? 

Meggyőzés. Ez a Chrysippos. 

Lucianus. Jó ! De ez csak azért van, mert az arany benne van a 
nevében.-^^ No, Pallasra, ismered ezeket az embereket, Chrysippos ? Tőled 
tanulták ezt a viselkedést ? 

Chrysippos. Már maga a kérdés is sértő, mert olyasmit tesz fel, 
mint hogyha ily jellemű férfiaknak lehetne valami közük hozzám. 

Lucianus. így beszél egy derék ember, Chrysippos ! Hát ez is csak 
menjen a maga útjára, a többi útján, különösen mivel olyan tüskés, hogy 
a ki megenné, könnyen belefúlhatna. 

Filozófia. Most már elég lesz a horgászásból, Parrhesiades ! Na- 
gyon könnyen megtörténhetnék, hogy mivel sokan vannak, az egyik az 
aranynyal és a horoggal a szájában elmenekülne és akkor neked kel- 
lene megtérítened mind a kiadást a papnőnek. Most sétáljunk egyet én 
és barátnőim. (A feltámadottakhoz,) Nektek pedig elérkezett az időtök, 
hogy visszatérjetek oda, a honnan jöttetek, hogy át ne lépjétek a meg- 
engedett szabadság határát. Ti pedig, Parrhesiades és Meggyőzés men- 
jetek kémlelő utatokra és koszorúzzatok vagy bélyegezzetek meg, a sze- 
rint, a mint arra titeket utasítottalak. 

Lucianus. Parancsod, oh Filozófia ! teljesítve lesz. Isten veletek, 
nemes férfiak I Mi pedig, Meggyőzés, induljunk nyomban útnak, hogy 
megfeleljünk megbizásunknak. Hová kellene először mennünk, az 
Akadémiába, vagy a Stoába vagy a Lyceumba ? Ez végre is nem nagy 

* Szójáték XpóoiJTTios nevével. 

különbség. De azt az egyet tudom, bár hová is menjünk, koszorúra rit- 
kán, a sütő vasra annál többször lesz szükségünk. 

d) Peregrrinus halála (üsgey^ivóg), 

A boldogtalan Peregrinus, vagy mint magát szerette nevezni, 
Proteus, most hát tökéletesen a homerosi Proteus sorsára jutott, 
miután a dicsőség kedvéért mindenné lett és megszámlálhatatlan 
változásokon ment keresztül. Végre most tűzzé vált, annyira meg- 
szállotta őt a dicsőség utáni vágy. Most hát e derék úr szénné lett, 
mint Empedokles, csak azzal a különbséggel, hogy mikor az bele- 
ugrott a kráterbe, akkor mindenkinek szeme elöl elvonta magát, 
ama nemes úr pedig megvárta a leglátogatottabb hellén ünnepi 
gyülekezetet, magasra rakatott egy máglyát és töméntelen tanú 
jelenlétében ugrott bele, minek utána néhány nappal vállalatának 
véghezvitele előtt beszédet intézett a hellénekhez a vállalatról. 

) Szinte látlak magam előtt, hogyan nevetsz e vén ember higvelejű- 
ségén. Vagy mintha hallanálak, a mint fölkiáltasz — már a hogy 
ez elvárható tőled — : «0h ! ez a butaság, oh ! ez a hirhajhászat, 
oh! ez a sok minden », amit ily emberekről szoktunk mondani. 
Igen ám, de felkiáltásaidat a színhelytől távol fceszed, tehát jókora 
biztonságban. De én mindezt elmondtam a már égő tűz mellett és 
elébb is nagy tömeg hallgatóság előtt, a kik közül némelyek meg- 
haragudtak, tudniillik azok, a kik Proteus őrültségét csodálták. 
Természetes, hogy voltak némelyek olyanok is közöttük, a kik ne- 
vettek rajta, de azért a cinikusok majdnem széjjel szaggattak, mint 
a hogy Akteont a kutyák, vagy a hogy atyjafiát Pentheust a 
menádok. 

A darabot a következőképen rendezte színre : Ismered a költőt 
és tudod, hogy mily fajtájú és milyen tragédiákat vitt színpádra, 
messze felülmúlva Sophoklest és Aischylost. A mi engem illet, 
mindjárt Elisbe való érkezésem után a gymnasiumban jártam fel- 
alá, a mint egy cinikusnak szavait hallom, a ki hangos, érces szó- 
val, a szokásos triviális módon idézte az Erényt és mindenkit a vi- 
lágon gyalázott ; a kiáltozásnak végszava Proteus volt. Megkísér- 
tem, a mennyire módomban van, emlékezetembe szószerint vissza- 
idézni beszédét. Régesrég ismert dolgokat fogsz itt újra megtalálni, 
hisz akárhányszor voltál közelükben, mikor kiáltozták ; «Proteust 
merik hiú hírhajhászónak nevezni I Oh egek, nap és folyók és ten- 
ger és ősöm, Herakles ! azt a Proteust, a ki Syriában rabságot vi- 

12* 

selt, a ki szülővárosának ötezer talentumot áldozott fel, a kit 
száműztek Eómából, a fórfiút, a ki világosabban ragyog, mint a 
nap, a ki méltó arra, hogy az olymposi istenekkel vetélkedjék. 
Azért, mivel elhatározta, hogy tűzzel fog életének véget vetni, né- 
melyek hiú diesőséghajhászatot vetnek szemére, holott Herakle& 
nem így végezte-e be életét? Es Asklepiost és Dionysost nem a 
villám sújtotta-e le és végre Empedokles nem vetette-e magát a 
tűzkráterbe ? » A mint Theagenes (mert így hívták) ezt mondta, 
kérdeztem egyet a körülállók közül, hogy mit jelent az a beszéd 
a tűzről, vagy mi köze Heraklesnek és Empedoklesnek ehhez? 
Amaz azt mondotta, hogy rövid idő múlva Proteus Olympiában 
elégeti magát. Hogyan ? mondám, és miért ? Amaz megpróbált fe- 
lelni, de a cinikus oly hangosan ordított, hogy egy szót sem lehe- 
tett mellette megérteni. Hát ráhallgattam, mikor Proteust elhal- 
mozta magasztalásaival. a mellett a legcsodálatosabb túlzásokra 
vetemedett. A synopei, vagy tanítója Antisthenes, monda, nem i& 
hasonlítható össze ezzel, de sőt maga Sokrates sem, Zeust is ver- 
senyre szólította vele, de úgy látszik, hogy azután jónak látta e 
kettő között a versenyt eldöntetlenül hagyni és beszédét a követ- 
kező szavakkal fejezte be : íMert ez a kettő a két legremekebb mű- 
alkotás, melyet valaha látott az emberiség: Zeus és Proteus. 
A szobrász Phidias alkotta Zeust, a természet Proteust. Most 
pedig e műremek az emberektől az istenekhez fog távozni, a tűz 
szárnyain fölemelkedik, mi pedig árván maradunk utána. » E sűrű 
verejtékezés közben előadott szavaknál roppant nevetséges módon 
könnyekbe tört ki, a haját ráncigálta, de arra vigyázott, hogy na- 
gyon erősen meg ne húzza. Végre pedig néhány cinikus, a ki vi- 
gasztalta őt, elvezette a zokogót. 

Mindjárt azután, hogy elment és elhagyta a szószéket, egy 
másik lépett fel, még mielőtt a tömeg eloszlott volna. Ö is a maga 
részéről a még föl-f ölesapó áldozati lángra rá akarta önteni saját 
áldozatát. 

Először egy jó ideig nevetett és lehetett látni rajta, hogy igaz 
szívből kacag. Azután pedig körülbelül így kezdett beszélni. « Mint- 
hogy az átkozott Theagenes utálatos beszédét Herakleitos könnyei- 
vel fejezte be, most én ezzel ellenkezőleg Demokritos kaca>gásá- 
val kezdem az enyémet. » Erre azután ismét jó ideig nevetett, úgy 
hogy mindnyájunkat hasonlóképen nevetésre ingerelt. Azután össze- 
szedte magát és így szólt: «Igazán, mi egyebet tegyen az ember^ 

kedves barátaim, hogyha ilyen nevetséges fecsegést kénytelen hall- 
gatni és kénytelen látni azt, hogy megőszült emberek nyomorult 
kis dicsőség kedvéért nyilt piacon csaknem bukfenceket hány- 
nak. De hogy ti is megismerjétek az önmagát elégető műremek 
isteni mivoltát, hallgassatok rám, a ki kezdet óta megfigyeltem 
gondolkodásmódját és figyelemmel kisértem élete folyását. Egyet- 
mást megtudtam polgártársaitól és olyanoktól is, a kik közelről 
ismerték. Tehát a természetnek e csodálatos műremekét, Polyklei- 
tosnak ez eszményképét, ^^^ miután elérte a férfikort, Arméniában 
házasságtörésen érték rajta, jókora verést kapott és yégre is a tető- 
ről való leugrás mentette meg, de előbb a hátuljába egy retket 
dugtak. Azután elcsábított egy szép fiút, háromezer drachmáért 
megvette szüleitől. Ezek szegények voltak és azért nem vádolták 
be Ázsia provincia hivatala előtt. De hát ezt és az ehhez ha- 
sonlókat nem bántom. Az agyag még nem volt kiformázva és a 
műremek még nem volt teljesen kidolgozva, de hogymiképen cse- 
lekedett atyjával, azt igazán érdemes meghallgatnotok. Természe- 
tesen mindnyájan tudjátok és hallottátok, hogy megölé az öreg em- 
bert, mert tűrhetetlennek tartotta, hogy hatvan éven túl is éljen 
az ősz aggastyán. Mikor azután a dolognak hire keletkezett, ő 
maga önként ment számkivetésbe és országról- országra kóborolt. 
Ez időtájt nyert oktatást alaposan a keresztények csodálatos böl- 
cseségében, mert ezeknek papjaival és írástudóival Palesztinában 
érintkezett. Nem is tartott sokáig, már amazok csupán gyermekek 
voltak hozzá képest, ő pedig próféta, a hitközség feje, szóval min- 
den. És tolmácsolta és magyarázta a könyveket, maga is sokat írt, 
amazok pedig- istennek tartották, törvényhozóvá tették, patronu- 
sukká választották. Mert ezek még mai nap is nagyban tisztelik 
ama Palesztinában keresztre feszített embert, mert ez új szentsége- 
ket hozott be életükbe. Amaz időtájban tehát Peregrinust e miatt 
elfogták, börtönbe vetették és ez nem kevéssé járult hozzá, hogj^ 
későbbi élete szélhámoskodással és hírvadászata, a melybe annyira 
beleszeretett, a kellő tekintélylyel legyen felruházva. Mikor fogva 
tartották, a keresztények az ő ügyét közös szerencsétlenségüknek 
tekintették és mindent elkövettek kiszabadítására. Minthogy azon- 
ban az lehetetlennek mutatkozott, minden egyéb tekintetben nem- 
csak úgy átabotába, hanem nagyon komolyan gondoskodtak róla. 

* Kanon c. híres szobrát érti giinyosaii. 

Már kora reggel idején a börtön tájékán vén özvegyasszonyokat és 
árva gyermekeket lehetett látni, a kik rá vártak. Vezető férfiak 
megvesztegették a börtönőröket, hogy nála alhassanak odabenn, 
azután számos fogásból álló lakomát vittek be, elmondták nála 
szent áldásaikat és a derék Peregrinus, mert akkor még így hívták, 
az új Sokrates méltóságát viselte. Kis-Ázsia provinciái egynémely 
városából is jöttek emberek, a kiket keresztények küldöttek közsé- 
gtik nevében, hogy segítségére legyenek, védjék és vigasztalják ez 
embert. Ezek t. i. hihetetlen tevékenységet képesek kifejteni ; mi- 
helyt olyasmi történik, a mi közös érdeküket érinti, akkor ezek- 
nek semmisem drága. így Peregrinusnak is börtönbüntetése alatt 
jókora pénzösszeg jutott részükről és ő valóságos bevételi forrást 
csinált fogságából, mert ezek a boldogtalanok általában elhitették 
magukkal, hogy ők halhatatlanok, örökké fognak élni és azért a 
halált megvetik és sokan közzülük önként áldozzák fel magukat. 
De azután első törvényhozójuk elhitette velük azt is, hogy ők egy- 
más között mind testvérek, mihelyt áttérnek és lemondanak a hel- 
lén istenekről, ellenben imádják ama keresztre feszített szofistát 
és törvényei szerint élnek. Ezek tehát mindent egyenlő mértékben 
lenéznek, aljasnak tartanak, miután ama tanításokat elfogadták^ 
a nélkül, hogy értékükről meggyőződtek volna. Már most ha akad 
köztük egy agyafúrt, ravasz csaló, a ki tudja, hogy mint kell a dol- 
gát csinálni, az egy szempillantás alatt meggazdagszik és kineveti 
az együgyű embereket. Hogy Peregrinusra térjünk vissza, Syriának 
akkori helytartója szabadon bocsájtotta. Ez az ember szerette a 
filozófiát és miután fölismerte ennek az őrültségét és hogy sze- 
retne meghalni, hogy ezzel az utókor előtt dicsőséget szerezzen, 
azért is kiszabadította és még arra sem tartotta érdemesnek, hogy 
megbüntesse. 

Mikor azután Proteus visszatért hazájába, az izgatottságot az 
atyagyilkosság miatt még teljes erejében észlelhette, sőt akadt, a ki 
fenyegetödzött, hogy be fogja vádolni. Távozása előtt vagyonának 
nagy része tönkre ment és csak telkei maradtak meg, körülbelül 
tizenöt talentum értékben. Az öreg hagyatékának egész értéke 
körülbelül harminc talentumot tehetett és nem, mint Theagenes 
bohóc monda, ötezret. Hisz ily nagy összeg akkor sem jönne ki, ha 
egész Pária városát és még a szomszéd öt várost, embereket, barmo- 
kat és minden egyebeket összeadnának. De hát a vád és büntetés, 
még nem volt egészen elintézve. Úgy tetszett, hogy nem sok id& 

múlva valaki be fogja nyújtani ellene a keresetet. Különösen pe- 
dig azért volt nagy a méltatlankodás a községben, mert mindenki 
fájlalta, hogy a derék öreg ember ily gyalázatos módon vesztette 
el életét. Most figyeljetek ide, hogy mit eszelt ki a bölcs Proteus 
mindez ellen és hogyan siklott ki a veszélyből. Fellépett Pária 
város gyülekezetében ; akkor már hosszú haja volt, kopott köpenye, 
oldalán tarisznyája, kezében bot és egyáltalában egész megjelenése 
roppant tragikus volt. Ilyen külsővel tehát bemutatkozott nekik 
és azt mondta, hogy a vagyont, a melyet boldogult atyja hagyott 
rá, mindenestül átadja a községnek. Mikor ezt hallotta a község, 
mely csupa szegény és alamizsnára vadászó emberekből állott, 
mind felkiáltott : óh a páratlan bölcselő, az egyetlen hazafi, Dioge- 
nes és Krates egyetlen tanítványa ! Ellenségeinek pedig ezzel be- 
tömte a száját és ha valakinek kedve kerekedett volna a gyilkos- 
ságot csak meg is említeni, mindjárt megdobálták volna. Most 
Proteus másodízben is vándorútra kelt. Élni valója volt a keresz- 
tényektől, a kik testőrsége voltak és mindennel bőségesen ellátták. 

Egy ideig ily módon élősködött, később azután valamit 
vétett ezek ellen is, azt hiszem, látták, a mint valami tiltott ele- 
delt evett és, miután már ők sem tartották, Ínségbe került és azt 
hitte, hogy jó lesz, ha előbbi szavát visszavonja és vagyonát a 
községtől visszaköveteli. Folyamodást nyújtott be tehát azzal a 
kéréssel, hogy a császár parancsára helyezzék őt vissza birtokába. 
De mivel a város is küldött egy ellenkövetséget ugyanez ügyben, 
így nem ért el semmit, hanem azt a határozatot hozták, hogy 
minden kényszerítés nélkül történt elhatározása ezentúl is érvény- 
ben marad. Ezután következett harmadik utazása Egyptomba, 
Agathobuloshoz, a] hol a csodálatos aszkézisben nevelte ki magát. 
A fejét félig simára borotválta, az arcát agyaggal tapasztotta be, 
a hátuljára vesszőcsapásokat kapott és még sok egyéb mulatságos 
és csodálatos dolgokat művelt. Ekként felkészülve onnan Italiába 
ment. 

Alig hagyta el a hajót, mindenkit el kezdett szidni, külö- 
nösen pedig a császárt, a kinek szelídsége és jósága ismeretes volt 
előtte, úgy hogy azt hitte, bátran szidhatja. Természetes, hogy a 
császár nem sokat törődött ez ocsmány szidalmakkal és méltósá- 
gán alul valónak tartotta, hogy valakit, a ki a filozófia köntösébe 
bújik, puszta szavai miatt megbüntessen, különösen ha ezt a szitko- 
zódást mesterségének választotta. Hanem Proteus himeve gyorsan 

emelkedett ilyesmik következtében. A műveletlen emberek bámul- 
ták őrültségét, míg végre azután egyszer a dolgot túlzásba vitte, a 
főváros közigazgatásának élén álló hivatalnok,'^^ egy bölcs férfiú 
kikergette azzal az okkal, hogy a városnak nincs szüksége ily 
filozófusokra. De még ez is csak dicsőségére vált és szájról-szájra 
járt neve a bölcselőnek, a kit nyílt szókimondása és rendkívüli 
szabadságszeretete miatt számkivetettek. Ezzel Musonius mellé 
emelték, meg Dión és Epiktetos mellé, a kik szintén hasonló sors- 
ban részesültek. Mikor azután Görögországba ért, akkor majd az 
elisieket szidta, majd a helléneket buzdította, hogy a rómaiak 
ellen lázadjanak fel, majd pedig gonosz beszédeket mondott egy 
művelt és nagy állású férfiú ellen, mert ez egyéb jótéteményei 
között, melyeket Hellasszal tett, Olympiába vízműveket is vezetett 
be, hogy az ünnepi gyülekezet résztvevői ne szenvedjenek a szom- 
júságtól. Ez, monda Peregrinus, a hellének elkényeztetése, mert 
az olympiai játékok szemlélőinek ki kell bírniuk a szomjúságot, 
és természetesen többeknek meg is kell halniok a pusztító beteg- 
ségek miatt, a melyek minden időben az e helyen való vízhiány 
miatt és a rengeteg sok 'ember összecsődűlése következtében ott 
dúltak. S mialatt ilyen beszédeket mondott, ő maga is ivott ugyan- 
abból a vízből, s mikor e miatt csődület keletkezett és őt majd 
megkövezték, akkor Zeus szobrához menekült és csakis ez sza- 
badította őt meg a haláltól. A legközelebbi olympiai játékokra 
a közbeeső négy esztendő alatt egy beszédet készített, azután a 
hellének előtt megdicsérte a vízvezeték alapítóját és mentegetőd- 
zött akkori magatartása miatt. 

Mikor azután e miatt mindenki lenézte és régi tekintélye oda 
volt és ő semmi újat nem bírt kieszelni, a mivel a vele érintkezők 
csodálatát felkelthette volna, mert ez volt mindig életének leg- 
hevesebb vágya, akkor jutott végre azután erre az ötletre a máglyá- 
val és a nemrégiben elmúlt olympiai játékok alkalmával el- 
híresztelte a hellének között, hogy a rákövetkező játékok alatt el 
fogja magát égetni. És most, a mint mondják, csakugyan ezekkel a 
csodálatos dolgokkal van elfoglalva. Árkot ás, fahasábokat halmoz 
össze és azt igéri, hogy állhatatosan megmarad szándékánál. Az ón 
véleményem szerint a kötelességtudás első sorban azt követelte 
volna, hogy várja be halálát és ne szökjék meg az életből. De ha 

* A praefectus urbi. 

már egyszer és mindenkorra elhatározta, hogy itt hagyja az életet, 
akkor nem volt illő a tüzet és egy ily tragikus scenériát alkalmaz- 
nia, hanem választhatott volna a számtalan halálnem közül bár- 
milyent is, hogy elpusztuljon. És ha már a tüzet különösen sze- 
reti, mivel ennek van valami köze Herakleshez, miért nem keres 
fel egy csendes, erdős hegyet és nem égeti el magát ott a magány- 
ban, és visz magával egy embert, talán ezt a Theagenest Philok- 
tetes módjára ? Oh nem, ő Olympiában a teljes ünnepi gyüleke- 
zetben csaknem nyílt színpadon fogja megsütni magát. És He- 
raklesre, csak az történik vele, a mit megérdemel, mert hisz az 
atyagyilkoBoknak és istentagadóknak tetteikért lakolniok kell. 
E szempontból tekintve azonban ő a dolgot egy kissé sokáig ha- 
lasztotta, mert már régesrég oda kellett volna őt dobni Phalaris 
bikájába és úgy a megérdemelt büntetésben részesíteni ; nem ám 
mint most, a hol csak egyszer száját kell kinyitnia a lángok elé, 
hogy egy pillanat alatt elpusztuljon. Mert én minden oldalról azt 
hallom, hogy nincs gyorsabb halál, mint a tűzhalál, az embernek 
csak a száját kell kinyitnia és mindjárt oda van. Most csak gon- 
dold meg, micsoda tiszteletre méltó játék lesz az, ha ez ember 
egy szent helyen elégeti magát, a hol nincs is megengedve, hogy 
a közönséges halottakat eltemessék. Bizonyosan te is hallottad 
már, hogy a régi időben egyszer valaki, a ki híressé akart válni és 
semmi más módon nem érhette el ezt, az ephesusi Artemis tem- 
plomát gyújtotta föl. Ez is így gondolkodott, annyira egybeforrt egész 
lényével a dicsőségre való erős vágyakozás. Természetesen azt 
mondja, hogy ő ezt az emberek kedvéért teszi, hogy megtanítsa őket 
rá, mint kell a halált megvetni a szenvedések közt. Azután sze- 
retnék egy kérdést intézni nem ugyan hozzá, hanem hozzád : 
vájjon kivánjátok-e, hogy a bűnösök is az ő tanítványai legyenek 
az állhatatosságban, a halál, az elégetés és egyéb elrettentő bünte- 
téseknek megvetésében ? Ezt bizonyára semmi esetben sem óhaj- 
tod. Már most hol akarja Proteus a harmóniát megtalálni; a jó 
embereknek használni a nélkül, hogy a gazokat még vakmerőb- 
bekké és elbizakodottabbakká ne tenné ? 

És már feltéve, hogy ki lehetne azt vinni, hogy nézőkül csak 
olyanok lehetnek jelen, a kik a dologból hasznos tanúságot von- 
nak le, akkor meg azt kérdezem, szeretnéd- e, hogyha a gyermekeid 
ebben az ő példáját követnék? Bizonyára azt fogod mondani, hogy 
nem. De különben is minek teszem fel ezt a kérdést, hiszen még 

a saját tanítványai sem követik. Valóban ennek a Theagenesnek 
első sorban azt lehet a szemére vetni, hogy míg egyéb dolgokban a 
mestert követi, ebben nem és őt, a ki Theagenes szerint Herakles- 
hez megy, ez útján nem kiséri el. Hisz ha ö is a mesterrel együtt 
fejjel belevetné magát a tűzbe, rövid idő alatt elérné a teljes bol- 
dogságot. 

A példa utánzása nemcsak a tarisznyában, a köpönyeg- 
ben áll, mert ez a dolog aránylag könnyű és mindenki részére 
elérhető. Követné őt végső céljában is, a fődologban, állítana ő 
is fel máglyát, a lehető leggyulékonyabb fügefa ágaiból és ful- 
ladna meg füstjében. Mert a tűzhalál nemcsak Heraklesnél és 
Asklepiosnál, hanem a templomrabló gyilkosoknál is helyén van,, 
a kik, mint naponta látjuk, a biró ítélete alapján szenvedik el. 
Tehát a füsthalál többet ér ; ezzel valami különöset foglalhatná- 
tok le a magatok részére. Egyébiránt Herakles, ha tett valami ilyen- 
hez hasonlót, csak betegség okán tette, mint a hogy a tragédia 
tartja, mert a kentaur vére megmérgezte őt, de ennek mi oka van 
rá, hogy egyenesen a tűzbe vesse magát? Természetesen be 
akarja bizonyítani állhatatosságát, úgy mint a brahmánok, mert 
Theagenes jónak látta őt ezekkel összehasonlítani. 

Mintha nem akadnának az indusok között is bolondok és 
olyanok, a kiket a hiú dicsőség vágya megszállt. De hát utánozza 
őket igazában. Azok tudni illik, mint Nagy Sándor hajóskapitánya, 
Onesikritos mondja, a ki látta Kalanos elégetését, nem ugranak a 
tűzbe, hanem miután a máglyát felállították, melléje állanak és 
egyik oldalukról süttetik meg magukat, a nélkül, hogy csak meg- 
mozdulnának, azután mennek fel a máglyára és ugyanazon test- 
tartással elégnek, és helyüket nem változtatják egy mozdulattal 
sem. De hát ez mi nagyot művel ? Hisz, hogyha bele fog ugrani, a 
mint a tűz megkapta, mindjárt meg is fog halni. De attól tartunk, 
hogy félig elégetve újra felugrik, ha ugyan nem fog előre óvatosan 
intézkedni, a miről mindenesetre beszélnek már is, hogy a mág- 
lyát mély árokba állítsák föl. Némelyek azt is mondják, hogy már 
ingadozóvá lett és bizonyos álomképekről beszél, a melyek követ- 
keztében Zeus tiltja a szent hely bemocskolását. De ez^ irányban 
legyen ő egész nyugodt, én hajlandó vagyok esküt tenni arra, hogy 
egyetlen egy isten sem fog megharagudni, ha a nyomorúságos 
Proteus nyomorúságos halállal múlik ki. De most már nem is 
volna könnyű visszalépnie, mert a cinikusok ösztökélik, belevetik 

a tűzbe, felhevítik a lelkét, a mennyiben minden gyengeség ellen 
a maguk részéről erősen tiltakoznak. Csak fogna ő meg ezek közül 
kettőt és velük együtt ugranék a tűzbe ! Ez volna az egyetlen ne- 
mes cselekedet, a melyért dicsérni lehetne. 

Azt is hallottam, hogy nem akarja többé a Proteus nevet 
viselni, hanem elnevezte magát Phoinixnak, mert az indus főnix 
madárról is beszélik, hogy máglyára lép, ha elér aggkorának vé- 
gére. Igen, beszél róla, és bizonyítékul jóslatokat idéz, természe- 
tesen régieket, hogy az ő sorsa az, hogy éjjeli őrré váljék. Bizo- 
nyosan most is már oltárokra vágyakozik és aranyszobrokat remél 
és tekintve az ostobák liagy számát, nem is egészen valószínűtlen, 
hogy fognak akadni némelyek, a kik azt állítják, hogy ő szabadí- 
totta meg őket negyednapos lázuktól és hogy éjjeli látomásként az 
őr Démon képében megjelent nekik. Átkozott tanítványai pedig a 
szentek szenté mellett a máglyán bizonyosan egy jóslatot fognak 
csinálni, mert hisz az a másik Proteus, Zeusnak afia, szintén foglal- 
kozott jóslással. Merem állítani, hogy még majd papokat is nevez- 
nek ki tiszteletére ostorokkal, sütő vasakkal"^ és más egyéb hasonló 
szemfényvesztő dolgokkal, és hogy tiszteletére éjjeli istentisztele- 
tet fognak a máglya mellett rendezni fáklyák kíséretében. Nem 
régiben Theagenes, mint egyik barátja meséli, azt állította, hogy 
a Sibylla ezt előre megjósolta. Közölte is velem az idevágó ver- 
seket : 

Ám míkoron Proteus, legjobb minden cinikus közt 
Mennydörgő Zeusnak ligetében majd tüzeket gyújt, 
És beleugrik a lángba s ekópp száll a nagy Olympra, 
Akkoron én azokat, kik e föld terményivei élnek, 
Fölhívom, öt ugy imádják, mint szent éjjeli herost, 
Trónja Hephaistos s a fejedelmi Herakles közt lesz. 

Ezt Theagenes állítólag a Sibyllától hallotta. Én majd ezzel szem- 
ben Bakisnak egy jóslatát fogom elmondani. Bakis tehát a sibyllai 
versekhez csatlakozva kitűnően mondja ezt: 

És a mihelyt beleugrik a lángba dicsőnevti Proteus, 

A cinikus, hirszomj dühös istenitől odaűzve, 

Akkor a többi kutyák fajzatja, nyomában a mely jár, 



* Az önkínzó cinikusok korbácsoltatták, sőt tüzes vassal süttették 
magukat (Epiktetos Encheir. 90. Heins. kiad.). 

Osztozzék sorsában a farkasnak, vele veszszen. 
És a ki gyáván megretten hephaistosi tűztől, 
Azt egyesülten megkövezik majd mind az acbívok, 
Mert ha fagyos vérű, ne tüzeljen szörnyű beszéddel 
Az uzsorás, ki aranynyal tömdösi jól a tarisznyát, 
Hisz tizenöt talentuma van patrsei honában. 

No mit gondoltok, kedveseim, Bakis talán kisebb jós, mint Sibylla?"*' 
Hát itt az ideje, hogy Proteus esetleges tanítványai oly hely után 
lássanak, hol levegővé válhatnak. Ezt a kifejezést használják ők, 
t. i. az elégésre ». 

E szavakra a körülállók mind így kiáltottak : most mindjárt 
el kell égetni őket, megérdemlik a tüzet. Erre amaz nevetve el- 
hagyta a szószéket. De Nestor figyelmét nem kerülte el a kiáltás, 
már t. i. Theagenesét, hanem a mint meghallotta, nyomban ott 
termett, föllépett a szószékre, minduntalan szidta az előtte szólót, 
kit nem nevezhet más néven, mert nem tudja, mi volt a neve en- 
nek a jeles embernek. Én nem bántam Theagenest, hadd pukkad- 
jon meg, és elmentem, hogy az atlétákat megnézzem, mert azt 
mondták, hogy a hellanodikék a Plethrionban vannak. 

Ez az egész, a mi Elisben történt. Mikor Olympiába értünk, 
akkor a templom hátsó része tele volt már Proteus szidalmazóival 
és viszont dicsérőivel. Ezek többször össze is kaptak, míg végre 
Proteus töméntelen sokaságtól kisérve a tér mögött megjelent és 
nagyságáról rengeteg sokat beszélt. Elmondta az életét, a veszé- 
lyeket, a melyeket kiállott, mi mindent tűrt el a filozófiáért. Elő- 
adása hosszú volt, de én csak keveset bírtam megérteni a körül- 
állók nagy tömege miatt. Mikor azután attól kellett tartanom, 
hogy a nagy tolongásban agyonnyomhatnak, a mi sok barátjával 
megtörtént, elmentem, nem törődtem többé a halálára vágyó szo- 
fistával, a ki elköltözése előtt még halotti beszédet mondott ön- 
magáról. De azt mindenesetre megérthettem, hogy ezt mondotta : 
Arany életére arany véggel teszi fel a koronát, mert miután 
Herakles módjára élt, illő, hogy Herakles módjára haljon meg, és 
vegyüljön el a levegővel, — e szavakat is használta. Midőn az 
embereknek arról beszélt, hogy megmutatja, mint kell a halált 



* Bakis, boeotiai jós neve alatt épp úgy forogtak hamisított versek, 
mint a Sibylla neve alatt, s ha ebben hittek, amabban sem volt jogos 
kétkedni. 

megvetniök, legyen minden ember az én Philoktetesem,* a népség 
ostobább része sírt és kiáltozott : Tartsd meg tenmagadat a hellé- 
neknek. A durvábbak ellenben kiáltozták : Csak végezd el, a mit 
föltettél magadban. Ez azután az öreg embert nem csekély zavarba 
hozta, mert azt remélte, hogy meg fogják ragadni, és nem engedik, 
hogy tűzhalált haljon, hanem természetesen akarata ellenére élet- 
ben fogják tartani. Ennélfogva a felszólítás, hogy elhatározását 
tegye tetté, váratlanul érte. Egészen elsápasztotta, bár azelőtt is 
olyan volt már színe, mint a halotté, sőt valóságos reszketés szál- 
lott tagjaiba, úgy hogy beszédét abba kellett hagynia. Képzelhe- 
ted, hogy nevettem. Szánakoznom lehetetlen volt ez emberen, a 
ki irtózatos diesőségszomjban mindenkit felülmúl, a ki valaha 
ugyanez őrültségtől volt megszállva. Mindazáltal sokan elkísérték 
őt, ő boldog volt dicsőségében, mikor pillantását csodálóinak 
tömegére vetette, a szegény, nem gondolta meg, hogy azok, a ki- 
ket keresztre feszítenek, vagy bakó kézre adnak, még sokkal na- 
gyobb kísérettel járnak. 

Ezzel véget értek az olympiai játékok, a legszebbek, a miket 
valaha láttam. Ezúttal láttam negyedszer ilyent. De mivel nem 
egy könnyen lehetett kocsit kapni, mert sokan utaztak el ez idő- 
ben, tehát akaratom ellenére ott kellett maradnom. Amaz folyto- 
nos halogatás után végre is egy éjszakát jelölt ki, a melyen az el- 
égés színjátékát rendezni fogja. Egy barátom magával vitt éjszaka 
táján. Felkerekedtem és egyenesen Harpinába mentem, a hol a 
máglya állott. Ez mindössze húsz stádiumra van Olympiától, ha 
a hippodrom irányában kelet felé mennek. Mindjárt megérkezé- 
sünkkor ott találtuk a máglyát egy mélyedésbe felhalmozva, körül- 
belül egy öl mélyen, többnyire fáklyákból állott, ezek közé rőzsét 
tömtek, úgy hogy nagyon könnyen meggyúlhatott. Miután fel- 
kelt a hold, mert neki is látnia kellett e fennséges cselekedetet, 
megjelent vala Proteus közönséges ruházatban, vele voltak a cini- 
kusok fejei, mindenek előtt a nemes patraei, nem is rossz színész 
a második hősszerep betöltésére. Proteusnál is fáklya volt ; ezek 
ketten különböző oldalról meggyújtották a tüzet, a mely nagyon 
hamar fellobogott, mert fáklyák és rőzse táplálták. Amaz azonban, 
és most kérlek figyelj, -letette a tarisznyát, a köpenyt, az ismert 



* Az egyetlen, ki Heraklest elkísérte halálos^ útjára. Ovid. Metam» 
IX. 234. 

heraklesi fütyköst, és meglehetős piszkos alsó ruhában állott ott. 
Erre tömjént kért, hogy a tűzre vesse és mikor valaki oda- 
adta, rádobta a tűzre és délnek fordulván, mert az is, a délfelé 
való fordulás a tragédiához tartozott, így szólott: « Anyai és atyai 
szellemeim, fogadjatok kegyesen magatokhoz !» E szavakkal bele- 
ugrott a tűzbe, de nem lehetett belőle többé semmit sem látni, a 
magasan felcsapó lángok eltakarták. Már látlak, kedves Kronios, 
a mint e darabnak a kimenetelénél nevetésbe törsz ki. Nekem, a 
magam részéről, mikor anyja szellemeit idézte, nem volt sok ki- 
fogásom, de mikor atyai szellemeihez is imádkozott, akkor eszembe 
jutott az atyagyilkosság, és igazán nem tudtam megállani nevetés 
nélkül. A máglyát körülálló cinikusok nem igen könnyeztek, ha- 
nem csendes gyászszal tekintettek a tűzre, míg én azután meg 
nem állhattam szó nélkül és így kiáltottam fel : 

«Hadd menjünk már, ti ostoba emberek! oly fene nagy élve- 
zet egy sült öreg embert látni, és amellett még zsírjának rossz 
szagát belehelni? vagy talán addig vártok itt, míg jön egy festő 
és lefest benneteket itt, a mint Sokrates társait szokták lefesteni, 
mikor mesterüket a börtönben meglátogatják?)) 

Ezen nagyon megbotránkoztak és szidtak engem és némelyek 
a botjukhoz kaptak. De mikor megfenyegettem őket, hogy megfo- 
gom és belelököm a tűzbe, hogy mesterük nyomdokaiba lépjenek, 
akkor meggondolták a dolgot és békében hagytak. 

Visszajövet mélyen elgondolkodtam azon, hogy micsoda fur- 
csa dolog is ez a dicsőségszomj ; mily menthetetlenül áldozataivá 
válnak oly férfiak is, akiket nagyon jeleseknek tartanak, annál is 
inkább egy oly ember, akinek egész életpályája állhatatlanul őrü- 
letes és már eleve tűzre szánt vala. Azután sok emberrel talál- 
koztam, akik azért mentek el, hogy maguk is részt vegyenek 
e színjátékban. Azt remélték u. i., hogy még életben találják, mert 
egy nappal előbb egyebek közt azt a hírt is terjesztették, hogy a 
felkelő napot előbb üdvözölni fogja, amint ez a brahmánok szokása 
és csak úgy lép a máglyára. Mikor jelentettem, hogy a dolognak 
már vége van, akkor a legtöbben visszafordultak, azaz mindazok, 
kik nem vetettek különös súlyt arra, hogy a tett puszta színhelyét 
lássák és a tűznek némi nyomait találják meg. Ekkor azután rop- 
pant sok dolgom akadt, mindenkinek el kellett mesélnem, barátom, 
és ők újra meg újra kérdezősködtek minden egyes csekélység után. 
Ha művelt emberre akadtam, akkor a puszta tényeket mondtam el. 

lígy mint körülbelül neked. A buták részére azonban, akik száj- 
tátva akartak csodadolgokat hallani, mindenféle tragikus részle- 
ileket találtam ki a magam eszéből hozzá, mint pl., hogy miután 
a máglyát meggyújtották és Proteus belevetette magát, először 
roppant földrengés támadt tompa morajtól kisérve és azután a 
lángokból felrepülő saskeselyű az égnek emelkedett és hangos 
-emberi szóval igy kiáltott: «Elhagyám a földet, és felszállok 
az Olympusraw ! Ezen azután csodálkoztak, hideg borzadály futott 
végig rajtuk és tovább kérdezték, hogy vájjon a saskeselyű kelet- 
nek vagy nyugatnak repült-e ? Én úgy feleltem nekik, ahogy épen 
•eszembe jutott. Amikor az ünnepi gyülekezetbe mentem, egy ősz 
hajú ember mellé kerültem, akinek szakálla és komoly tartása 
méltóságos külsőt adott. Az elbeszélte Proteus esetét és hozzátette, 
hogy az elégés megtörténte után csak most néhány perce látta őt, 
amint fehér ruhában, olaj fa- koszorúval megkoszorúzva a hét hangú 
<58arnokban fel-alá járkál. Záradékul azután ő is hozzátette a sas- 
keselyűt, és szentül esküdözött, hogy ő maga látta a sast felszállani 
s, máglyából, ug;^^anazt a sast, akit én röppentettem fel, hogy a 
balgákat és butákat rászedjem. 

Ebből következtetheted, hogy mi mindenre van még kilátá- 
fiunk, hogy ezen a helyen micsoda méhrajok fognak letelepedni, 
tücskök ciripelni, szarkák röpdösni, mint Hesiodos sirján. Hogy 
nemsokára számos szobrot fognak neki emelni, és pedig a legköze- 
lebbről érdekelt elisiek épúgy, mint a többi hellének, akikhez 
leveleket intézett, az már ma egész bizonyos. Azt mondják u. i., 
hogy csaknem minden jelentékeny városhoz leveleket intézett, 
figyelmeztetéseket és törvényeket; mindezek átadására barátai kö- 
zül követeket nevezett ki, akiknek ő «a halott hirvivője és az al- 
világ futárja » nevet adott. 

így végzett ez a boldogtalan Proteus, aki, hogy röviden jelez- 
nem, sohasem törekedett igazságra s szavában és tettében csak 
a dicsőséget és a tömeg dicséretét tartotta szem előtt úgy, hogy 
csak pusztán azért ugrott a tűzbe, holott a halál érzéketlenségében 
már nem lehetett öröme a dicsőségben sem. 

Mielőtt bezárom levelemet, még egyet el kell mondanom, amin 
jóizűt fogsz nevetni. Az előbbi események már régóta ismeretesek 
előtted, hisz mindjárt Syriából való megérkezésem után beszéltem 
neked róluk, hogy Troastól kezdve ugyanazon hajón utaztam vele, 
iogy milyen buján élt utazásunk alatt, hogy egy kis íiú volt vele, 

akit a cinizmusra téritett, hogy neki se legyen hijja Alkibiadesben 
és mint zavartak fel bennünket éjszaka idején az Aegei-tenger 
közepén, mikor vihar keletkezett és a hullámokat oly magasra 
csapta fel, hogy mint kezdett ő is jajgatni a vén asszonyokkal 
együtt, a csodálatra méltó férfiú, aki azt akarta, hogy olybá tűnjék 
fel, mintha felülemelkednék a halál félelmén is. De még röviddel 
halála előtt, még kilenc nappal előbb is sokkal többet evett, mint 
ami egészségére vált. Éjszaka el kezdett hányni és súlyos lázat 
kapott. Nekem Alexandros orvos beszélte, akit hivtak, nézze meg, 
mi van vele. Ö mesélte, hogy mikor belépett, Proteus a földön 
hempergett, nem birta kitartani a forró lázat és nagyon gyengéden 
hideg vizet kért tőle, de ő nem adott, sőt azt mondta, hogy ha min- 
den áron meg akar halni, hát most maga a halál jött el ajtajához,, 
a legokosabb lesz, ha elmegy vele, legalább megtakarítja a tüzet. 
De amaz arra azt felelte : «Ez a halál rám nézve nem volna oly 
dicsőséges, mert ezt mindenki elérheti. » Ezt meséli Alexandros. 
Az sem sokkal előbb történt, amit én magam láttam, hogy szem- 
kenőcsöt használt,, hogy az erős szertől a szeme könnyezzen. 
Látod, Aiakos gyenge szemű embereket nem szívesen vesz fel. 
Ez ép úgy tűnik fel nekem, mintha valakit a következő pillanatban 
keresztre fognak feszíteni, s ő előbb gyógyíttatja az ujját, mielőtt 
kivégzik. Mit gondolsz, mit tett volna Demokritos, ha ezt látta 
volna ? nem nevette volna-e ki ezt az embert úgy, ahogy megér- 
demli ? De hát honnan szedhette volna Demokritos mind ezt a sok 
nevetést, amit ez mgg^^emelt? Hát így nevess te is, kedves bará- 
tom, különösen ij^^es^^^^^or, ha hallod, hogy mások hogyan 
csodálják. 

